
Anksčiau ar vėliau kiekvienai planetai neišvengiamai ateina 
laikas mirti. Mirtis gali būti greita, jeigu Saulė sprogsta. Bet ga- 
li būti ir lėta, jei Saulė palengva gęsta, o planetos vandenynus 
palengva sukausto amžinas ledas. Antruoju atveju planetoje eg- 
zistuojanti mąstančių būtybių rasė dar turi galimybę išgyventi. 

Išgyvenimo variantai irgi gali būti du. Vienas jų - kelias išo- 
rėn, jei protingos būtybės išsikrausto į kitą planetą, besisukan- 
čią arčiau vėstančios Saulės, arba išvis persikelia į kitos saulės 
sistemą. Tačiau šis išsigelbėjimo kelias neįmanomas tada, kai ne- 
laimingoji planeta yra vienintelis dangaus kūnas, besisukantis 
aplink savo šviesulį, o penkių šimtų šviesmečių atstumu aplin- 
kinėje erdvėje tuo metu nėra jokios kitos žvaigždės. 

Tuomet lieka tik vienas išsigelbėjimo kelias: skverbtis į pla- 
netos gelmes. Tai įmanoma visada. Naujuosius namus tokiu at- 
vėju tenka įsirengti požemiuose, o planetos šerdies šilumą nau- 
doti kaip energijos šaltinį. Žinoma, šitoks persikraustymas trun- 
ka ne vieną tūkstantmetį, tačiau ir mirštanti Saulė vėsta labai lė- 
tai. 

Vis dėlto laikui bėgant išsisklaido ir paskutinieji planetos ši- 
Ilumos likučiai. Gyventojams tenka raustis vis giliau ir giliau, kol 
pagaliau net pačioje šerdyje užgęsta paskutinė gyvybės kibirkš- 
tėlė. 

Tas metas sparčiai artėjo. 

Planetos paviršiuje abejingai draikėsi neono gijos; beveik nė 
nesuribėdami telkšojo žemumose susitelkę deguonies ežerėliai. 
Tik retsykiais per ilgą ilgą dieną apniukusi Saulė dar tvykstelė- 
davo blausiu tamsraudoniu spindesiu, ir deguonis trumpam su- 
burbuliuodavo. 

Tačiau užslinkdavo tokia pat ilga naktis, ir ežerėlius bei pli- 
kas uolas padengdavo balzganai žydra sušalusio deguonies plu- 
ta, iškrisdavo neono rasa. 

Tuo tarpu aštuonių šimtų mylių gelmėje vis dar tebeegzista- 
vo paskutinis šilumos ir gyvybės kamuolėlis. 

Vendos santykiai su Rojumi buvo labai artimi, gerokai arti- 
mesni, nei, jos įsitikinimu, leido padorumas. 

Tik vieną kartą gyvenime jai tebuvo leista įžengti į peryklą - 
ir pakankamai aiškiai užsiminta, kad tas kartas ir liks vienintelis. 

Rasės specialistas anuomet jai pasakė: 

- Tu ne visai atitinki reikalavimus, Venda, tačiau esi vaisinga, 
ir vieną kartą mes leisime tau pamėginti. Gal mums ir pavyks. 

Ji labai norėjo, kad pavyktų. Ji tiesiog karštligiškai to troško. 
Pakankamai anksti ji suvokė nesanti apdovanota net vidutiniais 
protiniais sugebėjimais, žinojo nesanti ir niekad nebūsianti tiku- 
si kam nors daugiau nei paprasčiausiam rankų darbui. Venda 
smarkiai sielojosi vien pagalvojusi, kad apvils savąją Rasę, ir vi- 
sa širdimi geidė bent vienintelės galimybės paleisti į gyvenimą 
naują būtybę. Šis troškimas ilgą laiką įkyriai ją persekiojo. 

Ji paslėpė savo kiaušinį pačiame specialios konstrukcijos 
kamputyje ir paskiau vogčiomis nuolat jį stebėjo. Laimė, “atsi- 
tiktinius derinius užtikrinančio" proceso metu, kai dirbtinai ap- 
vaisinami kiaušiniai buvo atsargiai maišomi, kad tolygiai pasis- 
kirstytų net genetinis fondas, jos pačios saugiai ir tvirtai įkurdin- 
tas kiaušinis tik vos vos tekrustelėjo. 

Venda vogčiomis, neįkyriai stebėjo jį per visą brendimo pe- 
riodą. Ji nenuleido akių nuo mažylio, prasikalusio iš to konkre- 
taus, tik jos vienos kiaušinio. Ji iškart įsidėmėjo fizinius jo po- 
žymius ir stebėjo, kaip jis auga, niekada nesupainiodama su ki- 
tais. 

Jis buvo sveikas guvus vaikas; Rasės specialistas neturėjo jam 
jokių priekaištų. 

Kartą Venda labai atsainiai paklausė: 

- Pažiūrėkite į tą mažylį, taip, tą, kuris sėdi štai ten. Ar jis 
jums atrodo nesveikas? 

- Kuris? - Rasės specialistas gerokai sunerimo. Apsigimęs vai- 
kas šiais laikais suduotų itin skaudų smūgį jo kompetencijai. - 
Turi omeny Rojų? Nesąmonė! Norėčiau, kad visi mūsų mažyliai 
būtų tokie kaip jis. 

Iš pradžių Venda jautėsi tiesiog patenkinta. Tačiau netrukus 
ją apėmė baimė, o paskiau - ir tikrų tikriausias siaubas. Ji suvo- 
kė tiesiog persekiojanti tą mažylį, nederamai besidominti jo 
mokslais, vis stebinti jį žaidžiantį. Kai jis būdavo netoliese, ji 
jausdavosi laiminga, kai tik jis kur nors pasitraukdavo, ją išsyk 
apimdavo nyki apatija. Venda kaip gyva nebuvo girdėjusi, kad 
dar ką nors be jos kamuotų panašūs jausmai, ir smarkiai to gė- 
dijosi. 

Venda numanė, kad jai derėtų apsilankyti pas Mentaliteto 
specialistą, bet puikiai žinojo, kad šitaip elgtis neverta. Ji anaip- 
tol nebuvo tokia kvaila, kad nesuvoktų, jog jos trūkumas - ne 
koks nors smulkus nukrypimas nuo normos, pataisomas papras- 
čiausia vienos smegenų ląstelės stimuliacija. Jos bėda buvo rim- 
ta psichozės apraiška - tuo Venda nėmaž neabejojo. Jeigu tai pa- 
aiškėtų, ją neišvengiamai atskirtų nuo visuomenės. O gal netgi 
numarintų nutarę, kad neverta jai eikvoti ir šiaip jau griežtai ri- 

bojamų Rasės išteklių. Galbūt jie sunaikintų netgi jos palikuo- 
nį, jei tik pavyktų išsiaiškinti, kuris mažylis išsirito kaip tik iš jos 
kiaušinio. 

Metai po metų ji be paliovos grūmėsi su savimi, slėpdama šį 
savo trūkumą, ir iki tam tikros ribos tai visai pusėtinai sekėsi. Ta- 
Čiau galiausiai išgirdo, kad kaip tik Rojus išrinktas kandidatu 
vykti į tolimą kelionę, ir ją užliejo nepakeliamo, skausmingo 
sielvarto banga. 

Kartą ji nusekė paskui jį į tuščią požemio koridorių, nusidrie- 
kusį bent per kelis kilometrus nuo miesto centro. Miestas! Jis 
juk buvo vienas vienintelis. 

Venda dar prisiminė laikus, kai buvo uždarytas šis urvas. Vy- 
resnieji perėjo jį visą, suskaičiavo jo gyventojus, nustatė, kiek 
cnergijos reikia jam išlaikyti, ir galiausiai nutarė jį aptemdyti. 
Koridoriaus gyventojai - be abejo, jų nebuvo daug - persikėlė gy- 
venti arčiau centro, o peryklos kvota kitam sezonui buvo gero- 
kai sumažinta. 

Venda tuoj pat patyrė, kad bendravimui skirta Rojaus mąsty- 
mo sritis smarkiai nusekusi; atrodė, kad didžioji jo sąmonės da- 
lis nugrimzdusi giluminiuose apmąstymuose. 

Tave kamuoja baimė? - mintimis pasiuntė ji klausimą. 

Ar taip manai todėl, kad atėjau čia pamąstyti? - atsiliepė jis ir 
valandėlę padvejojęs atsakė: 

- Taip, aš bijau. Tai paskutinis Rasės šansas. Jeigu man nepa- 
vyks... 

Tu baiminiesi dėl savęs paties? 

Apstulbęs jis pažvelgė į ją, ir Vendos minčių srautas susid- 
rumstė iš gėdos dėl tokio įžūlumo. 

Ji pasakė: 

- Verčiau jau vietoj tavęs reiktų keliauti man. 

Rojus paklausė: 

- Manai, tu geriau sugebėtum atlikti užduotį? 

- Ne, ką tu! Tačiau jei nepavyktų man - jei niekad nebegrįž- 
čiau aš - Rasė patirtų kur kas menkesnį nuostolį. 

- Nuostolis šiaip ar taip būtų tas pats, - flegmatiškai atsakė jis. 
- Jokio skirtumo, kuris iš mudviejų pražūtume. Tiesiog pati mū- 
sų Rasė liautųsi egzistavusi. 

Rasės egzistavimas tą akimirką Vendai rūpėjo užvis mažiau- 
siai, jei tik išvis bent kiek rūpėjo. Venda atsiduso: 

- Kelionė bus tokia ilga... 

- Tokia ilga? - šyptelėjęs ištarė jis. - Ar tu Žinai, kokia ilga? 

Ji sudvejojo. Būgštavo apsikvailinti jo akyse. 

Galų gale tiesiai atsakė: 

- Visi šneka, kad tu keliausi iki pat Pirmojo Lygio. 

Kai Venda dar buvo maža, o apšildomi koridoriai raizgėsi kur 
kas toliau nuo miesto centro nei dabar, ji dažnai išklysdavo jų 

tyrinėti - taip pat elgėsi kiekvienas smalsus jauniklis. Vieną die- 
ną ji nužingsniavo labai toli, ore tvyranti žvarba sustiprėjo tiek, 
kad ėmė skaudžiai žnaibyti jos kūną. Galų gale Venda priėjo di- 
džiulę patalpą, kurios grindys įžambiai kilo aukštyn. Tačiau kelio 
toliau nebuvo - koridorius buvo užkimštas milžinišku pleištu, 
tiesiog susiliejusiu su sienomis tiek viršuje ir apačioje, tiek abie- 
juose šonuose. 

Tik žymiai vėliau ji sužinojo, kad šiek tiek aukščiau, kitoje 
pleišto pusėje, driekėsi Septyniasdešimt devintasis lygis, o vir- 
šum jo - Septyniasdešimt aštuntasis - ir taip toliau. 

- Aš iškeliauju dar toliau nei Pirmasis lygis, Venda. 

- Tačiau už Pirmojo lygio juk išvis nieko nėra! 

- Tavo tiesa. Ten nieko daugiau nėra. Sulig Pirmuoju lygiu 
baigiasi visa tvirta planetos materija. 

- Bet kaipgi ten gali būti kažkas, kas yra niekas? Gal turi ome- 
ny orą? 

- Ne. Turiu omeny patį tikriausią nieką. Vakuumą. Juk tu ži- 
nai, kas yra vakuumas, ar ne? 

- Taip. Tačiau vakuumą į patalpą reikia pumpuoti, o paskui 
sergėti, kad neprasismelktų oras. 

- Taip, bet tai, ką tu sakai, tinka tik urvų priežiūros siste- 
moms. Gi už Pirmojo lygio tvyro begalinis vakuumo kiekis, ir jis 
nusidriekia į visas puses. 

Venda valandėlę mąstė. Paskui paklausė: 

- Ar kas nors jau yra ten buvęs? 

- Zinoma, ne. Tačiau mes turime įrašus... 

- Galbūt tie įrašai neteisingi? 

- Šito negali būti. Ar numanai, kokias erdvės tolybes man teks 
įveikti? 

Vendos minčių srautas bylojo įtemptą, absoliutų neigimą. 

Rojus pasakė: 

- Tikiuosi, tu žinai, kokiu greičiu sklinda šviesa? 

- Taip, žinau, - tučtuojau atsakė ji. Šviesos greitis buvo uni- 
versali konstanta. Ją žinojo kiekvienas mažylis. - Šviesa per se- 
kundę tūkstantį devynis šimtus penkiasdešimt keturis kartus 
nuskrietų iki urvo galo ir atgal. 

- Teisingai, - atsakė Rojus. - Tačiau jei šviesai reikėtų nulėk- 
ti atstumą, kurį turėsiu įveikti aš, ji užtruktų dešimt metų. 

Venda pareiškė: 

- Tu juokiesi iš manęs. Nori mane įbauginti. 

- Kodėl tai turėtų tave bauginti? - jis pakilo. - Bet aš jau per- 
nelyg ilgai čia tūpčioju... 

Akimirką viena iš šešių siūbuojančių jo galūnių nekrustelėda- 
ma glūdėjo jos gniaužtuose, siųsdama ramius, beaistrius drau- 
giškumo impulsus. Venda iš paskutiniųjų grūmėsi su visiškai 
neprotinga paskata, verčiančia ją stipriai sugriebti Rojų ir niekur 
jo neišleisti. 


8 


Valandėlę ją apėmė siaubas, kad Rojus gali prasismelkti pro 
pašnekesiui skirtą jos sąmonės lygį ir perprasti tai, ką ji jaučia. 
Tuomet jam veikiausiai pasidarytų bloga ir jis niekad daugiau su 
ja nebesišnekėtų. Galbūt netgi praneštų, kad jai būtinas gydy- 
mas. Tačiau netrukus ji atsipalaidavo. Rojus buvo visiškai nor- 
malus, nė kiek ne ligotas - kaip ir ji pati. Nepaisant jokių provo- 
kacijų, jam niekad nešautų į galvą prasismelkti į draugo sąmo- 
nės gelmes, jis niekada nelįs nė truputėlio giliau bendravimui 
skirto lygio. 

Jis nuėjo sau. Vendai Rojus atrodė labai gražus. Siūbuojan- 
čios jo galūnės buvo ilgos ir stiprios, kibūs bei miklūs jo vibrio- 
nai - gausūs bei jautrūs, gi optinės juostos mirguliavo žaviausių 
atspalvių gausybe - kito tokio gražuolio Venda kaip gyva nebu- 
vo regėjusi. 

Lora įsitaisė krėsle. Kokie jie čia minkšti ir patogūs! Koks jau- 
kus ir visai nebauginantis atrodo lėktuvas, kai esi viduje - nėra 
ko nė lyginti su tvirtu, nežmogišku, sidabru blizgančiu išoriniu 
paviršiumi... 

Šalia jos ant gretimo krėslo stovėjo pintas lopšys. Lora kiek 
atsmaukė antklodėlę ir mažytį klostuotą gobtuvą. Valteris mie- 
gojo. Rausvas, apskritas kūdikio veidelis buvo visiškai ramus, ap- 
sunkę nuo miego vokai visiškai dengė akis. 

Ant kūdikio kaktos išdriko plonytė šviesiai rusvų plaukų 
sruoga, ir Lora kaip įmanydama švelniau sukišo ją atgal po gob- 
tuvu. 

Netrukus ateis metas Valterį maitinti, ir Lora vylėsi, jog kūdi- 
kis dar per mažas, kad sunerimtų dėl tokios neįprastos aplinkos. 
Stiuardesė buvo jai labai gera. Ji net sudėjo mažylio buteliukus 
į šaldytuvą. Jūs tik įsivaizduokite - šaldytuvas lėktuve! 

Kitapus praėjimo sėdintys žmonės vis dirsčiojo į ją. Jų žvilgs- 
niai nedviprasmiškai bylojo, kad jie mielai su ja pasišnekėtų, jei 
tik rastų kokį nors pretekstą ją užkalbinti. Pagaliau jiems pasitai- 
kė proga, kai Lora iškėlė Valterį iš pinto lopšio ir pasiguldė jį į 
skreitą - tokį mažytį rausvą kamuoliuką, susuptą į baltos drobės 
vystyklus. 

Kūdikis visada būna pats puikiausias pretekstas užmegzti paš- 
nckesį su nepažįstamuoju. 

Kitapus praėjimo sėdinti moteris prašneko (jos žodžius, Ži- 
noma, nesunku buvo įspėti iš anksto): 

- Koks mielas kūdikis! Kiek gi jam laiko, brangioji? 

Lora atsakė, nepaleisdama iš burnos segtukų (pasiklojusi ant 
kelių antklodėlę ji kaip tik ėmėsi pervystyti kūdikį): 


- Kitą savaitę jam sueis keturi mėnesiai. 

Valterio akys atsimerkė. Pražiojęs bedantę rausvą burnelę jis 
nusišypsojo moteriai (pervystomas jis visuomet jausdavo didžiu- 
li malonumą). 

- Tik pažiūrėk, kaip žaviai jis šypsosi, Džordžai, - pasakė mo- 
teris savo vyrui. 

Jos vyras irgi nusišypsojo ir pakrutino riebius pirštus. 

- Gu gu, - pasakė jis. 

Patenkintas Valteris sukrykštė. 

- Kuo jis vardu, brangioji? - paklausė moteris. 

- Valteris Maiklas, - atsakė Lora ir po valandėlės pridūrė: - 
Kaip ir jo tėvas. 

Pokalbiui nebeliko jokių kliūčių. Lora sužinojo, kad sutuok- 
tinių pora vadinasi Džordžas ir Eleanora Elisai, kad jie šiuo metu 
atostogauja ir kad turi tris vaikus, sūnų ir dvi dukteris, kurie visi 
jau suaugę. Abi merginos jau buvo ištekėjusios, viena ir pati tu- 
rėjo du vaikučius. 

Lora klausėsi; liesame jos veide švietė maloni šypsena. Valte- 
ris (vyresnysis, be abejo) mėgdavo tvirtinti pirmiausia ir susido- 
mėjęs ja kaip tik todėl, kad ji taip puikiai gebėjo klausytis. 

Valteris ėmė nerimauti. Lora išlaisvino jo rankutes, kad mo- 
suodamas jomis jis išlietų bent dalį susikaupusių emocijų. 

- Gal pašildysite buteliuką pieno? - paprašė ji stiuardesės. 

Primygtinai, bet draugiškai klausinėjama, Lora išpasakojo, 
kiek kartų per dieną maitina kūdikį, kokius produktus šis jau 
valgo, ar nelinkęs šusti. 

- Tikiuosi, kad jo pilvelis šiandien nesustreikuos, - susirūpi- 
nusi pareiškė ji. - Zinote, lėktuvo judėjimas... 

- O Viešpatie... - ištarė misis Elis. - Juk jis dar per mažas, ir to- 
kie rūpesčiai tikrai neturėtų kamuoti. Be to, šie didieji lėktuvai 
iš tiesų puikūs, nesijaučia jokio supimo. Kol nepasižiūri pro lan- 
gą, nė nepamanytum, kad esi ore. Kaip tau atrodo, Džordžai? 

Tačiau misteris Elisas, kiek stačiokiškas, tiesmukas žmogus, 
suabejojo: 

- Keista, kad jūs išvis keliaujate lėktuvu su tokio amžiaus kū- 
dikių. 

Misis Elis susiraukusi grįžtelėjo į jį. 

Lora priglaudė Valterį prie peties ir švelniai patapšnojo jam 
nugarą. Bepradedąs knirkti kūdikis kaipmat nurimo, kai tik jo 
piršteliai atsidūrė švelniuose šviesiuose motinos plaukuose ir 
ėmė taršyti laisvai ant sprando nusvirusį kuodą. 

Lora paaiškino: 

- Vežuosi jį pas jo tėvą. Suprantate, Valteris dar nė karto ne- 
matė savo sūnaus. 

Misteris Elisas, regis, gerokai suglumo, tad paskubomis įsiter- 
pė jo žmona: 

- Jūsų vyras tikriausiai tarnauja armijoje? 

- Taip. 

(Misteris Elisas prasižiojo, tačiau teištarė “Ak", ir tai beveik be 
garso.) 

Lora pridūrė: 

- Jo dalinys dislokuotas prie pat Davao, jis pasitiks mane Ni- 
kolo Lauke. 

Kol sugrįžo buteliuku nešina stiuardesė, pakeleivių pora spė- 
jo sužinoti, kad Loros sutuoktinis - vyresnysis seržantas ūkio da- 
lies korpuse, kad jis tarnauja jau ketveri metai, kad susituokė jie 
prieš dvejus, kad jį turi netrukus demobilizuoti ir kad jie keti- 
na praleisti čia ilgą medaus mėnesį prieš grįždami į Los Andželą. 

Pagaliau stiuardesė atnešė pašildytą buteliuką. Lora pasigul- 
dė Valterį ant sulenktos kairiosios rankos ir priglaudė čiulptu- 
ką prie jo skruosto. Šis slystelėjo pro kūdikio lūpas ir atsidūrė 
burnoje. Rausvos Valterio dantenos suspaudė čiulptuką, į pieno 
paviršių ėmė kilti oro burbuliukai; mažyčiai delniukai švelniai 
tekšnojo drungną stiklą, o žydros akutės nemirksėdamos žvel- 
gė į motinos veidą. 

Lora tvirčiau suspaudė vaiką ir nejučia pagalvojo, kad, nepai- 
sant visų nedidelių sunkumų, nuovargio ar irzilumo akimirkų, 
visgi nuostabiausias dalykas pasaulyje yra turėti štai tokį savo kū- 
dikį. 

Teorija, šmėstelėjo Ganui, amžinai vien tik teorija. Paviršiaus 
tauta, gyvenusi prieš milijoną ar dar daugiau metų, galėjo Visatą 
matyti, galėjo tiesiogiai ją pajusti. Dabar gi virš Rasės galvų slūg- 
sojo aštuoni šimtai mylių uolienos, ir visa, ką begalėjo jie, tai da- 
ryti išvadas, stebint virpančias prietaisų rodykles. 

Vien tik plika teorija bylojo, kad smegenų ląstelės, be įpras- 
to elektrinio potencialo, spinduliavo ir kažkokios kitos rūšies 
energiją. Ta energija buvo ne elektromagnetinės prigimties, tad 
jos neribojo vos pašliaužiančios šviesos greičio gniaužtai. Toji 
cnergija buvo kažkaip susijusi tik su pačiomis aukščiausiomis 
smegenų funkcijomis, taigi būdinga tik protingoms, mąstan- 
čioms būtybėms. 

Vien tik virpanti adatėlė ir užfiksavo tokios energijos srautą, 
prasiskverbusį į gilų požemį. Kitos rodyklės nurodė, kad šio lau- 
ko šaltinis yra tokia ir tokia kryptimi dešimties šviesmečių atstu- 
mu. Visa tai reiškė, kad nuo to meto, kai paviršiaus tauta nusta- 
tė, kad artimiausia žvaigždė yra už penkių šimtų šviesmečių, tas 
šviesulys pasislinko gerokai arčiau. Bent jau viena žvaigždė šiuo 
metu turėjo būti ne toliau kaip už dešimties šviesmečių. O kas, 
jeigu teorija klaidinga? 

- Bijai? - Ganas be jokio perspėjimo peršoko į bendravimui 
skirtą mąstymo lygmenį ir aštriai įsirėžė į virpantį Rojaus sąmo- 
nės paviršių. 

Rojus atsakė: 

- Atsakomybė tikrai didžiulė. 

Ganas mintimis atsakė: 

- Apie atsakomybę kalba kiti. 

Karta po kartos Vyriausiasis Technikas vis keitė savo pirmtaką 
prie darbo su Rezonatoriumi ir Priėmimo Stotimi. Ir kaip tik da- 
bar, šias pareigas einant Ganui, išmušė lemiamo žingsnio valan- 
da. Ką visi kiti gali išmanyti apie atsakomybę? 

Jis pasakė: 

- Tikrai, atsakomybė didžiulė. Mes pakankamai dažnai, bet ne 
itin rimtai kalbame apie Rasės išnykimą. Vis dėlto visada vilia- 
mės, kad tai įvyks kada nors, bet tik ne dabar, ne mūsų laikais. 
Ką gi - tai įvyks labai greitai, supranti? Įvyks. Tai, ką ketiname 
šiandien atlikti, sueikvos du trečdalius visų mums likusių ener- 
gijos atsargų. Jų niekaip nepakaks dar vienam mėginimui. Nepa- 
kaks netgi tam, kad mūsų karta ramiai nugyventų jai skirtą lai- 
ką. Tačiau jeigu tu veiksi tiksliai laikydamasis nurodymų, tai ne- 
beturės jokios reikšmės. Mes labai kruopščiai viską apmąstėme. 
Karta po kartos be paliovos apie tai galvojome. 

- Padarysiu viską, kas man liepta, - atsakė Rojus. 

- Tavo mąstymo lauką apnarplios laukai tų, kurie artėja prie 
mūsų kosminėje erdvėje. Kiekvienas mąstymo laukas paprastai 
būdingas vienam vieninteliam individui, bet kokio dublikato ti- 
kimybė yra labai labai nedidelė. Tačiau iš kosmoso mus pasie- 
kiančių laukų kiekis mūsų paskaičiavimais siekia bent keletą mi- 
lijardų. Tad visai tikėtina, kad tavo asmeninis laukas sutaps su 
vienu iš jų, o tokiu atveju įvyks rezonansas, kuris tęsis tol, kol 
tik veiks mūsų Rezonatorius. Ar tu žinai pagrindinius proceso 
principus? 

- Taip, pone. 

- Tokiu atveju tu žinai, kad visą rezonanso trukmės laiką ta- 
vo sąmonė išbus planetoje X, smegenyse tos būtybės, kurios 
minčių laukas identiškas tavajam. Šiam procesui neprireiks jo- 
kių energijos sąnaudų. Tačiau į tavo sąmonės rezonansą mums 
teks patalpinti ir Priėmimo Stoties masę. Sukurti masės perkė- 
limo tokiu būdu metodą ir buvo paskutinysis problemos spren- 
dimo etapas. Šis procesas ir suris tokį energijos kiekį, kokio nor- 
maliomis sąlygomis Rasei pakaktų visam šimtmečiui. 

Ganas pakėlė juodą kubelį, kuris ir buvo Priėmimo Stotis, ir 
niauriai pažvelgė į jį. Dar prieš tris kartas vyravo nuomonė, kad 
sukurti tokį prietaisą, kuris turėtų visas būtinas savybes, tačiau 
užimtų ne didesnį nei dvidešimties kubinių jardų tūrį - visiškai 
neįmanoma. Tačiau dabar prietaisas jau sukurtas - ir jis ne di- 
desnis už sugniaužtą kumštį. 

Ganas kalbėjo toliau: 

- Mąstančios būtybės smegenų ląstelių impulsai gali sklisti tik 
pagal tam tikrą griežtai apibrėžtą modelį. Visų gyvų būtybių kū- 
nai, nesvarbu, kokioje planetoje jos besivystytų, privalo turėti 
proteino pagrindą, o jų organizmuose būtinai turi vykti deguo- 
nies bei vandens cheminiai procesai. Jeigu jie patys gali išgyven- 
ti savajame pasaulyje, vadinasi, galime ir mes. 

Teorija, dingtelėjo Ganui gilesniame mąstymo lygmenyje, ir 
vėl - vien tik teorija. 

Jis tęsė: 

- Tačiau tai anaiptol nereiškia, kad kūnas, kuriame atsidursi, 
taip pat jo mąstymas bei emocijos nedaug tesiskirs nuo mūsiš- 
kių - visa tai gali būti mums visiškai svetima. Tad siekdami apsid- 
rausti nuo bet kokių netikėtumų mes parengėme tris būdus ak- 
tyvuoti Priėmimo Stotį. Jeigu turėsi itin stambias ir galingas ga- 
lūnes, tau pakaks penkių šimtų svarų jėga spustelėti bet kurį ku- 
bo paviršių. Jei tavo galūnės bus nelabai stiprios, bet judrios, 
tau reikės paspausti mygtuką, įtaisytą štai čia, vienintelėje kubo 
kiaurymėje. Gi jei išvis neturėsi galūnių arba jei tavo šeiminin- 
ko kūnas bus ištiktas paralyžiaus ar dėl kokių nors kitų priežas- 
čių bejėgis, galėsi aktyvuoti Priėmimo Stotį vien tik mentaline 
energija. Kai tik Priėmimo Stotis bus aktyvuota, mes jau turėsi- 
me nebe vieną, o du atskaitos taškus ir tada galėsime visą Rasę 
perkelti į planetą X įprastu teleportacijos būdu. 

- Tai reiškia, - atsiliepė Rojus, - kad teks naudotis elektromag- 
netine energija. 

- Ir kas iš to? 

- Persikėlimas užtruks dešimt metų. 

- Laiko trukmės mes nepajusime. 

- Aš puikiai tai suprantu, pone, tačiau tai reiškia, kad Priėmi- 
mo Stotis turės ištisus dešimt metų išbūti planetoje X. O kas, jei 
per tiek laiko kas nors ją sunaikins? 

- Apie tai mes irgi pagalvojome. Mes apmąstėme absoliučiai 
viską. Kai tik Stotis bus aktyvuota, ji tučtuojau generuos parama- 
sės lauką. Jis judės traukos jėgos kryptimi, praslysdamas kiaurai 
bet kokią įprastą materiją, kol, praėjus tam tikram laiko tarpui, 
nekintanti, santykinai didelio tankumo aplinka sukurs tokią trin- 
tį, kuri jį sustabdys. Pavyzdžiui, grimzdama į uolieną, Priėmimo 
Stotis pasieks dvidešimties pėdų gylį. Bet kokia mažesnio tanku- 
mo aplinka jos išvis nepaveiks. Ji taip ir liks dvidešimties pėdų 
gylyje ištisus dešimt metų, o tada automatiškai įsijungęs kontr- 
laukas iškels ją į paviršių. Tada iš jos vienas po kito ir išnirs mū- 
sų Rasės atstovai. 

- Tokiu atvėju ar nebūtų galima įvesti ir automatinę Stoties 
aktyvavimo funkciją? Jei jau šiaip ar taip ji turi šitiek automati- 
nių savybių... 

- Tu juk kaip reikiant visko neapgalvojai, Rojau. Mes gi aps- 
varstėme viską. Galbūt ne kiekvienas planetos X taškas atitiks 
mūsų poreikius. Jei jos gyventojai labai galingi, jei jų civilizaci- 
ja itin išsivysčiusi, tau gali tekti paieškoti kokios nors atokesnės 
vietos ir paslėpti Stotį ten. Mes visai nenorime išnerti iš jos 
miesto aikštėje. Be to, turėsi įsitikinti, kad aplinka, kurioje atsi- 
dursime, nebūtų pavojinga ir kitais aspektais. 

- Kokiais aspektais, pone? 

- Šito aš nežinau. Senoviniuose paviršiaus gyventojų įrašuo- 
se gausu tokių dalykų, kurių mes visiškai nesuprantame. Jie tų 
dalykų neaiškina, nes jiems visa tai buvo akivaizdu ir įprasta. 
Tačiau jie gyveno paviršiuje, o mūsų jau kone šimtatūkstantoji 
karta niekad nėra ten ir nosies iškišusi, tad nenuostabu, kad 
daug kas mus glumina. Mūsų technikai nesutaria netgi dėl fizi- 
nės žvaigždžių prigimties - apie tai įrašuose dažnai užsimenama 
ir diskutuojama. Mes visiškai nenumanome, kas galėtų būti 

"audros", “žemės drebėjimai", "ugnikalniai", “tornadai", “kruša", 
"nuošliaužos", “potvyniai", “žaibai" ir taip toliau, ir panašiai. Zi- 
nome tik tiek, kad visais šiais terminais apibūdinami kažkokie 
paviršiaus reiškiniai, kurie gali būti pavojingi. Tačiau mes visiš- 
kai nenumanome, nei kokie tie reiškiniai, nei koks jų keliamas 
pavojus. Mes nenutuokiame, kaip nuo jų apsisaugoti. Pasinau- 
dojęs savo šeimininko sąmone, tu galbūt perprasi, kas tai ir kaip 
kokiu atveju elgtis - ir tuomet imsies atitinkamų veiksmų. 

- Kiek aš turėsiu laiko? 

- Rezonatorius negali stabiliai veikti ilgiau nei dvylika valan- 
dų. Aš gi norėčiau, kad savo užduotį atliktum per dvi. Kai tik 
Stotis bus aktyvuota, tu automatiškai sugrįši čia. Ar tu pasiruo- 
šęs? 

- Aš pasiruošęs, - atsakė Rojus. 

Ganas nuvedė jį prie drumsto stiklo būdelės. Rojus atsisėdo 
ir patalpino visas galūnės į joms skirtas įdubas. Siekdamas išsau- 
goti patikimą kontaktą, savo vibrionus jis panardino į gyvsidabrį. 

Rojus dar paklausė: 

- O kas, jei aš atsidursiu kokiame nors kūne jo mirties akimir- 
ką? 

Reguliuodamas valdymo prietaisus, Ganas atsakė: 

- Kai asmenybė atsiduria ant mirties slenksčio, jos sąmonės 
laukas išsikreipia. Su juo nebegali rezonuoti joks normalus min- 
čių laukas - toks kaip tavo. 

Rojus paklausė: 

- O kas, jei po akimirkos kūną ištiks atsitiktinė mirtis? 

Ganas atsakė: 

- Mes pagalvojome ir apie tai. Nuo šio pavojaus mes niekaip 
negalime apsidrausti. Vis dėlto, mūsų apskaičiavimais, tikimybė 
atsitiktinai Žūti taip greitai, kad nespėtum aktyvuoti Stoties netgi 

mentaliniu būdu, yra mažesnė nei vienas šansas iš dvidešimties 
trilijonų. Nebent paslaptingieji paviršiaus pavojai būtų gerokai 
grėsmingesni, nei mes numatėme... Tau liko viena minutė. 

Dėl kažkokios nesuvokiamos priežasties paskutinioji Rojaus 
mintis prieš perkėlimą buvo apie Vendą. 

Krūptelėjusi Lora staiga pabudo. Kas atsitiko? Jai atrodė, tarsi 
kažkas būtų bakstelėjęs jai smeigtuku. 

Popietės saulė plieskė tiesiog jai į veidą, nuo aštraus spindė- 
jimo raibo akys. Ji sumirksėjo. Skubiai trūktelėjo žemyn lango 
užuolaidą ir podraug pasilenkė prie Valterio. 

Ji šiek tiek nustebo išvydusi, kad mažylio akys atmerktos. To- 
kiu metu jis paprastai visada miegodavo. Lora dirstelėjo į ranki- 
nį laikrodį. Taip, tikrai, turėtų būti pats įmygis. Be to, ir iki mai- 
tinimo dar liko gera valanda. Lora nesilaikė griežto grafiko ir 
maitindavo kūdikį, kai šis išalkdavo, bet paprastai Valteris reika- 
laudavo savo porcijos daugmaž tuo pačiu metu. 

Ji suraukė nosį: 

- Išalkai, žąsiuk? 

Valteris niekaip nereagavo, ir Lora pasijuto nusivylusi. Ji ti- 
kėjosi, kad jis nusišypsos. Iš tiesų ji troško, kad jis nusijuoktų, 
apsikabintų rankytėmis jos kaklą ir švelniai pasitrynęs nosimi iš- 
tartų: “Mamyte!". Žinoma, ji puikiausiai suprato, kad šito jis dar 
nesugeba. Tačiau šypsotis jis jau mokėjo! 

Vienu pirštu ji švelniai patapšnojo jo smakrą. 

- Gu gu gu gu! 

Nuo tokio tapšnojimo jis visada imdavo šypsotis. 

Bet šįsyk tik sumirksėjo. 

Lora ištarė: 

- Tikiuosi, jis nesusirgo? 

Susirūpinusi ji žvilgtelėjo į misis Elis. 

Ši padėjo į šalį žurnalą. 

- Ar kas nors atsitiko, mieloji? 

- Nežinau! Valteris šitaip guli ir Žiūri. 

- Vargšelis. Tikriausiai pavargo. 

- Bet tuomet juk turėtų miegoti, ar ne? 

- Galbūt suvokė pakliuvęs į nepažįstamą aplinką. Tikriausiai 
bando suprasti, ką tai reiškia. 

Ji pakilo, peržengė tarpą tarp sėdynių ir pasilenkusi per Lo- 
rą prikišo veidą prie pat mažylio. | 

- Viskas tau čia labai keista, tiesa, mažasis trupinėli? Na taip, 
žinoma, nesupranti, kur pakliuvai. Tu juk klausi: “O kur mano 
lovelė? Kur tie linksmi piešinėliai ant sienos?" 

Ji švelniai sucypsėjo kūdikiui. 

Valteris pasuko galvytę ir įsmeigė niaurų žvilgsnį tiesiog mi- 
sis Elis į veidą. 

Misis Elis staiga išsitiesė, tarsi staigaus skausmo nudiegta. Aki- 
mirkai ji priglaudė delną prie kaktos ir sumurmėjo: 

- Viešpatie... Iš kur toks keistas skausmas?.. 

- Kaip manote, gal jis alkanas? - paklausė Lora. 

- Viešpatie... - ištarė misis Elis, jos veidas vėl nusigiedrijo. - 
Išalkę jie nedelsdami apie tai garsiai paskelbia. Nieko baisaus 
jam nenutiko. Aš juk užauginau tris vaikus, mieloji. Nusimanau 
apie tokius dalykus. 

- Tikriausiai reiktų paprašyti stiuardesės, kad pašildytų dar 
vieną buteliuką... 

- Jei jums nuo to bus ramiau... 

Stiuardesė atnešė buteliuką, ir Lora iškėlė Valterį iš lopšio. Ji 
prašneko: 

- Štai tavo buteliukas, paskui aš tave pervystysiu, o paskui... 

Ji patogiai paguldė jo galvelę alkūnės linkyje, pasilenkusi 
švelniai gnybtelėjo jį į skruostą, tada priglaudė vaiką prie pat sa- 
vęs ir prikišo buteliuką jam prie lūpų... 

Valteris suklykė! 

Jo burna plačiai prasižiojo, visas kūnelis pastiro ir įsitempė, 
plačiai praskėtęs pirščiukus jis tarsi kažką stūmė tolyn nuo sa- 
vęs. Ir nesiliovė klykęs. Aidėjo visas lėktuvo salonas. 

Lora irgi suklykė. Ji išmetė buteliuką, ir šis nusirito grindi- 
mis. 

Misis Elis pašoko. Pašoko ir dar bent tuzinas netoliese sėdė- 
jusių keleivių. Misteris Elisas akimoju atsitokėjo iš snaudulio. 

- Kas atsitiko? - suglumusi paklausė misis Elis. 

- Aš nežinau. Aš nežinau! - Lora karštligiškai purtė Valterį, 
prispaudė jį prie savo peties, ėmėsi masažuoti jo nugarą. - Ma- 
žyli, mažyli, neverk. Mažyli, kas tau atsitiko? Mažyli... 

Protekine atskubėjo stiuardesė. Ji tik per plauką neužmynė 
juodo kubelio, nežinia iš kur atsiradusio po Loros krėslu. 

Valteris it paklaikęs plakė rankomis žvicgdamas visa gerkle. 

Rojaus sąmonę nutvilkė šoko banga. Vieną akimirksnį jis dar 
sėdėjo patogiame krėsle, bendraudamas su skaidriu ir aiškiu Ga- 
no protu. Ir staiga (sąmonė nefiksavo nė menkiausio laiko tarps- 
nio) jis paniro į keistų, barbariškų, trūkinėjančių minčių kratinį. 

Jis aklinai užvėrė savo sąmonę. Siekiant padidinti rezonan- 
so efektyvumą, ji buvo visiškai atvira, ir pirmasis sąlytis su sve- 
tima gyvybe buvo... 

Skausmingas? Ne, ne tai. Gluminantis, pykinantis? Irgi ne. Jo- 
kia sąvoka netinka tam pojūčiui apibūdinti. 

Rojus suvokė tos tylios tuštumos svetimos sąmonės terpėje 
stangrumą ir ėmėsi analizuoti situaciją. Jis pajuto švelnų Priėmi- 
mo Stoties prisilytėjimą - mentalinis ryšys su ja nebuvo nutrū- 
kęės. Vadinasi, Stotis atkeliavo drauge su juo. Gerai! 

Kurį laiką jis stengėsi nekreipti jokio dėmesio į šeimininką. 
Vėliau jo gali prisireikti tam tikroms drastiškoms operacijoms, 
tad kol kas bus visai išmintinga nežadinti jam bereikalingų įta- 
rimų. 

Rojus ėmėsi tyrinėti. Jis prasismelkė į pirmą pasitaikiusią są- 
monę ir pirmiausia pasistengė perprasti joje dominuojančius 
pojūčius. Būtybė paaiškėjo besanti jautri kai kurioms elektro- 
magnetinio spektro dalims, vibracijoms ore ir, žinoma, fiziniam 
kontaktui. Joje egzistavo lokalizuoti cheminiai pojūčiai... 

Ir viskas. Apstulbęs Rojus patikrino dar kartą. Ne, jis neapsi- 
riko - nėra jokio tiesioginio masės pojūčio, nei elektros poten- 
cialų jutimo, jokių jautrių padargų suvokti Visatą... Ką jau ten, 
toji būtybė išvis stokojo sugebėjimo užmegzti bet kokį mentalinį 
kontaktą! 

Jos sąmonė buvo absoliučiai izoliuota. 

Tad kaipgi šitie sutvėrimai bendrauja? Rojus tęšė tyrinėjimus 
ir išsiaiškino, kad jie turi tam tikrą sudėtingą kontroliuojamų 
oro vibracijų sistemą. 

Ar jie - iš tiesų mąstančios būtybės? O gal jis išsirinko suža- 
lotą, luošą sąmonę? Ne, jie visi buvo tokie pat. 

Rojus mentaliniais ūseliais ėmėsi tyrinėti aplinkinių sąmonių 
grupę, ieškodamas Techniko ar kokio nors jo atitikmens, jei tik 
toks galėjo egzistuoti tarp šitokių luošų pusiau sąmonių. Galų 
gale jam pavyko - jis aptiko vieną sąmonę, kuri manė esanti 
transporto priemonių valdytoja. Rojų užplūdo informacijos 
srautas. Jis suvokė atsidūręs ore skrendančiame mechanizme. 

Vadinasi, netgi stokodami mentalinio kontakto, šie padarai 
gebėjo sukurti rudimentinę mechaninę civilizaciją. O gal jie te- 
buvo pusiau išsivystę gyvuliai, tarnaujantys kažkur kitur plane- 
toje egzistuojančiam protui? Ne... Jų sąmonės bylojo, kad taip 
nėra. 

Jis ėmėsi kruopščiai naršyti Techniko sąmonę. Kaip atrodo 
šių būtybių gyvenama aplinka? Ką galima sužinoti apie tuos siau- 
bus, kurių baiminosi Rasės protėviai? Teko gerokai pasistengti, 
kad perprastų srūvančią informaciją. Rojus išsiaiškino, kad pa- 
vojai aplinkoje tikrai egzistuoja. Judantys oro srautai. Tempera- 
tūros pokyčiai. Iš viršaus krentantis vanduo tiek skystu, tiek ir 
kietu pavidalu. EISiiios iškrovos. sad Eksa šių reiškinių Ro- 
jus aptiko game i E šitai jam nieko nereiš- 
kė. Jam belšS tik Zaiasu. 582 k Iūgasškai susieti visus šiuos 

reiškinius su terminais, kuriuos andai vartodavo paviršiuje gyve- 
nusieji Rasės protėviai. 

Tiek to, nesvarbu. Ar šiuo metu gresia koks nors pavojus? Ar 
pavojinga dabartinė aplinka? Ar esama kokių nors priežasčių iš- 
sigąsti arba sunerimti? 

Ne! Techniko sąmonė tvirtino - ne. 

Šito pakako. Rojus sugrįžo į savo šeimininko sąmone, valan- 
dėlę atsipūtė, o paskui ėmė labai atsargiai smelktis gilyn... 

Ničnieko! 

Jo šeimininko sąmonė buvo visiškai tuščia. Geriausiu atveju 
buvo įmanoma aptikti miglotą šilumos pojūtį ir labai silpnai iš- 
reikštą nevaldomą atsaką į pačius esmingiausius stimulus. 

Gal jis tikrai pakliuvo pas mirštančią būtybę? Gal ji ištikta afa- 
zijos? Smegenų paralyžiaus? 

Jis paskubomis įsiskverbė į artimiausiąją sąmonę, išnaršė ją 
ieškodamas informacijos apie savo šeimininką - ir surado. 

Jo šeimininkas pasirodė besąs čiabuvių kūdikis! 

Kūdikis? Normalus kūdikis? Ir šitoks neišsivystęs? 

Kuriam laikui jis leido savo sąmonei nugrimzti ir susilieti su 
šeimininko smegenyse egzistuojančiomis užuomazgomis. Rojus 
ieškojo jose motorinių zonų ir pagaliau, tiesa, labai nelengvai, 
aptiko. Itin atsargiai pabandė jas pastimuliuoti, tačiau šeiminin- 
ko reakcija buvo visiškai nenuspėjama ir anaiptol ne tokia, ko- 
kios tikėjosi Rojus. Jis pabandė elgtis dar subtiliau, bet nepavy- 
ko. 

Rojus pajuto kylant įtūžį. Nejaugi tie, jį išsiuntusieji, tikrai 
apsvarstė visus įmanomus variantus? Argi jie pagalvojo apie tiki- 
mybę sutikti mąstančius, tačiau mentalinio kontakto nepažįstan- 
čius protus? Ar pagalvojo, kad gali egzistuoti tokie visiškai neiš- 
sivystę jaunikliai, tarsi dar nė nebūtų išsiritę iš kiaušinio? 

Žinoma, visa tai reiškė, kad įsikūnijęs į savo šeimininką Ro- 
jus neturi nė menkiausios galimybės aktyvuoti Priėmimo Stotį. 
Ir raumenys, ir sąmonė buvo pernelyg silpni, pernelyg nekont- 
roliuojami, kad taptų įmanoma pritaikyti bent vieną iš trijų Ga- 
no nurodytų Stoties aktyvavimo būdų. 

Rojus karštligiškai mąstė. Vargu bau jis galėjo tikėtis, kad pa- 
vyks paveikti sąlygiškai nemažą Stoties masę per tokias koncent- 
ruoti dėmesio nesugebančias materialiąsias šeimininko smege- 
nų ląsteles. O jei taip išmėginus netiesioginį poveikį per kokios 
nors suaugusios būtybės smegenis? Jam juk tereikėjo tik visai 
menko tiesioginio fizinio įsikišimo; tokio pat postūmio pakak- 
tų suskaidyti atitinkamas molekules į adenozino trifosfatą ir ace- 
tilcholiną. Paskui gi būtybė turėtų veikti savo nuožiūra. 

Valandėlę jis dvejojo, nesiryždamas bandyti, baimindamasis 
nesėkmės. Bet tuoj pat išplūdo save už bailumą. Jis dar kartą 
įsismelkė į artimiausiąją sąmone. Tai buvo moteriškos lyties čia- 

buvė, tačiau dabar jos sąmonė buvo laikinai užsisklendusi - to- 
kį pat reiškinį Rojus jau buvo spėjęs pastebėti ir kitų vietinių bū- 
tybių sąmonėse. Tai jo pernelyg nenustebino. Žinoma, šito- 
kioms neišsivysčiusioms sąmonėms neišvengiamai tenka protar- 
piais suteikti atokvėpį. 

Jis patikrino dar vieną, gretimą sąmone, mentaliniu būdu už- 
čiuopdamas sritis, kurios galėjo reaguoti į stimuliavimą. Pasirin- 
kęs vieną tokių zonų, jis stipriai smeigė į ją, ir aplinkinės sąmo- 
ningos sritys beveik akimoju atgijo. Plūstelėjo pojūčių suvokimo 
srautas ir minčių lygis smarkiai pakilo. 

Gerai! 

Bet šito nepakako. Tai buvo tik bandymas, tik bakstelėjimas. 
Bet ne įsakymas konkrečiam veiksmui. 

Užlietas lipnių emocijų srauto, Rojus nejaukiai krustelėjo. 
Potvynis siūbtelėjo iš tos sąmonės, kurią jis ką tik stimuliavo, ir 
buvo nukreiptas, žinoma, ne į patį Rojų, o į jo šeimininką. Vis 
dėlto grubus emocijų primityvumas suerzino Rojų ir jis užvėrė 
savo sąmonę, kad į ją liautųsi plūdusi nemaloni nepridengtų 
jausmų šiluma. 

Į jo šeimininką susikoncentravo dar viena sąmonė. Jei būtų 
čia kūnišku pavidalu ar bent užvaldęs tinkamą šeimininką, Ro- 
jus būtų stačiai patrakęs iš pykčio. 

Didieji urvai! Jis juk privalo atlikti šitokią svarbią užduotį! Ar 
jie kada nors leis jam susikaupti? 

Jis aštriai smogė antrajai sąmonei, aktyvuodamas stipraus dis- 
komforto centrus, ir sąmonė kaipmat atsitraukė. 

Rojus liko patenkintas. Tai buvo jau šis tas daugiau nei vien 
paprastas, neapibrėžtas stimuliavimas - o suveikė kuo puikiau- 
siai. Rojui pavyko išvalyti mentalinę atmosferą. 

Jis vėl įsiskverbė į techniką, kontroliuojantį transporto prie- 
monę. Jam reikėjo sužinoti viską, kas įmanoma, apie tą paviršių, 
virš kurio jie skrido. 

Vanduo? Rojus paskubomis rūšiavo informaciją. 

Vanduo! Ir vėl vanduo! 

Nors Rojaus Rasė jau kadai gyveno požemiuose, bet žodžio 
"vandenynas" reikšmę dar gebėjo suvokti. Senoji tradicinė sąvo- 
ka “vandenynas". Kas gi galėjo tikėtis, kad pasaulyje įmanomi ši- 
tokie vandens kiekiai? 

Valandėlę! Jeigu tai išties “vandenynas", tuomet visiškai aiš- 
ki ir tradicinės sąvokos “sala" reikšmė. Visą savo sąmonę Rojus 
sutelkė geografinės informacijos paieškoms. “Vandenynas" bu- 
vo tiesiog nusagstytas sausumos taškeliais, bet jam reikėjo tiks- 
liai... 

Jo darbą pertraukė staigus nuostabos pliūpsnis. Jo šeiminin- 
kas pajudėjo erdvėje ir prisispaudė prie greta sėdinčios moters 
kūno. 

Maksimaliai užimta Rojaus sąmonė liko atvira ir neapsaugo- 
ta. Moters emocijos užgriuvo jį visu intensyvumu. 

Rojus krūptelėjo. Stengdamasis pašalinti trikdančių gyvuliš- 
kų aistrų srautą, jis užkliudė šeimininko smegenų ląsteles, ku- 
riomis sroveno primityvios emocijos. 

Jis pernelyg staigiai, pernelyg energingai paveikė šeimininko 
smegenis. Jas užliejo išsklaidyto skausmo banga, ir kone tą pat 
akimirksnį visos sąmonės, kiek tik Rojus įstengė jų užfiksuoti, 
sureagavo į stiprias, jo veiksmų sukeltas oro vibracijas. 

Persiutęs jis pamėgino užslopinti skausmą, bet pasiekė tik 
tiek, kad tik dar labiau jį sužadino. 

Per apraizgiusį jį šeimininko skausmo sukeltą mentalinį rū- 
ką Rojus iš paskutiniųjų ėmėsi naršyti techniko sąmonę, steng- 
damasis išsaugoti koncentruotą kontaktą nuo visiško išsisklaidy- 
mo. 

Ūmai jo sąmonė tiesiog sustingo. Tuoj bus pačios geriausios 
galimybės laikas! Jam liko gal dvidešimt minučių. Tiesa, vėliau 
pasitaikys ir kitų galimybių, bet nė viena jų nebeprilygs dabar- 
tinei. Vis dėlto Rojus nesiryžo stimuliuoti kito asmens veiksmų, 
kol jo šeimininko sąmonė vis dar tebetvyrojo tokioje absoliutaus 
chaoso būklėje. 

Jis atsitraukė, kaip įmanydamas užsisklendė savo paties są- 
monėje, išsaugodamas tik patį silpniausią ryšį su šeimininko stu- 
buro smegenų ląstelėmis, ir ėmė laukti. 

Slinko minutės, ir Rojus palengva vėl atkūrė kiek stipresnį 
kontaktą. 

Liko penkios minutės. Jis jau pasirinko pagalbininką. 

Stiuardesė pasakė: 

- Man rodos, jis jaučiasi jau šiek tiek geriau, vargšas mažylis. 

- Anksčiau jis niekada šitaip nesielgdavo, - apsiašarojusi Lora 
buvo nenumaldoma. - Niekad. 

- Tikriausiai tai tik dieglys, - spėjo stiuardesė. 

- Galbūt jis pernelyg aptūlotas? - manė misis Elis. 

- Gal, - pritarė stiuardesė. - Čia ganėtinai šilta. 

Ji praskleidė antklodėlę ir kilstelėjo marškinėlius, atidengda- 
ma smarkiai besikilnojantį apskritą rausvą pilvuką. Valteris vis 
dar šniurkščiojo. 

Stiuardesė pasiūlė: 

- Gal norite, kad jį pervystyčiau? Jis gi kiaurai šlapias. 

- Taip, būkite maloni. 

Dauguma arčiausiai sėdėjusių keleivių jau grįžo į savo vietas. 
Atokesnieji liovėsi gręžiojęsi jų pusėn. 

Misteris Elisas liko stovėti praėjime greta žmonos. Umai jis iš- 
tarė: 

- Jūs tik pažvelkite. 

Lora ir stiuardesė buvo pernelyg užsiėmusios, kad atkreiptų 
į jį dėmesį. Misis Elis nereagavo iš įpročio. 

Misteris Elisas nieko kito ir nesitikėjo, jis buvo pripratęs. 
Šiaip ar taip, tą frazę jis tarstelėjo beveik pats sau. Pasilenkes jis 
palietė po kėde besivoliojančią dėžutę. 

Misis Elis nekantriai dėbtelėjo į jį ir pareiškė: 

- Viešpatie, Džordžai, nekišk gi nagų prie svetimo bagažo. 
Būk geras, sėsk į savo vietą. Tu painiojiesi mums po kojomis. 

Suglumęs misteris Elisas išsitiesė. 

Vis dar apsiašarojusi, paraudusiomis akimis Lora pratarė: 

- Ji ne mano. Aš net nežinojau, kad ji guli čia po sėdyne. 

Stiuardesė kilstelėjo galvą nuo inkščiančio kūdikio ir pak- 
lausė: 

- Kas čia? 

Misteris Elisas gūžtelėjo pečiais: 

- Kažkokia dėžutė. 

Tuoj pat atsiliepė jo žmona: 

- Dėl Dievo meilės, kuriems galams ji tau parūpo? 

Misteris Elisas suko galvą, stengdamasis skubiai sumesti ko- 
kią nors priežastį. Tikrai, kodėl gi jam parūpo kažkokia dėžutė? 
Jis suniurnėjo: 

- Šiaip sau pasmalsavau. 

Stiuardesė pareiškė: 

- Na štai! Mažylis sausutėlis ir gražutėlis. Kaip kažin ką, dar 
dvi minutės, ir jis bus vėl patenkintas kaip visada. Mmm? Argi ne 
taip, juokingasis snukuti? 

Tačiau juokingasis snukutis vis dar raukėsi ir šniurkščiojo. 
Tuoj pat buvo patiektas naujas pieno buteliukas, tačiau mažylis 
ryžtingai nusigręžė. 

Stiuardesė pasakė: 

- Duokite man tą buteliuką, gal reiktų dar šiek tiek pašildyti. 

Ji paėmė jį ir nuėjo. 

Misteris Elisas apsisprendė. Jis ryžtingai pakėlė dėžutę ir pa- 
dėjo ant savo krėslo ranktūrio, nekreipdamas jokio dėmesio į 
surauktus Žmonos antakius. 

Jis pasakė: 

- Juk nieko blogo nedarau. Paprasčiausiai ją apžiūrinėju. Man 
įdomu, iš ko ji pagaminta. 

Jis krumpliais pabilsnojo į dėžutę. Atrodė, kad niekas iš ke- 
leivių juo nesidomi. Niekas nekreipė nė menkiausio dėmesio 
nci į misterį Elisą, nei į dėžutę, tarsi kažkas būtų aklinai užblo- 
kavęs kaip tik šią susidomėjimo kryptį. Netgi misis Elis nusisu- 
kusi ėmė šnekėtis su Lora. 

Misteris Elisas apvertė dėžutę ir aptiko kiaurymę. Kažkodėl 
jis iš anksto žinojo, kad dėžutėje privalo būti kiaurymė. Anga 
buvo pakankamai didelė, kad į ją tilptų jo pirštas, tačiau miste- 
ris Elisas lyg ir neturėjo jokios priežasties kaišioti pirštus į keistų 
dėžučių kiaurymes. 

Vis dėlto jo pirštas tarsi savaime tiesėsi prie dėžutės. Ango- 
je styrojo juodas mygtukas, kurį misteris Elisas tiesiog geidė pa- 
liesti. Jis prikišo pirštą ir nuspaudė mygtuką. 

Dėžutė sudrebėjo ir išslydo iš jo rankų. Ji pranėrė kiaurai 
pro krėslo ranktūrį. 

Misteris Elisas dar spėjo pastebėti, kaip ji grimzta į grindis, 
bet po akimirkos jis jau regėjo tik sveikutėles, nė neįbrėžtas 
grindis - ir ničnieko daugiau. Jis lėtai išskėtė rankas ir įsispok- 
sojo į delnus. Paskui atsiklaupęs apčiupinėjo grindis. 

Sugrįžusi su buteliuku stiuardesė mandagiai jo paklausė: 

- Ar ką nors pametėte, sere? 

Misis Elis dėbtelėjo į jį ir ištarė: 

- Džordžai! 

Misteris Elisas išsirangė iš po krėslo. Jis buvo išraudęs ir ge- 
rokai suglumęs. | 

- Dėžutė... pranėrė kiaurai ir krito žemyn... 

Stiuardesė paklausė: 

- Kokia dėžutė? 

Įsiterpė Lora: 

- Prašau duot man buteliuką, mis. Jis liovėsi verkęs. 

- Taip, žinoma. Prašom. 

Valteris skubiai prasižiojo ir stvėrė čiulptuką. Mažyčiai oro 
burbuliukai tyliai sproginėdami ėmė kilti aukštyn, pasigirdo ri- 
jimo garsas. 

Visa nušvitusi Lora pakėlė galvą: 

- Regis, dabar jis jaučiasi puikiai. Labai jums dėkoju, stiuar- 
dese. Labai jums dėkoju, misis Elis. Kurį laiką man atrodė, kad 
nebeatpažįstu savo mažylio... 

- Viskas bus gerai, - pareiškė misis Elis. - Gal jį tiesiog šiek 
tiek užsupo. Sėskis gi, Džordžai. 

Stiuardesė pasakė: 

- Pašaukite mane, jei tik ko nors prireiks. 

- Ačiū, - atsakė Lora. 

Misteris Elisas prasižiojo: 

- Dėžutė... 

Ir čia pat suglumęs nutilo. 

Kokia dėžutė? Jis nebeprisiminė jokios dėžutės. 

Tačiau viena lėktuve esanti sąmonė atidžiai sekė juodąjį ku- 
belį, kuris parabole krito žemyn. Kubeliui nėmaž netrukdė nei 
vėjas, nei oro pasipriešinimas, jis nekliudomas praslysdavo pro 
visas kelyje pasitaikančias dujų molekules. 

Apačioje, apsuptas tyvuliuojančio vandenyno, driekėsi siau- 
rutis atolas. Kadaise, karo metais, čia buvo nutiestas lėktuvų pa- 
kilimo takas ir suręstos kareivinės. Tačiau dabar kareivinių ba- 
rakai buvo jau seniai susmegę, lėktuvų pakilimo takas užžėlęs, 
beveik nebeįžiūrimas, o atolas - visiškai tuščias. 

Kubelis dunkstelėjo į plunksnas primenančius palmės lapus, 
tačiau nė viena šakelė net nekrustelėjo. Dėžutė nuslydo kamie- 
nu žemyn ir nugrimzdo į koralus. Ji smelkėsi į pačią planetą, ne- 
sukeldama nė menkiausio dulkių debesėlio, kuris bylotų apie 
dėžutės atvykimą. 

Pasiekęs dvidešimties pėdų gylį, kubas perėjo į stazės būklę 
ir sustojo. Jo atomai susiliejo su uolienos atomais, tačiau kubas 
išliko nesuiręs. 

Viskas buvo baigta. Užslinko naktis, paskui išaušo diena. Nu- 
lijo lietus, dvelktelėjo vėjas. Ramiojo vandenyno bangos šniokš- 
damos skalavo koralų rifą. Nieko neatsitiko. 

Nieko ir neatsitiks - dar dešimtį metų. 


- Mes jau perdavėme žinią, kad tau pavyko, - pasakė Ganas. 
- Man regis, dabar tau metas pailsėti. 

Rojus sušuko: 

- Ilsėtis? Dabar, kai mane pagaliau vėl supa sveiki, susiforma- 
vę protai? Na jau ne, ačiū. Džiaugsmas pernelyg stiprus. 

- Nejaugi tave tai šitaip išvargino? Mąstymas be mentalinio 
kontakto galimybės? 

- Taip, - trumpai atsakė Rojus. 

Ganas mandagiai susilaikė nebesekęs į privačią zoną atsitrau- 
kiančios minties. 

Užuot gilinęsis jis paklausė apie kitką: 

- O kaip atrodo paviršius? 

Rojus atsakė: 

- Siaubingas. Tai, ką senoliai vadino “Saule" yra nepakenčia- 
mai ryški virš galvos plieskianti dėmė. Panašu, kad ji yra šviesos 
šaltinis, kuris periodiškai kinta, toji kaita ir vadinasi “diena" bei 
"naktis". Pasitaiko ir visiškai neprognozuojamų pokyčių. 

- Galbūt tai “debesys"? - spėjo Ganas. 

- Kodėl “debesys"? 

- Juk tu žinai senovinį posakį “Debesys užstojo Saulę"? 

- Taip manote? Ką gi, gal tai ir “debesys". 

- Gerai. Tęsk. 

- Taip... Kas yra "vandenynas" ir “sala", aš jau paaiškinau. 
"Audra" - tai ore susitelkusi drėgmė, iškrintanti vandens lašais. 
“Vėjas" - tai itin stiprus didelių oro masių judėjimas. “Griausti- 

nis" gali būti arba galinga spontaniška statinės elektros energi- 
jos iškrova arba spontaniškas kurtinantis triukšmas. “Kruša" - tai 
krintantis ledas. 

Įsiterpė Ganas: 

- O tai jau labai keista. Iš kur gali kristi ledas? Kaip? Kodėl? 

- Visiškai nenumanau. Iš viso paviršiuje viskas nuolat kinta. 
Vienu metu gali lyti, paskui gali nebelyti. Panašu, kad paviršiu- 
je esama tokių regionų, kuriuose visada šalta, bet yra ir tokių, 
kuriuose visada karšta. Maža to, dar kitose zonose būna tai šal- 
ta, tai karšta be jokios tvarkos. 

- Neįtikėtina! Kaip manai, ar didelė šios informacijos dalis ga- 
li būti netiksli, nes tu klaidingai perpratai svetimą sąmonę? 

- Ne, tai neįmanoma. Visa informacija absoliučiai tiksli, tuo 
nė kiek neabejoju. Viskas buvo ganėtinai aišku. Aš turėjau pa- 
kankamai laiko skvarbyti neišsivysčiusius jų protus. Pernelyg 
daug laiko. 

Jo mintys vėl nugrimzdo į asmeninį lygmenį. 

Prašneko Ganas: 

- Tai gerai. Žinai, mane visąlaik baugino kai kurių mūsiškių 
tendencija romantizuoti vadinamąjį mūsų paviršiaus protėvių 
Aukso amžių. Nuojauta man vis kuždėjo, kad tarp mūsų atsiras 
nemaža tokių, kurie pageidaus vėl apsigyventi paviršiuje. 

- O ne! - karštai sušuko Rojus. 

- Dabar tai jau akivaizdu. Smarkiai abejoju, ar patys narsiau- 
sieji iš mūsų išdrįstų praleisti bent vieną dieną tokioje aplinkoje, 
kaip kad tu ją apibūdinai, su visomis audromis, dienomis, nak- 
timis, neprognozuojamais svyravimais ir pokyčiais. - Gano min- 
čių sraute jautėsi pasitenkinimas. - Rytoj pat pradėsime persikė- 
limo procesą. O kai tik išsilaipinsime saloje... negyvenamoje sa- 
loje, rodos, taip sakei? 

- Visiškai negyvenamoje. Tai buvo vienintelė tokio pobūdžio 
sala trasoje, virš kurios praskriejo mechanizmas. Informacija Te- 
chniko sąmonėje buvo pakankamai smulki. 

- Gerai. Tad, kai tik išsilaipinsime saloje, nedelsdami pradė- 
sime operacijas. Žinoma, darbo pakaks ne vienai kartai, tačiau, 
Rojau, kai pagaliau užbaigsime, mes vėl gyvensime gelmėje, bet 
šįsyk - naujame, šiltame pasaulyje. Jaukiuose urvuose galėsime 
visiškai kontroliuoti savo aplinką, kurioje sėkmingai vystysis ir 
tobulės bet kokia kultūra. 

- Be to, - pridūrė Rojus, - išvengsime bet kokio kontakto su 
paviršiuje gyvenančiomis būtybėmis, kad ir kas jos bebūtų. 

Ganas nusistebėjo: 

- Kodėl gi mums reiktų to vengti? Nors čiabuviai ir labai pri- 
mityvuūs, tačiau, kai įsikursime, jie galėtų nemažai mums padė- 
ti. Rasė, kuri įstengia sukurti oru skrendantį mechanizmą, tie- 
siog privalo turėti bent šiokių tokių sugebėjimų. 

- Svarbu visai ne tai. Jie - labai karingi padarai, pone. Kiekvie- 
na pasitaikiusia proga jie pultų mus su gyvuliškų nuožmumuų 
if... 

Ganas jį pertraukė: 

- Mane glumina kažkokia psichinė skraistė, gaubianti tavo 
nuomonę apie tos planetos gyventojus. Matau, kad tu stengie- 
si kažką nuslėpti. 

Rojus atsakė: 

- Pirmiausia aš pamaniau, kad jais mes galėsime pasinaudo- 
ti. Jei draugais ir netaptume, mes sugebėtume juos kontroliuoti. 
Su vienu jų buvau užmezgęs išties artimą kontaktą kubo viduje. 
Tai buvo sunku. Labai sunku. Jų mąstymas iš esmės skiriasi nuo 
muūsiškio. 

- Kuo? 

- Jeigu įstengčiau tai apibūdinti, skirtumas nebūtų esminis. 
Tačiau galiu pateikti jums pavyzdį. Aš atsidūriau čiabuvių kūdi- 
kio sąmonėje. Jie neturi nieko panašaus į peryklų patalpas. Kū- 
dikiais rūpinasi atskiri individai. Būtybė, kuri prižiūrėjo mano 
šeimininką... 

- Taip, klausau. 

- Taigi ji (tai buvo moteris) jautė ypatingą ryšį su kūdikiu. Pa- 
tyriau kažkokį nuosavybės pojūtį, kažkokį ryšį, kuriame neliko 
vietos likusiajai jų visuomenės daliai. Be to, regis, užčiuopiau ir 
dar kažkokį neaiškų jausmą, susiejantį vyrą su partnere ar drau- 
ge, tačiau pirmasis pojūtis buvo gerokai intensyvesnis ir netvar- 
domas. 

- Ką gi, - atsakė Ganas. - Kadangi jie neturi galimybės naudo- 
tis mentaliniu ryšiu, tuomet nieko nuostabaus, kad jų sąmonė- 
se kaip reikiant nesusiformavusi ir visuomenės sąvoka. Visai gali 
būti, kad tokiomis aplinkybėmis išsivysto ypatingas asmeninių 
santykių poreikis. O gal tos būtybės jausmai buvo patologiški? 

- Nieko panašaus. Tai būdinga jiems visiems. Toji kūdikiu be- 
sirūpinanti moteris buvo jo motina. 

- Neįmanoma. Būtent jo motina? 

- Taip. Tačiau jiems tai nulemia fiziologija. Pirmąjį savo egzis- 
tencijos periodą kūdikis praleidžia motinos viduje. Tiesiogine 
prasme, fiziškai. Tų sutvėrimų kiaušiniai taip ir lieka jų kūnuo- 
se. Apvaisinimas įvyksta kūno viduje. Ten jie ir auga, o paskui 
išlenda jau gyvi. 

- O didieji urvai... - išspaudė Ganas. Jis tiesiog srūte sruvo pa- 
sibjaurėjimu. - Vadinasi, kiekvienas padaras ten žino, kuris 
vaikas yra jo. O kiekvienas vaikas turi savo individualų tėvą... 

- Taip, ir netgi žino, kas jo tėvas. Mano šeimininkas kaip tik 
ir buvo gabenamas penkis tūkstančius mylių, jei tik teisingai 
perpratau atstumą, vien tam, kad jo tėvas jį pamatytų. 

- Neįtikėtina! 

- Ar jums bereikia dar kokių nors žinių, kad suprastumėte: 
jokio sąmonių susiliejimo niekada nebus ir būti negali. Skirtu- 
mai tarp jų ir mūsų yra esminiai, glūdintys pačioje prigimtyje. 

Mirguliuojantis Gano minčių srautas susiraukšlėjo ir nusida- 
žė geltonu apgailestavimo atspalviu. Jis pasakė: 

- Kaip gaila. O aš maniau... 

- Ką manėte, pone? 

- Man buvo dingtelėjusi mintis, kad galime tapti pirmu atve- 
ju, kai dvi mąstančių būtybių rasės gyvena drauge, padėdamos 
viena kitai. Vyliausi, jog kartu mes sugebėsime tobulėti sparčiau, 
nei eidamos kiekviena atskiru savo keliu. Net jei technologiškai 
jie menkai teišsivystę - O tu tvirtini, kad taip ir yra - juk techno- 
logijos - dar ne viskas. Aš tikėjausi, kad mes vis vien turėsime ko 
iš jų pasimokyti. 

- Ko pasimokyti? - šiurkščiai paklausė Rojus. - Pažinti savo tė- 
vus ir bičiuliautis su savo vaikais? 

Ganas atsakė: 

- Ne, jokiu būdu. Dabar jau suprantu, kad tavo tiesa. Mus ski- 
riantis barjeras turi išlikti amžinai. Tegul jie gyvena savo pavir- 
šiuje. Mes gi įsikursime gelmėse. Ir šitaip bus per amžius. 

Vos išėjęs iš laboratorijos, Rojus susitiko Vendą. 

Jos mintys tryško koncentruotu džiaugsmu: 

- Aš taip džiaugiuosi, kad sugrįžai! 

Rojų irgi užplūdo pasitenkinimo banga. Buvo išties be galo 
malonu užmegzti švarų mentalinį kontaktą su draugu. 


PASKUTINIS 
KLAUSIMAS 


Paskutinis klausimas pirmąsyk buvo užduotas pusiau juokais 
2061-ųjų gegužės dvidešimt pirmąją - kaip tik tuo metu, kai 
žmonija pirmąsyk išniro į šviesą. Tas klausimas buvo suformu- 
luotas prie aukštų viskio su ledu taurių ir tapo lažybų iš penkių 
dolerių objektu. Tai atsitiko šitaip: 

Aleksandras Eidelas ir Bertranas Lupovas buvo du ištikimi 
Multivako aptarnautojai. Juodu numanė - numanė taip puikiai, 
kaip tik skirta žmogui - kas slypi po tuo šaltu, pypčiojančiu, blyk- 
sinčiu milžiniško kompiuterio paviršiumi, nusidriekiančiu mylių 
mylias. Juodu bent jau apytiksliai nutuokė pačią sistemos esmę, 
kokiais principais veikia tos gigantiškos mašinos jungtys ir elek- 
tros grandinės, nors nuolat atsinaujinantis ir save kuriantis me- 
chanizmas seniai praaugo tą ribą, iki kurios atskiras individas 
dar pajėgtų suvokti jo visumą. 

Multivakas pats kurdavo savo programas ir taisydavo klaidas. 
Tai buvo neišvengiama - nė vienas žmogus nesugebėtų pakan- 
kamai sparčiai sudarinėti jam programas ar taisyti jo klaidas. Nė 
vienas žmogus išvis nesugebėtų bent pusėtinai atlikti tokios uŽ- 
duoties... Tad Eidelas ir Lupovas valiojo tik negrabiai ir paviršu- 
tiniškai aptarnauti tą gigantišką monstrą, tačiau joks žmogus ne- 
būtų įstengęs atlikti to geriau už juos. Jie suvesdavo į kompiu- 
terį naujausius duomenis, jam suprantama kalba perrašydavo 
klausimus ir išversdavo pateikiamus atsakymus. Be abejo, juo- 
du, kaip ir dar keletas tokį pat darbą dirbančių kitų, maudėsi 
Multivako šlovės spinduliuose. 

Ištisus dešimtmečius Multivakas padėdavo konstruoti Žvaigž- 
dėlaivius ir sudarinėti kosminių kelionių maršrutus, kuriais 
žmogus pasiekė Mėnulį, Marsą ir Venerą. Tačiau kuklūs Žemės 
ištekliai greitai seko, aprūpinti laivus dar tolimesnėms kelio- 
nėms tapo nebeįmanoma. Norint įveikti milžiniškus atstumus 
reikėjo pernelyg daug energijos. Žemė labai taupiai, labai efek- 
tyviai naudojo savo anglies bei urano atsargas, tačiau jų kiekis 
toli gražu nebuvo neribotas. 

Tačiau po truputį, po truputį Multivakas surinko pakankamai 
žinių, ilgainiui įstengė išsamiau atsakyti į esminius klausimus. Ir 
pagaliau 2061-ųjų gegužės keturioliktąją tai, kas iki tol buvo te- 
orija, virto faktu. 

Žmogus išmoko kaupti ir perdirbti saulės energiją, o paskui 
tiesiogiai panaudoti ją visoje planetoje. Žemėje liautasi deginti 
anglį, sustojo urano branduolių skilimo reaktoriai. Dabar paka- 

ko tiesiog nuspausti mygtuką, kad visą reikalingą energiją imtų 
tiekti nedidelė, vos mylios skersmens jėgainė, skriejanti aplink 
Žemę maždaug dvigubai mažesniu atstumu nei Mėnulis. Kiek- 
vienas, net pats menkiausias Žemės prietaisas dabar galėjo nau- 
doti nematomus saulės energijos spindulius. 

Neužteko net septynių parų kaip reikiant atšvęsti šį šlovingą 
atradimą, bet Eidelui ir Lupovui galų gale pavyko pasprukti iš vi- 
suotinių linksmybių ir pasišalinti į tokią vietelę, kur niekam ne- 
šaus į galvą jų ieškoti - į ištuštėjusias požemines patalpas, kurio- 
se išlindusi dunksojo dalis giliai po žeme palaidoto milžiniško 
Multivako korpuso. Multivakas irgi buvo nusipelnęs atostogų ir 
dabar ilsėjosi niekieno neprižiūrimas. Jis rūšiavo duomenis, tik 
protarpiais tyliai supypčiodamas iš pasitenkinimo. Vaikinams tai 
visiškai tiko. Bent jau iš pradžių jie visiškai neketino drumsti 
kompiuterio ramybės. 

Juodu atsinešė butelį, turėdami tik vieną tikslą: ramiai atsi- 
pūsti jaukioje kompanijoje iš trijų asmenų - dviejų žmonių ir bu- 
telio. 

- Kai pagalvoji apie tai - tiesiog nuostabu, - prašneko Eidelas. 
Plačiame jo veide ryškėjo nuovargio raukšlės. Eidelas stikline 
lazdele palengva maišė gėrimą, stebėdamas taurės dugne braz- 
dančius ledo gabaliukus. - Šitiek energijos, kurią galėsime nau- 
doti amžių amžius - ir net už dyką. Tiek jos turėdami, mes pa- 
norėję galėtume sulydyti visą Žemę į didelį tirštą nešvarios gč- 
ležies lašą - ir net nepastebėtume energijos sąnaudų! Šitiek 
energijos, kurią galėsime naudoti ir naudoti, ir naudoti - amži- 
nai! 

Lupovas palenkė galvą ir įkypa akimi dėbtelėjo į bičiulį. Jis vi- 
suomet šitaip elgdavosi, kai ketindavo prieštarauti - o kaip tik 
prieštarauti dabar jam ir magėjo, iš dalies todėl, kad kaip tik jam 
teko atnešti taures ir ledą. 

- Visai ne amžinai, - pareiškė jis. 

- Prakeikimas, na, tegul bus beveik amžinai. Bent jau tol, kol 
saulė užges, Bertai. 

- O tam ir neprireiks amžinybės. 

- Gerai, tegul bus taip. Sakykime - milijardų milijardus metų. 
Na, kokius dvidešimt milijardų. Patenkintas? 

Lupovas pirštais susiglostė gerokai praretėjusius plaukus, tar- 
si norėdamas įsitikinti, kad jų šiek tiek dar liko, o paskui gurkš- 
telėjo iš taurės. 

- Dvidešimt milijardų metų - toli gražu ne amžinybė. 

- Bent jau mudu su tavim to tikrai nesulauksime, ar ne? 

- Bet mes nesulauktume ir kol pasibaigs akmens anglies bei 
urano atsargos. 

- Na taip, taip. Tačiau dabar mes kiekvienas galime įsitaisyti 
po individualų kosminį laivą ir išnaršyti visą Saulės sistemą. Ga- 

lime milijoną kartų nuskrieti iki Plutono ir atgal, visiškai nesuk- 
(lami sau galvos dėl kuro atsargų. Jei turėtume tik akmens an- 
glį ir uraną, tokie dalykai niekaip neišdegtų. Jei netiki manimi, 
paklausk apie tai Multivako. 

- Nėra reikalo klausti Multivako. Šitai aš ir pats žinau. 

- Tuomet gal liausies menkinęs visa tai, ką Multivakas nuvei- 
kė mūsų labui? - plykstelėjo Eidelas. - Jis iš tiesų puikiai padir- 
bėjo. 

- Argi kas nors jam priekaištauja? Aš tik noriu pasakyti, kad 
saulė neegzistuos amžinai. Tik tiek. Gerai, sakykime, dar dvide- 
šimt milijardų metų mes galime jaustis visiškai saugūs. O kas ta- 
da? - Lupovas kiek virpančiu pirštu pagrūmojo bičiuliui. - Tik 
nesakyk, kad panorėję imsime ir paprasčiausiai užsižiebsime 
naują saulę. 

Kurį laiką abu tylėjo. Eidelas protarpiais priglausdavo taurę 
prie lūpų, Lupovo akys iš lėto užsimerkė. Bičiuliai ilsėjosi. 

Tačiau ūmai Lupovas atsimerkė. 

- Juk tu tikrai manai, kad, kai mūsų saulė užges, mes ramiai 
persikraustysime į kito šviesulio sistemą, tiesa? - drėbtelėjo jis. 

- Visai taip nemanau. 

- Manai, manai! Smarkiai šlubuoja tavo logika, štai kur šuo 
pakastas. Tu - visai kaip tas vyrukas iš vienos istorijos, kuris, ne- 
tikėtai patekęs į smarkią liūtį, tekinas leidosi į netoliese žaliuo- 
jančią giraitę ir pasislėpė po medžiu. Jis jautėsi visai ramus, su- 
pranti? Juk nė neabejojo, kad, vos lietus permerks jo medį, jis 
tuoj pat pasislėps po kitu. 

- Puikiai suprantu, ką nori pasakyti, - atsiliepė Eidelas. - Tad 
ncaušink burnos. Kai mūsų saulė užges, nebeliks ir kitų žvaigž- 
džių. 

- Taigi, po-šimts pypkių, aišku, kad nebeliks, - suniurzgė Lu- 
povas. - Kadaise, jau nežinia kada, įvyko kosminis sprogimas - tai 
ir buvo pradžių pradžia. O kas turi pradžią, privalo turėti ir pa- 
baigą - ir visos žvaigždės ilgainiui užges. Kai kurios dar gyvuos 
ilgėliau, kitos - trumpiau. Prakeikimas, gigantės nebepratrauks 
daugiau nei šimtą milijonų metų. Mūsų saulė gyvuos dar kokius 
dvidešimt milijardų metų; nykštukės, kad ir ko jos bebūtų ver- 
tos, - gal šimtą milijardų. Bet palūkėk kokį trilijoną metų, ir vis- 
ką apgaubs aklina tamsa. Entropija* išaugs iki maksimumo - ir 
galas. 

- Apie entropiją aš žinau viską, - oriai pareiškė Eidelas. 

- Kur gi ne, tikrai viską... 


* Entropija - fizikos terminas: vienas iš dydžių, apibūdinančių kūno 
arba kūnų sistemos šiluminį būvį. Visuose procesuose, vykstan- 
čiuose uždaroje sistemoje, entropija arba padidėja (negrįžtami 
procesai), arba lieka pastovi (grįžtami procesai). Uždaroje siste- 
moje didėjant entropijai atitinkamai mažėja energijos kiekis. 

- Bent jau ne mažiau nei tu. 

- Tuomet žinai ir tai, kad ateis tokia diena, kai viskas turės pa- 
sibaigti. 

- Na taip, žinoma. Argi kas nors tvirtina priešingai? 

- Tu pats ir tvirtinai priešingai, vištos prote. Sakei, kad mes 
turime tiek energijos, kad galėsime amžinai tenkinti visus savo 
poreikius. Taip, šitaip ir pasakei - amžinai. 

Dabar jau Eidelui knietėjo prieštarauti: 

- Gal kada nors mes surasime būdą, kaip vėl viską atkurti. 

- Niekada to nebus. 

- Kodėl gi? Gal kada nors ir bus. 

- Paklausk apie tai Multivaką. 

- Ir nesiruošiu. 

- Paklausk, paklausk! Drąsiau! Lažinuos iš penkių dolerių, 
kad to niekada nebus! 

Eidelas buvo išgėręs pakankamai, kad ryžtųsi pamėginti - bet 
nepakankamai, kad neįstengtų įvesti reikiamos komandos bei 
surinkti atitinkamų kodų ir simbolių, kuriuos į žmonių kalbą bū- 
tų galima išversti maždaug šitaip: “Ar Žmonija be papildomų 
energijos sąnaudų kada nors sugebės iš naujo įžiebti Saulę, kai 
ji bus jau užgesusi nuo senatvės?" 

Galbūt šį klausimą galima suformuluoti ir dar paprasčiau: 
“Kokiu būdu įmanoma žymiai sumažinti Visatos entropiją?" 

Multivakas ūmai nutilo ir apmirė. Tingiai žybsinčios šviese- 
lės išvis užgeso, tolimas relių spragsėjimas nutilo. 

Galų gale, kai persigandusiems technikams jau atrodė, kad 
šitaip užgniaužę kvapą jie nebeištvers nė akimirkos, staiga atgijo 
teletaipas, prijungtas prie šios Multivako sekcijos. Jis atspausdi- 
no vos keturis žodžius: “PRASMINGAM ATSAKYMUI NEPAKAN- 
KA DUOMENŲ". 

- Še tau ir lažybos, - šnipštelėjo Lupovas. Bičiuliai skubiai pa- 
sišalino. 

Kitą rytą abiem skelte skėlė galvas, o burnose buvo tarsi ar- 
klių pristovėta. Vakarykščios jie net neprisiminė. 


+ 


Laivui išnirus iš jokiais laiko matais neapibrėžiamo hipererd- 
vinio šuolio, vaizdas ekrane pasikeitė; Džerodas, Džerodina ir 
Džerodetės I bei II sužiuro į žvaigždėto dangaus paveikslą. Pa- 
čiame ryškiais taškeliais nusėto ekrano centre netrukus išryškėjo 
vienas šviesulys, kaipmat pavirtęs skaisčiu, baltu marmuru tvis- 
kančiu disku. 

- Tai ir yra X-23, - įsitikinęs pareiškė Džerodas. Jis stipriai su- 
gniaužė liesas, už nugaros sunertas rankas. 

Mažosios Džerodetės - abi mergaitės - pirmąsyk gyvenime pa- 
tyrė kelionę hipererdve, jas užgriuvo visiškai nauji pojūčiai, nors 

jos ir nepajėgė kaip reikiant suprasti, ką gi reiškia išnirti iš šuo- 
lio. Tramdydamos juoką, jos ėmė it pašėlusios vaikytis viena kitą 
aplink motiną, be paliovos šūkčiodamos: 

- Mes atskridome į X-23! Mes atskridome į X-23! Mes atskri- 
dome... 

- Nutilkite, vaikai! - griežtai paliepė Džerodina. - Ar esi tikras, 
Džerodai? 

- Taip, be menkiausios abejonės, - atsiliepė Džerodas, žvilg- 
telėdamas į po pat lubomis dunksantį glotnų metalo iškilumą. 
Jis driekėsi per visą patalpą, pranykdamas už sienų abiejuose jos 
galuose. Tas pūpsantis metalo strypas buvo tokio pat ilgio kaip 
ir laivas. 

Džerodas beveik nieko nežinojo apie tą storą metalo gūbrį, iš- 
skyrus tai, kad jis vadinasi Mikrovakas, kad panorėjus jam gali- 
ma pateikti bet kokį klausimą, kad jis pats, be niekieno pagal- 
bos, nuveda laivą į iš anksto numatytą tikslą, kad aprūpina laivą 
energija iš įvairių subgalaktinių jėgainių, kad apskaičiuoja sudė- 
tingas hipererdvinių šuolių trajektorijas. 

Džerodui ir jo šeimai tereikėjo tik kantriai laukti ir ramiai gy- 
venti patogiai įrengtame laive. 

Kažkada kažkas buvo minėjęs Džerodui, kad raidės “ak" Mik- 
rovako galūnėje senovine anglų kalba reiškė “analoginį kompiu- 
terį", tačiau Džerodas ir tai jau buvo beveik pamiršęs. 

Džerodina sudrėkusiomis akimis žvelgė į ekraną. 

- Žinai, nieko negaliu su savimi padaryti. Nei šiaip nei taip 
jaučiuosi, kad turėjome palikti Žemę. 

- Dėl Dievo meilės, kodėl? - nustebo Džerodas. - Juk ten mes 
nieko neturėjome. O X-23 turėsime viską. Ir nebūsime ten pir- 
mieji. Planetoje jau gyvena apie milijoną Žmonių. Gerasis Vieš- 
patie, juk mūsų proproprovaikaičiai turės vėl ieškoti naujų pasau- 
lių, nes X-23 visiems nebeužteks vietos! - valandėlę mąsliai pa- 
tylėjęs jis pridūrė: - Žinai, mums labai pasisekė, kad dabar, kai 
žmonių rasė šitaip išaugo, kompiuterių dėka tarpžvaigždinės ke- 
lionės tapo realybe. 

- Žinau, žinau, - nusiminusi numykė Džerodina. 

Linksmai įsiterpė Džerodetė I: 

- Mūsų Mikrovakas - pats geriausias Mikrovakas pasaulyje. 

- Aš irgi taip manau, - pritarė Džerodas, pašiaušdamas jai 
plaukus. 

Malonu buvo vien pagalvoti apie tai, kad jie turi nuosavą 
Mikrovaką. Džerodas jautėsi laimingas gimęs kaip tik šiuo, o ne 
kokiu nors kitu metu. Jo tėvo jaunystės laikais kompiuteris bu- 
vo milžiniška mašina, užimanti šimto kvadratinių mylių plotą. 
Vienoje planetoje tegalėjo būti vienas vienintelis toks kompiu- 
teris, vadinamasis Planetinis AK. Ištisą tūkstantmetį gremėzdiš- 
kų kompiuterių apimtis vis didėjo, kol pagaliau visai netikėtai 

buvo atrastas būdas iš esmės juos patobulinti. Tranzistorinę 
elektroninę sistemą pakeitė molekulinės elektroninės lempos, 
ir dabar net patį didžiausią Planetinį AK buvo galima išsiųsti į 
kosmosą, ir jis užimdavo ne daugiau nei pusę žvaigždėlaivio erd- 
vės. 

Džerodas pasijuto pakiliai - tai jam nutikdavo kaskart, kai tik 
jis pagalvodavo, jog turi asmeninį Mikrovaką, daugybę kartų 
pranokstantį senovinį primityvų Multivaką, kuris senaisiais lai- 
kais padėjo žmogui prisijaukinti Saulę, ir sudėtingumu beveik 
prilygstantį Žemės Planetiniam AK (pačiam didžiausiam iš visų 
žinomų), kuris išsprendė hipererdvinių šuolių problemą, tokiu 
būdu nutiesdamas žmogui kelią į žvaigždes. 

- Sitiek žvaigždžių, šitiek planetų, - atsiduso Džerodina, nu- 
grimzdusi į savus apmąstymus. - Man regis, šeimos amžinai 
kraustysis vis į naujas ir į naujas sistemas - taip pat, kaip mes da- 
bar. 

- Ne, ne amžinai, - šypsodamasis paprieštaravo Džerodas. - 
Kada nors visa tai baigsis - tiesa, ne anksčiau kaip po keleto mi- 
lijardų metų. Galbūt daugybės milijardų. Tačiau anksčiau ar vė- 
liau užgęsta netgi žvaigždės. Entropija vis didėja, tai neišvengia- 
ma. 

- Kas yra entropija, tėveli? - spigiai paklausė Džerodetė II. 

- Entropija, mažyle, - tai toks žodis, apibūdinantis Visatos sil- 
pnėjimo mastą. Šiame pasaulyje viskas anksčiau ar vėliau išsen- 
ka, juk ir pati žinai. Lygiai kaip tavo robotukas Timba - Limba, 
prisimeni? 

- Tuomet žvaigždėms reikia įdėti naujas baterijas. Taip pat, 
kaip robotui. 

- Brangioji, žvaigždės pačios ir yra tos baterijos. Kai jos išsi- 
kraus, nebeliks jokių kitų energijos šaltinių. 

Džerodetė I akimoju patempė lūpą: 

- Tėveli, neleisk, kad šitaip atsitiktų! Nenoriu, kad žvaigždės 
išsikrautų! 

- Tik pažvelk, kokią košę užvirei! - įpykusi sušnypštė Džero- 
dina. 

- Iš kur aš galėjau žinoti, kad tai jas šitaip išgąsdins? - irgi pa- 
kuždomis atsiliepė Džerodas. 

- Paklausk Mikrovako! - pro ašaras suriko Džerodetė I. - Pa- 
klausk, kaip vėl įžiebti žvaigždes! 

- Tikrai, paklausk, - paantrino dukteriai Džerodina. - Tai jas 
apramins. (Džerodetė II irgi buvo jau bepravirkstanti.) 

Džerodas gūžtelėjo pečiais: 

- Gerai jau gerai, mano mielosios. Paklausiu Mikrovako. Ne- 
sijaudinkite, jis viską mums pasakys. 

Jis pateikė Mikrovakui klausimą, paskubomis pridūręs: 

- Atsakymą išspausdink. 

Po valandėlės Džerodas suspaudė delnuose celiulioidinė 
juostelę ir linksmai pranešė: 

- Na štai! Mikrovakas sako, kad laikui atėjus viskuo pasirūpin- 
siąs. Taigi matote - nėra ko nerimauti. 

Džerodina pridūrė: 

- O dabar, vaikai, metas gulti. Netrukus jau būsime savo nau- 
juosiuose namuose. 

Prieš sunaikindamas celiulioido juostelę, Džerodas dar sykį 
perskaitė joje išspausdintą tekstą: “PRASMINGAM ATSAKYMUI 
NEPAKANKA DUOMENŲ". 

Jis gūžtelėjo pečiais ir užsižiūrėjo į ekraną. Prieš akis švytė- 
jo X-23. 

VJ-23X iš Lameto pažvelgė į juodas trijų matmenų smulkaus 
mastelio Galaktikos žvaigždėlapio gelmės ir pasakė: 

- Kažin, ar neatrodome juokingi, taip smarkiai domėdamie- 
si šitokiais dalykais? 

MO-17J iš Nikrono papurtė galvą: 

- Nemanau. Žinai, jei žmonijos ekspansija ir toliau plėsis to- 
kiais tempais, po penkerių metų visa Galaktika jau bus kimšte 
prikimšta. 

Abu pašnekovai iš pažiūros buvo neseniai perkopę per dvi- 
dešimt, abu aukšti ir dailiai nuaugę. 

- Vis dėlto, - prisipažino VJ-23X, - aš abejoju, ar verta pateikti 
Galaktikos Tarybai tokią pesimistišką ataskaitą. 

- Bet kokio kito tipo ataskaitos jie nesiims net svarstyti. Su- 
purtyk juos bent truputį. Jau seniai metas juos išjudinti. 

VJ-23X atsiduso. 

- Tačiau kosminė erdvė juk begalinė! Apgyvendinimui mes 
vis dar tebeturime šimtą milijardų Galaktikų. Netgi dar daugiau. 

- Šimtas milijardų - tai ne begalybė, be to, ir tas didelis skai- 
čius be paliovos mažėja. Pamąstyk pats! Prieš dvidešimt tūkstan- 
čių Metų Žmonija išmoko naudotis žvaigždžių energija, dar po 
kelių šimtmečių žmonės sėkmingai leidosi į pirmąsias tarp- 
žvaigždines keliones. Per ištisą milijoną metų žmonės tesugebė- 
jo apgyventi vieną nedidelę planetą. O paskui pakako vos pen- 
kiolikos tūkstantmečių - ir jų knibždėte knibždėjo jau visoje Ga- 
laktikoje! Dabar gi kas dešimt metų žmonių skaičius padvigubė- 
ja... 

VJ-23X jį pertraukė: 

- Dėl to turime būti dėkingi nemirtingumui. 

- Būtent. Mes esame nemirtingi, ir nevalia nekreipti į tai dė- 
mesio. Būti nemirtingu - puiku, tačiau yra ir kita medalio pusė. 
Galaktinis AK išsprendė mums galybę problemų, tačiau suradęs 
būdą įveikti senatvę ir įminęs nemirtingumo paslaptį, jis tuo pa- 

čiu sukūrė begalę naujų problemų, kurių kol kas dar niekas ne- 
išnarpliojo. 

- Siaip ar taip, man neatrodo, kad tu sutiktum pasitraukti iš 
gyvenimo... 

- Jokiu būdu! - riktelėjo MO-17J, bet tuoj pat švelniau pridū- 
rė: - Kol kas dar ne. Bet aš juk dar ne senis! Kiek tau metų? 

- Du šimtai dvidešimt treji. O tau? 

- Man ir dviejų šimtų dar nėra... Tačiau nenukrypkime nuo 
temos. Taigi gyventojų skaičius kas dešimt metų padvigubėja. 
Tad po to, kai visiškai užpildysime šią Galaktiką, praeis vos de- 
šimt metų ir turėsime jau dvi visiškai apgyvendintas Galaktikas. 
Dar dešimtmetis - apgyvendinsime dar dvi. Dar dešimtmetis - ir 
apgyvendinsime dar keturias. Vadinasi, po šimto metų jau tūks- 
tantyje Galaktikų nė uodui nebebus kur snapo įkišti. Per tūks- 
tantmetį prikimšime milijoną Galaktikų. Po dešimties tūkstančių 
metų apgyvendinta bus visa žinoma Visata. Ir kas tada? 

VJ-23X pasakė: 

- Egzistuoja ir dar viena, šalutinė problema - transportavimas. 
Net neįsivaizduoju, kiek saulių jėgos energijos šaltinio prireiks, 
norint perkraustyti Galaktiką individų į kitą Galaktiką. 

- Gerai pastebėjai. Žmonija jau dabar sunaudoja dviejų sau- 
lių energiją per metus. 

- Tačiau didžioji energijos dalis iššvaistoma vėjais! Mūsų pa- 
čių Galaktikoje kasmet išsieikvoja tūkstančio saulių energija - o 
sunaudojame vos dviejų! 

- Sutinku. Tačiau net jei pasiektume šimtaprocentinį efekty- 
vumą, vis vien tik atitolintume neišvengiamą galą. Energetiniai 
mūsų poreikiai auga geometrine progresija, ir netgi dar greičiau, 
nei didėja gyventojų skaičius. Mūsų energijos ištekliai išseks dar- 
gi anksčiau, nei pritrūksime laisvų Galaktikų. Štai kur išties opi 
problema. Labai labai opi problema. 

- Turėsime telkti naujas žvaigždes iš tarpžvaigždinių dujų. 

- Arba iš išsklaidytos šilumos? - sarkastiškai paklausė MO-17J. 

- Galbūt yra kažkoks būdas pasukti entropijos procesą prie- 
šinga kryptimi? Reiktų paklausti apie tai Galaktinio AK. 

VJ-23X pasakė tai pusiau juokais, tačiau MO-17J nedelsdamas 
išsitraukė iš kišenės AK kontaktinį pultą ir pasidėjo ant stalo 
priešais save. 

- Jau kuris laikas brandinu tokią mintį, - pasakė jis. - Anksčiau 
ar vėliau Žmonija neišvengiamai kaktomuša susidurs su šia pro- 
blema. 

Jis įsmeigė niaurų žvilgsnį į AK kontaktinį pultą. Tai tebuvo 
dviejų colių ilgio kubas ir nieko daugiau, tačiau jis turėjo hipe- 
rerdvinį ryšį su didžiuoju Galaktiniu AK, kuris tarnavo visai žmo- 
nijai. Vertinant hipererdvės mastais, šis pultas buvo sudedamoji 
Galaktinio AK dalis. 


34 


MO-17]J valandėlę luktelėjo svarstydamas, ar kada nors gyve- 
nime, kuris galbūt truks be galo, jam teks savo akimis išvysti Ga- 
laktinį AK. Šis kompiuteris egzistavo nedideliame savo pasaulė- 
lyje tarsi voras materiją koncentruojančių jėgos spindulių vora- 
tinklio centre. Toje materijoje submezoninės bangos jau kadai 
pakeitė senovines neefektyvias molekulinės elektronines lem- 
pas. Nepaisant subeterinio veikimo principo, Galaktinio AK 
skersmuo siekė gerą tūkstantį pėdų - ar bent jau taip buvo kal- 
bama. 

MO-17J pateikė klausimą savo AK kontaktiniam pultui: 

- Ar įmanoma pasukti entropijos procesą priešinga kryptimi? 

VJ-23X net krūptelėjo ir nedelsdamas pareiškė: 

- Man ir į galvą neatėjo, kad tu tikrai šito paklausi. 

- Kodėl gi ne? 

- Mes abu puikiai žinome, kad entropijos pakeisti neįmano- 
ma. Juk negalime dūmų ir pelenų atversti atgal į žaliuojantį 
medį. 

- Ar tavo pasaulyje auga medžiai? - pasmalsavo MO-17]J. 

Suskambęs Galaktinio AK balsas privertė juos tučtuojau nu- 
tilti. Iš gulinčio ant stalo AK kontaktinio pulto nuaidėjo laibas 
skambus balselis. Jis pasakė štai ką: 

- PRASMINGAM ATSAKYMUI NEPAKANKA DUOMENŲ. 

VJ-23X linktelėjo: 

- Ar nesakiau? 

Pašnekovai vėl ėmėsi aptarinėti ataskaitą, kurią ketino pateik- 
ti Galaktikos Tarybai. 

Švelnaus susidomėjimo kutenama Zi Praimo sąmonė plėtė- 
si šioje naujojoje Galaktikoje, nusėtoje miriadais mirkčiojančių 
žvaigždžių. Jis dar niekad nebuvo jos matęs. Ar kada nors pavyks 
pamatyti visas? Juk Galaktikų tiek daug, ir visos - prikimštos 
žmonių. Prikimštos tiek, kad beveik nebeįstengė atlaikyti tokio 
svorio. Vis dažniau ir dažniau tikrąją Žmogaus esmę buvo gali- 
ma aptikti čia, kosminėje erdvėje. 

Sąmonės, o ne kūnai! Nemirtingi kūnai lieka planetose, kur 
nejudrūs ir bedvasiai egzistuoja amžių amžius. Tiesa, kartais jie 
vis dar sukrusdavo ir imdavosi kokios nors veiklos, bet taip at- 
sitikdavo vis rečiau ir rečiau. Egzistencijai prabunda tik labai ne- 
daug naujų individų, kurie čia pat įsilieja į neįtikėtinų mastų mi- 
nią. Bet koks gi skirtumas? Šiaip ar taip, naujiems individams Vi- 
satoje jau beveik nebeliko vietos. 

Zi Praimas pabudo iš savo apmąstymų pajutęs, kaip švelnio- 
mis sruogomis jį palytėjo kažkokia kita sąmonė. 

- Aš esu Zi Praimas, - prisistatė jis. - O tu? 

- Aš - Di Sub Vunas. Iš kokios tu Galaktikos? 

- Mes ją vadiname tiesiog Galaktika. O iš kur tu? 

- Saviškę mes irgi vadiname taip pat. Visi žmonės savo Galak- 
tikas vadina tiesiog Galaktikomis. O kodėl ne? 

- Tiesa. Juk visos Galaktikos vienodos. 

- Ne visos. Viena turi būti kaip tik ta Galaktika, iš kurios ki- 
lo žmogus. Tai išskiria ją iš kitų. 

Zi Praimas paklausė: 

- Kuri tai Galaktika? 

- Negaliu pasakyti. Tačiau Visatos AK turėtų žinoti. 

- Gal paklauskime? Tu mane sudominai. 

Zi Praimo pojūčiai išsiplėtė tiek, kad visos Galaktikos susi- 
traukė ir virto nauju, gerokai labiau išsklaidytu begalės švytin- 
čių taškelių atvaizdu jau kur kas didesniame fone. Šimtai mili- 
jardų Galaktikų, talpinančių nesuskaičiuojamą gausybę nemir- 
tingų būtybių, begalės Galaktikų, prigrūstų protų, kurių sąmo- 
nės nevaržomos plūduriavo kosminėje erdvėje. Ir vis dėlto viena 
iš tos gausybės Galaktikų buvo ypatinga - ten užgimė žmonija. 
Kadaise, be galo senoje, neatmenamoje praeityje tai buvo vie- 
nintelė Galaktika, kurioje gyveno žmogus. 

Zi Praimą užvaldė smalsumas išvysti tą Galaktiką, ir jis balsu 
paklausė: 

- Visatos AK! Kurioje Galaktikoje užgimė Žmonija? 

Visatos AK jį išgirdo, nes kiekviename pasaulyje, kiekviename 
kosminės erdvės lopinėlyje nuolat veikė jo imtuvai, o kiekvienas 
imtuvas per hipererdvę turėjo ryšį su tam tikru atokiu, niekam 
nežinomu tašku, kuriame glūdėjo pats Visatos AK. 

Kiek žinojo Zi Praimas, būta tik vieno vienintelio žmogaus, 
kuris mintimis sugebėjo prasismelkti taip arti Visatos AK, kad 
įstengtų užfiksuoti jį savo pojūčiais. Tas žmogus pranešė tik apie 
švytintį, vos dviejų pėdų skersmens rutulį, kurį įžiūrėti anaiptol 
nebuvo lengva. 

- Nejaugi tik tai ir yra Visatos AK? - tada nusistebėjo Zi Pra- 
imas. 

- Didžioji jo dalis slypi hipererdvėje, - toks buvo atsakymas. 
- O koks jo pavidalas ten - aš net neįsivaizduoju. 

Šito numanyti negalėjo niekas - Zi Praimas puikiai žinojo, 
kad tie laikai, kai prie Visatos AK kūrimo bent menka dalimi va- 
liojo prisidėti žmogus, - jau žila praeitis. Kiekvieno Visatos AK 
pirmtakas pats konstruodavo ir užprogramuodavo savo įpėdinį. 
Savo ruožtu kiekvienas toks įpėdinis per milijoną ar dar daugiau 
metų trunkančią savo egzistenciją be paliovos rinkdavo ir apdo- 
rodavo įvairiausius duomenis, kad galėtų sukurti dar geresnį, 
dar sudėtingesnį, dar talpesnį kompiuterį, kurio atminties gel- 
mėse nugrimzdavo ir pats su visais savo duomenų bankais bei 
individualybe. 

Visatos AK pertraukė klydinėjančias Zi Praimo mintis, pa- 
teikdamas jam informaciją ne žodžiais, o nuorodomis. Paklusda- 

ma joms, Zi Praimo sąmonė nuklydo į blausiai švytinčią Galak- 
tikų jūrą; viena jų netrukus išryškėjo ir pažiro atskiromis žvaigž- 
dėmis. 

Jį pasiekė mintis - be galo tolima, bet ir be galo aiški: 

ŠTAI GALAKTIKA, KURIOJE GIMĖ ŽMONIJA. 

Tačiau Galaktika anaiptol neatrodė esanti kuo nors ypatinga, 
ji buvo lygiai tokia pat, kaip ir visos kitos. Zi Praimas pasisten- 
gė užgniaužti nusivylimą. 

Visą tą laiką nė per žingsnį nuo jo neatsitraukusi Di Sub Vu- 
no sąmonė ūmai paklausė: 

- Ar viena šių žvaigždžių ir yra pirmoji žmonijos saulė? 

Visatos AK atsakė: 

PIRMOJI ŽMONIJOS SAULĖ TAPO NOVA. DABAR JI - BALTO- 
JI NYKŠTUKĖ. 

- Ar jos sistemoje gyvenę Žmonės išmirė? - susijaudinęs ir ne- 
galvodamas leptelėjo Zi Praimas. 

Visatos AK atsakė: 

KAIP PAPRASTAI TOKIAIS ATVEJAIS, FIZINIAMS JŲ KUNAMS 
BUVO LAIKU SUKONSTRUOTAS NAUJAS PASAULIS. 

- Na taip, žinoma, - pratarė Zi Praimas, ir vis dėlto jį užliejo 
galinga netekties jausmo banga. Į gimtąją žmonijos Galaktiką su- 
sikoncentravusi jo sąmonė ūmai atsipalaidavo ir vėl nugrimzdo 
į blausiai švytinčių žiburėlių jūrą. Jis nebenorėjo net matyti žmo- 
nijos lopšio Galaktikos. 

Di Sub Vunas paklausė: 

- Kas atsitiko? 

- Žvaigždės juk miršta! Pati pirmoji jau mirusi. 

- Anksčiau ar vėliau mirti turės visos. Kitaip ir būti negali. 

- Tačiau kai išseks absoliučiai visa energija, mūsų kūnai galų 
gale turės mirti. O drauge su jais - ir mes patys. 

- Bet tai įvyks tik po daugelio milijardų metų! 

- Aš nenoriu, kad tai atsitiktų netgi po milijardų metų. Visa- 
tos AK! Kaip galima išsaugoti žvaigždes, kad šios nemirtų? 

Di Sub Vunas nustebęs pasakė: 

- Juk iš tiesų tu klausi, kaip pasukti entropijos procesą prie- 
šinga kryptimi. 

Gi Visatos AK atsakė: 

- PRASMINGAM ATSAKYMUI VIS DAR NEPAKANKA DUOME- 
NŲ. 

Zi Praimo mintys nuskriejo atgal, į tą Galaktiką, kur jis gyve- 
no. Jis nebepasiuntė jokios minties Di Sub Vunui, kurio kūnas 
galbūt lūkuriavo už trilijono šviesmečių spindinčioje Galaktiko- 
je, O gal planetoje, skriejančioje visai greta Zi Praimo BInuOSIOS 
žvaigždės. Tai buvo visai nesvarbu. 

Nusiminęs Zi Praimas ėmėsi kaupti tarpžvaigždinį vandenilį, 
iš kurio tikėjosi įsižiebti nedidelę asmeninę žvaigždutę. Net jei 

visos žvaigždės kada nors turės mirti, bent jau kol kas vieną ki- 
tą dar galima ir sukurti. 

Žmogus bendravo pats su savimi, nes mentaline prasme jis 
ir buvo vienintelis. Jį sudarė trilijonų trilijonai nesenstančių kū- 
nų, kurių kiekvienas glūdėjo tiksliai jam paskirtoje vietoje, ilsė- 
josi ramus ir netrikdomas. Kiekvienu jų rūpinosi tobuli, niekad 
negendantys automatai, o tuo tarpu visų kūnų sąmonės jungė- 
si ir maišėsi, kol galų gale susiliejo į vieną nedalomą visumą. 

Žmogus pasakė: 

- Visata miršta. 

Jis apsidairė, žvilgsniu klydinėdamas po blėstančias Galakti- 
kas. Didžiosios žvaigždės, jau kadai išeikvojusios savo energijos 
atsargas, geso; dabar jos švytėjo netgi blausiau nei žiloje seno- 
vėje, kai dar buvo jauni, visu pajėgumu neįsiliepsnoję šviesuliai. 
Beveik visos žvaigždės jau buvo vos žėruojančios baltosios nykš- 
tukės, iš paskutiniųjų dar skleidžiančios paskutiniuosius, vis 1a- 
biau tamsėjančius spindulius. 

Iš tarpžvaigždinės erdvės dulkių retsykiais dar susikurdavo 
naujos žvaigždės - kai kurios įsižiebdavo natūraliai, kitas sutver- 
davo pats Žmogus. Tačiau jos jau irgi palengva geso. Tiesa, vis 
dar buvo įmanoma sudaužti vieną į kitą keletą baltųjų nykštukių 
ir, šitaip atpalaidavus didžiulį energijos kiekį, įžiebti naują 
žvaigždę. Tačiau, norint sukurti vieną žvaigždę, tekdavo sunai- 
kinti bent tūkstantį baltųjų nykštukių, o jų atsargos irgi iš lėto 
seko. 

Žmogus pasakė: 

- Rūpestingai taupant ir prisilaikant Kosminio AK nurodymų, 
Visatoje likusios energijos dar turėtų pakakti ne vienam milijar- 
dui metų. 

- Bet netgi tokiu atveju, - Žmogus pats ir atsakė, - galų gale 
visi ištekliai baigsis. Kad ir kaip taupysime, kad ir kaip stengsi- 
mės atitolinti pabaigą, vis vien sueikvota energija išnyksta ir nie- 
kaip nebeįmanoma jos atkurti. Entropija be paliovos didės, kol 
pasieks maksimumą. 

Žmogus pasakė: 

- Nejaugi neįmanoma pasukti entropijos proceso priešinga 
kryptimi? Paklauskime apie tai Kosminio AK. 

Kosminis AK supo Žmogų iš visų pusių, tačiau ne įprastoje 
erdvėje. Kosmose jo nebuvo nė pačios menkiausios dalelės. Jis 
visas glūdėjo hipererdvėje, sudarytas iš kažko, kas nebuvo nei 
materija, nei energija. Jo dydžio ar prigimties nebebuvo įmano- 
ma išreikšti jokiomis Žmogui suprantamomis sąvokomis. 

- Kosmini AK, - kreipėsi Žmogus. - Kaip galima pasukti entro- 
pijos procesą priešinga kryptimi? 

Kosminis AK atsakė: 

PRASMINGAM ATSAKYMUI VIS DAR NEPAKANKA DUOME- 
NŲ. 

Žmogus pasakė: 

- Tuomet surink papildomus duomenis. 

Kosminis AK atsakė: 

TAIP, AŠ TUO UŽSIIMSIU. AŠ DARAU TAI JAU IŠTISUS ŠIM- 
TĄ MILIJARDŲ METŲ. MANO PIRMTAKAMS DAUGYBĘ KARTŲ 
BUVO PATEIKTAS ŠIS KLAUSIMAS. TAČIAU VISŲ MANO SU- 
RINKTŲ DUOMENŲ KOL KAS NEPAKANKA, KAD GALĖČIAU I JI 
ATSAKYTI. 

- Ar kada nors ateis toks metas, - paklausė Žmogus, - kai duo- 
menų galų gale pakaks? O gal ši problema neišsprendžiama bet 
kokiomis aplinkybėmis? 

Kosminis AK atsakė: 

TOKIA PROBLEMA, KURIOS JOKIOMIS APLINKYBĖMIS NE- 
BUTŲ ĮMANOMA IŠSPRĘSTI, IŠVIS NEEGZISTUOJA. 

Žmogus paklausė: 

- Kada gi jau turėsi pakankamai duomenų, kad galėtum atsa- 
kyti į šį klausimą? 

Kosminis AK atsakė: 

PRASMINGAM ATSAKYMUI VIS DAR NEPAKANKA DUOME- 
NŲ. 

- Ar vis dar mėginsi išspręsti šią problemą? - paklausė Žmo- 
gus. 

Kosminis AK atsakė: 

MĖGINSIU. 

Žmogus jį patikino: 

- Mes lauksime. 


+ 


Visos žvaigždės išmirė, Galaktikos užgeso - po dešimt trilijo- 
nų metų trukusio nykimo proceso viską apsiautė juoda kosmi- 
nė tamsa. 

Žmogų sudarantys žmonės vienas po kito susiliejo su AK, 
kiekvienas kūnas galutinai prarado bet kokią individualią sąmo- 
nę, bet kažkokiu būdu tai buvo ne netektis, o laimėjimas. 

Prieš pat susiliejimą paskutinioji Žmogaus sąmonė akimirkai 
dar stabtelėjo, apžvelgė bekraštę kosminę erdvę, kurioje nebuvo 
nieko, išskyrus užsilikusios tamsios žvaigždės nuosėdas. Cia ne- 
bebuvo visiškai nieko, išskyrus neįtikėtinai ploną materijos 
sluoksnelį, kurį retsykiais dar suvirpindavo paskutiniosios galu- 
tinai išsisklaidančios šilumos sruogos, šilumos, pamažu krentan- 
čios iki absoliutaus nulio. 

Žmogus paklausė: 

- AK, ar tai jau galas? Nejaugi šio chaoso visiškai nebeįmano- 
ma vėl paversti Visata? Negi tai tikrai niekaip neįmanoma? 


39 


AK atsakė: 

PRASMINGAM ATSAKYMUI VIS DAR NEPAKANKA DUOME- 
NŲ. 

Paskutinioji Žmogaus sąmonė susiliejo su kompiuteriu ir li- 
ko egzistuoti vien tik AK - visas hipererdvėje. 


+ 


Išnyko ir materija, ir energija, o drauge su jomis - ir erdvė 
bei laikas. Liko egzistuoti vien tik AK - ir tiktai todėl, kad vis dar 
ieškojo atsakymo į vienintelį paskutinį klausimą, į kurį nesuge- 
bėjo atsakyti nuo pat tų laikų, kai prieš dešimt trilijonų metų 
pusgirtis kompiuterių specialistas uždavė jį kompiuteriui, men- 
kesniam už AK gerokai labiau, nei žmogus menkesnis už Žmo- 
gų. 
Į visus kitus klausimus atsakymai jau kadai buvo pateikti. Ta- 
čiau AK negalėjo išjungti savo sąmonės tol, kol neatsakys į šį, 
paskutinįjį. 

Duomenų rinkimą teko užbaigti. Nebebuvo ko rinkti. 

Tačiau visus surinktus duomenis dar reikėjo kruopščiai ap- 
doroti ir surūšiuoti, surasti visus įmanomus jų tarpusavio ryšius. 

Šis darbas truko neišmatuojamai ilgą laiko tarpą. 

Galų gale atėjo toks metas, kai AK išsiaiškino, kaip galima pa- 
keisti entropijos proceso kryptį. 

Tačiau jau nebebuvo jokio žmogaus, kuriam AK galėtų pa- 
teikti atsakymą į paskutinįjį klausimą. Tiek to, nesvarbu. Tuo sa- 
vaime pasirūpins pats atsakymas, vaizdžiai jį pademonstravus. 

„Dar vieną neišmatuojamai ilgą laiko tarpą AK svarstė, kaip ge- 
riausia atlikti šią užduotį. Paskui labai kruopščiai sudarinėjo pro- 
gramą. 

AK sąmonė aprėpė visa, kas kadaise buvo Visata, ir ilgai mąs- 
tė apie ją, dabar virtusią chaosu. Lėtai, žingsnis po žingsnio, tai 
turi būti atlikta. 

Tada AK pasakė: 

TEBŪNIE ŠVIESA! 

Ir radosi šviesa. 


ANTRASIS FONDAS 


PRologas 


Pirmoji Galaktinė Imperija gyvavo dešimtis tūkstančių metų. 
Centralizuota jos valdžia apjungė visas Galaktikos planetas; Im- 
perijoje neišvengta tironijos, bet pasitaikydavo ir tikros demok- 
ratijos periodų - ir visada viešpatavo tvarka. Žmonija visiškai už- 
miršo, kad įmanomos ir kitokios egzistencijos formos. 

Tai užmiršo visi. Išskyrus Harį Seldoną. 

Haris Seldonas buvo paskutinis didis Pirmosios Imperijos 
mokslininkas. Kaip tik jis ištobulino psicboistorijos mokslą iki 
stulbinančio lygio. Psicboistorija tapo visų visuomenės mokslų 
kvintesencija; šis mokslas rado būdą išreikšti žmonių elgesį ma- 
tematinėmis lygtimis. 

Pasak psicboistorijos, individualaus žmogaus veiksmų prog- 
nozuoti neįmanoma, tačiau Seldonas suprato, kad žmonių ma- 
sių reakcijas galima apskaičiuoti statistiškai. Kuo toji masė dides- 
nė, tuo tikslesnis būna gaunamas rezultatas. Gi Haris Seldonas 
savo teorijas taikė ne kokioms nors atskiroms žmonių grupėms, 
o Galaktikos gyventojų visumai, kurią tuo metu sudarė bent ke- 
letas kvintilijonų individų. 

Kaip tik Haris Seldonas, nepaisydamas, regis, nei sveiko pro- 
to, nei visuotinės nuomonės, numatė, kad puikioji ir iš bažiūros 
tokia galinga Imperija pasmerkta visiškam žluvimui, kad negrįž- 
tami jos irimo procesai prasidėjo jau seniai. Jis numatė (kitaip 
tariant, išsprendė daugybę sudėtingų lygčių ir pateikė simbolių 
interpretacijas - o tai iš esmės tas pats), kad palikta likimo valiai 
Galaktika ištisiems trisdešimčiai tūkstančių metų nugrims į skur- 
dą bei visišką anarchiją, ir tik bo šio vargingo beriodo vėl susi- 
formuos vieninga vyriausybė. 

Seldonas ėmėsi darbo, stengdamasis kiek įmanoma pagerinti 
situaciją ir taip paveikti įvykių sanklodą, kad civilizacija būtų at- 
kurta ir vėl įsiviešbatautų taika ne po trisdešimties, 0 vos po vie- 
no tūkstantmečio. Labai kruopščiai ir apgalvotai jis įkūrė dvi 
mokslininkų kolonijas, kurias pavadino "Fondais". Siekdamas 
jam vienam žinomų tikslų, Seldonas įkurdino'juos "priešinguo- 
se Galaktikos pakraščiuose". Vienas Fondų užgimė visiškai vie- 
šai, visuomenės akivaizdoje. Tuo tarpu kito - Antrojo Fondo - 
egzistenciją gaubė visiška tyla. 

Pirmosiose dviejose trilogijos dalyse "Fondas" (lietuviškai - 
PFAF 20 T.) bei “Fondas ir Imperija" (136 T.) pasakojama apie 
Pirmojo Fondo pirmųjų trijų šimtų metų istorijos įvykius. Vos 

įsikūręs, Fondas tebuvo tik nedidelė mokslininkų bendruome- 
nė, nugrūsta į atokiausią Galaktikos periferijos užkaborį. Fondą 
periodiškai užgriūdavo krizės, kurių metu jį apraizgydavo su- 
dėtingų žmonių tarpusavio santykių įvairovė, bersipindavo to 
meto visuomenės bei ekonomikos raidos srautai. Fondo veiks- 
mų laisvė buvo griežtai apribota, tai yra jis galėjo judėti pirmyn 
tik konkrečia, iš anksto numatyta linija ir jeigu nuo jos nenuk- 
rypdavo, priešais ji netrukus atsiverdavo nauji vystymosi bori- 
zontai. Visa tai kruopščiai suplanavo Haris Seldonas, kuris tais 
laikais, apie kuriuos pasakojama, buvo jau seniai miręs. 

Mokslo lygiu Pirmasis Fondas gerokai pranoko aplinkinius 
barbariškus pasaulius, tad netrukus juose įsigalėjo Fondo val- 
džia. Nuo mirštančios Imperijos atsiskyrę, anarcbistiškai nusitei- 
kę kariniai gubernatoriai dar bandė sutrempti Fondą, bet patys 
liko jo įvčikti. Paskui Fondas susidūrė su pačios Imperijos liku- 
čiais, kuriuos valdė paskutinysis stiprus imperatorius, o kariuo- 
menei vadovavo paskutinysis stiprus generolas. Ir vėl pergalę 
šventė Fondas. 

Bet paskui Fondui skersai kelią stojo priešas, kurio Haris Sel- 
donas nebuvo numatęs - ir negalėjo numatyti. Tai buvo mutan- 
tas - žmogiška būtybė, apdovanota stulbinančiomis galiomis. Tas 
padaras, žinomas tik Mulo vardu, gebėjo prasismelkti į žmogaus 
sąmonę, kontroliuoti ją savo nuožiūra ir manipuliuoti emocijo- 
mis. Patys aršiausi jo priešininkai neišvengiamai tapdavo ištiki- 
miausiais jo tarnais. Ištisos armijos negalėjo jo įveikti - jos tie- 
siog nestodavo su juo į kovą. Jo nesutramdė netgi Pirmasis Fon- 
das, priešingai, žlugo pats, ir šitaip Seldono scbemos bent iš da- 
lies suiro. 

Tačiau dar liko paslaptingasis Antrasis Fondas - visų paieškų 
taikinys. Jį surasti privalėjo Mulas - kad galutinai užbaigtų Galak- 
tikos užkariavimą. Lygiai taib pat jį surasti stengėsi ir baskutinie- 
fi, vis dar likę ištikimi, Pirmojo Fondo žmonės, tik jų tikslai, ži- 
noma, buvo visai kiti. Bet kur gi įsikūręs tasai Antrasis Fondas? 
Šito nežinojo niekas. 

Čia ir prasideda pasakojimas apie Antrojo Fondo paieškas! 

I DALIS 


IEŠKO MULAS 


1. Du vynai iR Mulas 


MULAS... Tuojau po Pirmojo Fondo žlugimo konstruktyvie- 
ji Mulo režimo aspektai ėmė įgauti konkrečias formas. Visiškai 
subyrėjus pirmajai Galaktinei Imperijai, Mulas pirmasis paban- 
dė apjungti didžiulius kosminės erdvės plotus, savo užmojais iš- 
ties prilygdamas Imperijos kūrėjui. Ankstyvesnė komercinė im- 
perija, kurią valdė nūnai jau žlugęs Fondas, buvo gerokai išsk- 
laidyta, neturėjo jokios griežtos struktūros, nors ir laikėsi nepa- 
judinamu psicboistorijos pranašysčių pagrindu. Jos neįmanoma 
net lyginti su griežtai kontroliuojama "Pasaulių Sąjunga", kurią 
valdė Mulas ir kuri vienijo dešimtadalį visos Galaktikos bei ben- 
kioliktąją dalį jos gyventojų. Ypač vadinamuoju Paieškų laikotar- 
piu...* 

GALAKTIKOS ENCIKLOPEDIJA 


Enciklopedijoje galima aptikti dar gerokai daugiau informa- 
cijos apie Mulą bei jo Imperiją, tačiau ji tiesiogiai nesusijusi su 
konkrečia istorija, kurią ketiname papasakoti, be to, ji pernelyg 
sausa ir dėl to nelabai tinka mūsų tikslui. Daugiausia dėmesio 
minimame straipsnyje skiriama ekonominėms sąlygoms, nulė- 
musioms “Pirmojo Sąjungos Piliečio" - toks buvo oficialus Mu- 
lo titulas - iškilimą, ir taip pat ekonominėms to iškilimo pasek- 
mėms. 

Jei straipsnio autorius ir jautė kokią nors nuostabą dėl to 
svaiginančio greičio, kuriuo Mulas vos per penkerius metus iš 
nieko tapo didžiulės karalijos viešpačiu, jis sėkmingai tai nuslė- 
pė. Jeigu jį stebino ir tai, kad paskui ekspansija staiga sustojo ir 
visas dėmesys buvo sutelktas į vėlgi maždaug penkerius metus 
trukusią teritorijų konsolidaciją, autorius nė puse žodžio neuž- 
simena ir apie tai. 

Tad mes padėsime į šalį Enciklopediją ir eisime savu keliu, 
sickdami savų tikslų, ir pasakojimą apie Didįjį Tarpuvaldį - pe- 
riodą, skyrusį Pirmąją bei Antrąją Galaktines Imperijas - pradė- 


* Visos čia pateikiamos Galaktikos Enciklopedijos citatos, autoriams 
leidus, yra paimtos iš 116-ojo leidimo, išspausdinto 1020 F.E. me- 
tais Terminuse, Galaktikos Enciklopedijos Leidybinėje Korporaci- 
joje. 

sime nuo to meto, kai ėjo į pabaigą teritorijų konsolidacijos lai- 
kotarpis. 

Politiniu atžvilgiu Sąjungoje viešpatavo ramybė. Ekonomiškai 
ji klestėte klestėjo. Nedaug surastum tokių, kurie būtų sutikę iš- 
keisti griežtos Mulo rankos sergstimą taiką ir stabilumą į prieš 
tai tvyrojusį visišką chaosą. Tuose pasauliuose, kurie vos prieš 
penkerius metus dar pripažino Fondo valdžią, gal ir galėjai pa- 
justi nostalgiško apgailestavimo dvelksmą - bet ne daugiau. Tie 
Fondo vadai, kurie niekuo negalėjo praversti Mului, jau buvo 
negyvi, o vertingieji - pajungti jo valiai. 

Iš visų prievarta atverstųjų į tikrąjį tikėjimą pats vertingiau- 
sias buvo Hanas Pričeris - jau generolas leitenantas. 


+ 


Fondo laikais Hanas Pričeris buvo kapitonas ir pogrindinės 
Demokratinės Opozicijos veikėjas. Kai Fondas žlugo ir be kovos 
pasidavė Mului, Pričeris nenurimo ir tęsė kovą iki galo... tai yra 
iki tol, kol jį užvaldė Mulas. 

Tas pavergimas nebuvo visai įprastas, ne toks, kai stipresnis 
protas užvaldo kitą vien savo jėga. Hanas Pričeris tai puikiai Ži- 
nojo. Jo sąmonė pasikeitė todėl, kad Mulas buvo mutantas, 
mentalinėmis galiomis pajėgiantis savo reikmėms pritaikyti pa- 
prastų Žmonių savijautą bei mąstyseną. Tačiau tas žinojimas Pri- 
čerio nė kiek netrikdė. Kaip tik taip viskas ir turėjo būti. Žino- 
ma, pasitenkinimas tokia būkle ir buvo pirmasis pavergimo 
simptomas, tačiau Hanas Pričeris jau kadai dėl to nesuko sau 
galvos. 

Dabar jis kaip tik grįžo iš penktosios tolimos ekspedicijos į 
bekraštę Galaktiką, plytinčią už Sąjungos ribų. Vos pagalvojęs 
apie laukiančią jo audienciją pas “Pirmąjį Pilietį", šis kosminių 
kelionių veteranas ir buvęs žvalgybos agentas pajuto, kaip jo šir- 
dį užlieja skaidrus ir nuoširdus džiaugsmas. Rūstus jo veidas, ku- 
ris atrodė tarsi išskaptuotas iš tamsaus vientiso medžio ir, pana- 
šu, būtų perskilęs vos pamėginęs šyptelėti, anaiptol nespindu- 
liavo džiugesiu, tačiau jokių išorinių laimės apraiškų nė nerei- 
kėjo. Mulas gebėjo suvokti visas žmogaus viduje slypinčias 
emocijas iki pačios menkiausios - jis matė jas taip pat aiškiai, 
kaip kad paprastas žmogus pastebėtų trūkčiojant antakį. 

Pričeris paliko savo skraidyklę senajame vicekaraliaus anga- 
re ir, kaip buvo reikalaujama, pėsčias įžengė į rūmų teritoriją. Jis 
nuėjo visą mylią tiesiu it strėlė, visiškai tuščiu keliu. Pričeris Ži- 
nojo, kad daugybę kvadratinių mylių užimančioje rūmų terito- 
rijoje nesama nė vieno sargybinio, nė vieno kareivio, nė vieno 
ginkluoto Žmogaus. 

Mului nereikėjo jokios apsaugos. 

Mulas saugojo save pats - ir buvo pats geriausias, neįveikia- 
mas sargybinis. 


44 


Pričerio Žingsniai aidėjo jo paties ausyse. Tiesiog priešais jį 
neįtikėtinai lengvu ir neįtikėtinai tvirtu metalu spindėjo rūmų 
sienos bei milžiniškos, nenormaliai išpūstos, kone groteskiškos 
arkos - toks architektūros stilius buvo būdingas vėlyvajam Impe- 
rijos laikotarpiui. Milžiniški rūmai savo svoriu tarsi slėgė ne tik 
visiškai tuščią dvaro teritoriją, bet ir dunksantį horizonte tirštai 
gyvenamą miestą. 

Rūmuose gyveno tik vienas vienintelis žmogus - tas pats, nuo 
kurio nežmogiškų mentalinių savybių priklausė naujosios aris- 
tokratijos formavimasis bei visa Sąjungos struktūra. 

Generolui prisiartinus, priešais jį atsivėrė milžiniški, lygūs, 
nugludinti vartai. Pričeris įėjo vidun. Jis žengė ant plačios 
įžambiai judančios juostos, kuri čia pat ėmė nešti jį aukštyn. Pas- 
kui jis pasikėlė begarsiu liftu ir pagaliau atsidūrė prie nedidelių 
durelių be jokių papuošimų. Čia, pačiame aukščiausiame rūmų 
bokšte, buvo asmeninis Mulo kambarys. 

Durys atsivėrė... 


+ 


Beilas Čenis buvo jaunas, ir jis nebuvo atverstas į tikrąjį tikė- 
jimą. Tai yra, kitais žodžiais tariant, Mulas taip ir neprikišo na- 
gų prie emocinės jo sanklodos. Čenis ir liko toks, koks buvo iš 
prigimties, jo jausmų ir mąstymo struktūra liko tokia, kokią jis 
paveldėjo iš protėvių ir kokią suformavo aplinkos pokyčiai. Ir tai 
jį visiškai patenkino. 

Nesulaukęs nė trisdešimties, jis jau mėgavosi stulbinančiu 
pasisekimu sostinėje. Jis buvo ganėtinai dailus ir guvaus proto 
- todėl populiarus visuomenėje. Be to, jis buvo protingas ir pui- 
kiai gebėjo tvardytis - todėl jį vertino Mulas. Gi jis pats džiaugėsi 
abiem šiomis sėkmėmis. 

Dabar Mulas pirmąsyk išreiškė pageidavimą susitikti su juo 
asmeniškai. 

Kojos nešė jį ilgu tviskančiu keliu, vedančiu tiesiog korėtų 
aliuminio špilių link - kadaise čia būta Kalgano vicekaralių, val- 
džiusių senųjų imperatorių laikais, rezidencija. Vėliau čia buvo 
rezidencija nepriklausomų Kalgano princų, kurie valdė patys, 
nepaklusdami niekieno kito valiai. Dabar gi čia įsikūrė Pirma- 
sis Sąjungos Pilietis, kuris vienas pats valdė nuosavą imperiją. 

Žingsniuodamas Čenis kažką tyliai niūniavo sau po nosimi. 
Jam nekėlė nė menkiausių abejonių, ką reiškia šis iškvietimas. 
Antrasis Fondas - taip, žinoma! Ta iš už kiekvieno kampo dėb- 
santi baidyklė, privertusi Mulą atsisakyti neribotos ekspansijos 
politikos ir imtis visų įmanomų atsargumo priemonių. Tiesa, ofi- 
cialiai ši sąstingio būsena buvo vadinama “konsolidacija". 

Žinoma, sklandė begalė gandų - ko jau ko, o jų numarinti 
niekaip neįmanoma. Mulas vėl ruošiasi pulti. Mulas suuodė, kur 

įsikūręs Antrasis Fondas ir planuoja antpuolį. Mulas susitarė su 
Antruoju Fondu ir jie pasidalijo Galaktiką. Mulas įsitikino, kad 
Antrasis Fondas išvis neegzistuoja ir ketina užvaldyti visą Galak- 
tiką... 
Turbūt nėra prasmės vardinti visus variantus, apie kuriuos 
šnabždamasi rūmų prieangiuose. Tokie ir panašūs gandai sklan- 
dė jau nebe pirmą kartą. Tačiau dabar atrodė, kad jie pagrįsti 1a- 
biau negu bet kada anksčiau, ir visos laisvos bei godžios sielos, 
tarpte tarpstančios siaučiant mūšiams ar karinių nuotykių bei 
politinio chaoso metu - ir geibstančios stabilumo bei inertiškos 
taikos laikotarpiais, netvėrė džiaugsmu. 

Viena jų buvo ir Beilas Čenis. Jis nėmaž nesibaimino paslap- 
tingojo Antrojo Fondo. Beje, nebijojo jis ir Mulo - ir nevengė 
tuo pasigirti. Tikriausiai kai kas iš, besiraukančiųjų, kad jis dar 
toks jaunas, o jau nemažai pasiekęs, paslapčia vylėsi, kad tam 
moterų numylėtiniui, laimės kūdikiui dar smarkiai atsirūgs. Jis 
juk nesidrovėdamas šmaikštaudavo apie Mulo išvaizdą ir negai- 
lestingai traukė per dantį atsiskyrėlišką šio gyvenimo būdą. Kai 
jis šitaip šaipydavosi, niekas nesiryždavo jam pritarti, nedauge- 
lis išdrįsdavo bent nusišypsoti. Tačiau Čenis nesiliovė, o jam 
taip nieko ir neatsitiko. Žinoma, tada jo reputacija išaugo it ant 
mielių. 

Vis dar niūniuodamas, Čenis bandė pritaikyti melodijai žo- 
džius. Sekėsi jam nekaip, tačiau priedainis susidėliojo tarsi sa- 
vaime: “Antrasis Fondas - mirtinas pavojus: tautai ir pasauliui, ir 
mūsų rytojui". 

Čenis pasiekė rūmus. 

Jam prisiartinus, priešais jį atsivėrė milžiniški, lygūs, nuglu- 
dinti vartai. Čenis įėjo vidun. Jis žengė ant plačios įžambiai ju- 
dančios juostos, kuri čia pat ėmė nešti jį aukštyn. Paskui jis pa- 
sikėlė begarsiu liftu ir pagaliau atsidūrė prie nedidelių durelių 
be jokių papuošimų. Čia, pačiame aukščiausiame rūmų bokšte, 
buvo asmeninis Mulo kambarys. 

Durys atsivėrė... 


+ 


Žmogus, kuris nesivadino jokiu kitu vardu kaip tik Mulas ir 
neturėjo jokio kito titulo kaip tik Pirmojo Piliečio, žvelgė pro 
poliarizuotą sienos stiklą į šviesų jūra horizonte plieskiantį di- 
dingą miestą. 

Tirštėjančiose sutemose pamažu žiebėsi žvaigždės, iš kurių 
ne viena buvo prisiekusi ištikimybę jam. 

Nuo šios minties jis šyptelėjo, bet šypsena buvo persmelkta 
kartėlio. Tie tolimi pasauliai prisiekė ištikimybę asmeniui, kurį 
tik retas kas tebuvo regėjęs. 

Jis anaiptol nebuvo tas, į kurį kiekvienam malonu žiūrėti. 
Mulas... vien savo išvaizda sukeliąs aplinkiniams kreivas šypse- 
nėles. Vos šimtą dvidešimt svarų tesveriantis kūnas, ištemptas į 
penkių pėdų ir aštuonių colių ilgį. Jo rankos ir kojos - liesi kau- 
lėti stagarai, styrantys iš skeletą primenančio kūno. Smulkų jo 
veidą beveik visiškai slėpė mėsingas įspūdingų gabaritų snapas, 
kurio ilgis siekė gerus tris colius. 

Ir vien tik akys visiškai nederėjo prie tos žmogaus parodijos, 
kuri vadinosi Mulas. Jų žvilgsnis buvo švelnus - neįtikėtinai švel- 
nus didžiausiojo Galaktikos užkariautojo žvilgsnis - o akių gel- 
mėje tvyrojo niekad neišsisklaidantis liūdesys. 

Sviesomis žėrinčiame mieste buvo galima aptikti visa, kas ir 
turėtų garsinti prabangią malonumų pasaulio sostine. Žinoma, 
Mulas savo sostinę galėjo įkurdinti Fonde - stipriausioje iš visų 
jo pavergtų priešiškų planetų, tačiau Fondas glaudėsi pačiame 
Galaktikos pakraštyje. Kalganas gi buvo gerokai arčiau centro ir 
išlaikęs senas aristokratijos pasilinksminimų vietos tradicijas, tad 
strateginiu požiūriu Mului tiko kur kas labiau. 

Tačiau įprastoje šio pasaulio prabangoje, klestinčioje malo- 
numų sostinėje Mulas taip ir nerado ramybės. 

Žmonės jo bijojo, jam paklusdavo, gal netgi gerbė - bet vis 
per atstumą, ir nemažą. Bet argi kas nors teiktųsi bent pažvelgti 
į jį be paniekos? Vien tik tie, kuriuos jis pavergė. Bet ko gi ver- 
ta tokia dirbtinė ištikimybė? Ji stokojo bet kokio kvapo. Tiesa, 
Mulas galėjo susiteikti sau krūvą įvairiausių titulų, galėjo prisi- 
galvoti visokių ceremonijų, įdiegti daugybę naujų ritualų, tačiau 
netgi tai ničnieko nepakeistų. Jau geriau - ar bent jau ne blogiau 
- taip ir likti paprasčiausiai Pirmuoju Piliečiu ir niekam nesiro- 
dyti akyse. 

Staiga jį užplūdo nuožmaus įtūžio banga - stipri ir negailes- 
tinga. Galaktikoje neturi likti nė menkiausio sklypelio, kuris 
nepriklausytų jam! Ištisus penkerius metus jis tylutėliai it pelė 
po šluota pratūnojo čia, Kalgane, baimindamasis amžinos, pas- 
laptingos, iš kosmoso atsklindančios nematyto, neregėto, nie- 
kam nežinomo Antrojo Fondo grėsmės. Mului jau buvo trisde- 
šimt dveji. Ne tiek ir daug, tačiau jis jautėsi senas. Nepaisant visų 
neįtikėtinų mentalinių mutanto galių, fizinis jo kūnas buvo vi- 
sai silpnas. 

Visos žvaigždės - visos, iki pačios menkiausios! Visos, kurias 
jis mato plika akimi - ir netgi tos, kurių niekaip neįžiūrėsi - vis- 
kas, viskas turi priklausyti jam! 

Jį graužė poreikis atkeršyti visiems ir viskam. Už viską atsiteis- 
ti žmonijai, kurios dalimi jis negalėjo būti. Atkeršyti Galaktikai, 
kurioje jam nebuvo vietos. 

Virš galvos žybtelėjo blausi perspėjanti lempelė. Mulas užju- 
to į rūmus įėjusį žmogų ir net valiojo mintimis sekti jo kelią. 

Tuo pat metu, tarsi mutavę jo pojūčiai vienumos prieblandoje 
būtų dar labiau išaugę ir išaštrėję, jis pajuto ir emocinio pasiten- 
kinimo srautą, švelniai užliejusį jo smegenų skaidulas. 

Jis atpažino žmogų be menkiausių pastangų. Tai buvo Priče- 
ris. 

Andainykščio Fondo kapitonas Pričeris. Kapitonas Pričeris, 
kurį ignoravo anuometės beviltiškai silpstančios vyriausybės biu- 
rokratai, kurį nuolat aplenkdavo bet kokios valdžios malonės. 
Kapitonas Pričeris, kurį jis, Mulas, ištraukė iš purvo ir išvadavo 
nuo žeminančio šnipo darbo. Kapitonas Pričeris, kurį jis, Mulas, 
paaukštino iki pulkininko, o paskui - generolo, kurio veiklos sri- 
tis jo dėka išsiplėtė iki visos Galaktikos mastų. 

Dabartinis generolas Pričeris, kadaise - užkietėjęs, nepataiso- 
mas maištininkas, dabar buvo visiškai, absoliučiai ištikimas Mu- 
lui. Tačiau ištikimas ne todėl, kad už gerą darbą jam dosniai at- 
lyginama, ne todėl, kad jaučiasi dėkingas, ne todėl, kad šitaip 
nori atsilyginti už paslaugą - ne, nieko panašaus. Jo ištikimybę 
Mulas įstengė pelnyti tik dirbtinai pertvarkęs jo emocinę sank- 
lodą. 

Mulas gebėjo užčiuopti tą tvirtą ir amžiną išorinį meilės bei 
ištikimybės sluoksnį, kuris savaip pakreipdavo kiekvieną Hano 
Pričerio emocijų virptelėjimą - tą sluoksnį, kurį Mulas pats ir 
paklojo prieš penkerius metus. Tačiau po juo, kažkur pačioje 
gelmėje, vis dar tebeglūdėjo tikrosios, atkaklios ir užsispyrusios, 
asmenybės, nepakantumo valdžiai, idealizmo likučiai. Tiesa, visa 
tai slypėjo taip giliai, kad netgi Mulas vargiai begalėjo užjusti 
bent menkiausius senųjų Pričerio jausmų virptelėjimus. 

Durys jam už nugaros virstelėjo, ir Mulas atsigręžė. Skaidri 
kambario siena kaipmat apniuko ir tapo sūdri, purpurinė vakaro 
žara užgeso, patalpą užliejo baltas branduolinio apšvietimo 
spindėjimas. 

Hanas Pričeris atsisėdo į nurodytą kėdę. Audiencijose pas 
Mulą neegzistavo tokie dalykai kaip lankstymasis ar keliaklups- 
čiavimas. Mulas buvo paprasčiausiai “Pirmasis Pilietis". Kreiptis 
į jį reikėjo “pone". Jo akivaizdoje buvo leidžiama sėdėti, prirei- 
kus net buvo galima atsukti jam nugarą. 

Hanui Pričeriui visa tai atrodė esąs tikras ir neginčijamas šio 
žmogaus galios įrodymas. Tai jį džiugino, krūtinę eilinį kartą už- 
liejo šiluma. 

Mulas prašneko: 

- Paskutinioji tavo ataskaita pasiekė mane vakar. Neslėpsiu, 
kad man ji pasirodė šiek tiek nuvilianti, Pričeri. 

Generolo antakiai susimetė tarpuakyje: 

- Taip, sunku būtų ko kito tikėtis. Tačiau net nenumanau, 
kokias kitokias išvadas dar galima padaryti. Tiesiog Antrojo Fon- 
do išvis nėra, pone. 

Mulas valandėlę pagalvojo, o paskui lėtai papurtė galvą - toli 
gražu nebe pirmą kartą: 

- Egzistuoja vienas įrodymas, bylojantis priešingai - Eblingas 
Misas. Visąlaik - Eblingas Misas... 

Tai buvo sena giesmelė. Daug negalvodamas Pričeris pa- 
reiškė: 

- Gal Misas ir tikrai buvo pats iškiliausias Fondo psichologas, 
tačiau ir jis tebuvo kūdikis, palyginus su Seldonu. Tuo metu, kai 
jis tyrinėjo Seldono darbus, jūs pats juk be paliovos dirbtinai jį 
stimuliavote. Galėjo atsitikti ir taip, kad persistengėte, gal jis tie- 
siog nuėjo per toli. Galbūt jis suklydo, pone. Jis tikriausiai ap- 
siriko. 

Mulas atsiduso. Laibas it degtukas jo kaklas pasviro pirmyn, 
akys paniurusiame veide smigo į grindis. 

- Jei taip jis būtų pagyvenęs dar bent minutę! Juk jis jau žio- 
josi pasakyti man, kur įsikūręs Antrasis Fondas. Sakau tau, jis tik- 
rai tai žinojo! Tada man nebūtų reikėję atsitraukti. Nebūtų pri- 
siėję laukti ir laukti, ir laukti. Šitiek laiko prarasta! Ištisi penkeri 
metai nuėjo šuniui ant uodegos! 

Pričeris nesugebėjo vertinti savo valdovo silpnumo apraiškų; 
kontroliuojama jo mąstymo struktūra šito jam neleido. Tačiau 
jis pasijuto suglumęs, netgi šiek tiek sunerimo. Jis paklausė: 

- Bet kaip gi kitaip paaiškinti mūsų nesėkmes, pone? Jau pen- 
kiskart apkeliavau atokiausius užkaborius, o maršrutus sudari- 
nėjote jūs pats. Nepalikau neišnaršyto nė paties menkiausio as- 
teroido. Juk praėjo jau trys šimtmečiai nuo tų laikų, kai Seno- 
sios Imperijos mokslininkas Haris Seldonas esą įkūręs du Fon- 
dus, ilgainiui turinčius tapti naujos Imperijos branduoliais - Im- 
perijos, kuri ateityje pakeis subyrėjusią senąją. Praėjus vos šimt- 
mečiui po Seldono mirties, apie Pirmąjį Fondą - tą patį, kurį 
mes taip puikiai pažįstame - jau žinojo kiekviename Periferijos 
užkampyje. Dar po penkiasdešimties metų - paskutiniojo mūšio 
su Senąja Imperija laikais - garsas apie jį nuaidėjo per visą Ga- 
laktiką. Dabar gi praėję jau trys šimtai metų - ir kur gi galėtų būti 
paslaptingasis Antrasis Fondas? Nė viename Galaktikos srauto 
sūkuryje apie jį niekas ničnieko nėra girdėjęs. 

- Eblingas Misas tvirtino, kad Antrasis Fondas gerai pasislė- 
pęs. Tik toks slaptumas galėjo paversti jo silpnumą stiprybe. 

- Šitoks slaptumas liudija apie tikimybę, kad Antrasis Fondas, 
ko gero, išvis neegzistuoja. 

Mulas pakėlė galvą, didžiulės jo akys žvelgė aštriai ir skvar- 
biai. 

- Ne. Jis egzistuoja. - Mulas bakstelėjo link Pričerio kaulėtu 
pirštu. - Atėjo metas šiek tiek pakeisti taktiką. 

Pričeris suraukė antakius: : 

- Ketinate pats leistis į kelionę? Sito aš jums tikrai nepatar- 
ciau. 

- Ne, jokiu būdu. Keliauti vėl teks tau - dar vieną, paskutinį 
kartą. Bet šįsyk turėsi bendrakeleivį. Judu dirbsite drauge. 

Valandėlę patylėjęs Pričeris stringančiu balsu paklausė: 

- Kas jis? , 

- Toks jaunas vaikinas, vietinis, iš Kalgano. Beilas Cenis. 

- Kaip gyvas nesu apie jį girdėjęs, pone. 

- Nieko nuostabaus. Tačiau jis guvaus proto ir ambicingas, ir 
dar... aš juo nemanipuliuoju. 

Vieną akimirksnį Pričerio žandikaulis virptelėjo. 

- Nesuprantu, kokia iš to nauda. 

- Naudos yra, Pričeri. Tu esi išradingas ir patyręs. Tu puikiai 
man pasitarnavai. Tačiau tu - Atsivertėlis. Vienintelis tavo moty- 
vas - priverstinė ištikimybė man, kuriai tu nepajėgi priešintis. Kai 
praradai prigimtinę savo motyvaciją, drauge netekai ir dar kaž- 
ko, kažkokių subtilių, neapčiuopiamų paskatų, kurių aš neįsten- 
giu tau sugrąžinti. 

- Aš šito nejaučiu, pone, - paniuręs atsakė Pričeris. Aš puikiai 
prisimenu save tais laikais, kai buvau aršiausias jūsų priešas. 
Man neatrodo, kad būčiau ko nors netekęs. 

- Žinoma, tu ir negali to jausti, - Mulo lūpų kampučiai tįste- 
lėjo aukštyn. - Tačiau vargu bau tavo vertinimus šiuo atvejų įma- 
noma laikyti objektyviais. Gi tasai Čenis... jis ambicingas ir gar- 
bėtroška - jis toks yra natūraliai, iš prigimties. Jis visiškai patiki- 
mas - kaip tik todėl, kad pats savęs niekad neišduos. Jis puikiai 
suvokia, kad tik su mano pagalba viskas jam einasi it sviestu pa- 
tepta, tad jis darys viską, kas įmanoma, kad tik sustiprintų ma- 
no galią - ir tokiu būdu pats tiesiu ir plačiu keliu pasiektų šlo- 
vingą tikslą. Jei jis keliaus drauge su tavimi, jis ir bus toji papil- 
doma paskata, kurios taip trūko - paskata stengtis dėl savęs pa- 
ties. 

- Tuomet, - vis dar neatlyžo Pričeris, - kodėl gi jums nepaša- 
linus mano paties pajungimo, jei, jūsų manymu, šitaip aš tap- 
čiau vertingesnis? Kažin, ar jūs begalite nepasikliauti manimi da- 
bar. 

- Sito niekada nebus, Pričeri. Kol tik būsi ištiestos rankos ar 
blasterio šūvio atstu nuo manęs, aš jokiu būdu nepašalinsiu pa- 
jungimo. Jeigu išleisčiau į laisvę tikrąją tavo esybę, po akimirkos 
pats atsisveikinčiau su šiuo pasauliu. | 

Generolo šnervės išsipūtė. 

- Skaudu girdėti, kad jūs taip manote. 

- Aš visiškai nenoriu tavęs skaudinti. Bet žinok: dabar tu vi- 
siškai nepajėgi įsivaizduoti, kokie būtų tavo jausmai, jei galėtų 
laisvai formuotis, sąlygojami tavo prigimtinių paskatų. Žmogaus 
sąmonė nepakenčia kontrolės. Dėl tos priežasties paprastas hip- 
notizuotojas neįstengs užhipnotizuoti jokio žmogaus prieš jo 
paties valią. Aš gi tai galiu, nes aš nesu hipnotizuotojas. Ir dar, 

Pričeri, patikėk: tavo pasipriešinimas, kuris šiuo metu niekaip 
nepasireiškia ir kurio tu savyje netgi neįtari, - ne toks dalykas, 
su kuriuo aš pagėidaučiau kaktomuša susidurti. 

Pričeris panarino galvą. Umai jis pasijuto visiškai tuščias, tarsi 
išsunktas, kvapą užgniaužė nuoskauda ir nuovargis. Ne be pas- 
tangų jis ištarė: 

- Bet... kaip gi jūs galite pasitikėti tuo žmogumi? Turiu ome- 
ny - pasitikėti visiškai, taip pat, kaip ir manimi, Atverstuoju? 

- Ką gi, visiškai juo pasitikėti aš tikriausiai negaliu. Suprask gi, 
Pričeri... - Mulas atsilošė ir grimzte nugrimzdo didžiuliame krės- 
le; atsirėmęs į minkštą atlošą jis dabar atrodė tarsi netikėtai at- 
gijęs dantų šepetėlis. - Suprask: jeigu jam pavyks užtikti Antro- 
jo Fondo pėdsakus... ir jeigu jis nutars, kad sandėris su jais jam, 
ko gero, bus naudingesnis nei su manim... Ar supranti? 

Pričeris akimoju atkuto, jo akys sužibo: 

- Tai skamba jau kur kas geriau, pone. 

- O kaipgi. Bet neužmiršk - pasaitas, kuriuo jis pririštas, turi 
būti toks ilgas, koks tik įmanomas. 

- Taip, žinoma. 

- Ir dar, Pričeri... Žinok: tasai jaunuolis gražus, malonus paš- 
nekovas ir trykšte trykšta žavesiu. Tad nesileisk jo apmulkina- 
mas. Jis pavojingas, jis nepripažįsta jokių skrupulų. Tad verčiau 
nestok jam skersai kelią, kol nebūsi kaip reikiant tam pasiren- 
gęs. Kol kas - tiek. 

Mulas vėl liko vienas. Jo pageidavimu šviesos užgeso, o sie- 
na priešais vėl tapo perregima. Dangus dabar žioravo purpuru, 
o miestas virto švytinčia dėme horizonte. 

Kam gi visa tai? Jeigu jis iš tikrųjų taps viso šito viešpačiu - 
kas tuomet? Ar tada tokie žmonės kaip Pričeris liausis buvę tie- 
sūs, aukšti, pasitikį savimi ir stiprūs? Ar Beilas Čenis tada pakeis 
savo pažiūras? Ar pats Mulas tada nebebus tas, kas yra dabar? 

Jis kamavosi, niekaip nevaliodamas atsikratyti abejonių. Ko gi 
jis galų gale siekia? 

Virš galvos žybtelėjo blausi perspėjanti lempelė. Mulas užju- 
to į rūmus įėjusį žmogų ir net valiojo mintimis sekti jo kelią. Ko- 
ne prieš savo paties valią jis pajuto ir emocinio pasitenkinimo 
srautą, švelniai užliejusį jo smegenų skaidulas. 

Jis atpažino Žmogų be menkiausių pastangų. Tai buvo Čenis. 
Šįsyk Mulas užčiuopė jau ne monotoniją, o primityvią stiprios 
valios įvairovę, nepalytėtą ir nesuformuotą niekieno, išskyrus 
įvairialypę Visatos netvarką. Nevaržoma sąmonė rangėsi ir plū- 
clo srautais bei bangomis. Pačiame paviršiuje plūduriavo plonas 
atsargumo luobas, šiek tiek slopinantis laisvą bangavimą, tačiau 
ir jis sūkuriavo stačiokiškais, kone ciniškais verpetais. Gi po ta 

plonyte plėve putojo stiprus egoizmo bei meilės sau srautas su 
protarpiais pasitaikančiais negailestingo humoro slenksčiais. Gi 
pačioje gelmėje telkšojo ramus, gilus, nejudantis garbėtroškos 
ežeras. 

Mulas jautė, kad panorėjęs be didesnio vargo įstengtų užt- 
venkti tą srovę, pašalinti ežero šaltinį arba nukreipti kita linkme, 
išdžiovinti vieną versmę ir priversti ištrykšti kitą. Bet kas jam iš 
to? Taip, būtų visai nesunku nulenkti išdidžią garbanotą Cenio 
galvą, įkvėpti jam nuolankaus dievinimo pojūtį - bet kas nuo to 
pasikeistų? Argi tai pataisytų groteskišką jo paties išvaizdą, kuri 
mygte mygo jį vengti dienos šviesos ir mėgautis naktimi, kuri pa- 
vertė jį atsiskyrėliu neabejotinai jam vienam paklūstančioje 
imperijoje? 

Durys jam už nugaros virstelėjo, ir Mulas atsigręžė. Skaidri 
kambario siena kaipmat apniuko ir tapo sūdri, purpurinė vakaro 
žara užgeso, patalpą užliejo baltas branduolinio apšvietimo 
spindėjimas. 

+ 


Beilas Čenis lengvai prisėdo ant kėdės ir pasakė: 

- Ši garbė nėra man visiškai netikėta, pone. 

Mulas visais keturiais pirštais pasikasė straublį ir kiek susier- 
zinęs paklausė: 

- Įdomu kodėl, jaunuoli? 

- Galite vadinti tai nuojauta. Nors turėčiau prisipažinti, kad 
aš girdėjau gandus... 

- Girdėjai gandus? Kurį iš keliasdešimties variantų turi ome- 
ny? 

- Tą, kuris byloja, kad ruošiamas naujas visagalaktinis puoli- 
mas. Manyje rusena viltis, kad tai gali būti tiesa ir kad man pa- 
čiam teks dalyvauti. 

- Jei teisingai suprantu, tu manai, kad Antrasis Fondas egzis- 
tuoja? 

- O kodėl ne? Manyti šitaip - kur kas įdomiau. 

- Vadinasi, tave tai irgi domina? 

- Žinoma! Vien jo paslaptingumas kaip masina! Argi įmano- 
ma rasti geresnį objektą spėlionėms? Pastaruoju metu laikraščių 
priedai apie nieką kita ir nerašo - o tai juk turi kažką reikšti! 
“Kosmosas" vienam iškiliausių savo autorių užsakė parašyti šiur- 
pą keliantį straipsnį apie pasaulį, apgyvendintą bekūnėmis, vien 
gryną protą teturinčiomis būtybėmis - tai yra, žinoma, apie Ant- 
rąjį Fondą. Tos būtybės esą išvysčiusios mentalinės savo galias 
iki tokio energetinio laipsnio, kad dabar savo jėga gali varžytis 
su bet kurio iš žinomų fizinių mokslų pasiekimais. Esą jie suge- 
ba susprogdinti žvaigždėlaivius iš kelių šviesmečių nuotolio arba 
priversti planetas išsukti iš savo orbitų... 

- Taip, tai išties įdomu. Bet gal tu ir pats turi kokią nors nuo- 
monę šiuo klausimu? Ar pritari tiems, kurie šneka apie gryno pa- 
vidalo mentalinės galias? 

- Galaktika, ne! Nejaugi manote, kad šitokios būtybės taip ir 
tūnotų savojoje planetoje? Ne, pone. Aš manau, kad Antrasis 
Fondas tebelindi savo slėptuvėje todėl, kad yra gerokai silpnes- 
nis, nei mes manome. 

- Tokiu atveju man bus visai nesudėtinga išdėstyti savo pagei- 
davimą. Ką pasakytum, jeigu pasiūlyčiau tau vadovauti Antrojo 
Fondo paieškos ekspedicijai? 

Akimirką atrodė, kad Čenis nebeišlaikys pusiausvyros, parb- 
lokštas tokios sraunios įvykių tėkmės, kokiai nebuvo pasiruošęs. 
Liežuvis tiesiog prišalo jam prie gomurio, ir tyla užsitęsė gero- 
kai ilgiau nei derėjo. 

Mulas sausai jį paragino: 

- Nagi? 

Čenio kaktą perkirto raukšlė. 

- Taip, žinoma. Bet kur gi aš turėsiu keliauti? Ar galite suteikti 
kokios nors informacijos? 

- Drauge su tavimi keliaus ir generolas Pričeris... 

- Ar tai reiškia, kad ekspedicijai vis dėlto vadovausiu ne aš? 

- Leisk man užbaigti, o jau tada spręsi pats. Klausyk - tu juk 
ne iš Fondo. Tu gimęs ir užaugęs Kalgane, tiesa? Taip. Ką gi, to- 
kiu atveju tavo žinios apie Seldono planą geriausiu atveju yra 
gana miglotos. Tais laikais, kai pirmoji Galaktinė Imperija dar 
iro, Haris Seldonas drauge su grupe psichoistorikų, naudoda- 
miesi matematiniais metodais, kurie išsigimusiomis mūsų dieno- 
mis jau seniai pamiršti, išanalizavo būsimosios istorijos vingius 
ir įkūrė du Fondus, po vieną skirtinguose Galaktikos pakraš- 
čiuose - taip, kad vėliau lėtai besivystančių ekonominių ir visuo- 
meninių jėgų dėka jie taptų užgimstančios Antrosios Imperijos 
epicentrais. Haris Seldonas numatė, kad šis procesas užtruks 
tūkstantį metų - gi be Fondų naujosios Imperijos gimimo tektų 
laukti ištisus trisdešimt tūkstantmečių. Tačiau aš tapau nenuma- 
tytu veiksniu. Aš esu mutantas, ir mano gimimo psichoistorija 
negalėjo nuspėti - ji numato tik bendrąsias masių reagavimo 
tendencijas. Ar supranti? 

- Suprantu kuo puikiausiai, pone. Bet kaip gi visa tai siejasi 
su manimi? 

- Netrukus tau viskas paaiškės. Aš ketinu suvienyti Galaktiką 
jau dabar - o tai reiškia, kad Seldono numatytas tikslas būtų įgy- 
vendintas ne per tūkstantį, o vos per tris šimtus metų. Vienas iš 
Fondų - fizinių mokslų atstovų pasaulis - vis dar tarpsta, o val- 
dau jį aš. Sąjungoje viešpataujančios tvarkos ir klestėjimo dėka 
jų ištobulinti branduoliniai ginklai pajėgūs susidoroti su bet kuo 
visoje Galaktikoje - išskyrus nebent Antrąjį Fondą. Tad savaime 

aišku, kad aš privalau sužinoti apie jį viską, kas įmanoma. Gene- 
rolas Pričeris atkakliai laikosi nuomonės, kad Antrasis Fondas iš- 
vis neegzistuoja. Bet aš tikrai žinau, kad yra ne taip. 

Čenis mandagiai paklausė: 

- Iš kur jūs tai žinote, pone? 

Mulas staiga pliūptelėjo susierzinimu: 

- Žinau tai, nės prie mano kontroliuojamų sąmonių protar- 
piais prikiša nagus kažkas kitas! Labai atsargiai! Subtiliai! Nepas- 
tebimai! Tačiau visgi ne taip subtiliai, kad nepastebėčiau aš pats. 
Tokie įsikišimai vis dažnėja, vis dažniau paveikiami labai vertingi 
žmonės ir netgi ypač svarbiais momentais! Ar tave vis dar stebi- 
na, kad pastaruosius keletą metų protingas apdairumas neleido 
man žengti nė žingsnio? 

Štai kodėl man reikalingas tu. Generolas Pričeris - pats ge- 
riausias iš dar likusių man Žmonių, tačiau netgi jis nebėra visiš- 
kai saugus. Be jokios abejonės, jis pats ničnieko apie tai nenu- 
tuokia. Tačiau tu nesi Atverstasis, tad niekas iš pirmo žvilgsnio 
ir neįspės, kad tu - Mulo žmogus. Tu galėsi vynioti Antrąjį Fon- 
dą aplink pirštą ilgiau, nei tai pavyktų bet kuriam iš mano pa- 
veiktų žmonių - gal netgi gerokai ilgiau. Ar dabar supranti? 

- Hmmmmm... Taip. Atleiskite, pone, bet aš norėčiau kai ko 
paklausti. Noriu žinoti, kas ištinka tuos jūsų žmones, kuriais ima 
manipuliuoti kažkas kitas - tiesiog kad atpažinčiau generolo Pri- 
čerio pokyčius, jeigu jam kas nors atsitiktų. Ar Atverstieji vėl per- 
simeta laikytis senųjų pažiūrų? Tampa nebeištikimi? 

- Ne. Sakau gi, tas, kas tai daro, veikia gerokai subtiliau. Ir tai 
mane neramina, nes tokius pokyčius žymiai sunkiau pastebėti; 
kartais prieš ko nors imantis man tenka palaukti ir įsitikinti, ar 
koks nors itin svarbus asmuo suklydo natūraliai - ar kas nors 
timptelėjo jį už virvučių. Tokie žmonės lieka ištikimi, tačiau iš 
jų sąmonės išsitrina bet kokia iniciatyva bei išradingumas. Žmo- 
gus išlieka visiškai normalia asmenybe - tačiau ir visiškai nebe- 
naudingas man. Per pastaruosius metus tokia lemtis ištiko šešis 
mano žmones. Ir dar pačius geriausius, - vienas jo lūpų 
kamputis tįstelėjo aukštyn. - Šiuo metu jie vadovauja apmokymų 
bazėms - ir aš visa širdimi trokštu, kad jų neužgriūtų kokie nors 
nenumatyti įvykiai ir jiems netektų priiminėti lemtingų sprendi- 
mų! 

- O jeigu... O jeigu, pone... Jei Antrasis Fondas čia niekuo dė- 
tas? O kas, jei čia nagus prikišo kas nors, panašus į jus - dar vie- 
nas mutantas? 

- Pernelyg jau kruopščiai viskas planuojama, pernelyg toli 
žiūrima į ateitį... Vienas žmogus veiktų žymiai skubočiau. Ne, 
mes susidūrėme su ištisu pasauliu. Ir tu būsi mano ginklas ko- 
voje prieš jį. | 

Cenio akys sužibo. Jis pasakė: 


54 


- Labai džiaugiuosi, kad suteikėte man tokią galimybę. 

Tačiau Mulas užčiuopė staigų, iš gilumų prasimušusį emocinį 
fontaną. Jis pasakė: 

- Atrodo, tu manai, kad tau skirta ypatingos svarbos, tiesiog 
unikali užduotis, tad ir atlygis už ją turėtų būti neeilinis. Gal net 
manai, kad kaip tik tu turėtum tapti mano įpėdiniu. Ką gi, to ne- 
neigiu. Bet turiu perspėti, kad, be ypatingo atlygio, dar egzistuo- 
ja ir ypatingos bausmės. Mano sugebėjimai manipuliuoti emo- 
cijomis toli gražu neapsiriboja ištikimybės įdiegimu... 

Staigaus siaubo apimtas Cenis stryktelėjo nuo kėdės, ir Mu- 
lo lūpas perkreipė niauri šypsenėlė. 

Tik vieną akimirką, vieną žaibu pralėkusią akimirką Čenis 
jautė iki pat kaulų smegenų prasismelkiantį sielvarto dūrį. Jis 
užgriuvo jaunuolį fizinio skausmo banga, absoliučiai užgožda- 
mas bet kokias mintis. Tačiau toji deginanti kančia kaipmat iš- 
nyko, nebeliko nieko, tik galingas įsiūčio srautas. 

Mulas kalbėjo toliau: 

- Pyktis tau nepadės... Taip, tu bandai jį nuslėpti, tiesa? Bet 
aš matau jį visiškai aiškiai. Tad neužmiršk - aš sugebu sukelti ir 
tokį malonumą, jei panorėsiu - jis bus kur kas intensyvesnis ir 
truks tiek, kiek man patiks. Žinai, man yra teke emocine kont- 
role žudyti žmones, ir, patikėk, nėra pasaulyje skausmingesnės 
mirties. 

Valandėlę patylėjęs jis užbaigė. 

- Taigi - tiek! 

Mulas vėl liko vienas. Jo pageidavimu šviesos užgeso, o sie- 
na priešais vėl tapo perregima. Už jos išsklido beribis juodas 
dangus, o patekantis Galaktikos Lęšio kūnas palengva tiesė žė- 
ručiais nubertas savo galūnes į aksomines kosminės erdvės gel- 
mes. 

Visas tas švytintis ūkas iš tiesų buvo žvaigždžių sankaupa, to- 
kia skaitlinga, kad šviesuliai susiliejo akyse į vieną mirguliuojantį 
debesį. 

Ir visa tai kada nors priklausys jam... 

Liko sutvarkyti dar vieną, paskutinį reikalą - ir bus galima eiti 
miegoti. 


PIRMOJI INTERLIUDIJA 


Buvo sušaukta Antrojo Fondo Vykdomosios Tarybos sesija. 
Dalyvavusieji šiuo metu mums tėra tik balsai. Nei tiksli veiksmo 
vieta, nei dalyvių asmenybės kol kas neturi reikšmės. 

Tiesą sakant, neįmanoma pateikti ir tikslaus sesijos ar bent 
kurios nors jos dalies aprašo. Jei pamėgintume, tuo pačiu baau- 

kotume bet kokią galimybę ką nors suprasti, o kaip tik suprati- 
mo labiausiai ir tikimės. 

Čia mes susitinkame su psichologais, tačiau ne šiaip psichbo- 
logais. Verčiau sakykime šitaip: mokslininkais su psicbologine 
orientacija. Tai yra, žmonėmis, kurių esminė mokslo filosofijos 
koncepcija absoliučiai skiriasi nuo visų mums įprastų teorijų. Sių 
mokslininkų "psichologija", išvystyta remiantis aksiomomis, su- 
formuluotomis stebint fizinių mokslų dėsnius, visai nedaug kuo 
tesusijusi su PSICHOLOGIJA. 

Mėginti papasakoti apie ją būtų maždaug tas pat, kas aiškinti 
aklajam, kas yra spalva, kai aklas yra ir tas, kuris bando paaiškinti. 

Verta atkreipti dėmesį į tai, kad visų susirinkusiųjų protai ge- 
bėjo tobulai suvokti kits kito darbus, ir ne tik bendrąją teoriją, 
bet ir specifines jos atšakas, išvystytas ilgą laiką jas analizavusių 
individų. Kalbos, prie kokių esame įpratę mes, buvo visiškai ne- 
reikalingos. Paprasčiausia sakinio nuotrupa prilygdavo mums įp- 
rastoms vandeningoms žodžių kaskadoms. Kiekvienas judesys, 
antakio kryptelejimas, netikėtai susimetusi raukšlė, netgi reikš- 
minga pauzė trykšte tryško informaciniu krūviu. 

Tad leisime sau pateikti laisvą nedidelės konferencijos dalies 
vertimą; Derteiksime informaciją itin specifinėmis žodžių kom- 
binacijomis, kurios neišvengiamai būtinos protams, nuo vaikys- 
tės įpratintiems prie fizinių mokslų filosofijos, nors tokiu būdu 
rizikuojame paaukoti subtilesnius niuansus. 

Konferencijoje dominavo vienas "balsas", priklausąs indivi- 
dui, vadinamam paprasčiausiai Pirmuoju Kalbėtoju. 

Jis bylojo: 

- Dabar jau galime gana tiksliai apibrėžti, kas sustabdė Mulą 
pirmojo beprotiško jo proveržio metu. Negaliu tvirtinti, kad ta 
garbė tenka, na... sakykime tam, kaip buvo vystoma situacija. Pa- 
našu, kad jam beveik pavyko mus aptikti, kai jis pasinaudojo va- 
dinamuoju Pirmojo Fondo “psicbologu" (tokį terminą šiuo at- 
veju vartojo jie patys), stimuliuodamas jo smegenis ir šitaib dirb- 
tinai smarkiai padidindamas jų efektyvumą. Tasai psichologas 
žuvo akimirką anksčiau, nei sbėjo atskleisti Mului savo atradimą. 
Tą žmogžudystę nulėmę įvykiai buvo visiškai atsitiktiniai, ir že- 
mesnės nei Trečiosios Fazės apskaičiavimai negalėjo jų nurmaty- 
ti. Gal kas nors perims žodį? 

Pasikeitusi balso moduliacija bylojo, kad į bokalbį įsitraukė 
Penktasis Kalbėtojas. Jis prašneko niūria intonacija: 

- Nekelia nė menkiausių abėjonių tai, kad situacija buvo vys- 
toma netikusiai. Žinoma, masinė ataka sukeltų mums didžiulę 
grėsmę, mes juk nesame nepažeidžiami. O antpuolis, kuriam va- 
dovautų toks mentalinis fenomenas kaip Mulas, būtų ypač pa- 
vojingas. Netrukus po to, kai garsas apie jį pasklido visoje Ga- 
laktikoje - tada, kai fis užkariavo Pirmąjį Fondą arba, tiksliau, dar 

po pusmečio - jis atsidūrė Trantore. Dar pusė metų - ir jis bū- 
tų įsiveržęs čia, o tada mūsų šansai būtų išties menki; jei nori- 
te tikslumo, tikimybė - 96,3 plius minus 0,005 procento mūsų 
nenaudai. Mes išties ilgai ir išsamiai analizavome, kokios jėgos 
jį sustabdė. Be abejo, visų pirma išsiaiškinome jo paties veiklos 
paskatas. Jo fizinio išsigimimo ir mentalinio unikalumo sukelti 
vidiniai prieštaravimai mums visiems akivaizdūs. Vis dėlto tik 
prasismelkę į Trečiąją Fazę - ir tik po to, kai faktas jau buvo įvy- 
kęs - mes sugebėjome išskaičiuoti anomalaus jo elgesio tikimy- 
bę tuo atveju, kai greta atsiduria nuoširdžiai prie jo prisirišęs 
Žmogus. 

Kadangi anomalios jo reakcijos tiesiogiai priklausė nuo to ki- 
to žmogaus ir jo buvimo greta tinkamu metu, mes galime tvir- 
tinti, kad iki tam tikro lygio visi įvykiai klostėsi atsitiktinai. Mū- 
sų agentai nėmaž neabejoja, kad Mulo psicbologą nužudė mer- 
gina - ta pati mergina, kuria Mulas, savo paties jausmų paveik- 
tas, visiškai pasitikėjo ir kurios sąmonės nesiėmė kontroliuoti 
vien todėl, kad ji mylėjo jį be jokios prievartos. 

Po to atsitikimo - tiems, kurie nori sužinoti detales, yra pa- 
rengta matematinė šio įvykio interpretacija; rasite ją centrinėje 
bibliotekoje - taigi Do to mus berspėjusio atsitikimo mes sten- 
giamės sustabdyti Mulą neįprastais metodais, o tai reiškia, kad 
kiekvieną mielą dieną rizikuojame sugriauti visą Seldono sukur- 
tą istorijos schemą. Aš baigiau. 

Pirmasis Kalbėtojas valandėlę patylėjo, kad susirinkusieji spė- 
tų kaip reikiant suvokti viską, kas buvo pasakyta. Paskui jis praš- 
neko: 

- Vadinasi, galime tvirtinti, kad situacija šiuo metu ypatingai 
nestabili. Pirminė Seldono schema šiuo metu iškreipta taip, kad 
įvykiai gali negrįžtamai pasukti visai nauja linkme - privalau pab- 
rėžti, kad dėl siaubingos savo trumparegystės mes patys privė- 
lėme begalę klaidų. Taigi susidūrėme su išties rimta problema 
- iškilo pavojus visam Seldono Planui, ir jeigu jis suirs dabar, 
mes niekad nebegalėsime jo pataisyti. O laikas bėga. Manau, 
mums beliko viena vienintelė išeitis - ir ta pati gerokai rizikinga. 

Privalome leisti Mului mus surasti - tam tikra prasme. 

Dar valandėlę patylėjęs fiksuodamas susirinkusiųjų reakcijas, 
jis pridūrė: 

- Kartoju - tam tikra prasme! 


2. Du vyRai be Mulo 


Laivas buvo jau beveik visiškai paruoštas. Netrūko nieko, išs- 
kyrus kelionės tikslą. Mulas pasiūlė pirmiausia grįžti į Trantora 
- pasaulį, kuriame andai dunksojo su niekuo nepalyginamas Ga- 

laktikos metropolis, didžiausios iš visų kada nors žmonijos žino- 
tų Imperijų centras - dabar gi jau kone visai išmirusi visų Žvaigž- 
džių sostinė. 

Pričeris nenorėjo sutikti. Tai buvo senas kelias, vaikščiotas ir 
išvaikščiotas. 

Jis aptiko Beilą Čenį navigacinėje laivo patalpoje. Garbano- 
ti jaunuolio plaukai buvo pašiaušti būtent tiek, kiek reikėjo, kad 
viena sruoga susiraitytų ant kaktos - galėjai net įtarti, kad ji itin 
kruopščiai užšukuota kaip tik ten, kur norėta. Prie garbanos la- 
bai tiko ir baltais dantimis blykčiojanti šypsena. Tvirtas ir paniu- 
ręs karininkas neaiškiai pajuto, kad bendražygio draugėje tam- 
pa ypač atsargus ir įsitempęs. 

Cenis akivaizdžiai netvėrė savame kailyje. 

- Pričeri, šito gerokai per daug, kad galėtume laikyti atsitik- 
tinumu! 

Generolas šaltai atsakė: 

- Nesuprantu, apie ką kalbate. 

- Nagi... Gerai jau, atsitempkite čionai kėdę, seni, tuojau vis- 
ką aptarsime. Aš peržiūrėjau jūsų užrašus. Jie puikūs. 

- Kaip... malonu tai girdėti. 

- Tačiau aš abejoju, ar jūsų ir mano išvados sutampa. Ar ka- 
da nors bandėte analizuoti šią problemą, taikydamas dedukcijos 
metodą? Turiu omeny, kad gal ir neblogai štai šitaip nesirenkant 
iššukuoti gausybę žvaigždynų - juk jūs per penkias ekspedicijas 
išties nemaža jų išnaršėte, tai akivaizdu. Bet ar jūs paskaičiavo- 
te, kiek laiko prireiks, norint tokiais tempais patikrinti kiekvie- 
ną iš žinomų pasaulių? 

- Taip. Keletą kartų. 

Pričeris nėmaž netroško kaktomuša susidurti su jaunuoju 
bendražygiu, tačiau jis puikiai suprato, kaip svarbu vogčiomis 
bent protarpiais prasismelkti į jo mintis. Juk Čenio sąmonė ne- 
kontroliuojama, vadinasi, joje gali užgimti neprognozuojamos 
idėjos. 

- Ką gi, tuomet gal imsimės rimtai analizuoti ir nutarsime, ko 
iš tikrųjų mes ieškome? 

- Antrojo Fondo, - niauriai pareiškė Pričeris. 

- Psichologų Fondo, - patikslino jį Čenis. - Psichologų, kurie 
fizinių mokslų srityje tokie pat silpni, kaip ir Pirmasis Fondas - 
psichologijos srityje. Toliau: jūs pats ir esate iš Pirmojo Fondo. 
Aš - ne. Tikiuosi, dabar jums aišku, ką visa tai reiškia? Mes pri- 
valome rasti pasaulį, kurį jie valdo mentalinėmis galiomis, tačiau 
kuris smarkiai atsilieka nuo mūsų mokslo atžvilgiu. 

- Bet ar tikrai taip yra? - pusbalsiu paklausė Pričeris. - Juk mū- 
siškė “Pasaulių Sąjunga" mokslo srityje anaiptol nėra atsilikusi, 
nors mūsų valdovo galia kaip tik ir slypi mentalinėje jo stipry- 
bėje. 

- Tačiau jis laisvai naudojasi Pirmojo Fondo pasiekimais, - 
kiek nekantriai atsakė Čenis. - O tai - vienintelis toks žinių rezer- 
vuaras visoje Galaktikoje. Tuo tarpu Antrasis Fondas veikiausiai 
egzistuoja tarp išdžiūvusių suirusios Galaktinės Imperijos ske- 
veldrų. Ten tikrai nėra ko pasisemti. 

- Vadinasi, jūs tvirtinate, jog Antrasis Fondas turi pakankamai 
mentalinės jėgos, kad įtvirtintų savo valdžią pasaulių grupėje, ta- 
čiau fiziškai yra bejėgis? 

- Sąlygiškai fiziškai bejėgis. Visų aplinkinių teritorijų civiliza- 
cijos lygis smarkiai nusmukęs, tad apsiginti Antrasis Fondas pa- 
jėgtų. Tačiau prieš atgimstančias Mulo pajėgas, kurios remiasi 
subrendusia branduoline ekonomika, jis niekaip neatsilaikytų. 
Jeigu viskas yra ne taip, kodėl tuomet jie taip puikiai pasislėpę, 
tiek iš pat pradžių, kai jų buvimo vietą užmaskavo pats įkūrėjas 
Haris Seldonas, tiek ir dabar, kai slapstosi patys? Savo ruožtu jū- 
siškis Pirmasis Fondas juk niekad neslėpė savo egzistavimo - net- 
gi tada, kai prieš tris šimtus metų tai tebuvo vienas vienintelis, 
niekieno neginamas miestas vienišoje planetoje. 

Gilios raukšlės, vagojančios tamsų Pričerio veidą, pašaipiai 
sutrūkčiojo. 

- O dabar, kai jau užbaigėte savo giliąją analizę, gal norėtu- 
mėte išklausyti sąrašą visų karalysčių, respublikų, planetinių 
valstybių, diktatorinių režimų bei visokios kitokios politinių sis- 
temų velniavos, kurių tose tolybėse gausu, ir pačių įvairiausių, 
kurios puikiausiai atitinka ne tik jūsų apibūdinimą, bet ir dar ke- 
letą papildomų veiksnių? 

- Vadinasi, jūs jau anksčiau visa tai apsvarstėte? - Čenis nep- 
rarado nė kruopelytės akiplėšiško pasitikėjimo savimi. 

- Žinoma, čia tokios informacijos jūs neaptiksite, tačiau mes 
sudarėme labai išsamų kelionių vadovą po visus Opozicinės Pe- 
riferijos politinius darinius. Nejaugi tikrai manote, kad iki šiol 
Mulas veikė aklai grabaliodamas po tamsą? 

- Ką gi, - jaunuolio energija trykšte tryško, ir tai jautėsi bal- 
se, - ką tuomet pasakysite apie Tazendos Oligarchiją? 

Susimąstęs Pričeris timptelėjo ausį: 

- Tazenda? Taip, kažką apie ją girdėjau. Bet ji juk ne Perife- 
rijoje, tiesa? Nuo centro ją, regis, skiria tik šiek tiek didesnis ats- 
tumas, nei nuo Periferijos. 

- Taip. Ir kas iš to? 

- Mūsų turimi įrašai byloja, kad Antrasis Fondas įsikūrė kita- 
me Galaktikos pakraštyje. Kosmosas žino - tai vienintelė užuo- 
mina, už kurios galime užsikabinti. Tad kam išvis kalbėti apie 
Tazendą? Jos nukrypimas nuo Pirmojo Fondo spindulio šiaip ar 
taip nesiekia daugiau šimto dešimties ar šimto dvidešimties 
laipsnių. Gerokai mažiau nei šimtas aštuoniasdešimt. 

- Bet įrašuose aptinkame ir dar vieną nuorodą! Ten užsimin- 
ta, kad Antrasis Fondas įkurtas Starzende - išvertus iš senosios 
kalbos - Žvaigždžių Gale. 

- Visoje Galaktikoje taip ir nepavyko aptikti regiono tokiu pa- 
vadinimu. 

- Taip - nes tai buvo vietinis pavadinimas, vėliau pamirštas - 
saugumo sumetimais jie patys tuo pasirūpino. O gal Seldonas 
bei jo grupė patys jį sugalvojo kažkokiais savais tikslais. Vis dėlto 
galima spėti, kad tarp “Starzendo" ir Tazendos esama tam tikro 
ryšio. Nesutinkate? 

- Šiek tiek panašus žodžių skambesys? To nepakanka. 

- Ar jūs kada nors ten lankėtės? 

- Ne. 

- Tačiau Tazenda minima jūsų įrašuose. 

- Kur? Ak taip, buvau ten nusileidęs, bet tik papildyti maisto 
bei vandens atsargas. Tas pasaulis man tikrai nepasirodė esąs 
kuo nors ypatingas. 

- Ar jūs lankėtės valdančiojoje planetoje? Vyriausybiniame 
centre? 

- Šito negaliu pasakyti. Nežinau. 

Čenis valandėlę mąstė, nekreipdamas dėmesio į šaltą, tiesiog 
į jį įsmeigtą Pričerio žvilgsnį. Paskui ištarė: 

- Gal užmestumėte akį į Lęšį drauge su manim? 

- Žinoma. 

Lęšis buvo, ko gero, naujausias to meto tarpžvaigždinių krei- 
serių atributas. Iš tikrųjų tai buvo sudėtinga skaičiavimo mašina, 
kuri ekrane galėjo pateikti tokį nakties dangaus atvaizdą, koks 
matomas iš bet kurio pasirinkto Galaktikos taško. 

Čenis sureguliavo koordinačių taškus ir išjungė vairinės sie- 
nų švytėjimą. Blausioje raudonoje šviesoje Čenio veidas, palin- 
kęs prie Lęšio valdymo pulto, mirguliavo rusvais atšvaitais. Pri- 
čeris įsitaisė piloto krėsle ir sukryžiavo ilgas kojas; jo veidą visiš- 
kai slėpė šešėlis. 

Pagaliau baigėsi maitinimo periodas, ir ekrane lėtai išryškė- 
jo šviesos taškeliai. Paskui jie virto skaisčiai švytinčiomis dėme- 
lėmis - tai buvo tankiai apgyventos Galaktikos centro žvaigždžių 
grupės. 

- Tai, - ėmė aiškinti Čenis, - yra žiemos nakties dangaus at- 
vaizdas, regimas iš Trantoro. Svarbi detalė, kurią jūs, kaip sup- 
ratau, praleidote. Orientuotis reikia pradėti nuliniu atskaitos taš- 
ku pasirinkus būtent Trantorą. Trantoras juk buvo Galaktinės 
Imperijos sostinė. Moksliniu bei kultūriniu atžvilgiu, ko gero, 
netgi dar labiau nei politiniu. Tad bet kokio apibūdinimo ar 
nuorodos atskaitos tašku devyniais atvejais iš dešimties ir yra 

Trantoras. Tuo pačiu priminsiu jums, kad, nors pats Seldonas ir 
buvo kilęs iš Helikono, esančio netoli Periferijos, tačiau jo gru- 
pė dirbo Trantore. 

- Ką gi jūs stengiatės man parodyti? - ramus Pričerio balsas le- 
cdiniu srautu įsiterpė į entuziastingą Čenio šneką. 

- Žvaigždėlapis pats jums viską paaiškins. Ar matote tą tam- 
sų ūką? - jo rankos šešėlis krito anr ekrano, nužerto Galaktikos 
žvaigždžių blizgučiais. Ištiestas rodomasis pirštas smigo tiesiog 
į tamsią dėmę, panašią į skylę mirguliuojančiame šviesos audi- 
nyje. - Stelagrafiniuose įrašuose jis vadinamas Peloto Ūku. Ste- 
bėkite jį. Tuojau aš padidinsiu vaizdą. 

Pričeriui jau anksčiau buvo tekę stebėti Lešyje besiplečiančio 
atvaizdo reiškinį, tačiau jam vis vien užgniaužė kvapą. Jis jautėsi 
taip, tarsi sėdėtų prie apžvalginio ekrano žvaigždėlaivyje, kuris 
beprotišku greičiu lekia per tirščiausius Galaktikos žvaigždžių 
spiečius, taip ir nepereidamas į hipererdvę. Sklisdamos iš centro 
į šalis žvaigždės artėjo prie stebėtojų, jos vis labiau tolo vienos 
nuo kitų ir, pasiekusios ekrano kraštą, krisdavo. Švytintys atskiri 
taškeliai pasidalydavo į du, paskui virsdavo daugybės sukibusių 
rutuliukų kekėmis. Švytinčios miglos dėmės pažirdavo miriadais 
žiburėlių. Ir dar ta nesibaigianti judėjimo iliuzija... 

Visą tą laiką Čenis šnekėjo neužsičiaupdamas: 

- Kaip matote, mes visąlaik judame tiesia linija iš Trantoro į 
Peloto Ūką, tad mūsų žvilgsnio orientacija išlieka tokia pat, ko- 
kia buvo Trantore. Tiesa, galima nedidelė paklaida dėl gravita- 
cinių šviesos nukrypimų - aš nepakankamai išmanau matemati- 
ką, kad sugebėčiau tiksliai juos apskaičiuoti - bet esu tikras, kad 
toji paklaida esmės nekeičia. 

Tamsos lopas vis plėtėsi, užliedamas vis didesnę ekrano da- 
lį. Vaizdo stambinimo greitis palengva mažėjo, ir žvaigždės by- 
rėjo nuo visų keturių briaunų tarsi liūdnai atsisveikindamos. Vis 
augančio ūko pakraščiuose staiga sutvisko akį verianti žvaigždė- 
tos erdvės pašvaistė, bylojanti apie gausybę šviesulių, kuriuos 
dabar užstojo sūkuriuojantis, šviesos neskleidžiantis natrio bei 
kalcio atomų liekanų debesis, užpildantis bent keletą kubinių 
kosminės erdvės parsekų. 

Čenis vėl parodė pirštu: 

- Šio kosmoso regiono gyventojai štai šitą darinį vadino “Bur- 
na". Ši detalė svarbi, nes burną jis primena žiūrint tik iš vieno 
atskaitos taško - Trantoro. - Tai, ką jis rodė, buvo plyšys Ūke, iš 
tiesų primenantis kreivoką, profiliu pasuktą išsišiepusią burną, 
kupiną ryškią šviesą spinduliuojančių žvaigždžių. 

- Stebėkite “Burną", - tarstelėjo Čenis. - Stebėkite tą “Burnos" 
vietą, kur turėtų būti ryklė - kur ji susiaurėja ir virsta plona, trūk- 
čiojančia šviesos linija. 

Vaizdas ekrane dar šiek tiek padidėjo, ir Ukas dabar jau už- 
liejo visą ekraną, kuriame švytėjo tik siauras “Burnos" ruoželis. 
Cenio pirštas tyliai slydo juo, valandėlei stabtelėjo ir pagaliau 
smigo į tašką, kuriame liūdnai spingsojo viena vienintelė Žvaigž- 
dė. Cenio pirštas nebepajudėjo - toliau tos žvaigždės tvyrojo tik 
juodų juodžiausia tamsa. 

- Žvaigždžių Galas - “Starzendas", - paprastai tarstelėjo jau- 
nuolis. - Šioje vietoje Ūko medžiaga nėra labai tanki, ir tos vie- 
nos žvaigždės šviesa pro ją prasismelkia. Tiesa, prasismelkia tik 
ta vienintele kryptimi ir šviečia tik Trantoro danguje. 

- Ar bandote man įrodyti... - Mulo generolo balsas užlūžo - at- 
sakymą jis jau numanė. 

- Aš nieko nebandau. Tai ir yra Tazenda - Žvaigždžių Galas, 
Starzendas. 

Nušvito vairinės sienos. Lęšis aptemo. Trim ilgais žingsniais 
Pričeris atsidūrė greta Čenio. 

- Kaip visa tai atėjo jums į galvą? 

Čenis atsilošė krėsle; iš jo veido buvo matyti, jog jis tarsi sug- 
lumęs. 

- Atsitiktinai. Žinoma, mielai pasigirčiau, kad šis atradimas - 
kruopščių apskaičiavimų rezultatas, bet iš tiesų aptikau tai visai 
atsitiktinai. Visgi, kad ir kaip ten būtų, viskas atitinka. Pasak mū- 
sų turimų duomenų, Tazenda yra oligarchija. Jos valdžią pripa- 
žįsta dvidešimt septynios gyvenamos planetos. Mokslo išsivysty- 
mo lygis menkas. O kas užvis svarbiausia - tai ganėtinai paslap- 
tingas ir įtartinas pasaulis, vietinėje to kosmoso regiono politi- 
koje visuomet griežtai besilaikantis neutraliteto ir neturintis jo- 
kių ekspansionistinių pretenzijų. Manau, mums derėtų jį pama- 
tyti. 

- Ar jūs pranešėte apie tai Mului? 

- Ne. Ir nepranešime. Mes jau esame atvirame kosmose ir 
ruošiamės pirmajam šuoliui. 

Ūmaus siaubo apimtas Pričeris vienu šuoliu atsidūrė prie 
apžvalginio ekrano. Paskubomis jį sureguliavo, ir prieš jo akis 
nusidriekė šalta kosminė erdvė. Valandėlę jis nekrustelėdamas 
žvelgė į tą vaizdą, paskui staigiai atsigręžė. Jo ranka automatiš- 
kai siektelėjo tokios įprastos ir patogios paimti blasterio ranke- 
nos. 

- Kieno įsakymu? 

- Mano įsakymu, generole, - Čenis pirmąsyk kreipėsi į Pričerį 
laipsniu. - Mes išskridome kaip tik tuo metu, kai aš sutelkiau jū- 
sų dėmesį čia. Tikriausiai jūs net nepajutote akceleracijos, nes 
tai įvyko kaip tik tuo metu, kai aš didinau vaizdą Lešyje, tad jūs, 
be abejo, palaikėte tai iliuziniu žvaigždžių judėjimo pojūčiu. 

- Bet kodėl? Ką jūs čia rezgate? Ir kuriems galams paistėte 
tuos niekus apie Tazendą? 

- Tai anaiptol ne niekai. Kalbėjau visiškai rimtai. Ten mes ir 
kcliaujame. O išskridome šiandien todėl, kad pagal grafiką tu- 
rujome išskristi tik po trijų dienų. Generole, jūs štai netikite, 
kad Antrasis Fondas išvis egzistuoja. O aš tikiu. Jūs paprasčiau- 
siai paklūstate Mului, pats netikėdamas tuo, ką darote. Aš gi pri- 
pažįstu, kad pavojaus esama, ir netgi rimto. Pasiruošimams Ant- 
rasis Fondas turėjo ištisus penkerius metus. Ką jie veikė, kaip jie 
ruošėsi, aš visiškai nenumanau, bet... O kas, jeigu jie infiltravo 
savo agentus Kalgane? Jei aš ramiai slampinėsiu ten, nešiodama- 
sis galvoje informaciją apie tai, kur rasti Antrąjį Fondą, jie anks- 
čiau ar vėliau tai suuos. O tuomet mano gyvybė bus ir skatiko 
neverta - O aš, tiesą sakant, ją labai branginu. Netgi remdamasis 
tik miglotomis spėlionėmis, kaip kad dabar, aš beveliju kiek 
įmanoma apsidrausti ir be reikalo nekišti galvos į kilpą. Taigi 
apie Tazendą be jūsų niekas nežino - o ir jūs sužinojote tik ta- 
cia, kai mes jau buvome atvirame kosmose. Žinoma, visuomet iš- 
lieka įgulos problema... - Čenis vėl šypsojosi smagia ironiška 
šypsena - jis visiškai kontroliavo situaciją, ir tai niekam nekėlė 
abejonių. 

Blasterį lietusi Pričerio ranka atsipalaidavo. Vieną akimirks- 
nį jį persmelkė kažkoks nemalonus pojūtis. Kas gi sutrukdė 
veikti jam pačiam? Kas atėmė iš jo jėgas? Kadaise jis juk buvo 
maištingas, niekaip paaukštinimo nesulaukiantis Pirmojo Fondo 
komercinės imperijos kapitonas - ir tais laikais kaip tik jis, o ne 
kažkoks Čenis, būtų ėmesis šitokių drąsių ir ryžtingų veiksmų. 
Nejaugi Mulas sakė tiesą? Nejaugi kontroliuojamas jo protas taip 
smarkiai sutelktas į paklusnumą, kad visiškai prarado bet kokią 
iniciatyvą? Jį apnikęs vis augantis liūdesys palengva virto kažko- 
kiu keistu nuovargiu. | 

Jis pasakė tik tiek: 

- Puikus darbas! Tačiau kitą kartą, prieš priimdamas tokio po- 
būdžio sprendimus, būtinai informuokite mane. 

Jo dėmesį patraukė sumirkčiojęs signalas. 

- Signalizuoja iš mašinų skyriaus, - nerūpestingai paaiškino 
Čenis. - Varikliai įkaito tiek, kad šuolį galėsime pradėti po pen- 
kių minučių. Prašiau, kad informuotų mane, jei iškiltų kokių 
nors rūpesčių. Tikiuosi, pasiliksite stebėti prietaisų? 

Netardamas nė žodžio Pričeris tik linktelėjo galvą. Čeniui išė- 
jus, jis netikėtai pasijuto labai vienišas ir pasinėrė į nelinksmus 
apmąstymus apie artėjantį penkiasdešimtmetį. Apžvalgos ekra- 
ne mirgėjo retai pabarstytos žvaigždės. Vieną jo kampą užpildė 
pagrindinės Galaktikos masės migla. O kas, jeigu jis taip imtų ir 
išsivaduotų nuo Mulo poveikio?.. 

Persigandęs Pričeris kaipmat nuvijo šią siaubingą mintį. 

Vyriausiasis inžinierius Hakslanis aštriai dėbčiojo į neunifor- 
muotą jaunuolį, kuris visgi laikėsi oriai ir buvo kupinas pasitikė- 
jimo savimi kaip tikras Laivyno karininkas, be to, regis, jo įgalio- 
jimai čia buvo beveik neriboti. Hakslanis, kuris pradėjo tarnauti. 
Laivyne dar tais laikais, kai jam dar pienas nebuvo dorai nudžiū- 
vęs nuo lūpų, niekaip nevaliojo suvokti, kad valdžia ir karinin- 
ko skiriamieji ženklai - nebūtinai tas pats. 

Tačiau šį žmogų pasirinko pats Mulas, o Mulo žodis, be jo- 
kios abejonės, visuomet buvo paskutinis. Jam prieštarauti nega- 
lėjo niekas. Hakslanis net pasąmonėje nesiimdavo svarstyti Mulo 
sprendimų. Emocinė kontrolė visada giliai suleisdavo šaknis. 

Netaręs nė žodžio, jis įteikė Ceniui nedidelį ovalų daikčiuką. 

Cenis jį paėmė ir maloniai nusišypsojo. 

- Jūs juk kilęs iš Fondo, tiesa, inžinieriau? 

- Taip, pone. Aš ištarnavau Fondo Laivyne aštuoniolika me- 
tų dar prieš tai, kai valdžią perėmė Pirmasis Pilietis. 

- Inžinerijos kursus baigėte Fonde? 

- Esu kvalifikuotas pirmos klasės technikas, diplomą gavau 
Anakreono mokykloje. 

- Gerai. O šį daikčiuką aptikote komunikacijų grandinėje, 
kaip tik ten, kur ir liepiau jums paieškoti? 

- Taip, pone. 

- Ar jis - būtina ryšių sistemos detalė? 

- Ne, pone. 

- Tuomet kas tai? 

- Hiperieškiklis, pone. 

- Šito nepakanka. Aš juk nesu kilęs iš Fondo. Tad kas gi tai? 

- Tai toks prietaisas, kurio dėka įmanoma sekti žvaigždėlaivį 
netgi hipererdvėje. 

- Kitais žodžiais tariant, kažkas gali bet kur mus susekti? 

- Taip, pone. 

- Gerai. Tai nesenas išradimas, tiesa? Jį sukonstravo viename 
iš tų Mokslinių tyrimų institutų, kuriuos įkūrė Pirmasis Pilietis, 
ar ne? 

- Man regis, taip, pone. 

- O tokio instituto darbai yra valstybinė paslaptis, ar nc? 

- Manau, kad taip, pone. 

- Ir vis dėlto tokį daikčiuką aptinkame čia.. . Labai įdomu. 

Kelias sekundes Čenis atsargiai mėtė prietaisą iš vienos ran- 
kos į kitą. Paskui staigiai atkišo jį inžinieriui: 

- Stai, paimkite ir padėkite jį tiksliai į tą pačią vietą, kur rado- 
te, ir tiksliai taip pat, kaip radote. Supratote? O paskui užmirš- 
kite apie tai. Visiškai! 

Vyriausiasis inžinierius paskutinę akimirką susilaikė kone au- 
tomatiškai nekilstelėjęs rankos saliutavimui. Jis nedelsdamas 
apsisuko ir išėjo. 

Žvaigždėlaivis skroste skrodė Galaktiką; jo kelias priminė 
punktyrinę, atokiai nuo kits kito išdėliotų taškų liniją tarp 
žvaigždžių. Minėtieji taškai buvo nedidelės, nuo dešimties iki še- 
šiasdešimties šviesos sekundžių ilgio atkarpos, kurias laivas 
įveikdavo normalioje erdvėje; gi didžiuliai, šimtą ir daugiau 
šviesmečių nusidriekiantys tarpai tarp jų ženklino laivo šuolius 
hipererdvėje. 

Beilas Cenis atsisėdo prie Lęšio valdymo pulto, ir jį vėl užlie- 
jo beveik nevaldomo susižavėjimo srautas; vos pagalvojęs apie 
Lešį, jaunuolis pasijusdavo kone garbinąs jį. Čenis nebuvo kilęs 
iš Fondo, tad įvairių jėgų sąveika vos nuspaudus mygtuką ir su- 
jungus ar nutraukus kontaktą, jam anaiptol nebuvo savaime 
suprantamas, veik antrąja prigimtimi tapęs dalykas. 

Vis dėlto atsisėdęs prie Lęšio net užkietėjęs fondietis neim- 
tų žiovauti iš nuobodulio. Neįtikėtinai kompaktiškame prietai- 
so korpuse buvo sumontuota tiek elektroninių mikroschemų, 
kad jis galėjo ne tik tiksliai nurodyti šimto milijonų žvaigždžių 
buvimo vietą, bet ir pateikti kiekvienos iš jų padėtį erdvėje visų 
kitų atžvilgiu. Tarsi vien tai jau savaime nebūtų stebuklas, Lęšis 
dar sugebėjo bet kurį Galaktikos Lauko plotą perteikti trijų ma- 
tavimų koordinačių sistemoje arba pasukti bet kurį Lauko skly- 
pelį aplink jo simetrijos centrą. 

Dėl šių Lęšio savybių, organizuojant tarpžvaigždinės keliones 
įvyko tikra revoliucija. Tarpžvaigždinių skrydžių priešaušrio lai- 
kais kiekvieną hipererdvinį šuolį tekdavo labai kruopščiai aps- 
kaičiuoti, ir šis darbas užtrukdavo nuo paros iki savaitės. Papras- 
tai daugiausia tekdavo sugaišti daugmaž preciziškai nustatant 
“laivo padėtį" tam tikro Galaktikos segmento atžvilgiu. Iš esmės 
tai reiškė, kad prisieidavo atidžiai stebėti mažų mažiausiai tris 
atokiai viena nuo kitos esančias žvaigždes, kurių padėtis Galak- 
tikos trimatės koordinačių sistemos atžvilgiu buvo žinoma. 

Būtent "žinoma" - štai kur šuo pakastas. Kiekvienam, kuris 
gerai pažįsta dangaus skliautą, matomą iš kokio nors konkretaus 
atskaitos taško, žvaigždės atrodo tokios pat individualios kaip ir 
žmonės. Tačiau pamėgink peršokti dešimties parsekų nuotolį 
bet kuria kryptimi - ir nebeatpažinsi net savo gimtosios Žvaigž- 
dės. Gali atsitikti netgi taip, kad jos išvis nebeįžiūrėsi. 

Išeitis, be abejo, buvo spektroskopinė analizė. Ištisus šimt- 
mečius pats svarbiausias tarpžvaigždinės inžinerijos objektas bu- 
vo vis didesnio ir didesnio žvaigždžių skaičiaus, vis išsamesnis ir 
išsamesnis “šviesos parašo" nagrinėjimas. Naudojantis šiomis Ži- 
niomis ir ištobulinus paties šuolio apskaičiavimų tikslumą, ilgai- 
niui Galaktikoje buvo “nutiesti" standartiniai maršrutai, o tarpŽ- 
vaigždinių kelionių menas vis labiau ir labiau virto mokslu. 

Vis dėlto, net po to, kai Fondas ištobulino skaičiavimo maši- 
nas ir išrado naujus metodus mechaniniam žvaigždžių lauko 

skenavimui ieškant pažįstamo vadinamojo “šviesos parašo", kar- 
tais prireikdavo ne vienos dienos surasti tris žvaigždes ir apskai- 
čiuoti jų pozicijas regionuose, kuriuose pilotas lig tol nebuvo 
lankęsis. 

Gi išradus Lešį visa tai iš esmės pasikeitė. Visų pirma, dabar 
bereikėjo surasti tik vieną žinomą žvaigždę. O antra, netgi toks 
kosmoso naujokas kaip Beilas Čenis galėjo šiuo prietaisu nau- 
dotis. 

Pasak šuolio apskaičiavimų, artimiausioji didelė žvaigždė 
šiuo metu buvo Vinčetorė. Pačiame apžvalgos ekrano centre ži- 
bėjo ryški žvaigždė. Čenis vylėsi, kad tai ir yra Vinčetorė. 

Lęšio laukas driekėsi tiesiog priešais apžvalgos ekraną, ir Če- 
nis, atsargiai spusčiodamas klavišus, įvedė Vinčetorės koordina- 
tes. Jis perjungė relę, ir tiesiog jam prieš akis nusidriekė žvaigž- 
dėtas laukas. Jo centre taip pat žėrėjo ryški žvaigždė, bet tai ir 
tebuvo vienintelis abiejų vaizdų panašumas. Čenis sureguliavo 
Lęšį taip, kad šis rodytų vaizdą išilgai Z ašiai, ir tada išplėtė lau- 
ką. Fotometras patvirtino, kad abi centre spindinčios žvaigždės 
yra visiškai vienodo ryškio. 

Apžvalgos ekrane Čenis surado antrą gana ryškią žvaigždę ir 
iš akies nustatė jos atitikmenį Lęšio lauke. Jis lėtai pasuko ekra- 
ną, kad abiejuose monitoriuose antrosios žvaigždės nukrypimo 
nuo pirmosios kampai daugmaž sutaptų. Čenio lūpos persikrei- 
pė, kakta susiraukšlėjo - rezultatas jo netenkino. Jis vėl pasuko 
ekraną, ir reikiamoje padėtyje atsidūrė kita ryški žvaigždė. Pas- 
kui - trečia. Pagaliau Čenis nusišypsojo. Dabar viskas atitiko. Tik- 
riausiai specialistas, sugebantis iš pažiūros daugmaž įspėti, ku- 
rios žvaigždės turėtų sutapti, būtų jau pirmuoju bandymu sura- 
dęs tinkamą, bet Čenis džiaugėsi pataikes ir iš trečio karto. 

Taip ir buvo nustatomas kursas. Galų gale abu žvaigždžių 
laukai susiliejo, tačiau šviesuliai sutapo dar ne visiškai. Daugu- 
ma jų atrodė it labai artimos dvinarės žvaigždės. Tačiau galuti- 
nės pataisos ilgai netruko. Visos dvigubos žvaigždės susiliejo, li- 
ko vientisas lauko atvaizdas, ir dabar “laivo poziciją" tapo įma- 
noma tiesiogiai nuskaityti nuo ciferblatų. Visa ši procedūra 
neužtruko nė pusvalandžio. 

Čenis aptiko Haną Pričerį asmeninėje šio patalpoje. Genero- 
las akivaizdžiai ruošėsi gulti. Jis pakėlė galvą ir pažvelgė į įėju- 
sįjį. 

- Turite naujienų? 

- Nieko ypatingo. Dar vienas šuolis - ir būsime Tazendoje. 

- Žinau. 

- Nenorėčiau jums trukdyti, jeigu susiruošėte gulti, bet pasa- 
kykite, ar peržiūrėjote juostą, kurią paėmėme Sile? 

Hanas Pričeris su panieka dėbtelėjo į paminėtą daiktą, gulintį 
juodoje dėžutėje ant žemos lentynėlės. 

- Taip. 

- Ir ką apie tai manote? 

- Manau, kad jei kada nors ir egzistavo kokios nors istorijos 
mokslo nuotrupos, tai jos šiame Galaktikos regione jau seniai 
prarastos. 

Cenis plačiai išsišiepė. 

- Suprantu, ką turite omeny. Švelniai tariant, nuobodoka, tiesa? 

- Ne, jeigu jus domina asmeninės valdovų kronikos. Pasaky- 
čiau šitaip: gerokai nepatikima visais atžvilgiais. Kai istorija iš es- 
mės byloja tik apie atskiras asmenybes, viskas tampa arba visiš- 
kai juoda, arba visiškai balta - priklausomai nuo autoriaus inte- 
resų. Įrašas man pasirodė besąs tiesiog stulbinančiai bevertis. 

- Tačiau ten užsimenama apie Tazendą. Duodamas jums šią 
juostą aš tikėjausi, kad kaip tik į tai atkreipsite dėmesį. Ji vienin- 
telė, kurioje man pavyko aptikti bent šiokių tokių užuominų. 

- Ką gi. Sužinojome štai ką: tazendiečiai turėjo ir gerų, ir blo- 
gų valdovų. Jie užkariavo vieną kitą planetą, keletą mūšių laimė- 
jo, keliuose patyrė pralaimėjimą. Nieko ypatingo. Nieko, kas 
patrauktų akį. Kažkaip nelabai aš tikiu jūsų teorija, Čeni. 

- Tačiau keletas detalių vis dėlto praslydo jūsų nepastebėtos. 
Negi neatkreipėte dėmesio, kad tazendiečiai niekad ir su niekuo 
nesudarinėjo koalicijų? Šiame žvaigždžių spiečiaus užkaboryje 
jie visuomet likdavo nuošalyje nuo bet kokios politikos. Kaip 
kad pats minėjote, jie užkariavo vieną kitą planetą, bet tuomet 
liovėsi - ir neaišku kodėl, nes prieš tai nepatyrė jokio triuškinan- 
čio pralaimėjimo ar ko nors panašaus. Atrodo, kad jie išplėtė sa- 
vo valdas tiek, kad be didesnio vargo įstengtų apsiginti - bet ne 
tiek, kad sukeltų nepageidaujamą susidomėjimą. 

- Labai gerai, - bejausmiu balsu atsiliepė generolas. - Galime 
ten nusileisti, aš neprieštarauju. Blogiausiu atveju tik prarasime 
šiek tiek laiko. 

- Nieko panašaus. Blogiausiu atveju mus sumals į miltus. Jei- 
gu tik Antrasis Fondas tikrai ten. Neužmirškite - tai bus pasau- 
lis, kuriame gyvena kosmosas žino kiek Mulų. 

- Kaip manote elgtis? 

- Man regis, bus geriausia nusileisti kokioje nors nedidelėje, 
nelabai reikšmingoje planetoje. Ten pirmiausia surinksime apie 
Tazendą visas įmanomas žinias, o paskui ir galvosime, kaip elgtis 
toliau. 

- Gerai. Aš neprieštarauju. O dabar, jeigu leisite, jau norėčiau 
išjungti šviesą. 

Čenis mostelėjo ranka ir išėjo. 

Mažyčio kambarėlio tamsoje, skriejančioje metalo salelėje, 
pasiklydusioje kosminės erdvės begalybėje, generolas Hanas Pri- 
čeris gulėjo, bet nemiegojo, ausdamas mintis minteles, masinan- 
čias jį į fantastiškus tolius. 

Jei visa, su kuo jis taip nelengvai sutiko, iš tikrųjų tiesa - O vi- 
si faktai, panašu, puikiausiai lipdosi į vieną paveikslą - tuomet 
Tazenda - tikrai Antrasis Fondas. Regis, išsisklaidė paskutinės 
abejonės. Bet kaip gi šitaip gali būti? Kaip? 

Ar tikrai Antrasis Fondas galėjo įsikurti Tazendoje? Paprastų 
paprasčiausiame pasaulyje? Visiškai niekuo neišsiskiriančiame iš 
kitų? Grumstelyje, pasimetusiame senosios Imperijos griuvė- 
siuose? Mažytėje šukėje, užverstoje kitomis skeveldromis? Priče- 
ris tarsi iš tolo prisiminė Mulą, perkreiptą jo veidą ir spigų bal- 
są, pasakojantį apie senojo Fondo psichologą Eblingą Misą - tą 
patį Eblingą Misą, kuris, ko gero, įminė Antrojo Fondo paslaptį. 

Pričeris puikiai prisiminė tą įtampą, persmelkusią kiekvieną 
Mulo žodį: 

- Atrodė, kad Misą tiesiog užliejo begalinės nuostabos banga. 
Tarsi jis būtų sužinojęs apie Antrąjį Fondą kažką, kas pranoko 
bet kokius jo lūkesčius, kas nuvedė jį visai kita kryptimi, nei jis 
ketino eiti iš pradžių! O, jei būčiau gebėjęs perskaityti jo min- 
tis, užuot fiksavęs emocijas! Tačiau jo jausena buvo visiškai aiški 
- nebeliko nieko, vien tik ta neaprėpiama, visaapimanti nuos- 
taba. 

Nuostaba! Amžinai lydintis leitmotyvas. Kažkas pritren- 
kiančio, kažkas stulbinančio! O dabar štai išlenda tas vaikigalis, 
tas išsišiepęs jauniklis, ir neužsičiaupdamas linksmai mala liežu- 
viu apie Tazendą ir kažkokias plika akimi neįžiūrimas jos ano- 
malijas. Tikriausiai jo tiesa. Privalo būti jo tiesa! O jeigu ne, tuo- 
met viskas nebetenka prasmės. 

Paskutinioji sąmoninga Pričerio mintis buvo niūroka. Eteri- 
niame vamzdyje įtaisytas hiperieškiklis tebėra kur buvęs. Prieš 
gerą valandą Pričeris jį patikrino - prieš tai įsitikinęs, kad Čenio 
netoliese nėra nė kvapo. 


ANTROJI INTERLIUDIJA 


Tai buvo susitikimas brobėgšmais Tarybos Salės priimamaja- 
me. Po kelių akimirkų reikėjo eiti į salę ir užsiimti tos dienos rei- 
kalais, tad pašnekovai persimetė vos keliomis skubotomis min- 
timis. 

- Tad Mulas jau kelyje? 

- Girdėjau apie tai. Rizikinga! Pašėlusiai rizikinga! 

- Nelabai, jei kiekvienas numatytas veiksnys iš tiesų atliks sa- 
vo funkciją. 

- Mulas nėra eilinis žmogus, taigi jo basirinktais instrumen- 
tais nelengva manipuliuoti taip, kad jis to nepastebėtų. Paveik- 
ti kontroliuojamas sąmones - užduotis ne iš paprastųjų. Girdė- 
jau, kad keletą tokių atvejų jis sugebėjo aptikti. 

- Taip. Net nenumanau, kaip galėtume šito išvengti. 


68 


- Paveikti nekontroliuojamas sąmones būtų gerokai lengviau. 
Tačiau tokių realios galios turinčių jo pavaldinių - vos vienas ki- 
tas... 

Juodu įžengė į salę. Kiti Antrojo Fondo nariai nusekė jiems 
įkandin. 


3. Du vynai iR valsrTieTis 


Rosemas buvo vienas iš tų pasienio pasaulių, kuriems Galak- 
tikos istorijoje beveik neatsiranda vietos, kuriuos savo dėmesiu 
retai kada pagerbia Žmonės iš miriadų laimingesnių planetų. 

Paskutiniosiomis Galaktinės Imperijos dienomis Rosemo 
dykrose gyveno tik saujelė politinių kalinių; tiktai menkas ste- 
bėjimo punktas ir nedidelis laivyno garnizonas sergėjo planetą, 
kad ši neliktų visiškai apleista. Kiek vėliau, kai užėjo neramūs ki- 
virčų bei nuolatinės nesantaikos laikai, netgi dar prieš Harį Sel- 
doną, kai kurie silpnesnės prigimties žmonės nebeištvėrė ištisus 
dešimtmečius virš galvų tvyrančio pavojaus; juos neramino pro- 
tarpiais pasiekiantys juos gandai apie nuniokotas, apiplėštas pla- 
netas ir ta vaiduokliška seka trumpaamžių imperatorių, kurie jė- 
ga ar klasta užėmę sostą vos keletui nykių, beprasmių metų už- 
simesdavo ant pečių purpurinę mantiją. Tokie baikštūs ir ryžto 
stokojantys žmonės apleisdavo savo namus tankiai gyvenamuo- 
se centruose ir ieškodavo prieglobsčio dykuose Galaktikos už- 
kaboriuose. 

Ledinio vėjo košiamuose Rosemo tyruose gūžėsi nedideli 
kaimeliai. Planetos saulė buvo mažytė, rūdžių atspalvio žvaigž- 
dė, pavydžiai pati sau sergstinti kiekvieną šilumos trupinėlį. De- 
vynis mėnesius per metus planetos paviršių dengė plonas snie- 
go sluoksnis. Atsparūs šalčiui vietiniai javai tuos devynis snie- 
guotus mėnesius snūduriuodami pratūnodavo dirvoje, o paskui, 
kai šykščiai spindulius Žarstanti saulė visgi įkaitindavo tempera- 
tūrą beveik iki penkiasdešimties laipsnių, visa augmenija karšt- 
ligiškais tempais imdavo augti, žydėti ir nokinti vaisių. 

Pievose ganėsi nedideli, ožkas kiek primenantys gyvuliai, ma- 
žomis trikanopėmis kojelėmis prasikasdami pro ploną sniego 
dangą. 

Taigi Rosemo gyventojai turėjo vietinės duonos bei pieno, o 
kai galėjo leisti sau paaukoti gyvulį - ir mėsos. Tamsūs ir niūrūs 
miškai, apaugę gerą pusę planetos pusiaujo zonos, tiekdavo itin 
gerą ir tvirtą medieną namams ręsti. Šią medieną, o taip pat kai 
kuriuos mineralus bei kai kurių gyvūnų vilną vertėjo netgi eks- 
portuoti, tad protarpiais Roseme apsilankydavo Imperijos laivai, 
mainais atgabenantys žemės ūkio technikos, branduolinių šildy- 
tuvų, netgi televizinės įrangos. Televizorius čia buvo iš tiesų 

svarbus daiktas, nes ištisus devynis mėnesius priverstiniam žie- 
mos miegui pasmerktas valstietis neturėdavo ko nusitverti. 

Imperijos istorija tekėjo savo vaga - tekėjo pro šalį, beveik nė 
neužkliudydama Rosemo valstiečio. Retkarčiais apsilankantys 
prekybiniai laivai paskubomis pažerdavo srautą naujienų; pasi- 
taikydavo ir naujų pabėgėlių grupelių - kartą vienu sykiu atvyko 
gan didelis jų būrys ir pasiliko Roseme. Tokie naujakuriai pa- 
prastai ir suteikdavo daugiausia žinių iš Galaktikos. 

Tada rosemitai ir sužinojo apie griaudėjančius mūšius bei 
naikinamas tautas, apie tironus imperatorius bei maištinguosius 
vicekaralius. Susirinkę centrinėje kaimelio aikštėje, šildydamiesi 
šykščiuose nusilpusios saulės spinduliuose, jie smarkiau susi- 
verždavo kailines savo apykakles, slepiančias barzdotus veidus, 
ir dūsaudami, linguodami galvas filosofuodavo apie žmogaus 
prigimtyje slypintį blogį. 

Paskui atėjo toks metas, kai Roseme išvis nebesilankydavo jo- 
kie pirklių laivai. Gyventi tapo gerokai sunkiau. Išseko švelnaus, 
atvežtinio maisto bei tabako atsargos, vis mažėjo ir naudojimui 
tinkamos žemės ūkio technikos. Per televiziją Rosemą pasiekian- 
čios naujienų nuotrupos kėlė vis daugiau ir daugiau nerimo. 
Galų gale pasklido žinia, kad buvo nuniokotas ir pats Trantoras. 
Didinga, milžiniška visos Galaktikos sostinė, spinduliuojanti, le- 
gendinė, neprilygstama, neįveikiama imperatorių buveinė buvo 
užgrobta ir išniekinta, ją sutrempė kareivių batai, palikdami tik 
varganus griuvėsius. 

Tai buvo visiškai neįtikėtina! Daugeliui Rosemo valstiečių, 
besikapstančių savo sklypeliuose, galėjo pasirodyti, kad nebe už 
kalnų ir pati Galaktikos pabaiga. 


< 


Vieną dieną, niekuo nesiskiriančią nuo bet kurios kitos, pla- 
netoje netikėtai vėl nusileido žvaigždėlaivis. Senesnieji kiekvie- 
no kaimelio vyrai kilsčiojo antakius, išmintingai linkčiojo galvo- 
mis ir prislopintais balsais tvirtino, jog kaip tik taip viskas ir bū- 
davo jų tėvų laikais. Tačiau jų tėvų laikais būdavo ne visai taip. 

Atvykėlis buvo anaiptol ne Imperijos laivas. Ant jo nosies trū- 
ko spindinčio Imperijos ženklo - Zvaigždėlaivio ir Saulės. Ir pats 
laivas tebuvo braškanti gelda, sulipdyta iš daugelio dar senesnių 
laivų detalių. O atkeliavę juo Žmonės pasivadino Tazendos ka- 
riais. 

Valstiečiai gerokai suglumo. Jie kaip gyvi nebuvo girdėję apie 
jokią Tazendą. Vis dėlto, kaip reikalavo senovinės tradicijos, jie 
šiltai ir svetingai priėmė karius. Atvykėliai smulkiai išklausinėjo 
apie gyvenimo sąlygas planetoje, gyventojų skaičių, miestų skai- 
čių - suglumę ir susirūpinę valstiečiai apsiriko, manydami, kad 
žodis “miestas" turėtų reikšti kaimą - vietinės ekonomikos tipą 
ir taip toliau. 

Vėliau prisistatė ir daugiau laivų, ir visur buvo išplatinti ofi- 
cialūs pranešimai, kad Tazenda dabar - valdantysis pasaulis, kad 
palei visą Rosemo ekvatorių - tai yra vieninteliame gyvenamame 
planetos regione - bus įkurtos mokesčių rinkimo stotys ir kad 
kasmet reikės pateikti joms pagal tam tikrą formulę apskaičiuo- 
jamą grūdų derliaus bei surenkamų kailių dalį. 

Rosemitai paniurę klausėsi, dorai nesuprasdami, ką galėtų 
reikšti žodis “mokesčiai". Kai atėjo mokesčių surinkimo metas, 
daugelis jų sumokėjo arba suglumę tiesiog stovėjo ir žiūrėjo, 
kaip uniformuoti atvykėliai krauna į antžeminių mašinų kėbulus 
jų surinktą derlių bei gyvulių kailius. 

Tai šen, tai ten pasipiktinę valstiečiai mėgindavo burtis ir 
ginkluotis senoviniais medžiokliniais šautuvais - tačiau šitaip jie 
ničnieko nepasiekė. Kai tik užgriūdavo tazendiečiai, maištinin- 
kai kaipmat niurnėdami išsiskirstydavo ir netikėdami savo aki- 
mis žiūrėjo, kaip dėl atėjūnų kaltės sunki jų kova už būvį tam- 
pa dar sunkesnė. 

Tačiau ilgainiui vėl nusistovėjo tam tikra pusiausvyra. Tazen- 
dlos paskirtas gubernatorius apsigyveno Džentrio kaime, iš kur 
iškraustė visus rosemitus ir nebeleido jiems ten nė kojos įkelti. 
Pats gubernatorius ir jam pavaldūs pareigūnai buvo kažkokie 
mįslingi, užsisklendę ateiviai iš kito pasaulio, su kuriais papras- 
tas rosemitas beveik niekad nesusidurdavo. Čiabuvius dažniau- 
siai lankydavo mokesčių rinkėjai - Tazendai dirbantys tie patys 
rosemitai - tačiau prie jų vietiniai gyventojai greitai priprato. 
Valstiečiai išmoko slėpti grūdus, įsigudrindavo laiku išginti sa- 
vo kaimenes į miško glūdumas, vengdavo dailinti savo bakūžes, 
kad jos kam nors nepasirodytų esančios pernelyg prabangios. O 
paskui mokesčių rinkėjas galėdavo kiek nori, kad ir labai griežtai 
klausinėti apie valstiečio turtą - šis išklausydavo bereikšme, nie- 
ko ncesuprantančio žmogaus veido išraiška, o paskui paprasčiau- 
siai parodydavo tai, kas ir šiaip matėsi plika akimi. 

Tačiau ir ta skurdi manta ilgainiui vis menkėjo, tad sumažė- 
jo ir mokesčiai, tarsi Tazenda būtų pailsusi nertis iš kailio, kad 
išplėštų kelis grašius iš tokio vargano pasaulio. 

Tada, netikėtai ir gaivališkai, ėmė vystytis prekyba. Tikriausiai 
Tazenda pakankamai greitai suprato, kad prekybiniai mainai kur 
kas vertingesni jai pačiai. Tiesa, Rosemo gyventojai jau nebegau- 
davo rinktinių Imperijos prekių, tačiau tazendietiški maisto pro- 
cluktai bei įvairūs mechanizmai visgi buvo žymiai geresni už vie- 
tinius. Be to, Rosemą dabar pasiekdavo ir moteriškų pašvitų 
siuntos - rosemitėms nebereikėjo nuolat dėvėti naminės neba- 
lintos drobės ar vilnos apdarų, o tai buvo išties labai svarbu. 

Tad galų gale čia vėl įsiviešpatavo savotiška ramybė, Galakti- 
kos istorija vėl plaukė pro šalį, o valstiečiai pureno kietą dirvą, 
kad užsidirbtų kąsnį duonos kasdieninės. 

Išsliūkinęs iš trobelės, Narovis pūstelėjo sau į barzdą. Sukie- 
tėjusią žemę jau dengė pirmasis, skystas sniego sluoksnelis, o 
rausvas dangus virš galvos plytėjo apniukęs ir tamsus. Prisimer- 
kęs Narovis atidžiai apžvelgė dangų ir nutarė, kad bent kol kas 
rimtos audros laukti neverta. Tad jis galės be didesnių rūpesčių 
suvažinėti į Džentrį, atsikratyti ten grūdų pertekliaus, o mainais 
įsigyti konservuoto maisto atsargų žiemai. 

Vos vos pravėręs duris, jis pro plyšelį riktelėjo vidun: 

- Ar pripylei į mašiną degalų, dički? 

Iš trobos ataidėjo balsas, ir netrukus greta Narovio jau stovė- 
jo vyriausiasis jo sūnus; trumpa rusva jo barzdelė dar buvo jau- 
natviškai skysta. 

- Degalų pripyliau, - niūriai burbtelėjo jis. - Variklis veikia 
kaip reikiant, bet ašys jau niekam tikusios. Tik aš čia niekuo dė- 
tas. Juk sakiau tau, kad reikia meistro jai suremontuoti. 

Senis žingtelėjo atatupstas, iš po surauktų antakių nužvelgė 
sūnų ir atkišo apšepusį smakrą: 

- Argi tai mano kaltė? Kur patarsi man ieškoti meistro ir ko- 
kiu būdu atsitempti jį čia, kad pataisytų mašiną? Argi mūsų der- 
lius - ne katino ašaros jau penkti metai iš eilės? O gal mano ban- 
da išvengė maro? O gal kailiai nusinėrė patys? 

- Narovi! - gerai pažįstamas balsas nutraukė jį per pusę žo- 
džio. 

Narovis suniurzgė: 

- Na štai, kaip visuomet - tavo motina būtinai turi įsiterpti į 
tėvo ir sūnaus pokalbį! Atbogink čionai mašiną, tik žiūrėk, kad 
prekių konteineriai būtų pritvirtinti kaip reikiant! 

Jis padaužė vieną į kitą pirštinėtas rankas ir vėl pažvelgė 
aukštyn. Padangėje telkėsi murkšlinai rudi debesys, o pilkšvi sk- 
lypeliai jų properšose anaiptol nežadėjo šilumos. Saulė slėpėsi 
už debesų. 

Narovis buvo benuleidžiąs žvilgsnį, kai staiga akies kraštu šis 
už kažko užkliuvo. Kone pats nejausdamas Narovis ištiesė ten- 
link pirštą, jo žandikaulis atkrago, ir jis suriko, nepaisydamas 
gnybiančio šalčio. | 

- Žmona! - visa gerkle užbaubė jis. - Ei, senike, ateik čionai! 

Lange sušmėžavo suirzęs veidas. Moters akys kryptelėjo ten, 
kur rodė vyro pirštas, ir ji čia pat aiktelėjo. Kažką šūkčiodama ji 
nusirito mediniais laipteliais, pakeliui pasičiupdama nubrizgu- 
sį šaliką ir audeklo sklypelį. Tuoj pat ji išpuolė pro duris, bet 
kaip apsivyniojusi skarmalu galvą ir ausis, šalikas kreivai kada- 
rojo ant jos pečių. 

Ji sušniokštė: 

- Tai juk laivas iš tolimojo kosmoso! 

Narovis nekantriai drėbtelėjo: 

- Taip, žinoma, kas gi kita tai galėtų būti! Pas mus apsilankė 
svečiai, senute! Svečiai! 

Laivas iš lėto leidosi, kol pagaliau pasiekė žemę įšalusiame ly- 
giame sklypelyje Narovio fermos šiauriniame pakraštyje. 

- Ką gi mes darysime? - aiktelėjo moteris. - Kaip mes priimsi- 
me svečius? Negi galime įsileisti juos čia, ant prišnerkštos aslos 
ir pasiūlyti praėjusios savaitės kukurūzinių paplotėlių trupinius? 

- Bene nori, kad jie apsistotų pas mūsų kaimynus? - nuo šal- 
čio ir taip jau gerokai įraudęs Narovio veidas plykstelėjo purpu- 
ru, o rankos plono kailio rankovėse šaute šovusios pirmyn apg- 
lėbė tvirtus žmonos pečius. 

- Žmonele mano, - meiliai sumurkė jis, - atnešk iš apačios po- 
rą kėdžių ir papjauk vieną jauniklį, kur riebesnis. Ištroškinsi jį 
su šakniagumbiais ir iškepsi šviežių kukurūzinių paplotėlių. Aš 
gi bėgu pasveikinti tų galingųjų atvykėlių iš tolimojo kosmoso... 
Ir... Ir dar... - Jis valandėlę patylėjo, nusismaukė ant pakaušio 
kepurę ir dvejodamas pasikasė. - Ir dar atnešk tą statinaitę rugi- 
nio raugo... Juk malonu draugiškai išmesti po burnelę... 

Kol jis kalbėjo, moteris tik žiopčiojo, neišspausdama nė gar- 
so. Netgi kiek atitokusi ji teįstengė tik cyptelėti kažką nesupran- 
tamo. 

Narovis kilstelėjo pirštą: 

- Senute, ar tu prisimeni, ką praėjusią savaitę kaime kalbėjo 
Senoliai? A? Nagi, pakrutink atmintį! Senoliai vaikščiojo iš vienos 
fermos į kitą - tu tik įsivaizduok, patys apėjo visas! Ar supranti, 
kaip tai svarbu? Jie visų prašė, kad, jei tik nusileistų koks nors 
iš tolimojo kosmoso atvykęs laivas, mes tučtuojau apie tai pra- 
neštume - toks gubernatoriaus įsakas! 

Juk aš negaliu praleisti progos nusipelnyti galingųjų malonę! 
Tu tik pažvelk į tą laivą! Ar esi mačiusi ką nors panašaus? Tie at- 
vykėliai iš tolimų pasaulių yra turtingi ir didūs! Dėl jų guberna- 
torius išsiuntinėjo tokį skubų įsaką, kad Senoliai ryžosi patys 
apeiti fermas, nors oras be paliovos vėsta! Tikriausiai visam Ro- 
semui jau pranešta, kad Tazendos valdovai nekantrauja pama- 
tyti tuos atvykėlius. O leidžiasi jie ne kur kitur - mano žemėje! 

Iš susijaudinimo jis tiesiog nenustygo vietoje. 

- Priimsime juos svetingai, kaip dera - paskui jie užsimins 
apie mus gubernatoriui - o tada mes gausime visa, ko tik įsigei- 
sime! 

Jo žmona ūmai atitoko ir pajuto pro ploną naminį apdarą be- 
sismelkiantį šaltį. Ji šoko pro duris vidun, dar riktelėjusi per 
petį: 

- Greičiau bėk jų pasitikti! 

Tačiau niekas jos nebeišgirdo - Narovis jau tekinas skubėjo 
link tos vietos horizonte, kur išnyko besileidžiantis laivas. 

Generolo Hano Pričerio nejaudino nei šios planetos šaltis, 
nei tuščios, dykos jos erdvės. Jis nekreipė per daug dėmesio nei 
į akis badantį skurdą, nei į susijaudinusį, prakaitu srūvantį vals- 
tietį. 

Vienintelis jam rūpintis dalykas buvo abejonė, ar išmintingą 
taktiką pasirinko. Juodu su Čeniu buvo čia visiškai vieni. 

Orbitoje likęs jų laivas įprastomis aplinkybėmis puikiausiai 
galėjo pasirūpinti savimi pats, bet Pričeris vis vien anaiptol ne- 
sijautė saugus. Žinoma, už šį manevrą visa atsakomybė tenka 
Ceniui. Jis dėbtelėjo į jaunuolį ir pastebėjo, kaip šis linksmai 
mirktelėjo link plyšio kailiu apmuštoje pertvaroje - tame plyšy- 
je akimirką šmėkštelėjo apvalios moters akys ir prasižiojusi bur- 
na. 

Čenis, regis, jautėsi visiškai atsipalaidavęs. Pričeris šia aplin- 
kybe mėgavosi su kažkokiu piktdžiugišku pasitenkinimu. Čenio 
partija ilgainiui susiklostys ne visai taip, kaip jis tikisi. Tačiau kol 
kas nederėjo pamiršti, kad vienintelis kontaktas su laivu yra ant 
riešų nešiojami ultrabangų siųstuvai - imtuvai. 

Gi tas valstietis, jų šeimininkas, vis šypsosi nuo ausies iki au- 
sies, vis linkčioja galva, o kai prašneko, jo balsas iš tos pagarbos 
skambėjo tarsi medum teptas: 

- Kilnieji ponai, drįstu jums pranešti, kad mano vyresnysis sū- 
nus - puikus ir doras vaikinas, kuriam dėl savo skurdo negaliu 
suteikti tokio išsilavinimo, kokio vertas guvus jo protas - pasa- 
kė man, kad Senoliai netrukus atvyks. Viliuosi, kad apsilankymas 
čia jums buvo malonus, nors kukliomis savo išgalėmis aš neva- 
liojau kaip reikiant jūsų priimti - mane spaudžia vargas, bet aš 
be paliovos sunkiai dirbu, esu kuklus ir sąžiningas fermeris - bet 
kuris iš kaimynų jums tai paliudys. 

- Senoliai? - nerūpestingai perklausė Čenis. - Tai yra šio regio- 
no valdytojai? 

- Taip ir yra, kilnieji ponai, ir visi jie - dori, sąžiningi žmonės, 
kaip ir mūsų kaimelis kad garsėja savo teisingumu ir padorumu 
visame Roseme, nors gyventi čia anaiptol nelengva, mūsų laukai 
ir girios menkai teatlygina mums už pastangas. Gal jūs, kilnieji 
ponai, užsiminsite Senoliams apie mano pagarbą ir dėmesį 
jums, keliauninkams. Gali taip atsitikti, kad tuomet jie atsiųs 
mūsų ūkiui naują furgoną, nes senasis jau vos kruta, o nuo jo 
priklauso mūsų pragyvenimas. 

Jis atrodė toks nuolankus ir taip karštai, nuoširdžiai maldau- 
jantis, kad Hanas Pričeris maloningai iš aukšto linktelėjo - visai 
taip, kaip reikalavo jiems primestas “kilniųjų ponų" vaidmuo. 

- Žinia apie jūsų svetingumą pasieks jūsų Senolių ausis. 

Nutaikęs keletą minučių, kai juodu liko vieni, Pričeris skubiai 
užkalbino jau beužsnūstantį Čenį: 

- Nepasakyčiau, kad degu nekantrumu susitikti su tais Seno- 
liais, - pareiškė jis. - Ką jūs apie tai manote? 

Čenis, regis, gerokai nustebo: 

- Nieko. Kas gi jus neramina? 

- Manau, mes turime čia svarbesnių darbų, ir mums visai ne- 
verta tapti vietinės reikšmės įžymybėmis. 

Čenis prašneko greitai, pusbalsiu, be jokios intonacijos: 

- Visai gali atsitikti taip, kad mums teks surizikuoti ir daugiau 
ar mažiau pagarsėti. Pričeri, mes juk niekaip nerasime tų, kurių 
ieškome, paprasčiausiai kišdami rankas į maišą ir aklai jame gra- 
baliodami. Tie, kurie valdo savo sąmonės triukų dėka, dar 
anaiptol nebūtinai bus sugrobę į savo rankas ir regimą valdžią. 
Visų pirma, Antrojo Fondo psichologai veikiausiai sudaro tik la- 
bai nedidelę savosios planetos gyventojų dalį - lygiai taip pat, 
kaip ir jūsiškiame Pirmajame Fonde, kur technikų bei moksli- 
ninkų buvo akivaizdi mažuma. Gi eiliniai jų pasaulio gyventojai 
tikriausiai yra tokie, kokie atrodo - patys paprasčiausi. Gali bū- 
ti netgi taip, kad tikrieji psichologai tūno kažkur puikiai pasis- 
lėpę, o aukštas pareigas užimantys Žmonės nuoširdžiai tiki ir esą 
tikrieji valdovai. O šios problemos sprendimo raktą mes galime 
aptikti kaip tik čia - šiame užšalusiame Visatos grumstelyje. 

- Visai nesuprantu, ką turite omeny. 

- Na kaipgi, juk tai akivaizdu! Tazenda tikriausiai yra didelis 
pasaulis su keliais milijonais ar keliais šimtais milijonų gyvento- 
jų. Argi mes sugebėtume tarp jų atpažinti psichologus, argi ga- 
lėtume nė kiek neabejodami pranešti Mului, jog tikrai aptikome 
Antrąjį Fondą? Bet čionai, šiame mažyčiame žemdirbystės pasau- 
lyje, nereikšmingoje planečiūkštėje, visi iš Tazendos atkakę val- 
dytojai gyvena viename, svarbiausiame jų kaime - Džentryje. Vi- 
sai tikėtina, Pričeri, kad jų ten tėra vos keli šimtai, o koks vienas 
ar net daugiau iš jų neišvengiamai bus Antrojo Fondo žmogus! 
Ilgainiui mes neišvengiamai ten pateksime, bet kol kas susitiki- 
me su tais Senoliais - tai bus visai logiškas nuoseklus žingsnis. 

Juodu nepastebimai atšlijo nuo kits kito - į kambarį vėl įpuo- 
lė akivaizdžiai susijaudinęs juodabarzdis jų šeimininkas. 

- Kilnieji ponai, Senoliai jau atvyksta. Drįstu dar kartą primin- 
ti jums: maldauju, užtarkite mane bent žodeliu... - stengdama- 
sis įsiteikti jis susirietė kone dvilinkas. 

- Nesirūpinkite, mes tikrai jūsų nepamiršime, - atsakė Čenis. 
- Ar tai ir yra jūsų Senoliai? 

Be jokios abejonės, tai buvo jie. Trise. 

Vienas jų prisiartino. Jis oriai, pagarbiai nusilenkė ir prašne- 
ko: 

- Mes jaučiamės didžiai pagerbti. Mašina jau atvyko, gerbia- 
mieji ponai. Mes tikimės, kad jūs maloningai sutiksite drauge su 
mumis vykti į mūsų Susirinkimų Salę. 

TREČIOJI INTERLIUDIJA 


Pirmasis Kalbėtojas susimąstęs ilgesingai žvelgė į nakties dan- 
gų. Blausiai mirkčiojančius žvaigždžių žiburėlius užklojo greitai 
skriejančios debesų draiskanos. Kosmosas atrodė niūrus ir prie- 
šiškas. Geriausiais laikais jis buvo šaltas ir bauginantis, tačiau da- 
bar kažkur jame slėpėsi dar ir tas keistas grėsmingas padaras - 
Mulas, vien pačiu savo egzistavimu dar labiau užtemdantis erd- 
vę, kybantis virš galvos tarsi grėsmės pritvinkęs debesis. 

Pasitarimas baigėsi. Jis nebuvo ilgas. Netrūko nei abejonių, 
nei klausimų, kuriuos nulėmė sudėtinga matematinė problema, 
kaip perprasti nežinomos prigimties mentalinį mutantą. Reikė- 
jo apsvarstyti visus ekstremalius nukrypimus. 

Ar galima, netgi dabar, tvirtinti, kad jie jau tikrai žino? Kaž- 
kur šiame kosmoso regione - visai pasiekiamoje Galaktikos da- 
lyje - slėpėsi Mulas. Ko jis imsis? 

Manipuliuoti jo žmonėmis nebuvo sunku. Jie reaguodavo - ir 
vis dar reaguoja - kaip tik taip, kaip numatyta. 

Bet kaip pasielgs pats Mulas? 


A. Du vynai iR Senoliai 


To Rosemo regiono Senoliai buvo ne visai tai, ko galėjai ti- 
kėtis. Jie nebuvo tiesiog valstiečių priešingybė - vyresni, gerokai 
valdingesni ir ne tokie draugiški. 

Anaiptol. 

Jų orumas krito į akis jau pirmojo susitikimo metu, o vėliau 
šis įspūdis vis stiprėjo, kol pagaliau ėmė atrodyti, kad tai - pats 
svarbiausias jų bruožas. 

Jie sėdėjo aplink ovalų stalą kaip tikri rūstūs, lėtų judesių 
mąstytojai. Dauguma jų buvo jau nebe pirmos jaunystės, o tie, 
kurie turėjo barzdas, želdino jas tvarkingai, kruopščiai pakirp- 
dami. Vis dėlto bent keletui jų dar tikrai nebuvo nė keturiasde- 
šimties, tad galėjai drąsiai tvirtinti, kad “Senolis" yra tik pagar- 
bus kreipinys, nieko nesakantis apie tikrąjį amžių. 

Abu atvykėliai iš tolimojo kosmoso sėdėjo prie stalo garbin- 
giausioje vietoje ir iškilmingoje tyloje, gaubiančioje gan kuklias, 
iš pažiūros labiau ritualines nei turinčias pasotinti vaišes, siurbte 
siurbė į save nepažįstamą atmosferą, gerokai kontrastuojančią 
su tuo, ką jiems teko patirti anksčiau. 

Po vakarienės ir po vienos kitos mandagios frazės - pernelyg 
trumpų ir pernelyg paprastų, kad galėtum pavadinti jas kalbo- 
mis - kurias išsakė, regis, užvis labiausiai gerbiami Senoliai, vi- 
si susirinkusieji gerokai atsipalaidavo ir ėmė bendrauti nebe taip 
oficialiai. 


76 


Atrodė, kad visas orumas buvo išeikvotas sutinkant ir pasvei- 
kinant svečius iš tolimų kraštų, o paskui atėjo metas atsiskleis- 
ti kur kas malonesniems, kaimietiškiems būdo bruožams - 
smalsumui ir draugiškumui. 

Visi Senoliai susispietė aplink svetimšalius ir užliejo juos iš- 
tisa lavina klausimų. 

Jie kamantinėjo nesiliaudami. Ar sunku valdyti kosminį laivą? 
Kiek tam darbui reikia žmonių? Ar įmanoma patobulinti antže- 
minių jų mašinų variklius? Ar kituose pasauliuose iš tiesų snin- 
ga taip retai, kaip, pasak kalbų, būna Tazendoje? Kiek žmonių 
gyveną jų pasaulyje? Ar jis tikrai toks pat didelis kaip ir Tazen- 
da? Ar jis toli? Iš ko jie audžia savo drabužius? Kas suteikia jiems 
metalinį blizgesį? Kodėl jie nedėvi kailinių rūbų? Ar jie kiekvie- 
na dieną skutasi? Iš kokio akmens padaryta Pričerio žiedo aku- 
tė?.. Ir taip toliau, ir panašiai. 

Beveik visi klausimai buvo adresuojami Pričeriui - tarsi vien 
dėl to, kad šis akivaizdžiai buvo vyresnis, Senoliai manė jį turint 
ir daugiau valdžios. Pričeris buvo tiesiog verčiamas atsakinėti vis 
išsamiau ir išsamiau. Jis pasijuto tarsi apsuptas būrio vaikų. Čia- 
buvių klausimai žaižaravo nuoširdžiu, pavergiančiu susidomėji- 
mu. Neįmanoma buvo atsispirti stulbinančiam jų smalsumui ir 
karštam norui kuo daugiau sužinoti. Tiesiog negalėjai neatsakyti 
į jų klausimus. 

Pričeris paaiškino, kad valdyti kosminį laivą visai nesunku, o 
įgulos narių skaičius gali būti labai įvairus: nuo vieno piloto iki 
daugelio. Jų mašinų variklių jis niekada nematęs ir nežinąs jų 
konstrukcijos, tačiau neabejojąs, kad daug ką galima patobulin- 
ti. Skirtinguose pasauliuose galima aptikti tiesiog neįsivaizduo- 
jamą klimatų įvairovę. Gimtajame jo pasaulyje priskaičiuojama 
keletas šimtų milijonų gyventojų, tačiau jis esąs gerokai mažes- 
nis ir ne toks žymus kaip didžioji Tazendos imperija. Jų drabu- 
žiai esą išausti iš silikoninio plastiko, o metalinį blizgesį jiems 
suteikiančios tam tikru kampu pakreiptos paviršiaus molekulės. 
Jų drabužiai esą apšildomi dirbtiniu būdu, tad jokių kailių jiems 
nė nereikią. Jie skutąsi kiekvieną dieną. Akmuo žiedo akutėje 
esąs ametistas... Ir taip toliau, ir panašiai. Prieš savo paties valią 
Pričeris pajuto tiems naiviems provincialams stiprų simpatijos 
antplūdį. 

Sulig kiekvienu jo atsakymu Senoliai imdavo gyvai plepėti 
tarpusavyje, tarsi aptarinėdami gautąją informaciją. Suprasti jų 
tarpusavio pašnekesius buvo beveik neįmanoma, nes vienas su 
kitu jie kalbėdavosi gerokai pakitusia universaliosios Galaktinės 
kalbos tarme, kuri, ilgą laiką atkirsta nuo besivystančios gyvosios 
kalbos, tapo visai archaiška. 

Galima sakyti, kad gyvi jų tarpusavio komentarai draikėsi kaž- 
kur prie pat suvokimo ribos, tačiau vis išvengdavo jautrių sup- 
ratimo čiuptuvėlių prisilietimo. 

Galų gale šią nesenkančią klausimų laviną pertraukė Čenis: 

- Mielieji ponai, jūs taip pat turėtumėte atsakyti mums į ke- 
letą klausimų. Mes čia esame prašalaičiai ir norėtume kuo dau- 
giau sužinoti apie Tazendą. 

Staiga atsitiko kažkas netikėta: akimoju stojo mirtina tyla, visi 
iki šiol tokie šnekūs Senoliai ūmai tarsi liežuvius prarijo. Jų ran- 
kos, dar ką tik gyvai mostagavusios, rodės, greitais ir subtiliais 
judesiais antrindamos ištartiems žodžiams, kad suteiktų jiems 
papildomo svorio ar reikšmės atspalvių, ūmai nusviro. Senoliai 
vogčiomis dirsčiojo į kits kitą, tarsi geidaudami, kad kalbėti im- 
tųsi kuris nors vienas. 

Paskubomis įsiterpė Pričeris: 

- Mano bičiulis klausia šito iš pačių draugiškiausių paskatų, 
mat Tazendos šlovė Galaktikoje jau spėjo plačiai pasklisti. Žino- 
ma, mes užsiminsime gubernatoriui apie Rosemo Senolių ištiki- 
mybę ir meilę jam. 

Nė vienam neišsprūdo nė menkiausias palengvėjimo atodū- 
sis, tačiau veidai pastebimai nušvito. Vienas Senolių nykščiu ir 
smiliumi susiglostė barzdą, palygino išsipešusią garbaną ir pa- 
sakė: 

- Mes esame ištikimi Tazendos valdovų tarnai. 

Pričerio susierzinimas dėl tiesmukiško Čenio klausimo išsisk- 
laidė. Ką gi, nors jis jau kuris laikas vis labiau jautė pečius sle- 
giančią senatvę, tačiau amžius dar nenuslopino jo sugebėjimo 
užglaistyti kitų klaidas. 

Jis kalbėjo toliau: 

- Mes gyvename Visatos dalyje, esančioje labai toli nuo čia, 
tad ne kažin ką težinome apie pastarojo meto Tazendos valdo- 
vų istoriją. Manome, kad jie jau seniai teisingai ir geranoriškai 
valdo savuosius pasaulius. 

Atsiliepė tas pats Senolis, kuris kalbėjo ir anksčiau. Kažkaip 
savaime, nejučiomis jam ir teko kalbėti visų vardu. Jis pasakė: 

- Netgi seniausiojo iš mūsų senelis nebeįstengtų prisiminti 
laikų, kai nebuvo valdovų. 

- Ir visą šį laiką viešpatauja taika? 

- Visą šį laiką viešpatauja taika! - patvirtino Senolis ir kiek 
sudvejojo. - Gubernatorius yra stiprus ir galingas valdovas, ku- 
ris nedelsdamas nubaustų išdaviką. Be jokios abejonės, tarp mū- 
sų išdavikų nėra. 

Kadaise, žiloje senovėje, jam teko keletą nubausti - manau, 
taip griežtai, kaip jie ir buvo nusipelnę. 

Jis vėl akimirką sudvejojo. 

- Tiesa, čia išdavikų niekada nebuvo, nei mūsų, nei mūsų tė- 
vų, nei mūsų senelių laikais. Tačiau tokių atvejų yra pasitaikę ki- 
tuose pasauliuose, ir išdavikų visada laukdavo greita mirtis. Apie 

tai nejauku ir galvoti - mes juk esame maži žmogeliai, kuklūs 
žemdirbiai, o politika mums nėmaž nerūpi. 

Jo balse labai aiškiai skambėjo nerimas. Toks pat susirūpini- 
mas švietė ir visų kitų akyse. 

Pričeris ramiai paklausė: 

- Ar nepasakytumėte mums, kaip galima pakliūti į audienci- 
ją pas gubernatorių? | 

Netikėtai juos užliejo tiesiog kone apčiuopiama suglumimo 
banga. 

Ilgokai patylėjęs Senolis pasakė: 

- Nejaugi jūs dar nežinote? Gubernatorius rytoj apsilankys 
čia. Jis jūsų laukė. Mums tai tokia garbė. Mes... mes nuoširdžiai 
viliamės, kad... jūs užsiminsite jiems apie besąlygišką mūsų išti- 
kimybę... 

Besišypsančios Pričerio lūpos vos vos virptelėjo: 

- Jis mūsų laukė? 

Senoliai nustebę susižvalgė. 

- Na... juk jau visa savaitė, kaip mes jūsų laukiame! 


+ 


Jiems skirti kambariai, kaip šiam pasauliui, be jokios abejo- 
nės, buvo prabangūs. Pričeriui buvo tekę gyventi ir kur kas pras- 
tesnėmis sąlygomis. Gi Čenis, regis, išvis nekreipė jokio dėme- 
sio į aplinką. 

Tačiau tarp jų tvyrojo įtampa - kažkokia kitokia nei iki tol. 
Pričeris jautė, kad artėja metas lemtingam sprendimui, tačiau 
jam vis knietėjo dar šiek tiek palūkėti. Jeigu jis ryšis pirmiausia 
susitikti su gubernatoriumi, jam gresiantis pavojus neįtikėtinai 
išaugs - tačiau jeigu pavyktų tą žaidimą išlošti, laimėjimas irgi 
būtų daugybę kartų didesnis. Žvelgdamas į vos pastebimą raukš- 
lę, perkirtusią jaunuolio kaktą, Pričeris pajuto įtūžio pliūpsnį, jį 
siutino dvejonė Čenio veide ir prikąsta apatinė lūpa. Pričeris 
šlykštėjosi tuo beprasmišku apsimetinėjimu ir troško visą šį rei- 
kalą kuo greičiau užbaigti. 

Jis pasakė: 

- Panašu, kad mūsų laukė. 

- Taip, - paprastai atsakė Čenis. 

- Tik tiek ir tegalite pasakyti? Nieko daugiau ir nesugebate? 
Mes atsibastome čia - ir sužinome, kad gubernatorius mūsų jau 
laukia. Ar tik gubernatorius nepasakys mums, kad mes laukiami 
ir pačioje Tazendoje? Tad ko beverta visa mūsų misija? 

Čenis pažvelgė į jį ir atsakė nė nesivargindamas nuslėpti nuo- 
vargio balse: 

- Laukti mūsų - tai vienas dalykas. Gi numanyti, kas mes ir ko- 
kiais tikslais atvykome - jau visai kas kita. 

- Nejaugi tikitės, kad pavyks nuslėpti tokius dalykus nuo Ant- 
rojo Fondo Žmonių? 

- Turbūt. O kodėl ne? Ar jūs jau pasirengęs kišti ten nagus? 
Sakykime, jie pastebėjo mūsų laivą dar kosmose. Nejaugi jus 
taip stebina mintis, kad karalystė gali būti įsirengusi pasienio 
stebėjimo postus? Net jei mes būtume visiškai niekuo dėti atsi- 
tiktiniai prašalaičiai, vis vien mumis neišvengiamai susidomėtų. 

- Susidomėtų taip smarkiai, kad gubernatorius pats paknops- 
tomis atlėktų į mus pasižiūrėti užuot išsikvietęs mus pas save? 

Čenis gūžtelėjo pečiais: 

- Apie tai pagalvosime vėliau. Pažiūrėsime, kokio lizdo paukš- 
tis tas jų gubernatorius. 

Rūsčiai susiraukęs Pričeris iššiepė dantis. Situacija klostėsi, 
švelniai tariant, keistokai. 

Čenis energingai kalbėjo toliau, nors tas pagyvėjimas buvo 
apsimestinis: 

- Šiaip ar taip, bent jau vieną dalyką mes žinome. Tazenda 
tikrai yra Antrasis Fondas - o jeigu ne, vadinasi, milijonas nuo- 
rodų trupinių it susitarę veda mus tuo pačiu klaidingu keliu. 
Kaip galėtumėte paaiškinti tą aplinkybę, kad vietiniai akivaizdžiai 
klaikiai bijo Tazendos? Nepastebėjau jokių politinio dominavi- 
mo požymių. Panašu, kad Senolių grupės susitikinėja visiškai 
laisvai, ir niekas į tuos jų susirinkimus nesikiša. Gi mokesčiai, 
apie kuriuos jie užsiminė, tikrai nėra labai dideli, be to, man re- 
gis, niekas čia labai ir nesistengia jų surinkti. Čiabuviai tik ir po- 
rina apie savo skurdą, tačiau anaiptol neatrodo nei išbadėję, nei 
paliegę. Tiesa, jų trobos grubiai suręstos, o kaimai - visiškai pri- 
mityvūs, tačiau tokiomis sąlygomis, matyt, patys tinkamiausi gy- 
venti. 

Tiesą sakant, šis pasaulis mane sužavėjo. Man dar niekad 
neteko matyti tokios skurdžios ir rūsčios planetos, bet nėmaž 
neabejoju, kad vietiniai gyventojai čia anaiptol nesikankina; jų 
gyvenimai visiškai paprasti, tačiau jie nestokoja tos pusiausvyros 
ir netgi laimės, kurių nė su žiburiu nerasi išsivysčiusiuose cent- 
ruose, kur gyvenimas žymiai sudėtingesnis. 

- Ar norite pasakyti, kad jus žavi valstietiškos dorybės? 

- Apsaugokite mane žvaigždės! - Cenį ši mintis, regis, pra- 
linksmino. - Aš tik norėjau pabrėžti viso to svarbą. Matyt, Tazen- 
da yra išties veiksmingas administratorius, nors jos efektyvumas 
visiškai kitoks nei senosios Imperijos, Pirmojo Fondo ar netgi 
mūsų pačių Sąjungos. Visais šiais atvejais efektyvumo buvo pa- 
siekta paprasčiausiu mechaniniu būdu, tuo pačiu paaukojant kai 
kurias subtilesnes, neapčiuopiamas vertybes. Gi Tazenda teikia 
laimę; jei čiabuviai ir nesimaudo prabangoje, bent jau nepatiria 
ir nepriteklių. Negi neaišku, kad visa jų dominavimo orientaci- 
ja gerokai skiriasi nuo mums įprastos? Ji ne fizinė, o psicholo- 
ginė. 

- Tikrai? - Pričeris leido sau ironiškai nusišypsoti. - Įdomu, ar 
pagalvojote apie tą siaubą, su kokiu Senoliai užsiminė apie tų 
kilniaširdžių psichologų administratorių bausmes išdavikams? 
Kaip suderinti šitai su jūsų teze? 

- Argi jiems teko patirti tas bausmes savo kailiu? Jie juk kal- 
bėjo tik apie tai, kaip buvo baudžiami kiti! Panašu, kad informa- 
cija apie bausmes įskiepyta jiems taip giliai, kad pačios bausmės 
niekad nė nereikėjo pritaikyti! Jų sąmonės kimšte prikimštos ati- 
tinkamų požiūrių bei galvosenos - aš netgi ryžčiausi galvą guldy- 
ti, kad planetoje nėra nė vieno Tazendos kareivio. Ar dabar jums 
viskas aišku? 

- Tikiuosi, man viskas paaiškės, - šaltai atsakė Pričeris, - kai tik 
susitiksiu su gubernatoriumi. Beje, o kas, jeigu kažkas manipu- 
liuoja mūsų pačių sąmonėmis? 

Cenis atrėžė grubiai, netgi su panieka: 

- Prie šito jūs turėtumėte būti pripratęs. 

Pričeris pastebimai išblyško ir, tiesa, ne be pastangų, nusigrę- 
žė. Tą dieną juodu daugiau nesikalbėjo. 

Bevėjės žvarbios nakties tyloje, klausydamasis, kaip Čenis vis 
krusteli per miegus, Pričeris tylutėliai nustatė savąjį ant riešo ne- 
šiojamą siųstuvą tokiu ultrabangų dažniu, kurio diapazono Če- 
nio imtuve nebuvo. Be garso spusčiodamas imtuvą nagu, Priče- 
ris užmezgė ryšį su laivu. 

Atsakymas atsklido trumpučiais begarsių vibracijų ciklais, tik 
vos vos viršijančiais jutiminį slenkstį. 

Du kartus Pričeris paklausė: 

- Ar jus pasiekė koks nors signalas? 

Du kartus jis gavo tą patį atsakymą: 

- Jokio signalo nebuvo. Visą laiką laukiame. 

Pričeris išsiropštė iš lovos. Kambaryje buvo šalta, tad jis ap- 
sisiautė kailine antklode ir atsisėdęs prie lango užsižiūrėjo į be- 
galinius spiečius žvaigždžių, kurios taip smarkiai skyrėsi ryškiu 
bei išsidėstymo sudėtingumu nuo tos monotoniškos Galaktikos 
Lęšio ūkanos, švytinčios jo gimtosios periferijos nakties danguje. 

Kažkur ten, tarp žvaigždžių, slypėjo atsakymas į vis neduo- 
dančius jam ramybės klausimus. Pričeris ilgėjosi tos atomazgos, 
geidė, kad ji greičiau ateitų ir viską užbaigtų. 

Valandėlę jis susimąstė: kažin, gal Mulas tikrai sakė tiesą? Gal 
atvertimas tikrai atėmė iš jo tokį svarbų charakterio bruožą kaip 
tikėjimas savo jėgomis? O gal dėl visko kalta artėjanti senatvė ir 
pastarųjų metų svyravimai? 

Tiesą sakant, jam tai labai nė nerūpėjo. 

Jis jautėsi labai pavargęs. 

Rosemo gubernatorius atvyko be ypatingo triukšmo. Jį lydėjo 
tik vienas uniformuotas Žmogus, sėdįs prie antžeminės mašinos 
valdymo pulto. 

Pati mašina buvo gana prašmatni, bet Pričeriui ji pasirodė be- 
santi toli gražu netobula. Posūkiuose jai stigo manevringumo, o 
kartą ar du ji akivaizdžiai sutrūkčiojo, matyt, pernelyg staigiai 
perjungus pavaras. Jau pats jos modelis bylojo apie tai, kad ji va- 
roma cheminiu, o ne branduoliniu kuru. 

Tazendietis gubernatorius atsargiai žengė ant plonyčio snie- 
go sluoksnio ir patraukė tarp dviem eilėmis pagarbiai išsirikia- 
vusių Senolių. Nė nepažvelgęs į juos jis skubiai įėjo vidun. Jie 
nusekė jam iš paskos. 

Svečiai iš Mulo Sąjungos stebėjo visa tai pro jiems skirto 
kambario langą. Jis - gubernatorius - buvo kresnas ir drūtas, tvir- 
to sudėjimo, bet neįspūdingas. 

Ir kas iš to? 

Pričeris pajuto, kad jo nervai nebeišlaiko, ir už tai patyliukais 
save išplūdo. Žinoma, jo veidas išliko ledinis, visiškai ramus. Če- 
nio akivaizdoje jis negalėjo leistis pažeminamas, tačiau puikiai 
žinojo, kad kraujospūdis gerokai pašoko, o burna perdžiūvo. 

Tai buvo anaiptol ne fizinė baimė. Pričeris nebuvo vienas iš 
tų nei vaizduotės, nei nervų neturinčių bukapročių, kurie per 
savo kvailumą net nesugeba pajusti baimės. Tačiau fizinę baimę 
jis visuomet įstengdavo suvokti ir ją pažaboti. 

Tačiau dabar buvo visai kas kita. Visai kitokia baimė. 

Pričeris vogčiomis dirstelėjo į Čenį. Jaunuolis tingiai apžiū- 
rinėjo vienos rankos nagus, ramiai dilindamas kažkokią nuop- 
laišą. 

Pričeris pajuto, kaip pampsta jo viduje glūdintis pasipiktini- 
mas. Argi Ceniui reikia bijoti, kad kažkas gali paveikti jo mąsty- 
mą? 

Generolas prisivertė susitvardyti ir mintimis nuklydo į praei- 
tį. Koks gi jis buvo prieš Mului atverčiant jį? Koks buvo tas už- 
kietėjęs demokratas Hanas Pričeris? Prisiminti buvo sunku. Jis 
niekaip nebeįstengė apčiuopti anuometinės savo mentalinės bū- 
senos. Nesugebėjo sutraukyti tų tamprių spyruoklių, emociškai 
patikimai pritvirtinusių jį prie Mulo. Protu jis sugebėjo prisimin- 
ti kadaise mėginęs nužudyti Mulą, tačiau, net įsitempęs iki ribos, 
jis nebesugebėjo atkurti tuo metu jį užvaldžiusių emocijų. O gal 
tai tik jo pasąmonės savigyna? Juk vien nuo miglotos nuojautos, 
kokios galėjo būti anuometinės jo emocijos - net nesuvokiant 
detalių, tik numanant pačią esmę - jam sutraukdavo skrandį. 

O kas, jeigu gubernatorius kažkaip paveikė jo sąmonę? 

O kas, jei bekūniai mentaliniai Antrojo Fondo ūseliai įsiskver- 
bė pro emocinės jo struktūros plyšius, suskaidė visą jų audinį, 
o paskui vėl sujungė? 

Pirmąjį kartą atverčiamas jis ničnieko nepajuto. Nebuvo nei 
skausmo, nei kokio nors psichinio sukrėtimo; jis netgi nepaju- 
to, kad būtų nutrūkes tęstinumas. Jis visada mylėjo Mulą. Jeigu 
kadaise, labai labai seniai - prieš trumpus penkerius metus - jis 
ir manė Mulo nemylįs, tikėjo nekenčiąs jo - tai tebuvo kažkokia 
šiurpi iliuzija. Vien mintis apie tą iliuziją gerokai jį gilumino. 

Tačiau jam visiškai neskaudėjo. 

Nejaugi susitikus su gubernatoriumi viskas pasikartos iš nau- 
jo? Nejaugi visa tai, ką jam teko patirti iki šiol - tarnyba Mului, 
viso gyvenimo orientacija - irgi nugrims toje neapčiuopiamoje 
kito gyvenimo migloje, kurioje jau plūduriavo bereikšmis žodis 
“demokratija". Mulas irgi pavirs sapnu, ir liks tiktai Tazenda, iš- 
tikimybė jai... 

Pričeris staigiai nusisuko. 

Jam teko laikytis iš paskutiniųjų, kad nesusivemtų. 

Staiga jo ausis pasiekė Čenio balsas: 

- Man regis, jau, generole. 

Vienas Senolių be garso atidarė duris ir oriai, pagarbiai sus- 
tingo ant slenksčio. 

Jis prašneko: 

- Jo Ekscelencija Rosemo gubernatorius Tazendos valdovų 
vardų maloningai praneša suteikiąs jums audiencijos teisę ir rei- 
kalaująs jį aplankyti. 

- Žinoma, - atsiliepė Čenis stipriau susiverždamas diržą ir už- 
simaukšlindamas ant galvos rosemitišką gobtuvą. 

Pričeris sukando dantis. Štai ir prasideda tikrasis žaidimas. 

Iš pažiūros Rosemo gubernatorius anaiptol neatrodė labai 
grėsmingas. Jo galva nebuvo niekuo pridengta, o gerokai prare- 
tėję šviesiai rusvi, jau žilstantys plaukai teikė jo išvaizdai kažko- 
kio minkštumo. Atsikišę, kaulėti antakių lankai tiesiog kabojo 
virš skvarbių, vertinančių akių, kurias supo smulkučių raukšle- 
lių tinklas, o jo švariai nuskustas smakras buvo nedidelis, švel- 
nios formos. Bet kuris pseudomokslo, tvirtinančio, kad iš žmo- 
gaus veido bruožų galima įspėti jo būdą, pasekėjas būtų išsyk 
įvertinęs gubernatorių kaip esantį “silpno charakterio". 

Pričeris vengė susidurti su juo akimis ir įsmeigė žvilgsnį į 
smakrą. Jis nenumanė, ar tai gali jam kuo nors padėti - jei tik iš- 
vis kas nors gali. 

Gubernatoriaus balsas buvo spigus ir visiškai abejingas: 

- Sveiki atvykę į Tazendą. Sutinkame jus su taika. Ar jūs pa- 
valgę? 

Jo ranka ilgais pirštais ir iššokusiomis venomis kone karališ- 
ku mostu parodė U formos stalą. 

Svečiai nusilenkė ir atsisėdo. Gubernatorius įsitaisė išorinė- 
je U pagrindo pusėje, anuodu - vidinėje. Palei stalo atšakas 
dviem eilėmis susėdo tylūs Senoliai. 


83 


Gubernatorius kalbėjo trumpais kapotais sakiniais. Jis išgyrė 
importuojamą iš Tazendos maistą - iš tiesų jo skonis gerokai sky- 
rėsi nuo paprastų patiekalų, kuriais vaišino Senoliai, tačiau var- 
gu bau buvo geresnis - susiraukęs, su panieka užsiminė apie Ro- 
semo oro sąlygas, tokiu būdu tarsi netyčia kreipdamas kalbą 
prie sudėtingų kosminių kelionių. 

Čenis tepratarė vos vieną kitą žodį. Pričeris išvis nekalbėjo. 

Galų gale pietūs baigėsi. Smulkių troškintų vaisių nebeliko, 
panaudotos servetėlės dingo nuo stalo. Gubernatorius atsilošė. 

Mažos jo akutės sukibirkščiavo. 

- Aš pasiteiravau apie jūsų laivą. Be abejo, norėčiau asmeniš- 
kai pasirūpinti, kad jam būtų suteikta visa reikalinga priežiūra. 
Galbūt reikia atlikti ir kokius nors smulkius remonto darbus? 
Man pranešė, kad niekas nežino, kur jūsų laivas yra. 

- Taip, tai tiesa, - nerūpestingai atsakė Cenis. - Mes palikome 
jį kosmose. Tai didžiulis laivas, pritaikytas tolimoms kelionėms 
kartais ir pavojinguose regionuose, tad mes nusprendėme, kad, 
jei nusileisime planetoje su visu laivu, kai kam gali kilti įtarimų 
dėl taikių mūsų ketinimų. Mudu nutarėme nusileisti vieni ir ne- 
ginkluoti. 

- Labai draugiškas poelgis, - anaiptol neįtaigiai atsakė guber- 
natorius. - Sakote, didžiulis laivas? 

- Tačiau ne karo laivas, Jūsų Ekscelencija. 

- A, hmmmm... Iš kur gi jūs atvykote? 

- Iš nedidelės Santanio sektoriaus planetos, Jūsų Ekscelenci- 
ja. Galbūt apie ją jūs net nesate girdėjęs, nes ji tikrai nėra labai 
žymi. Mus domina, ar čia nebūtų galima užmegzti prekybinių ry- 
šių. 

- Šit kaip, prekyba? Kokias prekes galite pasiūlyti? 

- Įvairiausių mechanizmų, Jūsų Ekscelencija. Mainais už mais- 
tą, medieną, rūdas... 

- A, hmmm... - gubernatorius, regis, dvejojo. - Apie tokius da- 
lykus aš ne kažin ką teišmanau. Tikriausiai įmanoma sudaryti 
abiem pusėms naudingą sutartį. Pirmiausia man reikės kruopš- 
čiai patikrinti jūsų įgaliojamuosius raštus - patys suprantate, 
prieš imantis kokių nors veiksmų, aš turėsiu smulkiai informuoti 
savo vyriausybę. Paskui aš apžiūrėsiu jūsų laivą, ir jau tuomet 
jums tikriausiai vertės nuvykti į Tazendą. 

Į tai svečiai nieko neatsakė, ir gubernatoriaus požiūris į juos 
pastebimai atšalo. 

- Siaip ar taip, man būtina pamatyti jūsų laivą. 

Čenis santūriai atsakė: 

- Deja, šiuo metu mūsų laive atliekami kai kurie būtini re- 
monto darbai. Jei Jūsų Ekscelencija neprieštaraus, po keturias- 
dešimt aštuonių valandų, kai viskas bus parengta, mes būsime 
jūsų paslaugoms su visu laivu. 

- Aš nepratęs laukti. 

Pagaliau Pričeris pirmąsyk tiesiogiai susidūrė su juo akimis ir 
tuoj pat pajuto, kaip jam užgniaužia kvapą. Vieną akimirką jis 
pasijuto skęstąs, tačiau įstengė nukreipti žvilgsnį į šalį. 

Cenis nepasidavė. Jis pasakė: | 

- Jūsų Ekscelencija, dar keturiasdešimt aštuonias valandas 
nutupdyti laivą planetoje visiškai neįmanoma. Mes juk esame čia 
- beginkliai. Argi jūs abejojate pačiais geriausiais mūsų ketini- 
mais? 

Stojo ilga tyla. Paskui gubernatorius šiurkščiai burbtelėjo: 

- Papasakokite man apie tą pasaulį, iš kurio atvykote. 

Tuo viskas ir baigėsi. Nebebuvo jokių nemalonių netikėtu- 
mų. Atlikus oficialią pareigą, ištirpo bet koks gubernatoriaus su- 
sidomėjimas svečiais. Audiencija baigėsi ramiai ir nuobodžiai. 

Kai pagaliau viskas buvo baigta, grįžęs į savo kambarį Priče- 
ris ėmėsi kruopščiai analizuoti save. 

Atsargiai, net sulaikęs kvapą, jis “apčiupinėjo" savo emocijas. 
Be jokios abejonės, jis jautėsi lygiai taip pat, kaip ir anksčiau - 
bet, jei kažkas ir įvyko, argi jis pajustų kokį nors skirtumą? Ar- 
gi pajuto tada, kai jį užvaldė Mulas? Juk tuomet viskas atrodė esą 
absoliučiai natūralu. Kaip tik taip, kaip ir turi būti. 

Jis ėmėsi eksperimentuoti. 

Šaltai ir tikslingai jis suriko į tylias savo sąmonės properšas: 

- Antrąjį Fondą būtina surasti ir sunaikinti! 

Šį riksmą lydintis jausmas buvo visiškai nuoširdi neapykanta. 
Ji nebuvo atmiešta nė menkiausia abejone. 

Staiga jam šovė mintis sąvoką “Antrasis Fondas" pakeisti žo- 
džiuų “Mulas". Emocijų pliūpsnis užgniaužė jam kvapą, liežuvis 
taip ir prišalo prie gomurio. 

Ką gi, kol kas viskas gerai. 

Bet... Juk gali būti ir taip, kad jo sąmone kažkas manipuliuo- 
ja visai kitaip - žymiai subtiliau. Gal kas nors įdiegė ten kokių 
nors mažyčių, net nepastebimų pakeitimų? Tokių pakeitimų, ku- 
rių jis pats niekaip neaptiks, nes jų egzistavimas kaip tik ir išk- 
reipė jo vertinimus? 

To perprasti buvo neįmanoma. 

Vis dėlto, kaip ir anksčiau, Pričeris vis dar tebesijautė esąs ab- 
soliučiai ištikimas Mului! Jeigu tai liko nepakitę, niekas kita ir 
nėra svarbu. . 

Jo sąmonė vėl ėmėsi darbo. Cenis bruzdėjo savajame kamba- 
rio gale. Pričeris nagu tarsi netyčia palietė ant riešo pritaisytą 
komunikatorių. 

Sulaukęs atsakymo jis pajuto, kaip jį visą užlieja milžiniška 
palengvėjimo banga. Pričeriui taip smarkiai atlėgo, kad jis liko 
visiškai bejėgis. 

Ištreniruoti veido raumenys jo neišdavė - išoriškai jis taip ir 
liko visiškai bejausmis. Tačiau viduje plyšote plyšojo iš džiaugs- 
mo. Kai pagaliau Čenis į jį atsigręžė, Pričeris jau neabejojo, kad 
šitam farsui atėjo galas. 


KETVIRTOJI INTERLIUDIJA 


Kelyje susitiko du Kalbėtojai ir brasilenkiant vienas sustabdė 
kitą. 

- Turiu žinių iš Pirmojo Kalbėtojo. 

Antrojo akys žybtelėjo - jis beveik įspėjo: 

- Susikirtimo taškas? 

- Taip! Kad tik dar sulaukus aušros! 


>. Vienas vyRas iR Mulas 


Iš Čenio veiksmų nieku gyvu negalėjai spėti, kad jis būtų už- 
jutęs kokį nors nežymų pasikeitimą Pričerio požiūryje į jį ar 
juodviejų santykiuose. Įsitaisęs ant kieto medinio suoliuko jau- 
nuolis atsilošė ir ištiesė kojas. 

- Na, ką galite pasakyti apie gubernatorių? 

Pričeris gūžtelėjo pečiais: 

- Ničnieko. Jis man tikrai nepasirodė esąs minties galiūnas. 
Labai jau varganas Antrojo Fondo egzempliorius, jei tik jis iš tie- 
sų toks yra. 

- Tiesą sakant, mano manymu jis - anaiptol ne iš Antrojo Fon- 
do. Įsivaizduokite, kad jūs pats esate antrafondietis... - Čenis su- 
simąstė. - Ko imtumėtės jūs? Tarkime, jūs įtariate, kokiu tikslų 
mes atvykome. Kaip su mumis pasielgtumėte? 

- Tuoj pat atversčiau į tikrąjį tikėjimą - nėra ko nė abejoti. 

- Tai yra pasielgtumėte taip, kaip elgiasi Mulas? - Čenis pakė- 
lė galvą ir aštriai pažvelgė į generolą. - Bet jeigu jie išties kažką 
pakeitė mūsų sąmonėse - argi mes galėtume tai sužinoti? Mąs- 
tau šit... O kas, jeigu jie - tik paprasčiausi psichologai, bet labai 
išmintingi? 

- Tokiu atveju aš nedelsdamas mus nužudyčiau. | 

- O kaip tuomet būtų su mūsų laivu? Na jau ne, - Cenis pa- 
grūmojo pirštu. - Visa tai - tik apgaulė, Pričeri, seni. Negali bū- 
ti niekas kita, kaip tik paprasčiausias blefas. Net jeigu jie ir to- 
bulai įvaldę emocinę kontrolę, mudu su jumis juk tesame tik ne- 
reikšmingas grobis. Jie puikiai žino, kad tikrasis jų priešas - Mu- 
las, tad ir elgiasi su mumis taip pat atsargiai, kaip ir mes su jais, 
Spėju, kad jie vis dėlto nutuokia, kas mes esame. 

Pričeris šaltai dėbtelėjo į jį: 

- Ko siūlote imtis? 

- Laukti, - spjaute išspjovė Čenis. - Tegul jie patys pas mus 
ateina. Gali būti, kad jie nerimauja dėl mūsų laivo, bet kur kas 
labiau tikėtina, kad tikrasis jų galvos skausmas yra Mulas. Jie 
bandė blefuoti pakišdami mums gubernatorių. Bet neišdegė. 
Jauko mes neprarijome. Tad kitas asmuo, kurį jie mums atsiųs, 
jau tikrai bus antrafondietis - ir jis pasiūlys mums kokią nors 
naudingą sutartį. 

- O kas paskui)? 

- O paskui mes tą sutartį ir sudarysime. 

- Aš taip nemanau. 

- Nes baiminatės, kad šitaip Mulas liks pergudrautas? Šito ne- 
bus. 

- Nieko panašaus, Mulas sugebės perprasti visus jūsų gudra- 
vimus, kokius tik pajėgsite sugalvoti. Ir vis dėlto aš tikrai nema- 
nau, kad mes pasielgsime būtent taip. 

- Tuomet gal manote, kad mums nepavyks tokiu būdu per- 
gudrauti Antrojo Fondo? 

- Gal ir nepavyks. Bet priežastis ne ta. 

Cenis pagaliau pažvelgė į tai, ką generolas spaudė rankoje, 
ir niauriai ištarė: 

- Ar norite pasakyti, kad tai ir yra priežastis? 

Pričeris rankoje sūpavo blasterį. 

- Visiškai teisingai. Jūs suimtas. 

- Už ką? 

- Už tai, kad išdavėte Pirmąjį Sąjungos Pilietį. 

Čenis pro suspaustas lūpas iškošė: 

- Kas gi čia vyksta? 

- Jau pasakiau - išdavystė! O mano reikalas - ištaisyti padėtį. 

- Ar galite tai įrodyti? Kokie jūsų argumentai, spėlionės, fan- 
tazijos? O gal jūs kuoktelėjote? 

- Aš - ne. Gal jums pačiam protas pasimaišė? Nejaugi manė- 
te, kad Mulas pasiuntė geltonsnapį jaunuolį į beprasmišką, nie- 
kam nereikalingą misiją vien šiaip sau, iš įgeidžio? Iš pradžių 
man pasirodė, kad tai labai keista. Abejodamas dėl savęs paties 
aš tik gaiščiau laiką. Bet kodėl jis pasirinko jus? Ar todėl, kad jūs 
gražiai šypsotės ir gerai rengiatės? O gal todėl, kad jums tik dvi- 
clešimt aštuoneri? 

- Turbūt todėl, kad manimi galima pasikliauti. Bene jūsų tik- 
rai nebuvo ten, kur protą dalijo? 

- O gal kaip tik todėl, kad jumis nieku gyvu negalima pasik- 
liauti? Kaip paaiškėjo, priežastis visai logiška! 

- Kas tai - paradoksų varžybos? O gal mes rungiamės, kuris 
sugebės daugiau pripliurpti ničnieko nepasakydamas? 

Blasteris krustelėjo ir ėmė artintis prie Čenio, iš paskos - ir 
Pričeris. Generolas išsitempęs sustingo priešais jaunuolį: 

- Stokitės! 

Čenis pakluso per daug neskubėdamas ir pajuto, kaip blas- 
terio vamzdis palietė jo diržą visgi nebesdamas į pilvą. 

Pričeris kalbėjo toliau: 

- Jūs žinote, ko siekė Mulas - surasti Antrąjį Fondą. Jam ne- 
pavyko. Nepavyko ir man. Paslaptis, kurios nė vienam mūsų ne- 
pavyko išgliaudyti, iš tiesų tobulai užmaskuota. Tad liko vienin- 
telė išeitis - pasiųsti į paieškas tokį žmogų, kuris iš anksto žino- 
tų, kur yra slėptuvė. 

- Ir tas Žmogus - aš? 

- Matyt, kad taip. Be abejo, iš pradžių aš šito nežinojau, ta- 
čiau, nors jau senstu ir mąstymas gerokai sulėtėjęs, tačiau kryptį 
jis man vis dar nurodo teisingą. Kaip lengvai mes aptikome 
Žvaigždžių Galą - Starzendą! Stebuklai neregėti - jūs ėmėte ir pa- 
sirinkote kaip tik reikiamą Lęšio lauko regioną iš begalinės dau- 
gybės galimų variantų! Tarsi to dar būtų maža, jūs kuo sklan- 
džiausiai surandate ir tinkamą stebėjimo atskaitos tašką! Kvailys 
jūs per visą pilvą! Nejaugi šitaip manęs neįvertinote; nejaugi ne- 
supratote, kad tokios stebuklingų atsitiktinumų virtinės per 
daug netgi man, kad šitoks jaukas įstrigs man gerklėje? 

- Ar norite pasakyti, kad man viskas tiesiog pernelyg sklan- 
džiai ėjosi? 

- Taip, pernelyg sklandžiai, kad būtų galima įtarti jus esant 
tikrai ištikimą. 

- Nejaugi jūs buvote taip žemai nuleidęs mano sėkmės kar- 
telę? 

Blasteris krustelėjo, tačiau tik šalta ugnimi užsiplieskusios 
Pričerio akys išdavė augantį šiojo pyktį. 

- Viskas labai paprasta - Antrasis Fondas jums sumokėjo. 

- Sumokėjo? - su beribe panieka tėkštelėjo Čenis. - Įrodykite! 

- Arba paveikė jūsų sąmonę. 

- Jie paveikė mano sąmonę - o Mulas apie tai nė nenutuokė? 
Labai keista! 

- Mulas kaip tik apie tai nutuokė! Kaip tik čia šuo ir pakastas, 
mano jaunasis bukaproti! Mulas puikiausiai viską žinojo! Negi 
manote, kad priešingu atveju būtumėte gavęs laivą? Šiaip sau, 
pasismaginti? Jūs atvedėte mus į Antrąjį Fondą - kaip tik tai ir tu- 
rėjote padaryti. 

- Ne, brangusis generole, iš šitų pelų nebus grūdų, jūs tik vel- 
tui burną aušinate. Gal galėtumėte man paaiškinti, kodėl aš tu- 
rėjau visa tai daryti? Jei aš - tikrai išdavikas, kodėl gi privalėjau 
pristatyti jus tiesiog į Antrąjį Fondą? Būčiau gi galėjęs linksmai 
pasiskraidyti su jumis po visą Galaktiką - ir aptikti šnipštą, lygiai 
taip pat, kaip ir jūs visose ankstesnėse kelionėse! 

- Jūs turėjote tikslą - užgrobti mūsų laivą. Be to, niekam ne 
paslaptis, kad Antrojo Fondo žmonėms verkiant reikalingas 
branduolinis ginklas gynybai. 

- Turėsite sugalvoti kokį nors svaresnį argumentą. Mūsų lai- 
vas jiems visiškai bevertis; o jeigu Antrojo Fondo žmonės mano, 
kad išardę jį įmins visas mokslo paslaptis ir jau kitais metais pri- 
sistatys kiek širdis geidžia atominių jėgainių, tuomet visi jie buki 
it bato aulas. Neslėpsiu - tuomet jie ne ką tesiskiria nuo jūsų pa- 
ties. 

- Aš suteiksiu jums progą išaiškinti visa tai pačiam Mului. 

- Mes grįžtame į Kalganą? 

- Priešingai. Mes pasiliekame čia. O maždaug po penkiolikos 
minučių Mulas jau bus su mumis. Nejaugi manote, kad jis palei- 
do mus skristi kur akys veda ir nepasirūpino pasekti? Tikrai taip 
manote, jūs, debesų gudročiau, apakintas susižavėjimo savimi? 
Jūs buvote išties puikus masalas - tik medžiotojas, regis, įkrito 
į savo paties išraustą duobę. Gal jūs ir nebūtumėte atvedęs au- 
kų tiesiai mums į nasrus, tačiau visai sėkmingai atlydėjote mus 
pas aukas! 

- Ar negalėčiau atsisėsti ir paaiškinti jums keletą paprastų da- 
lykų? - paklausė Čenis. - Prašau. 

- Ne. Jums teks pastovėti. 

- Tiek to, aš puikiausiai galiu kalbėti ir stovėdamas. Ar mano- 
te, kad Mulas atsekė paskui mus naudodamasis ryšių grandinėje 
įtaisyto hiperieškiklio parodymais? 


+ 


Galėjo būti, kad blasteris vos vos krustelėjo. Čenis dėl to ne- 
buvo visai tikras. Jis kalbėjo toliau: 

- Neatrodote labai nustebęs. Bet aš nė neketinu gaišti laiko 
abejonėms - iš tikrųjų jūs apstulbote. Taip, apie hiperieškiklį aš 
žinojau. O dabar, kai jau įrodžiau jums žinojęs šį tą, ko, jūsų ma- 
nymu, tikrai neturėjau žinoti, norėčiau atskleisti jums kai ką, ko 
nežinote jūs - ir aš nė kiek neabejoju, kad tikrai nežinote. 

- Labai jau ilga įžanga, Čeni. Maniau, kad jūsų išradingumo 
klodai kur kas turtingesni. 

- Patikėkite, man ničnieko nereikia išgalvoti. Išdavikų iš tie- 
sų būta - arba priešo agentų, jei toks išsireiškimas jums labiau 
patinka. Bet Mulas apie tai sužinojo gana keistu būdu. Panašu, 
kad kai kurių jo atverstųjų žmonių sąmones paveikė dar ir kaž- 
kas kitas. 

Šįsyk blasteris iš tikrųjų krustelėjo. Be jokios abejonės. 

- Aš specialiai tai pabrėžiu, Pričeri. Štai kodėl jam ir buvau 
reikalingas aš. Aš nebuvau Atverstasis. Negi jis pats labai aiškiai 
nepasakė jums, kad jam reikalingas būtent toks, nepajungtas 
žmogus? Ar žinote, kodėl? Ar jis pasakė jums tikrąją priežastį? 
Ne? 

- Sugalvokite ką nors kita, Čeni. Jeigu aš būčiau Mulo priešas 
- žinočiau tai. 

Paskubomis, bet pakankamai ramiai Pričeris patikrino savo 
sąmonę. Viskas tebebuvo kaip buvę. Viskas tebebuvo kaip buvę. 
Vadinasi, šitas žmogus meluoja. 

- Norite pasakyti, kad jaučiatės esąs visiškai ištikimas Mului? 
Ką gi, tikriausiai taip ir yra. Prie jūsų ištikimybės pojūčio niekas 
nekišo nagų. Tokius dalykus, pasak paties Mulo, pernelyg leng- 
va atskleisti. Bet pasakykite, kaip jūs jaučiatės - turiu omeny jūsų 
dvasinę būseną? Jūsų mąstymas tingus, sulėtėjęs, tiesa? Ar gali- 
te tvirtinti, kad nuo pat kelionės pradžios jautėtės visiškai nor- 
maliai? Ar neapnikdavo keistas pojūtis, kad neatpažįstate pats sa- 
vęs, tarsi būtumėte nebe tas, kas buvote? Ką jūs darote - ar no- 
rite praurbinti mano pilve skylę nė nenuspaudęs gaiduko? 

Pričeris per pusę colio atitraukė blasterį. 

- Ką jūs norite visu tuo pasakyti? 

- Noriu pasakyti, kad į jūsų sąmonę kažkas buvo įsibrovęs. 
Kažkas jumis manipuliavo. Jūs juk savo akimis nematėte, kad hi- 
perieškiklį instaliavo Mulas. Išvis nematėte nei kas, nei kaip tai 
padarė. Jūs tiesiog jį aptikote, ir jums nekilo nė menkiausios 
abejonės, kad tai Mulo darbas - tad jūs visą laiką ir manėte, kad 
mus seka būtent Mulas. Žinoma, jūsų rankinis siųstuvas gali už- 
megzti ryšį su laivu tokiu bangų dažniu, kokiu manasis neveikia. 
Nejaugi manote, kad aš šito nežinojau? - Dabar jis jau kalbėjo 
greitai, piktai. Abejingumo kiautas išsisklaidė kaip nebuvęs, pa- 
viršiun kliūstelėjo įsiūtis. - Tačiau dabar pas mus atvyksta anaip- 
tol ne Mulas. Ne, ne Mulas. 

- Jeigu ne Mulas, tuomet - kas? 

- O kaip jums atrodo? Aš aptikau tą hiperieškiklį tą pačią die- 
ną, kai išvykome. Bet man ir į galvą neatėjo, kad jį galėjo įtaisyti 
Mulas. Tuo metu jam nebuvo jokios prasmės rinkti netiesiogi- 
nius įrodymus. Negi pats nesuprantate, kaip tai absurdiška? Jei- 
gu aš jau tada buvau išdavikas, ir Mulas tai žinojo, jis gi galėjo 
atversti mane į tikrąjį tikėjimą taip pat lengvai, kaip ir jus - ir ta- 
da būtų išgavęs iš manęs Antrojo Fondo paslaptį čia pat, vieto- 
je. Jam nebūtų reikėję siųsti manęs kažin kur, į kitą Galaktikos 
pakraštį. Argi jūs pats įstengtumėte nuslėpti nuo Mulo kokią 
nors paslaptį? O jei aš nežinojau, kur ieškoti Antrojo Fondo, 
tuomet ir negalėjau parodyti kelio! Bet kuriuo atveju: kuriems 
galams reikėjo išsiųsti mane į kelionę? 

Akivaizdu, kad hiperieškiklį ryšių grandinėje turėjo instaliuo- 
ti kažkoks Antrojo Fondo agentas. Kaip tik jis dabar pas mus ir 
atvyksta. Argi kam nors būtų pavykę jus apmulkinti, jei vertin- 
gasis jūsų protas prieš tai nebūtų deramai parengtas? Argi jūs 
normaliai mąstote, jeigu visišką kvailystę sugebate palaikyti iš- 
mintimi? Aš šit imsiu ir nugabensiu Antrajam Fondui mūsų lai- 
vą?.. Po šimts, ką gi jie veiks su laivu? 

Ne, Pričeri, ne laivo jiems reikėjo - jūsų. Juk kaip tik jūs apie 
Sąjungą Žinote daugiau nei bet kas kitas, išskyrus, žinoma, Mulą, 
tačiau Mulas jiems pavojingas, o jūs - ne. Štai kodėl jie ir paki- 
šo man mintį, kuria kryptimi derėtų ieškoti. Žinoma, bet kaip 
naršant Lęšį, aptikti Tazendą buvo visiškai neįmanoma. Aš ir 
pats puikiai tai supratau. Tačiau aš žinojau, kad Antrasis Fondas 
nenuleidžia nuo mūsų akių - ir patys visa tai suorganizavo. Tad 
kodėl gi mums nepriėmus jų primestų žaidimo sąlygų? Blefavo- 
me ir mes, ir jie - kuris kurį? Jie siekė sučiupti mus, aš gi norė- 
jau sužinoti, kur jie slapstosi - ir kosmosas tepasigaili to, kuris 
galų gale liks pergudrautas. 

Tačiau kol jūs atkakliai baksnojate mane savo blasteriu, pra- 
laimėjusieji esame kaip tik mes. Be jokios abejonės, jūs šitaip el- 
giatės ne savo valia. Tokią mintį jums įpiršo jie. Atiduokite man 
tą blasterį, Pričeri. Žinau, jums viskas atrodo kitaip, bet šiuo me- 
tu jūs neturite savo nuomonės - ją jums įpiršo Antrasis Fondas. 
Atiduokite man blasterį, Pričeri, ir mudu deramai sutiksime tą, 
kas pas mus atvyksta - drauge. 

Pričeris kas akimirką vis labiau glumo. Jį apėmė tikras siau- 
bas. Kaip įtikėtina viskas, ką sako Čenis! Nejaugi jis galėjo šitaip 
apsirikti? Iš kur tos be paliovos jį graužiančios dvejonės? Kodėl 
jis nė akimirkos nesijaučia tikras? Kodėl Čenis įkvepia šitokį pa- 
sitikėjimą juo? 

Šitoks sugebėjimas įteigti pasitikėjimą! 

O gal tai jo paties nusikamavusi sąmonė dar bando priešin- 
tis svetimųjų įsibrovimui? 

Gal jis jau susidvejino? 

Tarsi per miglą jis regėjo priešais stovintį Čenį; šis ištiesė ran- 
ką... Staiga Pričeris suvokė, kad tuojau pat atiduos jam savo blas- 
terį. 

Jo rankų raumenys jau buvo beįsitempią kaip tik tokiam ju- 
desiui, ir kaip tik tą akimirksnį jam už nugaros lėtai virstelėjo 
durys. Generolas atsigręžė... 


+ 


Tikriausiai esama Galaktikoje žmonių, kuriuos įmanoma su- 
painioti su kuo nors kitu net pačiomis ramiausiomis ir nekal- 
čiausiomis aplinkybėmis. Kita vertus, žmogų, ko gero, gali apim- 
ti tokia dvasinė būsena, kad jis palaikys vieną asmenį kitu net- 
gi tuo atveju, jei jie nė trupučio nepanašūs. Tačiau nei vienas, 
nei kitas atvejis netiko Mului - jo nebuvo įmanoma sumaišyti su 
niekuo kitu. 

Nusikamavusi, išsekusi Pričerio sąmonė neįstengė atsispirti 
tam akimoju jį užliejusiam vėsaus gyvybingumo srautui. 

Fiziškai Mulas nepajėgė valdyti jokios situacijos. Taip pat ir 
šitos. 

Atrodė jis gana komiškai: apsitūlojęs keliais sluoksniais šiltų 
drabužių, jis iš pažiūros gerokai pastorėjo, tačiau netgi šitaip jo 
sudėjimo niekaip nepavadintum normaliu. Iš po gobtuvo styran- 
tis, nuo šalčio įraudęs garsusis jo straublys visiškai dengė liku- 
siąją veido dalį. 

Labiau neįtikėtinos išvaizdos staiga užgriuvusį išgelbėtoją ka- 
žin ar įmanoma net įsivaizduoti. 

Jis pasakė: 

- Pasilaikyk savo blasterį, Pričeri. 

Paskui Mulas atsigręžė į Čenį, kuris, jau atsisėdęs, tik gūžte- 
lėjo pečiais. 

- Panašu, kad emocinė aplinka čia gana gluminanti, dvelkte 
dvelkia konfliktu. Kas gi ten toks, be manęs paties, jus seka? 

Aštriai įsiterpė Pričeris: 

- Ar hiperieškiklis mūsų laive buvo instaliuotas jūsų įsakymu, 
pone? 

Mulas atsigręžė ir ramiai pažvelgė į jį. 

- Žinoma. Argi tikėtina, kad kokia nors kita Galaktikos orga- 
nizacija, išskyrus Pasaulių Sąjungą, galėjo prikišti ten nagus? 

- Bet jis man sakė... 

- Jis yra čia, generole. Tad gal apsieikime be netiesioginių ci- 
tatų. Ar tu ką nors jam sakei, Čeni? 

- Taip. Tačiau, matyt, būsiu apsirikęs, pone. Aš maniau, kad 
ieškiklį laive įmontavo koks nors Antrojo Fondo agentas ir kad 
mes buvome atvilioti čia kažkokiu jų tikslu, kuriam aš buvau pa- 
siruošęs priešintis. Buvau beveik visiškai įsitikinęs, kad genero- 
las jau atiteko jiems, ir jie veikia jo rankomis. 

- Panašu, kad nuomonę jau pakeitei? 

- Ko gero, taip. Jeigu mano prielaidos būtų teisingos, pro du- 
ris būtumėte įžengęs ne jūs. 

- Gerai. Tuomet imkime ir viską išsiaiškinkime. 

Mulas išsinėrė iš minkšta medžiaga pamuštų, elektra apšildo- 
mų drabužių viršutinio sluoksnio. 

- Ar neprieštarausite, jeigu aš irgi atsisėsiu? Na štai. Dabar 
mes visiškai saugūs ir galime nesibaiminti, kad kas nors pas mus 
įsibraus. Nė vienas šito ledo luisto čiabuvis nesumanys kišti čio- 
nai nosies. Dėl to galiu jus užtikrinti, - jis kalbėjo kiek paniuręs, 
labai rimtai, akivaizdžiai demonstruodamas neįveikiamą savo g2- 
lią. 

Čenis neslėpė pasibjaurėjimo: 

- Kam gi šitoks slaptumas? Bene kas nors ruošiasi patiekti ar- 
batos ir iškviesti šokėjas? 

- Vargu bau. Kokią gi teoriją tu išdėstei, jaunuoli? Tvirtinai, 
kad jus seka Antrojo Fondo atstovai - ir dar su prietaisu, kokio 
be manęs paties niekas kitas neturi? Ir dar - kaip, sakei, tau pa- 
vyko aptikti šią vietą? : 

- Apsvarsčius visus žinomus faktus, pone, atrodo akivaizdų, 
kad tam tikros užuominos buvo specialiai patalpintos mano s4- 
monėje... 

- Ir tai - tų pačių Antrojo Fondo atstovų darbas? 

- Nenumanau, kas kitas galėjo tai padaryti. 

- Argi tu nepagalvojai, kad, jei koks nors Antrojo Fondo agen- 
tas galėjo savais tikslais priversti, suvilioti, sugundyti, tave ke- 
liauti į Antrąjį Fondą - manding, tu įsivaizdavai, kad jis naudo- 
jasi metodais, panašiais į manuosius, nors, kaip turbūt prisime- 
ni, aš sugebu įdiegti tiktai emocijas, ne mintis - taigi ar tu nepa- 
galvojai, kad, jeigu jis tai sugeba, tai ir hiperieškiklis nelabai jam 
tereikalingas? 


+ 


Čenis staigiai kilstelėjo galvą ir, susidūręs su didelėmis valdo- 
vo akimis, ūmai išsigando. Pričeris kažką suniurzgė ir atsipalai- 
davo - tai aiškiai matėsi iš nusvirusių jo pečių. 

- Ne, - pasakė Čenis. - Apie tai aš nepagalvojau. 

- Ir dar. Jeigu jiems buvo būtina tave sekti, vadinasi, patys jie 
nesugebėjo tavęs čia nukreipti - o be tikslių nurodymų tu vargu 
bau būtum šitaip sėkmingai suradęs kelią čionai. Ar apie tai tu 
irgi nepagalvojai? 

- Ne, nepagalvojau. 

- O kodėl ne? Nejaugi tavo intelektualinis lygis smuko iki to- 
kio sunkiai tikėtino žemo lygio? 

- Vienintelis mano atsakymas, pone, yra klausimas: ar jūs, 
kaip ir kapitonas Pričeris, kaltinate mane išdavyste? 

- O jeigu kaltinu - ar turi kaip apsiginti? 

- Galiu pateikti tik tuos pačius argumentus, kuriuos jau išsa- 
kiau generolui Pričeriui. Jeigu aš - išdavikas, jeigu žinau, kur yra 
Antrojo Fondo slėptuvė - tuomet jūs be didesnio vargo galėtu- 
mėte mane pajungti ir visas paslaptis išgauti tiesiogiai. Gi jeigu 
manote, kad mane sekti būtina, iš to išeina, kad iš anksto aš nie- 
ko nežinojau, vadinasi, aš - ne išdavikas. Tad į jūsų paradoksą aš 
galiu atsakyti tik kitu paradoksu. 

- Ir kokia išvada? 

- Išvada: aš - ne išdavikas. 

- Su kuo aš esu priverstas sutikti, nes tavo argumentai nenu- 
ginčijami. | 

- Tuomet gal galėčiau sužinoti, kodėl jūs paslapčia mus se- 
kėte? 

- Todėl, kad egzistuoja ir trečias visų šių įvykių paaiškinimas. 
Ir tu pats, ir Pričeris interpretavote kai kuriuos faktus išdėstyda- 
mi savo požiūrius. Tačiau keletas dalykų liko nepaminėta. Aš - 
jeigu skirsite man valandėlę dėmesio - paaiškinsiu juos visus. 
Per daug neišsiplėsiu, tad baimintis nuobodulio nėra reikalo. 

Sėskis, Pričeri, duokš man savo blasterį. Mums nebegresia joks 
pavojus. Nei vidinis, nei išorinis. Niekas mūsų nebeužpuls. Ne- 
bepavojingas mums ir Antrasis Fondas. Tavo dėka, Čeni. 

Kambarys buvo apšviestas taip, kaip įprasta Roseme - elekt- 
ra įkaitinta viela. Ant lubų kabojo vienintelė apskrita lemputė, 
ir blausioje geltonoje jos šviesoje kiekvienas iš kambaryje esan- 
čio trejeto metė atskirą šešėlį. 

Mulas kalbėjo toliau: 

- Kadangi man atrodė, kad sekti Čenį būtina, vadinasi, aš sie- 
kiau išpešti iš to kažkokios naudos. Kadangi jis nukeliavo į Ant- 
rąjį Fondą nosies tiesumu ir stulbinančiu greičiu, galime dary- 
ti išvadą, jog aš kaip tik to ir tikėjausi. O kadangi aš neišgavau 
iš jo paslapties tiesiogiai - vadinasi, kažkas mane sulaikė. Štai ir 
išdėsčiau jums faktus. Be abejo, Čenis puikiausiai žino, kaip 
juos paaiškinti. Taip pat ir aš. O tu ar žinai atsakymą, Pričeri? 

Pričeris bukai pratarė: 

- Ne, pone. 

- Tuomet aš viską paaiškinsiu. Esama tik vienos kategorijos 
žmonių, kurie gali ir žinoti, kur yra Antrasis Fondas, ir neleisti 
man išgauti informacijos tiesiogiai. Čeni, bijau, kad tu pats ir esi 
antrafondietis. 

Alkūnėmis įsirėmęs į kelius Čenis kiek pasilenkė į priekį. Vos 
judindamas lūpas jis piktai paklausė: 

- Ar turite tiesioginių įrodymų? Dedukcija šiandien mus jau 
dusyk apgavo: 

- Yra ir tiesioginių įrodymų, Čeni. Jų rasti ne taip ir sunku. Aš 
užsiminiau tau, kad man pavaldžių žmonių sąmonėmis manipu- 
liuoja kažkas kitas. O tasai, kuris sugeba tai daryti, privalo būti: 
a) nekontroliuojamas pats; b) pakankamai arti įvykių epicentro. 
Mat poveikio laukas, nors ir gana platus, visgi nėra beribis. Tau 
pernelyg viskas sekėsi, Čeni. Žmonės per daug tave mėgo. Per- 
nelyg lengvai tu gaudavai viską, ko įsigeidęs. Aš ir ėmiau svars- 
tyti... 

Tada aš tave išsikviečiau ir skyriau tau užduotį - vadovauti 
šiai ekspedicijai. Tavęs tai nėmaž neišgąsdino. Stebėjau tavo 
emocijas. Tu net nesusijaudinai. Pasitikėdamas savimi tu persis- 
tengei, Čeni. Kiekvienas, net ir pats kompetentingiausias žmo- 
gus, gavęs tokią užduotį, būtinai pajustų bent šiokį tokį nerimas- 
tingą virpulį. Gi tavo sąmonėje neužčiuopiau nė menkiausio jau- 
dulio. Tai buvo galima paaiškinti dvejopai: arba tu - visiškas kvai- 
lys, arba sugebi tobulai kontroliuoti savo sąmonę. 

Patikrinti, kuris iš šių dviejų atsakymų teisingas, irgi nebuvo 
sudėtingas uždavinys. Aš pričiupau tavo sąmonę atsipalaidavimo 
akimirksnį ir trumpai valandėlei užliejau ją nepakeliamu sielvar- 
tu. Tiesa, kone iš karto tą įdiegtą būseną pašalinau. Tuojau po 
to tu pliūptelėjai pykčiu - taip meistriškai suvaidintu pykčiu, kad 

aš būčiau galėjęs prisiekti, jog tai natūrali reakcija... jei ne vie- 
na mažytė smulkmena. Kai aš žaibiškai iškreipiau tavo emocijas, 
tu vieną akimirką - trumputę sekundės dalelytę! - nespėjai susi- 
griebti ir mėginai priešintis. O to man visiškai užteko. 

Niekas nebūtų įstengęs man pasipriešinti - netgi trumputę 
sekundės dalelytę. Niekas, išskyrus tą, kuris apdovanotas pana- 
šiais sugebėjimais kaip ir aš. 

Čenio balsas buvo tylus, kupinas kartėlio: 

- Aišku. Ir kas dabar? 

- Dabar tu mirsi - mirsi, nes esi antrafondininkas. Tikiuosi, 
pats supranti, kad tai būtina. 

Čenis ir vėl atsidūrė priešais blasterio vamzdį. Tik šįsyk vamz- 
dį laikančios rankos judesius valdė jau nebe tokia sąmonė kaip 
Pričerio, kurią buvo galima iškreipti pagal pageidavimą. Šįkart 
mirtiną ginklą valdė protas, toks pat subrendęs kaip ir paties Če- 
nio - ir toks pat atsparus bet kokiam išoriniam poveikiui. 

Jam liko pašėlusiai nebedaug laiko padėčiai ištaisyti. 

Žmogui, turinčiam normalią pojūčių sandarą ir lygiai taip pat 
normaliai nesugebančiam kontroliuoti emocijų, labai sunku ap- 
sakyti tai, kas po to įvyko. 

Iš esmės kaip tik tai Čenis ir spėjo suvokti per tą trumputę 
laiko atkarpą, kol Mulo pirštas buvo benuspaudžiąs blasterio 
gaiduką. 

Tą akimirksnį paties Mulo sąmonėje viešpatavo vienas vienin- 
telis pojūtis: tvirtas, neįveikiamas ryžtas, neatmieštas nė men- 
kiausiu abejonės lašu. Jei vėliau Čenis būtų pasidomėjęs, kiek gi 
laiko turėjo praeiti nuo apsisprendimo šauti iki niokojančios 
energijos papliūpos išsiveržimo, jis tikriausiai būtų apskaičiavės, 
kad išsisukti jam bebuvo likęs vos penktadalis sekundės. 

Mažiau nei akimirksnis. 

Per tą patį penktadalį sekundės Mulas suvokė štai ką: visas 
emocinis Čenio smegenų potencialas staiga siūbtelėjo aukštyn, 
kažkodėl neužkliudydamas paties Mulo sąmonės. Ir tą pat aki- 
mirksnį iš visai netikėtos pusės Mulą užgriuvo nuožmios ir to- 
bulai grynos neapykantos krioklys. 

Tas netikėtas emocinis srautas ir privertė jo pirštą tiesiog at- 
šokti nuo gaiduko. Niekas kitas pasaulyje nebūtų valiojęs to pa- 
daryti. Drauge su pakitusiu veiksmu Mulo sąmonėje atsiskleidė 
ir aiškus naujos situacijos suvokimas. 

Toji sustingusi nebyli scena užtruko gerokai trumpiau, nei 
būtų prireikę dramatiškos pauzės efektui pasiekti. Mulas stovėjo 
nekrustelėdamas, patraukęs pirštą nuo blasterio gaiduko, įdė- 
miai dėbsantis į Čenį. Ir Čenis, tarsi suakmenėjęs, įsitempęs, dar 
nedrįstantis nė kvėptelėti. Ir pagaliau Pričeris, bejėgiškai sasmu- 

kęs krėsle, nors kiekvienas jo raumenėlis konvulsyviai trūkčio- 
jo, kiekviena sausgyslė skausmingai įsitempė iki kraštutinės ri- 
bos, visas kūnas veržte veržėsi šokti pirmyn. Nuo jo veido aki- 
moju išnyko toji kruopščiai išmokta medinė išraiška - dabar jis 
tapo beveik nebeatpažįstama mirties kauke, trykštančia siaubin- 
ga neapykanta. Nuožmus jo žvilgsnis smigo į Mulą - tiktai į Mulą. 

Čenis ir Mulas persimetė vos vienu dviem žodžiais - tik tiek 
ir tereikėjo tame viską atskleidžiančiame emocinio suvokimo 
sraute; tokiems kaip jie tai visada buvo ir bus svarbiausias tarpu- 
savio supratimo būdas. Tačiau atsižvelgiant į ribotų mūsų pačių 
sąmonių poreikius, visa tai, kas įvyko tuo metu ir kiek vėliau, 
būtina perteikti žodžiais. 

Prašneko įsitempęs Čenis: 

- Tu atsidūrei tarp dviejų ugnių, Pirmasis Pilieti. Tu negali 
vienu metu kontroliuoti dviejų sąmonių - negali, kai viena iš jų 
yra manoji. Taigi tau neliko iš ko rinktis. Pričeris dabar laisvas, 
tavo Atvertimas nebeveikia. Aš sutraukiau visus pančius. Dabar 
jis - senasis Pričeris, tas pats, kuris kadaise mėgino tave nužudy- 
ti, kuris laiko tave priešu viso to, kas yra laisva, teisinga ir šven- 
ta, be to, jis žino, kad ištisus penkerius metus tu laikei jį supan- 
čiotą, visiškai bejėgį, priverstą tau pataikauti. Šiuo metu aš jį pri- 
laikau, slopindamas jo valią, bet, jei tu mane nužudysi, jis aki- 
moju išsilaisvins, ir jam prireiks kur kas mažiau laiko pribaigti 
tave, nei tu suspėtum nukreipti į jį savo blasterį ar netgi savo 
valią. | 

Mulas pakankamai aiškiai tai suprato. Jis nekrustelėjo. 

Čenis kalbėjo toliau: 

- Gi jei tu bandysi vėl jį užvaldyti, jei stengsies jį nužudyti ar 
padaryti bet ką kita, tau tikrai nebeužteks laiko sustabdyti mane. 

Mulas vis dar nejudėjo. Tik tylutėliai atsiduso suvokdamas 
padėtį. 

- Taigi mesk tą blasterį, - tesė Čenis. - Tuomet mūsų jėgos vėl 
bus lygios, ir tu galėsi susigrąžinti Pričerį. 

- Aš padariau klaidą, - galų gale prašneko Mulas. - Ruošdama- 
sis susidurti su tavimi, neturėjau leisti prasismelkti jokiam tre- 
čiam veiksniui. Per jį ir atsirado papildomas kintamasis. Ko ge- 
ro, už tokią klaidą pačiam ir teks sumokėti. 

Jis nerūpestingai dunkstelėjo blasterį ant grindų ir nuspyrė 
jį į kitą kambario galą. Tą pat akimirksnį Pričeris nugrimzdo į Bi- 
lų miegą. 

- Kai atsibus, jis jausis visiškai normaliai, - abejingai ištarė Mu- 
las. 

Visas šis pokalbis, nuo tos akimirkos, kai Mulo pirštas jau bu- 
vo bespaudžiąs gaiduką iki tos, kai Mulas numetė blasterį ant 
grindų, užtruko kiek mažiau nei pusantros sekundės. 

Tačiau pačiame Mulo sąmonės pakraštėlyje, tokį trumpą aki- 
mirksnį, kad vos suspėjo tai užfiksuoti, Čenis užjuto išsprūdu- 
sį Mulo emocijų tvyksnį. Tai vis dar buvo triumfas - absoliučiai 
tikras ir neabejotinas. 


6. ViENAS vynas, Mulas - iR TAS kiras 


Abu tokie fiziškai skirtingi vyrai iš pažiūros atsipalaidavo ir vi- 
siškai nusiramino, tačiau kiekvienas jų nervas, atstojąs emocijų 
detektorių, virpėjo nuo įtampos. 

Pirmąsyk per daugelį metų Mulas nebebuvo visiškai tikras 
dėl savo galimybių. Čenis gi puikiai žinojo, kad, nors kol kas ir 
pajėgia apsiginti, tačiau tam tenka įtempti visas jėgas, ko apie jo 
priešininką niekaip negalėjai pasakyti. Cenis suprato, kad ištver- 
mės varžybas jis neišvengiamai pralaimėtų. 

Tačiau galvoti apie tai buvo mirtinai pavojinga. Atskleisti Mu- 
lui savo emocinį silpnumą - tas pats, kas įteikti jam į rankas gink- 
14. Mulo sąmonėje jau blykčiojo kažkoks atšvaitas - neabejotina 
laimėtojo kibirkštėlė. 

Kad taip išlošus laiko... 

Kodėl gi pagalba šitaip delsia? Koks buvo tas šaltinis, iš kurio 
Mulas sėmėsi tvirto pasitikėjimo savimi? Iš kur priešininkas ži- 
nojo, kad jis pats neturi iš kur pasisemti papildomų jėgų? Jis vi- 
sąlaik stebėjo Mulo sąmonę, tačiau ši ničnieko jam nebylojo. Jei- 
gu jis sugebėtų skaityti mintis... Ir vis dėlto... 

Čenis grubiai nuslopino savo sąmonės sūkurius. Liko vien tik 
tai: išlošti laiko... 

Čenis prašneko: 

- Jeigu jau nutarėme - 0 po mūsų nedidelės dvikovos dėl Pri- 
čerio ir aš pats šito nebeneigiu - kad aš esu antrafondietis, tuo- 
met gal pasakytum man, kodėl aš vis dėlto atkeliavau į Tazendą? 

- Ir nemanau, - Mulas spigiai nusijuokė, nė akimirkai nepra- 
rasdamas visiško pasitikėjimo savimi. Aš - ne Pričeris. Aš visai 
neprivalau aiškinti tau savo veiksmų. Tu pats išsiaiškinai priežas- 
tis - ar tai, ką laikei priežastimis. Kad ir ką tau pavyko sužinoti, 
tavo veiksmai visiškai mane tenkino, tad aš nieko daugiau ir 
neklausinėju. 

- Vis dėlto tavojoje istorijos koncepcijoje turi būti nemaža 
baltų dėmių. Ar Tazenda išties yra tas Antrasis Fondas, kurį taip 
troškai surasti? Pričeris nemaža pasakojo apie kitą tavo bandy- 
mą aptikti Antrąjį Fondą, apie tą psichologą, kurį pavertei savo 
įrankiu - Eblingą Misą. Retsykiais Pričeris šį tą išplepėdavo, nes 
aš, na... sakykime, patyliukais jį paskatindavau. Prisimink Eblin- 
gą Misą, Pirmasis Pilieti. 

- Kodėl turėčiau jį prisiminti? 

Ir vėl - šitoks pasitikėjimas savimi! 

Čenis jautė, kad Mulo pasitikėjimas savimi vis auga, netgi iš- 
nirdamas į paviršių, tarsi laikui bėgant visas Mulo nerimas - jei 
tik jis turėjo dėl ko nerimauti - sparčiai sklaidytųsi. 

Čenis kalbėjo toliau, iš paskutiniųjų nuslopinęs nevilties 
srautą: 

- Vadinasi, tu visiškai nesmalsus? Pričeris man sakė, kad Mi- 
są kažkas neapsakomai nustebino. Jis primygtinai ragino 
skubėti, nedelsiant perspėti Antrąjį Fondą. Bet kodėl? Kodėl? 
Eblingas Misas mirė. Antrasis Fondas taip ir liko neperspėtas. 
Tačiau jis vis dar egzistuoja. 

Mulas nusišypsojo - nuoširdaus pasitenkinimo šypsena. Ta- 
čiau tuoj pat pliūptelėjo netikėtas stiprus žiaurumo srautas, ku- 
ris, kaip pajuto Čenis, staigiai ištryškęs taip pat staigiai ir nuslū- 
go. 

- Matyt, Antrąjį Fondą kažkas vis dėlto perspėjo, - atsakė Mu- 
las. - Nes jeigu ne, kodėl tuomet į Kalganą atvyko toks Beilas Če- 
nis, kodėl jis bandė manipuliuoti mano žmonėmis ir ėmėsi to- 
kios nedėkingos užduoties - mėginti pergudrauti mane? Tiesiog 
perspėjimas Antrąjį Fondą pasiekė per vėlai - štai ir viskas. 

- Tuomet aišku, - Čenis leido ištrykšti silpnutei gailesčio sro- 
velei, - kad tu netgi nežinai, kas iš tikrųjų yra Antrasis Fondas, 
nesuvoki gilesnės visų pastarųjų įvykių reikšmės! 

Išlošti laiko! 

Mulas pajuto priešininko gailestį ir jo akys tučtuojau priešiš- 
kai susiaurėjo. Kaip visuomet keturiais pirštais jis pasitrynė nosį 
ir piktai karktelėjo: 

- Ką gi, pasidžiauk, kol gali. Kas gi yra tas Antrasis Fondas? 

Čenis prašneko neskubėdamas, tyčia daugiau vartodamas pa- 
prastus žodžius, o ne emocinius simbolius: 

- Sprendžiant iš viso to, ką girdėjau, kaip tik Antrąjį Fondą 
gaubusi paslaptis užvis labiausiai ir glamino Misą. Haris Sel- 
donas įkūrė du centrus - bet kodėl tokius skirtingus? Pirmasis 
Fondas buvo tikras brangakmenis, kuris per du šimtmečius ap- 
žilpino akis gerai pusei Galaktikos. Tuo tarpu Antrasis visuomet 
buvo tamsos bedugnė. 

Tu niekad nesuprasi, kodėl viskas buvo sutvarkyta būtent 
taip, nebent sugebėtum iki dugno išjausti tą paskutiniųjų mirš- 
tančios Imperijos dienų atmosferą. Tai buvo absoliutų metas - 
metas didžiųjų galutinių abstrakcijų - bent jau mąstyme. Pasku- 
bomis buvo renčiami barjerai, užkertantys kelią bet kokios nau- 
jos idėjos vystymuisi - žinoma, tai buvo smunkančios kultūros 
požymis. Seldonas ėmė maištauti prieš tuos barjerus - tuo jis ir 
išgarsėjo. Ta paskutinioji, jame švytėjusi jaunatviško kūrybingu- 
mo kibirkštis nutvieskė Imperijos saulėlydį ir tapo blausiais pir- 
maisiais patekėsiančios Antrosios Imperijos saulės atšvaitais. 

- Labai dramatiška. Ir kas toliau? 

- Tad jis ir įkūrė savo Fondus, remdamasis psichoistorijos 
dėsniais; tačiau juk jis geriau nei bet kas kitas žinojo, kad net- 
gi tie dėsniai yra reliatyvūs. Jis niekada nekūrė galutinio produk- 
to. Galutiniai produktai - tik vystantiems protams. Gi Seldono 
kūrinys buvo evoliucionuojantis mechanizmas, o Antrasis Fon- 
das - kelias į tą evoliuciją. Mes, Pirmasis Laikinosios tavo Pasau- 
lių Sąjungos Pilieti, mes ir esame Seldono Plano puoselėtojai. 
Tiktai mes! 

- Ar šitaip tu bandai pasidrąsinti, - su panieka paklausė Mu- 
las, - ar stengiesi padaryti man įspūdį? Antrasis Fondas, Seldo- 
no Planas, Antroji Imperija - visa tai nėmaž man nerūpi, manęs 
tai nedomina, neužgauna manyje nė pačios ploniausios gailes- 
čio, užuojautos ar atsakomybės stygos, nestimuliuoja jokio kito 
emocinio pagalbos šaltinio, kurį tu, regis, stengiesi manyje už- 
čiuopti. Bet kuriuo atveju, kvaily tu nelaimingas, apie Antrąjį 
Fondą kalbėk būtuoju laiku, nes jis jau sunaikintas! 

Mulas pakilo nuo kėdės ir ėmė artintis; Čenis kaipmat paju- 
to, kad jo sąmonę slegiančio emocinio potencialo intensyvumas 
vis auga. Jis ėmė karštligiškai priešintis, tačiau kažkas negailes- 
tingai šliaužė į jo sąmonę, versdamas ją vis labiau trauktis ir gūž- 
tis. 

Jis pajuto sieną už nugaros. Mulas stovėjo tiesiog priešais jį, 
sudžiūvusiomis rankomis įsisprendęs į kaulėtus šonus; po kal- 
ną primenančia nosimi ištįso šiurpi šypsena. 

- Tavo žaidimas baigtas, Čeni. Viskas jau baigta - ir tau, ir vi- 
siems tiems, kurie buvo Antrasis Fondas. Buvo Antrasis Fondas! 
Buvo! 

Ko gi tu kiurksojai čia visą tą laiką plepėdamas su Pričeriu, 
kai tuo tarpu galėjai paveikti jį ir atimti iš jo blasterį fiziškai nė 
piršto nepajudindamas? Tu juk laukei manęs, tiesa? Norėjai su- 
tikti mane tokioje situacijoje, kuri neturėjo sukelti man jokio 
įtarimo! 

Tavo nelaimė ta, kad man ir nereikėjo sukelti įtarimo. Aš tave 
perpratau. Aš kuo puikiausiai perpratau tave, Ceni iš Antrojo 
Fondo! 

Bet ko gi tu lauki dabar? Tu vis dar beviltiškai bombarduoji 
mane žodžiais, tarsi vien tavo balso skambesys galėtų tiesiog pri- 
šaldyti mane prie kėdės! Ir visą tą laiką, kol tu mali liežuviu, kaž- 
kas tavo sąmonėje vis dar laukia... vis laukia... laukia... Tačiau 
niekas neateina! Nesirodo niekas iš tų, kuriuos tu tikiesi išvys- 
ti, nesirodo nė vienas tavo sąjungininkas. Tu čia visiškai vienas, 
Čeni. Ir liksi vienas. Ar žinai, kodėl? 

Ogi todėl, kad Antrasis Fondas apsiskaičiavo, todėl, kad visiš- 
kai manęs neįvertino. Aš labai anksti perpratau jų planus. Jie vy- 
lėsi, kad aš atseksiu paskui tave čionai it už virvutės vedamas, o 

tada jie jau galės be jokių rūpesčių mane iščirškinti. Taip, tu iš 
tiesų turėjai būti tik masalas - masalas vargšui kvailam nusmur- 
gusiam mutantui, taip karštligiškai kuriančiam savo imperiją, 
kad nė nežiūrinčiam po kojomis - jie tikėjosi, kad aš sėkmingai 
įgriūsiu į iškastą man duobę! Bet argi aš dabar - jų belaisvis? 

Kažin, svarstau sau, negi jiems ir į galvas neatėjo, kad aš tik- 
rai nelįsiu čia be savojo laivyno? Vienintelio laivo artilerijos pa- 
kaktų, kad jie liktų visiškai bejėgiai ir apgailėtini. Negi jie nepa- 
galvojo, kad aš nesustosiu paplepėti ir pasiginčyti, kad nelauk- 
siu, kaip susiklostys įvykiai? 

Prieš dvylika valandų mano laivai užpuolė Tazendą, ir šiuo 
metu jų misija jau baigta; beje, užduotį jie atliko labai kruopš- 
čiai. Tazenda virto griuvėsiais, visi tankiau gyvenami jos centrai 
šluote nušluoti nuo planetos paviršiaus. Niekas net nesiprieši- 
no. Antrasis Fondas nebeegzistuoja, Čeni, o aš - bjaurus juokin- 
gas išsigimėlis - esu Galaktikos valdovas. 

Čenis nieko kita nebejįstengė, kaip tik silpnai papurtyti galvą: 

- Ne... Ne... 

- Taip!.. Taip!.. - pamėgdžiojo jį Mulas. - Tu esi paskutinis dar 
gyvas antrafondietis, ir tai - nebeilgam. 

Tada stojo trumpa įtempta pauzė, po kurios Čenis kone sus- 
taugė nuo staigaus aštraus skausmo - kažkas grubiai skverbėsi į 
slapčiausius jo sąmonės audinius, negailestingai juos draskyda- 
mas. 

Mulas atsitraukė ir suniurnėjo: 

- Šito nepakanka. Galų gale išbandymo tu neišlaikei. Tavo ne- 
viltis apsimestinė. Tavo baimė nėra tokia stipri ir visaapimanti, 
tai - ne sielvartas dėl sunaikinto idealo. Tai tik silpna menka bai- 
miūkštė dėl nuosavo kailio... 

Geibi Mulo ranka pastvėrė Čenį už gerklės, ir šis kažkodėl 
nesugebėjo išsivaduoti iš tų silpnų gniaužtų. 

- Tu - mano draudimo polisas, Ceni. Tu - mano garantija ir 
apsauga nuo bet kokių klaidų, kurias galėjau padaryti... 

Mulo akys gręžte gręžė jį. Atkaklios... Primygtinai reikalaujan- 
čios... 

- Ar aš teisingai viską apskaičiavau? Ar aš tikrai pergudravau 
taviškius iš Antrojo Fondo? Tazenda sunaikinta, Čeni, visiškai su- 
naikinta, nuniokota, sulyginta su žeme - tad kodėl tavo neviltis 
apsimestinė? Kur slypi tikroji tiesa? Privalau sužinoti tikrąją tiesą! 
Kalbėk, Čeni, kalbėk! Nejaugi aš prasismelkiau nepakankamai 
giliai? Nejaugi pavojus vis dar tebeegzistuoja? Kalbėk, Čeni! Kur 
aš suklydau? 

Čenis jautė, kaip žodžiai veržte veržias jam iš burnos. Jiems 
anaipto! nebuvo lengva prasibrauti išorėn. Čenis sukando dan- 
tis, stengdamasis užtverti žodžiams kelią. Jis sukando liežuvį. 
Įtempė kiekvieną gerklės raumenėlį... 

Tačiau jie išsprūdo - virpėdami ir trūkčiodami, tempiami ga- 
lingos jėgos, tuo pačiu draskydami Čenio gerkle, liežuvį, netgi 
skaldydami dantis. 

- Tiesa... - cyptelėjo jis. - Tiesa... 

- Taip taip, man reikia tiesos. Ką dar liko nuveikti? 

- Seldonas įkūrė Antrąjį Fondą čia. Kaip jau sakiau - čia. Aš 
nemelavau. Psichologai atvyko čia ir ėmė kontroliuoti vietinius 
gyventojus... 

- Tazendoje? - Mulas giliai panėrė į kančios užlietas Čenio 
emocijų gelmes negailestingai jas niokodamas. - Tazendą aš jau 
sunaikinau. Tu puikiai žinai, ko man reikia. Kalbėk. 

- Ne Tazenda... Aš juk sakiau, kad Antrojo Fondo atstovai nė- 
ra oficiali valdžia... Tazenda - tik nominalus... - žodžiai sruvo be- 
veik visiškai nesuprantami, susiformuodami prieš kiekvieną ant- 
rafondiečio valios atomą. - Rosemas... Rosemas... Rosemas yra 
tas pasaulis... 

Mulas atleido gniaužtus, ir Čenis susmuko tarsi grynas kan- 
čios ir sielvarto gumulas. 

- Nejaugi tikėjaisi mane apgauti? - tyliai paklausė Mulas. 

- Tu ir buvai apgautas! - blykstelėjo paskutinė gęstančio Če- 
nio pasipriešinimo kibirkštėlė. 

- Bet nepakankamai ilgai, kad tu ir taviškiai spėtumėte išsi- 
sukti. Aš palaikau nuolatinį ryšį su savo laivynu. Po Tazendos ga- 
li ateiti ir Rosemo eilė. Bet pirmiausia... 

Čenis pajuto, kaip jį semia aštri, gildanti tamsa, ir net auto- 
matiškai kilstelėjęs rankas prie geliančių akių nevaliojo nuo jos 
apsisaugoti. Toji tamsa smaugė jį; jis pajuto, kaip sužalota, sud- 
raskyta jo sąmonė vis traukiasi, vis traukiasi, traukiasi į tą amžiną 
tamsą, ir dar suspėjo išvysti paskutinį reginį - trtiumfuojantį Mulą 
- tą kvatojantį perkarusį degtuką - nuo juoko drebančią mėsin- 
g4 nosį... 

Garsai nutolo. Tamsa maloningai susupo Čenį į savo skraiste. 

Viskas baigėsi spragsinčiu kibirkščiuojančiu pojūčiu, tarsi 
ūmai būtų plykstelėjęs žaibo zigzagas. Čenis lėtai grįžo į šį pa- 
saulį, pamažu, skausmingai atgaudamas regėjimą: ašaromis pas- 
ruvusios akys matė tik neryškias, praskydusias dėmes 

Jam nepakenčiamai skėlė galvą. Skausmingai trukčiodaiius, 
jis šiaip ne taip sugebėjo priglausti delną prie kaktos. 

Viena nekėlė abejonių - jis liko gyvas. Lėtai, tarsi skersvėjo 
įsuktas pūkų debesis, jo mintys nurimo ir ėmė tvarkingai leistis. 
Čenis jautė, kaip į jį srūva paguoda - kažkur iš išorės. Lėtai, lė- 
tai jis kiek palenkė kaklą - ir palengvėjimas akimoju virto aštriu 
skausmo dūriu. 

Kambario durys buvo praviros, o ant slenksčio stovėjo Pirma- 
sis Kalbėtojas. Čenis bandė kalbėti, rėkti, perspėti draugą, tačiau 
liežuvis prikepė prie gomurio, ir jis suprato, kad dalis galingos 

Mulo sąmonės vis dar tebelaiko jį savo gniaužtuose, neleisdama 
pratarti nė žodžio. 

Čenis vėl pasuko kaklą. Mulas vis dar tebebuvo kambaryje. 
Atrodė įsiutęs, akys karštligiškai žėrėjo. Mulas jau nebesijuokė, 
tačiau nuožmiai prašieptoje burnoje grėsmingai blykčiojo dan- 
tys. 

Čenis jautė, kaip jo sąmonės paviršiumi slysta gydantis Pir- 
mojo Kalbėtojo mentalinis srautas. Po keleto švelnių prisilieti- 
mų jis ūmai tarsi apmirė, susidūręs su Mulo įdiegtu barjeru. Aki- 
mirksnį dar bandė grumtis, bet tuoj pat atsitraukė. 

Sukandęs dantis Mulas iškošė su tokiu įtūžiu, kuris geibiame 
jo kūne atrodė labai jau groteskiškas: 

- Štai atvyksta dar vienas manęs pasveikinti! 

Gyvybingi Mulo sąmonės ūseliai nutįso pro kambario duris, 
driekėsi toliau, dar toliau... 

- Tu atėjai vienas, - pagaliau pareiškė jis. 

Pirmasis Kalbėtojas pertraukė jį nuolankiai sutikdamas: 

- Taip, aš visiškai vienas. Aš būtinai turėjau ateiti vienas, ka- 
dangi kaip tik aš ir suklydau, prieš penkerius metus bandydamas 
apskaičiuoti tavo ateitį. Tad patirsiu tam tikrą pasitenkinimą, iš- 
taisydamas padėtį be kieno nors pagalbos. Deja, nenumačiau, 
kad šią vietą supantis tavo emocinio atostūmio laukas bus toks 
stiprus. Ilgokai užtrukau, kol pro jį prasiskverbiau. Turiu tave 
pasveikinti - sukonstravai jį iš tiesų meistriškai. 

- Ačiū už gerą žodį, - priešiškai atrėžė Mulas. - Tik neverta 
sukti man galvos komplimentais. Ar atėjai čia tam, kad pridėtum 
savo smegenų skivytus prie štai ten besivoliojančios sutrupėju- 
sios savosios karalystės kolonos? 

Pirmasis Kalbėtojas nusišypsojo: 

- Ką gi, žmogus, kurį tu vadini Beilu Čeniu, atliko savo misiją 
kuo puikiausiai - ypač turint omeny tai, kad mentalinėmis galio- 
mis jis toli gražu negali tau prilygti. Žinoma, aš matau, kad tu Ia- 
bai jau netikusiai su juo pasielgei, tačiau viliuosi, kad mums dar 
pavyks jį visiškai išgydyti. Jis - išties narsus žmogus, pone. Į šią 
misiją jis pasisiūlė savanoriu, nors mes ir sugebėjome matema- 
tiškai numatyti, kad rimto pakenkimo jo sąmonei pavojus - labai 
didelis. O tai kur kas šiurpesnė perspektyva nei fizinis sužaloji- 
mas. 

Čenio sąmonė bejėgiškai pulsavo nuo karštligiškų pastangų 
prašnekti, ko jis niekaip nevaliojo padaryti. Jis troško rėkte iš- 
rėkti perspėjimą - bet negalėjo. Visa, ką jis dar įstengė, tai siųs- 
ti nenutrūkstantį baimės srautą - baimės, baimės... 

Mulas buvo visiškai ramus. 

- Neabejoju, kad tu žinai apie Tazendos sunaikinimą. 

- Žinau. Tavo laivyno antpuolį mes numatėme. 

Mulas paniuro. 

- Taip aš ir maniau. Bet juk nesugebėjote to išvengti, a? 

- Ne, antpuolio mes neišvengėme, - Pirmojo Kalbėtojo emo- 
cinė simbolika buvo visiškai aiški. Jis kone baisėjosi savimi ir 
neabejotinai savimi bjaurėjosi. 

- Didžioji kaltės dalis dėl to krinta ant mano, o ne ant tavo są- 
žinės. Argi prieš penkerius metus kas nors galėjo numanyti, 
koks tu galingas? Iš pat pradžių - nuo tada, kai tu užgrobei Kal- 
ganą - mes įtarėme, kad tu sugebi valdyti emocinę kontrolę. Tai 
mūsų per daug nenustebino, Pirmasis Pilieti. Tuojau aš tau pa- 
aiškinsiu. 

Emocinis kontaktas, kuriuo naudojamės ir tu, ir aš, nėra vi- 
sai naujas atradimas. Tiesą sakant, jis iš prigimties būna užko- 
duotas Žmogaus smegenyse. Dauguma Žmonių sugeba pačiu 
primityviausiu būdu perprasti svetimas emocijas, paprasčiausiai 
siedami jas su veido išraiška, balso intonacija ir panašiais daly- 
kais. Daugelis gyvūnų rūšių irgi šitai sugeba, tas jų sugebėjimas 
netgi gerokai labiau išvystytas. Jie dažniausiai naudojasi uoslės 
pojūčiu, tik, žinoma, jų emocijos anaiptol ne tokios sudėtingos. 

Iš tikrųjų Žmonės šioje srityje galėtų pasiekti žymiai daugiau, 
tačiau tiesioginio emocinio kontakto pojūtis dar prieš milijonus 
metų smarkiai atrofavosi vystantis kalbai. Mūsiškis Antrasis Fon- 
das gerokai pažengė į priekį bent iš dalies atkurdamas šį seniai 
užmirštą pojūtį. 

Tačiau gebėjimas kaip reikiant juo naudotis mums nėra įgim- 
tas. Milijonus metų trukęs smukimas - rimta kliūtis, tad šio po- 
jūčio mes privalome mokytis, lavinti jį taip pat, kaip laviname 
raumenis. Tuo tarpu tu iš esmės kitoks. Tu gimei su jau visiškai 
išsivysčiusiu emocinio kontakto pojūčiu. 

Visa tai mes sugebėjome apskaičiuoti. Sugebėjome numaty- 
ti netgi tai, kokį poveikį asmeniui gali turėti šita savybė pasau- 
lyje, kuriame kiti žmonės nėra ja apdovanoti. Regintis žmogus 
aklųjų karalystėje... Mes apskaičiavome, kaip smarkiai tave užval- 
dys didybės manija, ir vylėmės, kad esame gerai pasiruošę. Ta- 
čiau paaiškėjo, kad mes pasiruošę anaiptol nepakankamai - dėl 
dviejų priežasčių. 

Visų pirma mes nenumatėme šios tavo savybės veikimo dia- 
pazono. Mes sugebame įdiegti emocinį kontaktą tik tokiu atstu- 
mu, kokį regi akys - dėl šios priežasties mes esame pažeidžiami 
fiziniais ginklais kur kas labiau, nei galėtum pamanyti. Regėji- 
mas mums - ypač svarbus dalykas. Tuo tarpu tau tai visiškai ne- 
reikšminga. Dabar mes jau tikrai žinome, kad tu sugebėdavai 
kontroliuoti žmones ir, maža to, palaikyti su jais glaudų emocinį 
kontaktą netgi tada, kai negalėjai jų nei matyti, nei girdėti. Šitai 
mes išsiaiškinome per vėlai. 

Antras dalykas, apie kurį mes nenutuokėme - tai fiziniai tavo 
trūkumai, o ypač tas, kuris tau pačiam atrodė toks svarbus, kad 

dėl jo tu net pasivadinai Mulu. Mes nenumatėme, kad tu - ne 
šiaip mutantas, o dar ir sterilus mutantas; mums tiesiog prasly- 
do pro akis šios aplinkybės sąlygoti tavo psichikos iškrypimai ir 
giliai įsišaknijęs nepilnavertiškumo kompleksas. Mes atkreipėme 
dėmesį tik į tavo didybės maniją ir visai nepastebėjome progre- 
suojančios psichopatinės paranojos. 

Kaip tik man ir tenka atsakomybė už šias klaidas, nes aš ir bu- 
vau Antrojo Fondo vadas tuo metu, kai tu užgrobei Kalganą. Kai 
tu sunaikinai Pirmąjį Fondą, mums viskas paaiškėjo, bet buvo 
jau per vėlu, ir štai rezultatas: milijonai žuvusiųjų Tazendoje. 

- Bene dabar tu viską ištaisysi? - plonos Mulo lūpos persikrei- 
pė, jo sąmonė pulsavo neapykanta. - Ką gi tu gali padaryti? Gal 
nupenėsi mane? Grąžinsi man vyriškąją galią? Ištrinsi iš mano 
praeities tą beprotiškai ilgą vaikystę absoliučiai svetimoje man 
aplinkoje? Ar tu bent kiek apgailestauji dėl mano kančių? Ar tau 
bent kiek rūpi, koks aš buvau nelaimingas? Aš gi nė kiek nesiel- 
vartauju dėl to, ką padariau - kas buvo būtina siekiant užsibrėžto 
tikslo. Tegul dabar Galaktika ginasi kaip sugeba - ji juk nė pirš- 
to nepajudino, kad apgintų mane, kai man to šitaip reikėjo! 

- Zinoma, tavo emocijos, - atsakė Pirmasis Kalbėtojas, - tėra 
tik tave išauginusios aplinkos kūdikiai, jų nedera smerkti, pa- 
kanka pakeisti. Tazendos sunaikinimas buvo neišvengiamas. Al- 
ternatyva būtų buvusi kur kas didesnio masto nuniokojimai vi- 
soje Galaktikoje ištisų šimtmečių laikotarpiu. Mes padarėme, ką 
galėjome, kiek leido ribotos mūsų pajėgos. Mes iškeldinome iš 
Tazendos tiek žmonių, kiek tik sugebėjome. Mes decentraliza- 
vome likusiąją šio pasaulio dalį. Deja, visi mūsų veiksmai, aplin- 
kybėms šitaip spaudžiant, buvo toli gražu nepakankami. Dauge- 
lis milijonų buvo pasmerkti pražūčiai - ar tau jų negaila? 

- Nė kiek. Kaip negaila ir to šimto tūkstančių, kurie po kokių 
šešių valandų žus Roseme. 

- Roseme? - paskubomis perklausė Pirmasis Kalbėtojas. 


+ 


Jis atsigręžė į Čenį, kuris įstengė kiek pasikelti ir įsitaisyti pu- 
siau sėdomis. Pirmojo Kalbėtojo sąmonė sutelkė visas jėgas. Ce- 
nis pajuto, kaip jame grumiasi du galingi protai, ir staiga kaus- 
tantys jį pančiai subyrėjo; iš jo burnos trūkinėjančiu srautu pa- 
sipylė žodžiai: 

- Pone, man nepavyko, aš viską sužlugdžiau! Jis išgavo iš ma- 
nęs paslaptį dešimt minučių prieš jums atvykstant! Aš neįsten- 
giau pasipriešinti ir neturiu kuo pasiteisinti. Jis žino, kad Antra- 
sis Fondas įsikūręs ne Tazendoje, o Roseme... 

Tą pat akimirksnį kilpa vėl užveržė jam gerklę. 

Pirmasis Kalbėtojas suraukė antakius: 

- Supratau. Ir ką dabar ketini daryti? 

- Nejaugi tau dar neaišku? - atrėžė Mulas. - Nejaugi neįsten- 
gi suvokti to, kas akivaizdu? Visą tą laiką, kol tu suokei man apie 
emocinio kontakto prigimtį - visą tą laiką, kol drabsteisi tokiais 
žodžiais kaip didybės manija ar paranoja, aš be paliovos dirbau 
savo darbą. Aš palaikiau ryšius su savo laivynu - įsakymai jau per- 
duoti, ir jis juos įvykdys. Po šešių valandų - jei tik dėl kokių nors 
priežasčių aš neatšauksiu nurodymų - jie subombarduos visą Ro- 
semą, išskyrus šį vienišą kaimelį ir jį supantį šimto kvadratinių 
mylių plotą. Jie labai kruopščiai atliks užduotį, o paskui nusileis 
čia. 

Taigi tu beturi tik šešias valandas. O per šešias valandas tik- 
rai nespėsi nei įveikti mano sąmonės, nei išgelbėti likusiųjų Ro- 
semo gyventojų. 

Mulas skėstelėjo rankomis ir vėl nusijuokė. Tuo tarpu Pirma- 
jam Kalbėtojui, regis, anaiptol nebuvo lengva suvokti staiga pa- 
sikeitusią padėtį. 

Jis paklausė: 

- Kokios alternatyvos? 

- Kodėl išvis turėtų egzistuoti kokia nors alternatyva? Jokia al- 
ternatyva nebepadės man laimėti daugiau. Negi manai, kad da- 
bar imsiuos puoselėti tas keletą gyvybių Roseme? Galbūt... Jei- 
gu jūs neprieštarausite, kad mano laivai nusileistų, o tada pasi- 
duosite - visi iki vieno, visi Antrojo Fondo žmonės - ir sutiksite 
su mentaline mano kontrole, kokios aš pageidausiu, tada gal ir 
atšauksiu įsakymą subombarduoti visą planetą. Gal ir nebloga 
mintis - kontroliuoti šitiek tokio aukšto intelekto lygio žmonių... 
Bet vis dėlto tai man atsieitų nemaža pastangų ir nesu visai tik- 
ras, kad apsimoka prasidėti, tad per daug ir nenusiminsiu, jei- 
gu jūs atsisakysite pasiduoti. Tad ką pasakysi, antrafondieti? Ko- 
kiu ginklu gali pasipriešinti manajai valiai, kuri yra mažų ma- 
žiausiai tokia pat stipri kaip ir tavoji - ir kuo pasipriešinsi mano 
laivynui, kuris yra gerokai stipresnis už bet ką, ką tu galėtum 
bent svajoti turėti? 

- Tave domina, ką turiu aš? - perklausė Pirmasis Kalbėtojas ir 
neskubėdamas tęsė: - ką gi, nieko. Nieko, išskyrus vieną mažy- 
tę smulkmenėlę, tokią kruopelę žinių, kurios neturi netgi tu. 

- Kalbėk greičiau, - Mulas nusijuokė. - Tik išradingai, sugal- 
vok ką nors. Rangykis kiek tik nori - bet iš šito tau nebepavyks 
išsikapanoti. 

- Vargšelis mutantas, - atsiliepė Pirmasis Kalbėtojas. - Man gi 
visai nereikia iš ko nors kapanotis. Paklausk savęs - kodėl mes 
pasiuntėme į Kalganą tokį jauką kaip Beilas Cenis - Beilas Cenis, 
kuris, nors jaunas ir narsus, visgi mentaline jėga nusileidžia tau 
beveik tiek pat, kiek ir šis miegantis tavo karininkas, šitas Hanas 
Pričeris. Kodėl gi ten nenuvykau aš pats ar kuris nors iš mūsų 
vadų - kitaip sakant, lygiavertis tavo varžovas? 

- Turbūt todėl, - neprarasdamas nė kruopelytės pasitikėjimo 
savimi atsakė Mulas, - kad tikriausiai nė vienas jūsų nesate pa- 
kankamai kvailas, mat nė vienas nesate ir lygiavertis mano var- 
žovas. 

- Klysti. Tikroji priežastis kur kas logiškesnė. Tu išsyk supra- 
tai, kad Beilas Čenis yra iš Antrojo Fondo. Jis nesugebėjo nus- 
lėpti šito nuo tavęs. Be to, tu puikiai žinojai, kad gerokai jį pra- 
noksti, tad ir nesibaiminai priimti jo žaidimo taisykles ir sekti 
paskui jį, ko iš esmės jis ir siekė. Nė kiek neabejojai, kad vėliau, 
kai tik tau reikės, sugebėsi jį pergudrauti. Gi jei į Kalganą būčiau 
atvykęs aš pats, tu būtum nedelsdamas mane nužudęs, nes bū- 
tum suvokęs, jog tau gresia rimtas pavojus. O jeigu stengdama- 
sis išvengti mirties aš būčiau slėpęs tikrąją savo asmenybę, man 
tikrai nebūtų pavykę įkalbėti tave sekti man iš paskos į kosmo- 
są. Tave sugundė tik tai, kad tu labai aiškiai jautei savo pranašu- 
mą. O jeigu būtum pasilikęs Kalgane, tau nė plaukas nebūtų 
nuo galvos nukritęs, nes netgi visos Antrojo Fondo pajėgos ne- 
būtų valiojusios prie tavęs prasiskverbti per tavo Žmonių, maši- 
nų bei tavo mentalinės galios žiedą. 

- Mano mentalinės galios ir dabar tebėra su manimi, kirmine, 
- pareiškė Mulas. - O mano žmonės bei mašinos - irgi netoliese. 

- Taip, tai tiesa. Tačiau dabar tu jau nebe Kalgane. Tu esi čia, 
Tazendos karalystėje, kuri buvo pateikta tau kaip Antrojo Fon- 
do slėptuvė. Beje, pateikta labai logiškai. Kitaip ir negalėjome 
pasielgti, nes tu juk - išmintingas žmogus, Pirmasis Pilieti, ir 
klausai, žinoma, tik proto balso. 

- Visai teisingai, ir kuriam laikui jūs netgi buvote išplėšę per- 
galę... Tačiau aš suspėjau išgauti tiesą iš jūsų žmogaus, Čenio - 
kaip matai, man dar pakako išminties suvokti, kad tokia tiesa: 
privalo egzistuoti. 

- Gi mes, savo ruožtu, nors ir neapdovanoti tokia subtilia įž- 
valga, visgi numanėme, kad tu žengsi šį dar vieną žingsnį, tad 
patikėk: Beilą Čenį tau paruošėme itin kruopščiai. 

- Vargu bau - juk aš išrengiau jo smegenis, kaip kitas kad nu- 
peša viščiuką. Jo smegenys virpėjo prieš mano akis visiškai nuo- 
gos ir atviros, ir kai jis pasakė, kad Antrasis Fondas slepiasi Ro- 
seme - tai tikrai buvo tiesa. Mat aš išnaršiau jo sąmonę taip, kad 
neliko nepatikrinto nė menkiausio plyšelio, kur jis būtų galėjęs 
užkišti kokį nors mikroskopinį informacijos trupinėlį. 

- Irgi tiesa. Juo labiau galiu pasidžiaugti, kad andai buvome 
tokie įžvalgūs. Juk aš tau jau sakiau, kad Beilas Čenis šios už- 
duoties ėmėsi savo paties prašymu. Prieš išvykdamas iš Fondo 
į Kalganą - pas tave - jis ištvėrė iš tiesų drastišką emocinės chi- 
rurgijos operaciją. Nejaugi manai, kad būtų pakakę paprasčiau- 

siai tave apgauti? Negi manai, kad be radikalaus mentalinio įsi- 
kišimo Beilui Čeniui išvis būtų pavykę apdumti tau akis? Nieko 
panašaus. Beilas Čenis ir pats buvo apgautas - tiesa, iš reikalo ir 
jam pačiam sutikus. Iki pačių giliausiųjų sąmonės kertelių Bei- 
las Cenis visiškai nuoširdžiai tiki, kad Antrasis Fondas iš tiesų yra 
Roseme. 

Ištisus trejus metus mes, Antrasis Fondas, dirbome Tazendos 
karalystėje; laukdami tavęs čionai ruošėme ją, kad ji iš tiesų kuo 
labiau primintų Antrojo Fondo slėptuvę. Ir mums tai puikiai pa- 
vyko - argi ne? Tu prasismelkei iki Tazendos, paskui - netgi iki 
Rosemo, tačiau toliau nebeįstengei žengti nė žingsnio. 

Mulas pašoko ant kojų: 

- Tu drįsti man tvirtinti, kad Rosemas - irgi ne ta vieta, kad 
Antrasis Fondas ne čia? 

Ant grindų kiūtantis Čenis ūmai pajuto, kaip išlaksto į šalis jį 
kaustantys pančiai, neatlaikę Pirmojo Kalbėtojo mentalinės jė- 
gos srauto. Svirduliuodamas jis pakilo ir, niekaip nevaliodamas 
patikėti, įstengė riktelėti tik tiek: 

- Ar norite pasakyti, kad Antrasis Fondas - ne Roseme? 

Viso gyvenimo prisiminimai, visos sąmonėje sukauptos žinios 
- viskas, viskas ėmė sūkuriuoti nearėpiamame suglumimo debe- 
syje. 

Pirmasis Kalbėtojas nusišypsojo: 

- Matai, Pirmasis Pilieti, Čenis jaučiasi lygiai toks pat priblokš- 
tas kaip ir tu. Žinoma, Antrasis Fondas - ne Roseme. Nejaugi 
mums protas būtų aptemęs tiek, kad patys atviliotume tave - 
mūsų patį didžiausią, patį galingiausią, patį pavojingiausią priešą 
- tiesiog į savo pasaulį? Na ką tu! 

Tegul tavo laivynas subombarduoja Rosemą, Pirmasis Pilieti, 
jeigu jau niekaip negali be šito apsieiti. Tegul sunaikina viską, 
ką tik valios apžioti. Tačiau pačiu geriausiu atveju jiems tepavyks 
nužudyti Čenį ir mane patį - o tavo situacija dėl to nėmaž nepa- 
gerės. 

Žinok, kad Antrojo Fondo pajėgos, kurios ištisus trejus me- 
tus laikinai gyveno Roseme ir čia funkcionavo kaip šio kaimelio 
Senoliai, vakar iš čia išskrido ir keliauja tiesiai į Kalganą. Be jo- 
kios abejonės, į tavo laivyno nagus jie nepaklius ir prisistatys į 
Kalganą bent para anksčiau, nei ten atsidurtum tu, kad ir lėkda- 
mas pačiu didžiausiu greičiu. Kaip tik todėl aš visa tai tau ir sa- 
kau. Jeigu aš neanuliuosiu savo įsakymo, tu, grįžęs namo, rasi 
sukilusią imperiją, subyrėjusią karalystę, o čia pat tavo laivyne 
esantys žmonės ir bus vieninteliai, kurie liks tau ištikimi. Jų bus 
beviltiškai mažai, palyginus su mūsų pajėgomis. Be to, namuo- 
se likusiame tavo laivyne bus Antrojo Fondo žmogus, kuris ir pa- 
sirūpins, kad tu nieko nebepajungtum savo valiai. Tavo imperi- 
jai atėjo galas, mutante. 

Lėtai, lėtai Mulas nuleido galvą - įtūžis ir neviltis galutinai 
užspeitė jo sąmonę į kampą. 

- Taip. Per vėlu... Per vėlu... Dabar aš suprantu. 

- Taip, dabar tu supranti, - sutiko Pirmasis Kalbėtojas. - O da- 
bar jau nebesupranti. 

Akimirką nevilties apimta Mulo sąmonė buvo visiškai atvira, 
ir Pirmasis Kalbėtojas - iš anksto pasiruošęs tokiam momentui ir 
tiksliai žinodamas jo prigimtį - skubiai prasiskverbė vidun. Jam 
pakako visiškai menkutės sekundės dalelytės, kad galutinai už- 
baigtų pokyčius. 

Mulas pakėlė galvą ir paklausė: 

- Vadinasi, aš grįžtu į Kalganą? 

- Žinoma. Kaip jautiesi? 

- Puikiai. 

Ūmai jo kakta susiraukšlėjo: 

- O kas tu toks? 

- Argi tai svarbu? 

- Žinoma, ne. 

Nebesukdamas dėl to galvos Mulas palietė Pričerio petį: 

- Pabusk, Pričeri. Iškeliaujame namo. 

Tik po poros valandų Čenis atgavo jėgas tiek, kad jau įsten- 
gė paeiti pats. Jis paklausė: 

- Jis niekada neprisimins? 

- Niekada. Jis išsaugos savo mentalines galias ir netgi savąją 
imperiją - tačiau jo motyvai bus jau visiškai kitokie. Antrasis Fon- 
das jam - tik tuščia frazė, be to, nuo šiol jis bus visiškai taikus. 
Dabar jis ir pats jausis kur kas laimingesnis - tuos keletą metų, 
kurie jam beliko. Jo fiziologija tokia sudarkyta, kad jis tikrai ne- 
begyvens ilgai. O vėliau, jau po jo mirties, viskas vienaip ar ki- 
taip ir toliau klostysis pagal Seldono Planą. 

- Sakykite, - primygtinai paklausė Čenis, - argi tikrai tiesa, kad 
ne Rosemas yra Antrasis Fondas? Galiu prisiekti... aš tikrai žinau, 
kad jis kaip tik čia! Juk aš ne pamišėlis! 

- Ne, Čeni, tu tikrai ne pamišėlis, bet, kaip jau minėjau, tavo 
sąmonėje buvo šis tas pakeista. Rosemas - tikrai ne Antrasis Fon- 
das. Eime! Mums irgi metas grįžti namo. 


PASKUTINIOJI INTERLIUDIJA 


Beilas Čenis sėdėjo nedideliame, baltais kokliais išklotame 
kambarėlyje. Jis leido savo sąmonei visiškai atsipalaiduoti. Jis 
jautėsi patenkintas gyvendamas dabartyje. Čia buvo sienos ir 
langas, o už lango žaliavo žolė. Tačiau visa tai neturėjo vardų. 
Tai buvo tiesiog daiktai. Dar buvo lova, buvo kėdė ir knygų pus- 

lapiai, tingiai šliaužiantys ekrane lovos kojūgalyje. Dar buvo ir 
slaugė, kuri atnešdavo jam maisto. 

Iš pradžių jis dar stengėsi jungti į visumą ji basiekiančius gar- 
sus. Pavyzdžiui, kažkokių dviejų žmonių pokalbio nuotrupas. 

Vienas jų sakė: 

- Šiuo metu - visiška afazija. Mes viską išvalėme - tikiuosi, nie- 
ko nepakenkdami. Dabar bereikės iš įrašo sugrąžinti tikrojo jo 
mąstymo bangų dažnių modelį. 

Jis prisiminė tuos garsus, kažkur tarytum buvo juos girdėjęs. 
Jam dingojosi, kad tie garsai kažkuo ypatingi - kad juose lyg ir 
slypi kažkokia prasmė. Bet kam sukti sau galvą? 

Jau verčiau stebėti žavias, nuolat besimainančias spalvas ek- 
rane, įtaisytame gale to daikto, ant kurio jis guli. 

Paskui kažkas atėjo ir kažką jam padarė. Tada jis užmigo ir iš- 
miegojo labai ilgai. 

O kai pabudo, viskas jau buvo pasikeitę: lova jau buvo lova, 
Jis suvokė esąs ligoninėje, o išgirsti žodžiai vėl turėjo prasmę. 

Jis atsisėdo: 

- Kas čia vyksta? 

Greta jo stovejo Pirmasis Kalbėtojas. 

- Tu esi Antrajame Fonde, ir mes sugrąžinome tau tavo sąmo- 
nę - tavo tikrąją sąmonę. 

- Taip! Taip! - Cenis ūmai suvokė, kad jis yra iš tikrųjų jis, ir 
drauge su šiuo pojūčiu jį užliejo neįtikėtinas triumfo jausmas ir 
džiugesys. 

- O dabar pasakyk man, - paklausė Pirmasis Kalbėtojas, - ar tu 
jau žinai, kur yra Antrasis Fondas? 

Tiesa užgriuvo jį tarsi milžiniška banga; Čenis nepajėgė atsa- 
kyti. Kaip ir Eblingas Misas kadaise, jis suvokė tik visaapimančią, 
žadą gniaužiančią nuostabą. 

Galų gale jis linktelėjo ir ištarė: 

- Prisiekiu Galaktikos žvaigždėmis - dabar aš jau žinau. 


II DALIS 


IEŠKO FONDAS 


7. Ankadija 


DAREI, ARKADĖ - rašytoja (362.5.11. F.E. - 443.7.1. F.E.). 
Nors daugiausia rašė romanus, Arkadė Darel labiausiai išgarsė- 
jo savo senelės Beitos Darel biografija. Kadangi knygos turinys 
paremtas žiniomis, iš pirmų lūpų, ji jau ištisus šimtmečius yra 
pirminis informacijos šaltinis apie Mulą ir jo laikus. ...Kaip ir 
"Nesušukuoti prisiminimai", jos romanas “Laikas ir laikas, vėl ir 
vėl" yra jaudinantis ankstyvojo Tarpuvaldžio laikų klestinčios 
Kalgano visuomenės atspindys. Kalbama, kad knygoje rašytoja 
naudojosi prisiminimais iš Kalgano, kur lankėsi ankstyvoje jau- 
nystėje... 

GALAKTIKOS ENCIKLOPEDIJA 


Arkadija Darel ryžtingai prašneko į savo transkript " mik- 
rofoną: 

- A.Darel. “Seldono Plano ateitis". 

Vos tai ištarusi ji niauriai pagalvojo, jog kada nors. '* taps 
garsia rašytoja, visus savo šedevrus ji pasirašinės Arkades slapy- 
vardžiuų. Tiesiog Arkadė. Be jokios pavardės. | 

“A.Darel" buvo kaip tik tas parašas, kuriuo ji privalėjo ženk- 
linti visas temas Kompozicijos ir Retorikos pamokoms. Jis toks 
beskonis... Tiesa, lygiai taip pat privalėjo elgtis ir visi kiti vaikai, 
išskyrus Olintijų Užtvanką, nes, kai jis pirmąsyk prisistatė, visa 
klasė griuvo iš juoko. Gi Arkadija - mažos mergaitės vardas, pri- 
mestas jai tik todėl, kad šitaip vadino jos prosenelę. Matyt, jos 
tėvai neturėjo nė kruopelytės vaizduotės. 

Dabar gi, kai jau dvi dienos po jos keturioliktojo gimtadie- 
nio, galima buvo tikėtis, kad namiškiai supras labai paprastą fak- 
tą, jog ji jau suaugusi, ir ims vadinti ją normaliu Arkadės vardu. 
Ji net patempė lūpą pagalvojusi apie tai, kaip jos tėvas pakelia 
galvą nuo skaitomojo monitoriaus - tik valandėlei, kad spėtų pa- 
sakyti: “Jei tu jau dabar apsimetinėsi, kad tau devyniolika, Arka- 
dija, ką tuomet darysi, kai tau sukaks dvidešimt penkeri, oO visi 
vaikinai manys, kad tau jau trisdešimt?" 

Iš tos vietos, kur drybsojo skersai specialų savo krėslą, užme- 
tusi kojas ant ranktūrių, Arkadija matė virš tualetinio staliuko 
pakabintą veidrodį. Tiesa, vaizdą šiek tiek užstojo pėda, nes nus- 
lydusi šlepetė kabojo tik ant nykščio. Arkadija patogiai subruko 


110 


pėdą į šlepetę ir išsitiesė, nenatūraliai ištempdama kaklą, kas, gi- 
liu jos įsitikinimu, suteikė jai ne mažiau kaip porą papildomų 
colių ūgio. 

Valandėlę ji mąsliai apžiūrinėjo savo veidą - pernelyg pilnas. 
Nepraverdama lūpų ji šiek tiek atkragino apatinį žandikaulį, tuo 
pačiu įdubo ir skruostai - ir veidrodyje pasirodė kažkokios sun- 
kiai atpažįstamos perbadėjusios žmogystos veidas. Arkadija pas- 
kubomis apsilaižė lūpas, vos vos paliesdama jas liežuvio galiu- 
ku, ir šiek tiek jas papūtė, mėgaudamasi drėgnu blizgesiu. Pas- 
kui kiek prisimerkė - toks išmintingas, pavargęs žvilgsnis iš po 
uždribusių vokų... O viešpatie, kad taip jos skruostai nebūtų to- 
kie absurdiškai rausvi... 

Pirštų galiukais ji pabandė timptelėti aukštyn akių kampu- 
čius, kad jos veidas įgautų tą egzotišką mįslingo nuovargio iš- 
raišką, tokią būdingą vidinių žvaigždžių sistemų moterims, ta- 
čiau dabar rankos užstojo veidrodį, ir ji negalėjo kaip reikiant 
apžiūrėti savo atspindžio. 

Galų gale ji kilstelėjo smakrą ir sugebėjo skersa akim beveik 
įžiūrėti savo profilį. Tačiau netrukus jai paskaudo ir kaklo rau- 
menis, ir akis, tad ji išsitiesė ir pareiškė visa oktava pažemintu 
balsu: 

- Iš tiesų, tėti, jei tu manai, kad man bent mažumytį rūpi, ką 

LS nors kvailas vaikigalis, tai tu.. 
SK ji prisiminė tebelaikanti rankoje įjungtą mikrofoną. 
'ėliau! - išsigandusi aiktelėjo ji ir paskubomis jį išjungė. 
i violetinio popieriaus lape su kairėje pusėje oranži- 
ne Ii0S Žužbrėžta parašte puikavosi štai kas: 


Atanta, 


"SELDONO PLANO ATEITIS" 

Iš tiesų, tėti, jei tu manai, kad man bent mažumytį rūpi, ką 
mano koks nors kvailas vaikigalis, tai tu 

Dievulėliau. 


Susierzinusi Arkadija ištraukė lapą iš aparato, ir šis, tyliai sp- 
ragtelėjęs, pasiruošė naują. 

Vis dėlto susierzinimas tuoj pat išsisklaidė, jos veidas išsily- 
gino, o nedidelė burna putniomis lūpomis pražydo savim paten- 
kinta šypsenėle. Arkadija stilingu judesiu kilstelėjo popieriaus 
lakštą prie nosies ir jį pauostė. Kaip tik tai, ko reikia. Kaip tik 
toks popierius, vos vos dvelkiantis žavesiu ir elegancija. O rašy- 
sena - tiesiog paskutinis mados žodis! 

Šis prietaisas namuose atsirado prieš dvi dienas - tai buvo pil- 
nametystės gimtadienio dovana. Arkadijai teko įtikinėti tėvą: 

- Klausyk, tėti, mano klasėje visi - absoliučiai visi, kurie sva- 
joja bent kuo nors tapti, tokius prietaisus turi! Niekas nebenau- 
doja paprastų rašomųjų mašinėlių, nebent tik kokie nusipenė- 
ję seniai... 

Pardavėjas jiems pasakė: 

- Niekur nerasite kito tokio modelio, kuris, viena vertus, būtų 
toks kompaktiškas, o kita vertus - taip lengvai reguliuojamas. Jis 
užrašys tekstą be klaidų ir net tiksliai sudėlios skyrybos ženklus, 
atsižvelgdamas į sakinio prasmę. Be jokios abejonės, tai nejį- 
kainojama pagalba mokantis, juo labiau, kad jis skatina mokinį 
tiksliai formuluoti mintis, raiškiai tarti žodžius ir taisyklingai kvė- 
puoti, kad neįsiveltų rašybos klaidų. Jau nekalbu apie tai, jog 
būtina aiškiai ir išraiškingai kalbėti, kad prietaisas tiksliai sudė- 
tų skyrybos ženklus. 

Tačiau netgi tuomet jos tėvas bandė išsisukti ir įbrukti jai ma- 
šinėlę su spausdintuvu, tarsi ji būtų kokia nors senmergė moky- 
toja, panaši į džiovintą Žuvį. 

Vis dėlto gavusi dovaną ji įsitikino, kad tai - kaip tik tas mo- 
delis, kurio ji ir troško; nors, tenka pripažinti, kad kaulijant kaip 
tik tokio prietaiso dejuoti ir šliurpšti nosimi teko gerokai dau- 
giau nei derėtų keturiolikos sulaukusiai pilnametei. Balsu įkal- 
bėtas tekstas buvo užrašomas žavia, labai moteriška rašysena su 
tokiomis stilingomis didžiosiomis raidėmis, kokių dar niekas 
kaip gyvas nėra regėjęs. 

Netgi žodis “Dievulėliau", užrašytas transkriptoriaus, dvelkė 


paslaptingu Žavesiu. “ 
Vis dėlto diktuoti teksto bet kaip buvo nevalia. Ar' tie- 
siai atsisėdo krėsle, dalykiškai pasidėjo priešais save ' tį ir 


pradėjo iš naujo, gyvai ir aiškiai tardama žodžius, įtr- i “ pil- 
vą, išpūtusi krūtinę ir atidžiai kontroliuodama kvėpiės Sl4. Su 
dramatiška aistra ji kone progiesmiu užtraukė: 


“Seldono Plano ateitis. 

Nė kiek neabejoju, kad Fondo istoriją mes visi puikiai žino- 
me - visi, kuriems nusišypsojo laimė mokytis efektyvioje mūsų 
planetos švietimo sistemoje ir kuriems dėstė tik pačios aukščiau- 
sios kvalifikacijos mokytojai. 


(Na štai! Šitokia pradžia, be jokios abejonės, medum pateps 
panelės Erkling, tos senos pašvinkusios raganos, širdį.) 


Fondo istorija iš esmės sutampa ir su Hario Seldono didžiojo 
Plano istorija. Viena be kitos jos tiesiog neįsivaizduojamos ir sk- 
landžiai susilieja į visumą. Tačiau mūsų laikais daugelį žmonių 
kamuoja klausimas, ar įvykiai ir toliau klostysis taip, kaip numa- 
tyta šiame išmintingame Plane, ar dėl kokių nors priežasčių nuo 
jo bus išdavikiškai nukrypta - o gal jis jau dabar pažeistas? 

Tam, kad geriau tai suprastume, verta probėgšmais paminėti 
svarbiausiąsias Plano tezės, kurios jau buvo atskleistos žmonijai 
iki mūsų dienų. 

(Ši dalis buvo užvis lengviausia - praėjusį semestrą Arkadija 
išklausė šiuolaikinės istorijos kursą.) 


Tais laikais, beveik prieš keturis šimtus metų, kai Pirmąją Ga- 
laktinę Imperiją sukaustė paralyžius, pranašaujantis greitą jos 
mirtį, tik vienas vienintelis žmogus - didysis Haris Seldonas - nu- 
matė artėjantį jos galą. Remdamiesi psichoistorijos mokslu, ku- 
rio matematinė paineva šiandien jau visai užmiršta, 


(Suabejojusi ji valandėlei stabtelėjo. Lyg ir neabejojo, kad žo- 
džio “painiava" viduryje dera tarti ilgą atvirą e, tačiau žodis at- 
rodė užrašytas neteisingai. Tiek to, aparatas juk negalėjo suklysti.) 


Seldonas ir jo bendradarbiai sugebėjo numatyti didžiųjų vi- 
suomeninių bei ekonominių srovių, tuo metu skalavusių Galak- 
tiką, kryptis. Jie įstengė suvokti, kad palikta likimo valiai Impe- 
rija subyrės, o paskui užslinks mažų mažiausiai trisdešimt tūks- 
tantmečių truksiantis anarchistinio chaoso periodas - ir tik tada 
prasikals pirmieji naujos Imperijos daigai. 

Buvo jau per vėlu sustabdyti didįjį žlugimą, tačiau vis dar te- 
bebuvo įmanoma sutvarkyti viską taip, kad tarpinis chaoso pe- 
riodas truktų kiek įmanoma trumpiau. Tada ir buvo sukurtas 
Planas, kurio dėka Antrąją Imperiją nuo Pirmosios turėtų skirti 
vos vienas tūkstantmetis. Mes, dabartinė karta, gyvename to 
tūkstantmečio ketvirtojo šimtmečio pabaigoje. Jau išmirė kartų 
kartos Žmonių, o įvykiai vis klostėsi per daug nenukrypdami 
nuo Plano. | 

Haris Seldonas įkūrė du Fondus skirtinguose Galaktikos ga- 
luose. Jis pasirūpino sutverti juos taip ir tokioje aplinkoje, kad 
būtų galima rasti optimaliausią matematinį jo psichoistorinės 
problemos sprendimą. Pirmajame - mūsiškiame - Fonde, kuris 
ir vystėsi čia, Terminuse, buvo sukoncentruotos visos Imperijos 
fizinių mokslų pajėgos. Šių mokslų dėka Fondas valiojo pasip- 
riešinti barbariškųjų karalysčių, kurios pirmosios atskilo nuo Im- 
perijos pakraščių ir pasiskelbė nepriklausomomis, išpuoliams. 

Zinoma, Fondas savo ruožtu pats valiojo nugalėti tas trum- 
paamžes karalystes tokių išmintingų ir narsių vadų kaip Salvo- 
ras Hardinas bei Hoberas Melou dėka. Šie vadovai sugebėjo de- 
ramai ir kūrybingai interpretuoti Planą ir tvirta ranka išvesti mū- 
sų kraštą per visas jo 


(Čia ji vėl buvo berašanti “painiavas", tačiau nusprendė antrą 
kartą neberizikuoti.) 


komplikacijas. Nors praėjo jau ne vienas šimtmetis, visos mū- 
sų planetos vis dar tebegerbia šių iškilių žmonių atminimą. 

Galų gale Fondas sukūrė komercinę sistemą, kuri ilgainiui 
ėmė kontroliuoti didžiąją dalį Sivenos bei Anakreono Galaktikos 
sektorių ir netgi įveikė paskutiniuosius mirštančios Imperijos li- 
kučius, kurių armijai vadovavo paskutinysis didis Imperijos ge- 
nerolas Belas Riosas. Atrodė, kad niekas nebegali sustabdyti sk- 
landžiai besivystančio Seldono Plano. Kiekviena Seldono išpra- 
našauta krizė subręsdavo tiksliai numatytu laiku, ir kiekvieną jų 
pavykdavo sėkmingai įveikti. O su kiekviena tokia pergale Fon- 
das vis žengdavo dar vieną milžino žingsnį link Antrosios Impe- 
rijos ir taikos. 

Bet tada, 


(Šioje vietoje Arkadijai užgniaužė kvapą, ir ji, sukandusi dan- 
tis, šnypšte iššnypštė žodžius, tačiau transkriptorius užrašė juos 
lyg niekur nieko, ramiai ir grakščiai.) 


kai subyrėjo paskutinės mirusios Imperijos nuolaužos ir iš- 
liko tik nežymūs kariniai gubernatoriai, vis dar valdantys sudu- 
žusio koloso skeveldras, 


(Pastarąją frazę ji nuklausė nuotykių filme, kurį praėjusią sa- 
vaitę transliavo televizija, tačiau pašvinkusi žuvis panelė Erkling 
niekad nesidomėjo kitomis transliacijomis be simfonijų ir pas- 
kaitų, tad pavojus įkliūti tikrai negrėsė.) 


pasirodė Mulas. 

Apie šį keistą padarą Plane nebuvo net užsiminta. Mulas bu- 
vo mutantas, kurio gimimo nebuvo įmanoma numatyti iš anks- 
to. Prigimtis apdovanojo jį keista ir paslaptinga galia kontroliuo- 
ti žmonių emocijas ir jomis manipuliuoti - tokiu būdu Mulas ga- 
lėjo bet kurį Žmogų palenkti savo valiai. Kvapą gniaužiančiu 
greičiu jis tapo užkariautoju ir ėmė kurti imperiją; galų gale jam 
pavyko palaužti ir patį Fondą. 

Vis dėlto įsiviešpatauti visoje Galaktikoje jam taip ir nepavy- 
ko, nes pirmąja ir neįveikiama kliūtimi jo kelyje tapo vienos di- 
džios moters išmintis ir narsa - 


(Ir vėl ta pati amžina problema! Tėtis eilinį kartą primygtinai 
tvirtins, kad jai nedera pirštu baksnoti į tą faktą, jog ji - Beitos 
Darel dukraitė. Jam atrodė, kad niekam nereikia šito žinoti! O 
Beita juk buvo pati iškiliausia iš visų istorijai žinomų moterų, be 
to, ji ir sustabdė Mulą - viena pati, plikomis rankomis!) 


moters, kurios tikroji istorija žinoma tik labai nedaugeliui. 


(Na štai! Jeigu jai teks skaityti rašinį visai klasei, pastarąją fra- 
Zę ji galės sumurmėti labai paslaptinga intonacija. O tada jau kas 

nors juk būtinai paklaus, kokia gi buvo ta tikroji Beitos Darel is- 
torija - ir jai nieko kito nebeliks, kaip iškloti visą tiesą; juk ne- 
galima neatsakyti, kai tavęs klausia, argi ne? Vaizduotėje ji jau 
kūrė gailius ir iškalbingus pasiaiškinimus griežtam, primygtinai 
klausinėjančiam tėvui...) 


Po penkerių žiaurios tironijos metų įvyko dar vienas pokytis, 
kurio priežastys nežinomos iki šiol. Mulas kažkodėl atsisakė bet 
kokių tolesnių užkariavimų planų. Po to jis gyveno dar penke- 
rius metus, tačiau jo valdžia jau toli gražu nebebuvo tokia des- 
potiška. 

Kai kurie tvirtina, kad Mulas smarkiai pasikeitė įsikišus Ant- 
rajam Fondui. Vis dėlto nė vienam žmogui lig šiol dar nepavy- 
ko išsiaiškinti, kur tas Antrasis Fondas yra. Niekas tiksliai neži- 
no ir jo funkcijų, tad minėtoji teorija taip ir lieka neįrodyta. 

Po Mulo mirties jau nugyveno visa karta. Ką galima pasaky- 
ti apie ateitį dabar, kai Mulo reiškinys jau tapo istorija? Mulas ge- 
rokai supainiojo Seldono Planą, kurį laiką net atrodė, kad visiš- 
kai jį sužlugdė, tačiau tuojau po Mulo mirties Fondas vėl atgimė 
tarsi nova, sprogusi iš atšalusių mirštančios žvaigždės pelenų. 


(Pastarąją frazę Arkadija sukūrė pati.) 


Ir vėl Terminuso planetoje gyvuoja komercinės federacijos 
centras, o pati federacija beveik tokia pat didi ir turtinga, kokia 
buvo prieš užkariavimą - ir galbūt netgi dar taikingesnė, dar de- 
mokratiškesnė. 

Ar kaip tik taip ir buvo numatyta? Ar Seldono vizija vis dar gy- 
va, ar Antroji Imperija vis dar tebeturi susiformuoti, praėjus še- 
šiems šimtams metų nuo šios dienos? Aš pati tikiu tuo, nes 


(Ši dalis buvo labai svarbi. Panelė Erkling paraštėse amžinai 
pripeckiodavo raudonu pieštuku šlykščiai didelėmis raidėmis: 
“Patciki tik aprašą. O kur tavo asmeninė nuomonė? Pagalvok! Iš- 
reikšk save! Prasismelk į savo sielą!" Prasismelk į savo sielą... Ga- 
lima pamanyti, kad ji kažką išmano apie sielas, šita surūgėlė to- 
kiu veidu, tarsi būtų prisirijusi žalių citrinų - kažin, ar ji yra bent 
kartą gyvenime nusišypsojusi?) 


politinė situacija dar niekad, jokiais laikais nebuvo tokia pa- 
lanki. Senoji Imperija jau galutinai mirusi, o Mulo valdymo lai- 
kotarpis sėkmingai užbaigė prieš tai klestėjusių karinių guber- 
natorių erą. Didžioji aplinkinės Galaktikos dalis taikinga ir civi- 
lizuota. 

Be to, ir paties Fondo vidinė sankloda kur kas sveikesnė nei 
buvo iki šiol. Prieš Mulo užkariavimus čia viešpatavo merai, 

eidavę šias pareigas paveldėjimo teise. Dabar gi nieko panašaus 
nebėra, mero postą užima tas, kuris laimi demokratinius rinki- 
mus - taip pat, kaip būdavo anksčiau. Nebėra maištaujančių 
Nepriklausomų Pirklių Pasaulių, neliko tos neteisybės ir nesk- 
landumų, kurių buvo gausu, kai keletas asmenų savo rankose 
sukaupdavo didžiulius turtus. 

Tad nėra jokio realaus pavojaus baimintis žlugimo, nebent 
tik jei Antrasis Fondas iš tikrųjų būtų pavojingas, kaip kad tvir- 
tina kai kurie. Tačiau jie neturi jokių įrodymų savo teiginiams 
pagrįsti, vieninteliai jų argumentai - miglota baimė bei prietarai. 
Manau, kad mūsų pasitikėjimas savimi, savo tauta, didžiuoju Sel- 
dono Planu turėtų išvyti iš mūsų protų ir širdžių bet kokias 
abejones, 


(Hmmmmm... Siaubas, kokia nuvalkiota banalybė, tačiau juk 
kažkaip šitaip ir reikia užbaigti?..) 


ir neabejoju... 


Šioje vietoje “Seldono Plano ateitis" nutrūko. Kažkas labai ty- 
liai, labai atsargiai pabeldė į langą. Arkadija pašoko, stengdamasi 
išlaikyti pusiausvyrą ant vieno krėslo ranktūrio, ir tiesiog prie- 
šais save išvydo už lango stiklo besišypsantį veidą; simetriškus jo 
bruožus įdomiai pabrėžė trumpa vertikali linija - prie lūpų pris- 
paustas pirštas. 

Valandėlę luktelėjusi, kol sumes kaip reaguoti į tokį netikė- 
tumą, Arkadija nusiropštė nuo krėslo, priėjo prie lovos, stovin- 
čios kaip tik ties plačiu langu, kuriame pasirodė tas vaiduoklis, 
atsiklaupė ant jos ir įsmeigė mąslų žvilgsnį į atvykėlį. 

Sypsena žmogaus veide labai greitai užgeso. Iki baltumo 
įtempti vienos rankos pirštai iš visų jėgų spaudė palange, o ant- 
rąja ranka Žmogus skubiai ir išraiškingai mostelėjo. Arkadija ra- 
miai pakluso tam mostui: ištraukė velkę, ir apatinis lango treč- 
dalis sklandžiai įslydo į specialų plyšį sienoje; į vidų plūstelėjęs 
šiltas pavasario vėjelis susimaišė su kondicionuotu kambario 
oru. 

- Įeiti vidun jūs negalite, - patenkinta pareiškė jam Arkadija. 
- Visus langus gaubia apsauginis laukas, praleidžiantis tik tuos, 
kurie čia gyvena. Jeigu mėginsite brautis vidun, pašėls kaukti visi 
įmanomi pavojaus signalai. - Valandėlę patylėjusi ji pridūrė: - At- 
rodote gana kvailai, balansuodamas ant tos atbrailos po langu. 
Jeigu nepasisaugosite, nudribsite žemyn, nusisuksite sprandą ir 
išlaužysite daugybę vertingų gėlių. 

- Tokiu atveju, - atsakė Žmogus už lango, kuris galvojo lygiai 
tą patį, tik jo mintyse būdvardis kur kas labiau tiko pirmajam 
komponentui, - gal išjungsite tą apsauginį lauką ir įsileisite ma- 
ne vidun? 

- Nemanau, kad vertėtų, - atsakė Arkadija. - Tikriausiai jūs su- 
painiojote namus. Matote, aš nesu iš tų merginų, kurios įsilei- 
(lžia nepažįstamus vyrus į savo... miegamąjį, ir dar naktį. 

Tai sakydama ji kiek prisimerkė, apsunkę vokai bylojo apie 
kūne kylantį karštį - ar bent jau, jos manymu, turėjo byloti. 

Bet kokius linksmumo likučius tarsi kažkas pūste nupūtė 
nuo nepažįstamojo veido. Jaunuolis sumurmėjo: 

- Juk čia daktaro Darelo namai, tiesa? 

- Kodėl turėčiau jums pasakyti? 

- O Galaktika... Na, likite sveika... 

- Jeigu jūs šoksite žemyn, jaunuoli, aš pati sukelsiu aliarmą. 

(Kreipinys buvo numatytas kaip subtilios ir sudėtingos ironi- 
jos dūris, mat pastabi Arkadijos akis sumetė, kad įsibrovėliui - 
mažų mažiausiai trisdešimt: pakankamai solidus amžius...) 

Valandėlę tvyrojo tyla. Galų gale visas įsitempęs atėjūnas pra- 
tarė: 

- Klausykite, mergužėle, jeigu nenorite manęs nei įsileisti, nei 
paleisti, tai ką man tuomet daryti? 

- Ką gi, turbūt teks įsileisti. Daktaras Darelas tikrai gyvena čia. 
Valandėlę, tuojau išjungsiu apsaugą. 


+ 


Atsargiai, pirmiausia atidžiai apsidairęs, jaunuolis įkišo ran- 
ką pro langą, prisitraukė ir įgriuvo vidun. Piktu pliaukštelėjimu 
nusipurtęs dulkes nuo kelių jis pakėlė įraudusį veidą į Arkadiją. 

- Ar esi tikra, kad nenukentės tavo geras vardas ir reputaci- 
ja, kai kas nors aptiks mane čia? 

- Jei kieno nors reputacija ir nukentės - tai tik jūsiškė. Kai tik 
išgirsiu žingsnius už durų, aš tučtuojau pradėsiu klykti ir pasa- 
kysiu, kad jūs jėga įsibrovėte vidun. 

- Šit kaip? - atsiliepė jis paniuręs, bet mandagiai. - O kaip pa- 
siaiškinsi, kodėl išjungei apsauginį lauką? 

- Pšššš! Juokų darbas. Visų pirma, jokio apsauginio lauko nė 
būt nebuvo. 

Jaunuolis sielvartingai išplėtė akis. 

- Vadinasi, tu mane apdūmei? Kiek gi tau metų, vaike? 

- Mano manymu, tai labai įžūlus klausimas, jaunuoli. Be to, 
aš nepratusi, kad į mane kas nors kreiptųsi “vaike". 

- Ką gi, nesistebiu. Tikriausiai tu esi užsimaskavusi Mulo se- 
nelė. Ar neprieštarausi, jeigu aš tuoj pat išeisiu, kol tu dar ne- 
surengei Linčo teismo spektaklio su manimi pagrindiniame 
vaidmenyje? 

- Geriau jau niekur neikite... Mano tėvas jūsų laukia. 

Nepažįstamasis akimoju vėl tapo atsargus. Kilstelėjęs vieną 
antakį jis nerūpestingai paklausė: 

- Šit kaip? Pas tavo tėvą yra svečių? 

- Ne. 

- Ar pastaruoju metu kas nors atsiuntė jam žinią? 

- Ne. Tik prekybininkai... ir jūs. 

- Gal atsitiko kas nors neįprasta? 

- Išskyrus jus - nieko. 

- Tuomet gal verčiau mane užmirši, sutarta? Ne, palauk, 
neužmiršk. Geriau pasakyk, iš kur sužinojai, kad tavo tėvas 
manęs laukia. 

- Nagi, juk tai pigiau grybų. Praėjusią savaitę jis gavo asmeni- 
nę kapsulę savo asmeniniu kodu; pranešimas, kaip žinia, oksi- 
davosi tuoj pat jį perskaičius. Kapsulės tūtelę jis tučtuojau įmetė 
į šiukšlių smulkintuvą. O vakar jis išleido Polę - tai mūsų tarnaitė 
- mėnesiui atostogų, kad ji galėtų aplankyti savo seserį Terminu- 
so Mieste. Gi šiandien po pietų jis pats paklojo lovą svečių kam- 
baryje. Taigi aš supratau, kad jis kažko laukia - kažko, apie ką 
man nederėtų žinoti. O paprastai jis viską man pasako. 

- Tikrai? Mane tai smarkiai stebina. Man regis, tu viską suži- 
nai anksčiau, nei jis spėja prasižioti. 

- Dažniausiai taip ir būna. 

Ji nusijuokė. Pasijuto rami ir atsipalaidavusi. Tiesa, šitas įsib- 
rovėlis - jau senis, tačiau atrodo vis dar neblogai, plaukai rusvi 
ir garbanoti, akys - žydros žydros. Gal ir neblogai būtų kada nors 
vėl sutikti tokį žmogų... kada nors, kai ir ji pati jau bus sena. 

- Bet, - paklausė jis, - kaip gi tu sužinojai, kad jis laukia bū- 
tent manęs? 

- O ko gi kito? Jis kažko laukė paslapčia, stengdamasis, kad 
niekas apie tai nesužinotų... jei tik suprantate, ką turiu omeny. 
Ir štai apsireiškiate jūs - ir braižotės sau apie langus, užuot ra- 
miai įėjęs vidun pro duris, kaip, be jokios abejonės, ir būtumėte 
pasielgės, jeigu turėtumėte bent kruopelytę proto. - Ji prisimi- 
nė mėgstamą frazę ir nedelsdama ją išpyškino: - Visi vyrai - kvai- 
liai! 

- Ar tik ne pernelyg gerai apie save galvoji, vaike... atsiprašau, 
panele? Juk galėjai ir apsirikti. O kas, jei imsiu ir pasakysiu tau, 
kad visa tai man didžiulė naujiena, o tavo tėvas, matyt, laukia vi- 
sai kito Žmogaus, ne manęs. 

- Taip jau imsite ir pasakysite! Aš juk įsileidau jus vidun tik ta- 
da, kai pamačiau, kad numetėte žemėn savo lagaminėlį. 

- Savo - ką? 

- Savo lagaminėlį, jaunuoli. Manote, aš akla? Ir nesakykite, 
kad jis išslydo jums iš rankų netyčia. Aš juk mačiau, kad pir- 
miausia jūs pasižiūrėjote žemyn, norėdamas įsitikinti, kad jis 
nukris saugiai. Susigaudėte, kad jis kris tiesiog po gyvatvore, kur 
niekas tikrai negalės jo pastebėti, ir nusiraminote - lagaminėlį 
paleidote iš rankos ir nė karto nebepažvelgėte žemyn. O kadan- 
gi, užuot ėjęs pro paradinės duris, jūs ėmėte šniukštinėti pro 

langus, vadinasi, baiminotės patekti į namus prieš tai neišžval- 
gęs situacijos. Kadangi su manim jums teko patirti šiek tiek var- 
go, pirmiausia jūs pasirūpinote ne savimi, o savo lagaminėliu, 
kas gali reikšti tik viena: kad ir kas tame lagaminėlyje bebūtų, tai 
jums atrodo esą vertingiau nei jūsų paties saugumas. Vadinasi, 
išvada tokia: kol jūs esate čia, o lagaminėlis - lauke, ir mes abu 
žinome, kad jis ten guli, jūs, ko gero, esate visiškai bejėgis. 

Pridususi ji stabtelėjo atsikvėpti, ir žmogus nedelsdamas įsi- 
terpė: 

- Pamiršai apie tai, kad aš galiu tuoj pat tave prismaugti ir iš- 
sinešdinti iš čia su visu lagaminėliu. 

- O jūs visai nepagalvojote apie tai, kad po lova aš turiu beis- 
bolo lazdą, kurią pasiekti galiu per dvi sekundes. Žinokite, kad 
kaip mergina aš labai stipri. 

Aklavietė. Galų gale, pabrėžtinai mandagiai, “jaunuolis" pa- 
sakė: 

- Jeigu jau taip susidraugavome, gal metas ir prisistatyti? Aš 
esu Pelėjas Antoras. O tu kuo vardu? 

- Arka... Arkadė Darel. Malonu susipažinti. 

- O dabar, Arkade, gal būsi gera mažylė ir pakviesi tėvą? 

Arkadija plykstelėjo. 

- Aš ne mažylė. Man regis, jūs elgiatės labai grubiai - ir dar 
prašydamas paslaugos. 

Pelėjas Antoras atsiduso. 

- Ką gi. Tai gal būsite geraširdė, kilni ir tauri mažoji senely- 
tė, visa prakvipusi levandomis, ir pakviesite savo tėvą? 

- Aš ir ne tai turėjau omeny, bet tiek to, tėvą pakviesiu. Ta- 
čiau nė neketinu nuleisti nuo jūsų akių, jaunuoli. - Ir ji smarkiai 
treptelėjo į grindis. 

Beveik tuoj pat koridoriuje sudundėjo skubūs žingsniai ir 
durys plačiai atsilapojo. 

- Arkadija... - čia pat tyliai sušniokštė su švilpesiu iškvėpto 
oro gūsis, ir daktaras Darelas paklausė: - Kas jūs toks, pone? 

Pelėjas pašoko ant kojų. Iš pirmo žvilgsnio matėsi, kad jam 
nuo krūtinės tarsi didžiulis akmuo nusirito. 

- Daktaras Toranas Darelas? Aš esu Pelėjas Antoras. Regis, jūs 
gavote apie mane žinią. Bent jau šitaip tvirtina jūsų duktė. 

- Mano duktė sakė, kad gavau žinią apie jus? 

Suraukęs antakius jis dėbtelėjo į ją, tačiau rūstus žvilgsnis, 
nepadaręs jokios žalos, tuoj pat atsimušė į išplėstų akių nuaustą 
nekaltybės tinklą, kuriuo Arkadija prisidengė nuo bet kokių kal- 
tinimų. 

Galų gale daktaras Darelas patvirtino: 

- Taip, aš iš tiesų jūsų laukiau. Prašau, eime su manimi že- 
myn. 
Ūmai jis stabtelėjo, akies kraštu užmatęs kažką judant. Tą pat 
akimirksnį jį pastebėjo ir Arkadija. 

Mergaitė tučtuojau šoko prie savo transkriptoriaus, tačiau 
veltui - tėvas stovėjo visai šalia jo. Tėvas švelniai pasakė: 

- Juk visą tą laiką tu palikai jį įjungtą, Arkadija. 

- Tėti! - su anaiptol neapsimestiniu sielvartu cyptelėjo ji. - La- 
bai nedžentelmeniška skaityti asmeninę kito žmogaus korespon- 
denciją, ypač kai ji įkalbėta balsu! 

- Aha! - ištarė daktaras Darelas. - Bet juk tai “balsu įkalbėta 
korespondencija" su nepažįstamu žmogumi - ir dar tavo miega- 
majame! Aš - tavo tėvas, Arkadija, ir privalau sergėti tave nuo vi- 
sokio blogio. 

- Dievulėliau... Nebuvo nieko panašaus į tai! 

Pelėjas staiga nusijuokė. 

- Bet juk kaip tik taip ir buvo, daktare Darelai. Jaunoji panelė 
ketino apkaltinti mane visomis įmanomomis nuodėmėmis, tad 
aš primygtinai prašau jus visa tai perskaityti - jau vien tam, kad 
išsaugočiau savo vardą nesuterštą. 

- Ak, - Arkadija iš paskutiniųjų suėmė save į nagą ir sutram- 
dė bepasrūvančias ašaras. Netgi jos tėvas ja nepasitiki! Prakeik- 
tasis transkriptorius... Jei šitas atlėpausis kvailys nebūtų ėmęs 
brazdintis apie langą, ji juk tikrai nebūtų pamiršusi išjungti apa- 
rato! Gi dabar tėvas privers ją išklausyti vieną tų ilgų ir švelnių 
pamokslų apie tai, kaip nedera elgtis jaunoms damoms. Kartais 
atrodė, kad jaunoms damoms išvis niekaip nedera elgtis, nebent 
tik paspringti ir pakratyti kojas. 

- Arkadija, - švelniai ištarė tėvas. - Man regis, kad jaunai da- 
mai... 

Ji tai jau žinojo! Ji tai jau žinojo! 

- „nedera šitaip draskyti akių gerokai vyresniems vyrams. 

- Gerai, gerai! O kurių galų jis slankiojo apie mano langus? 
Jauna dama turi bent šiokią tokią teise į privatumą! Dabar gi tu- 
rėsiu iš naujo perrašyti visą tą prakeiktą rašinį! 

- Tau nedera svarstyti, ar padoriai jis elgėsi, šlaistydamasis pa- 
lei tavo langus. Reikėjo paprasčiausiai jo neįsileisti. Turėjai tuč- 
tuojau pakviesti mane - ypač jeigu manei, kad šito Žmogaus aš 
laukiu. 

Ji piktai riktelėjo: 

- Verčiau jau išvis nebūtum susitikęs su tuo pusgalviu! Jis juk 
išduos visą reikalą, jei ir toliau landžios pro langus, užuot ramiai 
įėjęs pro duris! 

- Arkadija, niekas tavęs neprašo išsakyti savo nuomonę apie 
tokius dalykus, apie kuriuos tu ničnieko nenutuoki. 

- Nenutuokiu, kaipgi! Jums rūpi Antrasis Fondas, ne kas kita! 

Stojo tyla. Netgi Arkadija pajuto, kaip pilve kažkas nervingai 
krustelėjo. 

Daktaras Darelas tyliai paklausė: 

- Iš kur ištraukei? 

- Iš niekur, bet argi yra kitas toks dalykas, kurį vertėtų šitaip 
slėpti? Gali nesijaudinti, aš niekam apie tai neprasitarsiu. 

- Pone Antorai, - ištarė daktaras Darelas, - privalau jūsų atsip- 
rašyti dėl viso šito. 

- Ak, nieko tokio, - ne visai nuoširdžiai atsakė šis. - Jei ji par- 
sidavė tamsos jėgoms - tai ne jūsų kaltė. Tačiau prieš išeidamas 
norėčiau paklausti dar vieno dalyko, jei jūs neprieštarausite. Pa- 
nele Arkadija... 

- Ko dar pageidaujate? 

- Kodėl manai, kad kvaila yra lipti pro langą, užuot įėjus pro 
duris? 

- Todėl, kad tokiu būdu jūs visa gerkle rėkiate, kad stengia- 
tės kažką nuslėpti, nevisproti! Jei aš turėčiau paslaptį, aš juk ne- 
vaikščiočiau lipnia juosta užsiklijavusi burną, šitaip visiems pas- 
kelbdama: “Ei, žiūrėkite, aš turiu paslaptį!“ Aš plepėčiau lygiai 
tiek pat, kaip ir visada, bet apie visai kitus dalykus. Ar esate ka- 
da nors skaitęs apie garsiuosius Salvoro Hardino posakius? Jis 
buvo pirmasis mūsų meras - tikiuosi, žinote? 

- Taip, žinau. 

- Taigi jis yra pasakęs, kad tik toks melas, kuris nesigėdija 
pats savęs, gali pasiekti tikslą. Ir dar jis yra pasakęs, kad niekas 
neprivalo būti tiesa, bet viskas privalo skambėti kaip tiesa. Gi kai 
jūs įsibrovėte pro langą, tai buvo melas, kuris gėdijosi pats sa- 
vęs ir kuris anaiptol neskambėjo kaip tiesa. 

- Kaip tuomet būtum pasielgusi tu? 

- Jumis dėta, jeigu norėčiau susitikti su savo tėvu kokiu nors 
ypač slaptu reikalu, aš susipažinčiau su juo atvirai, visiems ma- 
tant, ir visiškai nesislėpdama su juo aptarčiau aibę nekalčiausių 
dalykų. O jau paskui, kai visi žinotų, kad jūs ir mano tėvas - 
draugai, kai jūsų bendravimą laikytų savaime suprantamu - tada, 
žinoma, galėtumėte pasidalyti ir pačiomis baisiausiomis paslap- 
timis - ir nė lapė nesulotų. Niekam ir į galvą neateitų, kad jūs 
kažką slepiate! 

Antoras keistai dėbtelėjo į mergaitę, paskui pažvelgė į jos tė- 
vą ir pasakė: 

- Ką gi, eime. Aš atsinešiau lagaminėlį, reikia pasiimti jį iš so- 
do. Valandėlę! Dar vienas klausimas. Arkadija, juk tu po lova ne- 
turi jokios beisbolo lazdos, tiesa? 

- Žinoma, neturiu! 

- Aha. Taip ir maniau. 

Daktaras Darelas dar stabtelėjo tarpduryje. 

- Arkadija, - pasakė jis, - kai perrašinėsi savo rašinį apie Sel- 
dono Planą, pasistenk apsieiti be tų mįslingų užuominų apie sa- 
vo senelę. Nėra jokio reikalo išvis apie tai užsiminti. 

Juodu su Pelėju tylėdami nulipo laiptais. Galų gale svečias 
tarsi prisiversdamas paklausė: 

- Ar galiu paklausti, pone? Kiek jai metų? 

- Užvakar suėjo keturiolika. 

- Keturiolika? Didžioji Galaktika... Sakykite, ar ji kada nors 
užsiminė, kad ateityje ketina ištekėti? 

- Ne. Bent jau man ji niekad to neminėjo. 

- Ką gi, jei kada nors ji sumanys tekėti, kuo skubiau jį nušau- 
kite. Turiu omeny - jos išrinktąjį. - Jis įsmeigė įdėmų žvilgsnį tie- 
siog į vyresniojo vyro akis. - Kalbu visiškai rimtai. Ar gali būti di- 
desnis siaubas už gyvenimą su ta, kuo ji taps sulaukusi kokių 
dvidešimties metų? Žinoma, aš nenorėjau jūsų įžeisti... 

- Jūs manęs ir neįžeidėte. Man regis, aš puikiai suprantu, ką 
turėjote omeny. 

Antrojo aukšto kambaryje šios švelnios jų analizės objektas 
nuvargusi, su pasibjaurėjimu atsigręžė į transkriptorių ir mono- 
toniškai išbėrė: 

- Seldonoplanoateitis. 

Transkriptorius su neįveikiamu aplombu užrašė tai grakščio- 
mis didžiosiomis raidėmis su įmantriais užraitymais: 

“SELDONO PLANO ATEITIS". 


8. Seldono planas 


MATEMATIKA, n-variantinės ir n-dimensinės geometrijos in- 
tegralinio bei diferencialinio skaičiavimo sintezė yra pagrindas 
to, ką Seldonas kadaise pavadino “mano mažytė žmonijos al-. 
gebra". 

GALAKTIKOS ENCIKLOPEDIJA 


Pažvelkime į kambarį! 

Šiuo metu mums visai nesvarbu, kur tas kambarys yra. Užten- 
ka pasakyti, kad tame kambaryje, labiau negu bet kur kitur, eg- 
zistavo Antrasis Fondas. 

Tai buvo kambarys, kuriame ištisus šimtmečius gyvavo gryna- 
sis mokslas, tačiau jame nebuvo visiškai jokios įrangos, su kuria 
jau ne vieną tūkstantį metų esame pratę sieti mokslą. Šio moks- 
lo esmė tebuvo tik matematinės koncepcijos, o darbo pobūdis 
tam tikra prasme panėšėjo į mąstymą senovinių, senovinių 

primityvių rasių, gyvenusių priešistoriniais laikais, anksčiau, nei 
buvo sukurtos pirmosios technologijos, anksčiau, nei žmonija 
pasklido iš nūnai nežinomos planetos, kurioje vienintelėje an- 
dai egzistavo. 

Vis dėlto vienas daiktas kambaryje buvo - sergstimas menta- 
linio mokslo ir kol kas neprieinamas netgi jungtinei visos liku- 
sios Galaktikos dalies fizinei jėgai. Tai buvo Pagrindinis Spindu- 
liuotuvas, gyvybiškai svarbiose savo detalėse talpinantis galuti- 
nai suformuotą Seldono Planą. 

Be jo tame kambaryje buvo dar ir žmogus - Pirmasis Kalbė- 
tojas. 

Jis buvo dvyliktasis iš eilės Plano saugotojų vadas, o jo titu- 
las nereiškė nieko daugiau, kaip tik tai, kad Antrojo Fondo va- 
dovų susirinkimuose jis paprastai kalbėdavo pirmas. 

Jo pirmtakui pavyko įveikti Mulą, tačiau po tos nuožmios ko- 
vos likę griuvėsiai vis dar tebebuvo smarkiai užgriozdę Plano ta- 
ką... Jau dvidešimt penkerius metus Pirmasis Kalbėtojas ir jo ad- 
ministracija vis stengėsi grąžinti užsispyrusių ir bukų Žmonių gy- 
venamą Galaktiką į tikrąjį kelią... Užduotis tikrai ne iš lengvųjų. 

Pirmasis Kalbėtojas pakėlė galvą ir pažvelgė į prasivėrusias 
duris. Nors visą tą laiką kambario vienumoje jis nepaliaudamas 
svarstė apie tą ketvirtį amžiaus neįtikėtinų pastangų, apie tai, 
kad visi įvykiai pamažu, bet nesulaikomai slenka link kulmina- 
cinio taško, nors jo protas buvo visiškai užimtas šiomis minti- 
mis, visgi jo sąmonė kaipmat ėmė su švelniu lūkesčiu vertinti įė- 
jusįjį. Tai buvo jaunuolis, studentas, vienas iš tų, kuriam anks- 
čiau ar vėliau teks perimti nesibaigiančius darbus. 

Jaunuolis neryžtingai trypčiojo tarpduryje, tad Pirmajam Kal- 
bėtojui teko prieiti prie jo ir, draugiškai uždėjus ranką ant pe- 
ties, įsivesti vidun. 

Studentas droviai nusišypsojo, į ką Pirmasis Kalbėtojas at- 
sakė: 

- Pirmiausia privalau pasakyti tau, kodėl tu čia. 

Dabar juodu įdėmiai žvelgė vienas į kitą virš skiriančio juos 
stalo. Nei vienas, nei kitas nekalbėjo - ar bent jau joks Galakti- 
kos žmogus, pats nepriklausąs Antrajam Fondui, nebūtų įtaręs 
juos kalbantis. 

Iš pat pradžių kalba buvo priemonė, kurią žmogus, tiesa, ne- 
tobulai, išmoko tam, kad sugebėtų perteikti savosios sąmonės 
mintis bei jausmus. Sukūręs tam tikrą sistemą iš garsų bei jų 
kombinacijų, kurių kiekviena išreikšdavo tam tikrą konkretų 
mentalinį niuansą Žmogus išvystė bendravimo metodą. Tačiau 
savo griozdiškumu ir amžinais prasminiais neatitikimais šis me- 
todas visas sąmonės subtilybes pavertė grubiais gerkliniais infor- 
maciniais signalais. 

Giliau... vis giliau... visų pasekmių priežastis įmanoma at- 
kapstyti, ir visus žmonijos patirtus kentėjimus galima atsekti iki 
to vieno vienintelio fakto, teigiančio, kad joks Žmogus per visą 
Galaktikos istoriją iki pat Hario Seldono ir saujelės gyvenusių- 
jų vėliau, nesugebėjo iš tikrųjų suprasti artimo savo. Kiekviena 
žmogiška būtybė gyveno už nepramušamos, iš visų pusių ją su- 
pančios dusinančio rūko sienos, kur be to vieno Žmogaus nega- 
lėjo egzistuoti niekas kitas. Tik retkarčiais iš kito plyšio gelmės, 
kur egzistavo kitas žmogus, atsklisdavo blausus signalo atšvaitas, 
tada abu Žmonės bent apgraibomis mėgindavo slinktis arčiau 
kits kito. Tačiau vienas kito nepažinodami jie niekaip negalėjo 
vienas kito suprasti, nedrįso vienas kitu pasitikėti, nuo pat kū- 
dikystės kamuojamas tos absoliučios izoliacijos sukelto siaubo 
bei nesaugumo pojūčio, žmogus Žmogui jautė užspeisto Žvėries 
baimę, kraugerišką medžioklio aistrą ir nepasotinamą godulį. 

Ištisus tūkstančius, dešimtis tūkstančių metų Žmogaus kojos 
klimpdamos klampojo po dumblyną, tuo pačiu įspausdamos į 
klampynę ir sąmonę, kuri visus tuos tūkstantmečius būtų pui- 
kiausiai tikusi netgi žvaigždžių draugijai. 

Atkaklus ir paniuręs Žmogus instinktyviai vis siekė kažkaip 
ištrūkti iš kaustančių grandinių, išsiveržti iš įprastos kalbos ka- 
lėjimo. Semantika, simbolinė logika, psichoanalizė - visa tai bu- 
vo priemonės, kurių dėka kalba galėjo tobulėti arba tapo įma- 
noma išvis be jos apsieiti. 

Tobulėjant mentaliniams mokslams, galų gale išsivystė psi- 
choistorija, visa ką gebanti išreikšti matematinėmis abstrakcijo- 
mis - ir kaip tik jai pagaliau pavyko pasiekti tikslą. Vystant ma- 
tematines koncepcijas, būtinas norint suvokti neuronų fiziolo- 
gijos bei nervų sistemos elektrochemijos faktus, kuriuos pačius 
reikėjo - būtinai reikėjo - išsiaiškinti iki branduolinių jėgų lygio, 
pirmą kartą istorijoje tapo įmanoma iš tikrųjų išvystyti psicho- 
logiją. Gi apibendrinant psichologijos žinias, taikant jas nebe in- 
dividams, 0 grupėms, teko matematizuoti ir sociologiją. 

Grupės, labai didelės grupės, milijonai kiekvienoje planetoje 
gyvenančių Žmonių, trilijonais gyventojus skaičiuojantys Sekto- 
riai, kvadrilijonai žmonių, apgyvenusių visą Galaktiką - visi jie ta- 
po ne šiaip paprastomis žmogiškomis būtybėmis, o gigantiško- 
mis pajėgomis, kurių situaciją buvo galima interpretuoti statis- 
tiškai; o tada Hariui Seldonui ateitis tapo aiški ir neišvengiama, 
tada jis jau galėjo sukurti Planą. 

Tas pats mentalinio mokslo išsivystymo pagrindas, kurio dė- 
ka buvo sukurtas Seldono Planas, sudarė sąlygas ir Pirmajam 
Kalbėtojui šnekėtis su Studentu be žodžių. 

Kiekviena, kad ir menkiausia reakcija į kokį nors stimulą tuo 
pačiu buvo labai konkreti net ir pačių mažiausių pokyčių, visų 

pašnekovo sąmonėje srovenančių tėkmių nuoroda. Tiesa, Pir- 
masis Kalbėtojas negalėjo savaime perprasti emocinės Studen- 
to būklės - tokį sugebėjimą turėjo Mulas, tačiau jis buvo mutan- 
tas, apdovanotas tokiomis galiomis, kurių iki galo suvokti neva- 
liotų nė vienas eilinis žmogus, netgi antrafondietis. Gi Pirmasis 
Kalbėtojas pašnekovo emocijas užčiuopdavo tik intensyvių pra- 
tybų dėka. 

Vis dėlto visuomenei, kurios bendravimo pagrindas yra vien 
tiktai kalba, neįmanoma tiksliai paaiškinti, kaip tarpusavyje 
bendrauja Antrojo Fondo atstovai, tad nuo šiol tiesiog nebek- 
reipsime į tai dėmesio. Pirmojo Kalbėtojo perteikiamą informa- 
ciją užrašysime taip, tarsi jis kalbėtų įprastais žodžiais, tik reikia 
iš karto perspėti, kad toks vertimas anaiptol ne visada būna tiks- 
lus; tačiau šiomis aplinkybėmis nieko geresnio negalime pasiū- 
lyti. 

Taigi tarkime, kad Pirmasis Kalbėtojas, užuot kaip tik taip nu- 
sišypsojęs ir būtent taip kilstelėjęs pirštą, iš tiesų paprasčiausiai 
pasakė: 

- Pirmiausia privalau pasakyti tau, kodėl tu čia. 

Pirmasis Kalbėtojas bylojo: 

- Didžiąją gyvenimo dalį tu kruopščiai ir intensyviai studija- 
vai mentalinius mokslus ir pasiekei neblogų rezultatų. Įsisavinai 
viską, ką tau galėjo duoti mokytojai. Dabar gi atėjo laikas ir tau, 
ir dar keliems tokiems kaip tu mokytis Kalbėtojo meno. 

Iš anapus stalo plūstelėjo jaudulio srautas. 

- Ne, ne... Šitą žinią tu privalai sutikti ramiai. Tu vyleisi, kad 
šitiems mokslams tiksi. Ir baiminaisi, kad netiksi. Tačiau ir vil- 
tis, ir baimė yra silpnybės. Tu žinojai, kad tiksi, tačiau dvejojai, 
ar tikrai gali pripažinti šį faktą, nes dėl tokio žinojimo gal būsi 
palaikytas pernelyg pasipūtusiu ir vis dėlto netiksi. Nesąmonė! 
Užvis labiausiai, beviltiškai kvailas yra tas, kuris nesupranta esąs 
išmintingas. Tai ir yra dalis tavo kvalifikacijos - kad tu žinojai tik- 
siąs. 

Įtampa kitapus stalo atlėgo. 

- Štai taip. Dabar tu jautiesi jau kur kas geriau. Nebesiruoši 
gintis. Taigi dabar įstengsi žymiai geriau susitelkti ir kur kas ge- 
riau viską suprasi. Neužmiršk, kad siekdamas didžiausio efekty- 
vumo anaiptol neprivalai riboti savo proto griežtais kontrolės 
barjerais - beje, patyrusiai ir kvalifikuotai sąmonei prasismelkti 
į tokį sukaustytą protą nė kiek ne sunkiau nei į nuogą mentali- 
tetą. Užuot apsitvėrus barjerais, reiktų ugdyti savyje naivumą, sa- 
vęs suvokimą ir nesavanaudišką savimonę - tada net nebeturė- 
si ką slėpti. Mano protas yra visiškai atviras tau. Tebūnie galima 
tai pasakyti apie mus abu. 

Jis kalbėjo toliau: 

KGuti Kalbėtoju anaiptol nėra lengva. Visų pirma, nelengva 
buu ji vien psichoistoriku; o juk netgi ne kiekvienam iš pačių 

iškiliausiųjų psichoistorikų pakanka kvalifikacijos tapti Kalbėto- 
ju. Čia esama esminio skirtumo. Kalbėtojas turi ne tik puikiai iš- 
manyti matematines Seldono Plano vingrybes - jis dar privalo 
dar ir puoselėti jį, visapusiškai remti ir pritarti galutiniams jo 
tikslams. Jis privalo mylėti Planą, privalo juo gyventi ir alsuoti. 
Dar daugiau - Planas jam turi būti tarsi gyvas bičiulis. 

Ar tu žinai, kas tai? 

Pirmojo Kalbėtojo ranka švelniai palietė stalo viduryje gulintį 
juodą blizgantį kubą. Jis buvo visiškai lygus, neturėjo jokių išs- 
kirtinių bruožų. 

- Ne, Kalbėtojau, nežinau. 

- Ar esi kada nors girdėjęs apie Pagrindinį Spinduliuotuvą? 

- Šitai? - Apstulbimas. 

- Tikėjaisi kažko įspūdingesnio, kas sukeltų pagarbią baimę? 
Ką gi, visai natūralu. Jį sukūrė Seldono aplinkos žmonės dar Im- 
perijos laikais. Beveik keturis šimtus metų jis puikiai mums tar- 
navo, atitiko visus poreikius; jo niekad nereikėjo nei taisyti, nei 
reguliuoti. Laimė, kad taip yra, mat nė vienas iš Antrojo Fondo 
žmonių nėra pakankamai kvalifikuotas, kad įstengtų imtis ko- 
kios nors techninės jo priežiūros. - Jis maloniai nusišypsojo. - Ži- 
noma, Pirmojo Fondo žmonės tikriausiai gebėtų sukonstruoti 
dublikatą, tačiau, be abejo, jie niekad neturi apie jį sužinoti. 

Jis nuspaudė svertą, įtaisytą stale jo pusėje, ir kambarys pas- 
kendo tamsoje. Tačiau tik akimirksniui. Beveik tuoj pat nušvito 
dvi ilgos kambario sienos, jų skleidžiama šviesa vis intensyvėjo. 
Iš pradžių švytėjimas buvo vientisas, skaidriai baltas, bet paskui 
tai šen, tai ten šmėkštelėjo tamsesnių dėmelių pėdsakai, gi šie 
galų gale virto juodomis, tvarkingai atspausdintomis lygtimis, 
tarp kurių protarpiais suvinguriuodavo raudonas siūlelis tarsi 
siauras, vis nutrūkstantis upokšnis, srovenantis per tamsų mišką. 

- Eikš, mano berniuk, ateik čia, atsistok priešais sieną. Šešė- 
lio tu nemesi. Ši šviesa sklinda iš Spinduliuotuvo ne visai įprastu 
būdu. Tiesą sakant, aš nėmaž nenutuokiu, kokiu būdu sukuria- 
mas toks efektas, tačiau šešėlis šioje šviesoje nekrinta. Tai aš tik- 
rai Žinau. 

+ 


Šviesos nutvieksti juodu stovėjo greta kits kito. Abi sienos 
siekė po trisdešimt pėdų ilgio ir dešimt - aukščio. Smulkučiai 
rašmenys užpildė jas iki paskutinio milimetro. 

- Tai - anaiptol ne visas Planas, - paaiškino Pirmasis Kalbėto- 
jas. - Norint sutalpinti ant dviejų sienų jį visą, atskiras lygtis reik- 
tų sumažinti iki mikroskopinio dydžio. Tačiau viso Plano mums 
šiuo metu ir nereikia. Tai, ką tu matai, yra pagrindinės Plano da- 
lys laikotarpiui iki šios dienos. Tu juk šito mokeisi, tiesa? 

- Taip, Kalbėtojau. 

- Ar atpažįsti kurią nors dalį? 

Stojo neskubri tyla. Studentas ištiesė pirštą, ir lygčių eilė ėmė 
slysti siena žemyn, kol kaip tik ta funkcijų grupė, apie kurią jis 
pagalvojo - vargu bau greitą, beveik abstraktų jo piršto judesį 
buvo galima laikyti tikslia nuoroda - atsidūrė akių lygyje. 

Pirmasis Kalbėtojas tyliai nusijuokė. 

- Netrukus įsitikinsi, kad Pagrindinis Spinduliuotuvas puikiai 
prisiderina prie tavo sąmonės. Tas mažas prietaisėlis gali pateik- 
ti tau ir daugiau siurprizų. Ką norėjai pasakyti apie pasirinktą- 
ją lygtį? 

- Tai... - Studentas akimirką sudvejojo, bet tuoj pat tęsė, - Ry- 
gelio integralas; remdamasis planetos tendencijų pasiskirstymu, 
jis nurodo, kad planetoje, o gal Sektoriuje egzistuoja dvi vyrau- 
jančios ekonominės klasės, plius nestabilus emocinis modelis. 

- O ką tai reiškia? 

- Jis išreiškia įtampos ribą, nes čia mes turime, - jis parodė 
pirštu, ir lygtys vėl persigrupavo, - konverguojančias eiles. 

- Gerai, - pratarė Pirmasis Kalbėtojas. - O dabar pasakyk man, 
ką apie visa tai manai. Užbaigtas meno kūrinys, tiesa? 

- Žinoma! 

- Žinoma ne! Jokiu būdu! - Pirmasis Kalbėtojas prašneko ašt- 
riai: - Tai yra pirmoji pamoka, kurią tu, jau išmokęs neteisingai, 
dabar privalėsi pamiršti. Seldono Planas nėra nei užbaigtas, nei 
teisingas. Tiesiog tai geriausias variantas, kurį tais laikais pavy- 
ko sudaryti. Jau daugiau nei tuzinas žmonių kartų be paliovos 
gilinasi į šias lygtis, dirba prie jų, skaido jas iki dešimtainių trup- 
menų, vėl jungia į visumą. Jie nuveikė netgi dar daugiau. Beveik 
keturis šimtus metų jie stebėjo visus įvykius ir lygindami juos su 
pranašystėmis bei lygtimis, tikrino realybę. Jie daug ko išmoko. 

Jie sužinojo gerokai daugiau, nei kada nors žinojo Seldonas, 
ir, jei naudodamiesi per šimtmečius sukauptomis žiniomis mes 
galėtume pakartoti Seldono darbą, mes atliktume jį geriau. Ar 
tau viskas aišku? 

Studentas atrodė šiek tiek priblokštas. 

- Tam, kad galėtum tapti Kalbėtoju, - tęsė Pirmasis Kalbėto- 
jas, - tu pats savo asmeniniu indėliu turėsi prisidėti prie Plano 
kūrimo. Nepamanyk, kad piktžodžiauju. Matai tas raudonas 
juosteles? Kiekviena jų ženklina žmonių, gyvenusių jau po Sel- 
dono, netgi mūsų amžininkų, indėlį. Nagi... Nagi... - Jis pažvel- 
gė į viršų. - Štai! 

Atrodė, kad visa siena mirgėdama griūte griūva ant jo. 

- Štai ši - mano, - parodė jis. 

Plonytė raudona linija vijosi aplink dvi išsišakojusias strėliu- 
kes, apjuosdama ir palei jas nusidriekusius du plotelius po še- 
šias kvadratinės pėdas, iki kraštų primargintus išvadų. Tarp abie- 
jų strėliukių raudonavo visa eilė lygčių. 

- Iš pažiūros atrodo visai nedaug, - pasakė Kalbėtojas. - Tai 
toks taškas Plane, kurį mes pasieksime ne greičiau kaip po to- 
kio pat laikotarpio, koks jau praėjo. Tai vienijimosi periodas, kai 
besikuriančią Antrąją Imperiją valdys konkuruojančios asmeny- 
bės. Čia slypi alternatyvos galimybė: jei tarpusavyje kovojančių 
priešininkų jėgos bus pernelyg lygios, gali atsitikti taip, kad Im- 
perija suskils, o jei kova bus pernelyg nelygi, Imperija tvirtai 
konsoliduosis per anksti, ir iškils sąstingio pavojus. Abi šios ti- 
kimybės čia išanalizuotos, įvertintos jų pasekmės ir nurodyti bū- 
dai išvengti tiek vienos, tiek kitos. 

Vis dėlto visa tai tėra tikimybės - gali egzistuoti dar ir trečias 
variantas. Tiesa, jis menkai tikėtinas, jei nori tikslaus jo įvertini- 
mo - 12,64 procento. Tačiau būtina išanalizuoti net ir pačias 
menkiausias tikimybes - jau yra pasitaikę, kad realizuojasi kaip 
tik jos, tad galima sakyti, kad Planas yra išbaigtas tik keturiasde- 
šimčia procentų. Taigi tą trečią variantą sudaro tikimybės, kad 
dvi ar daugiau konfliktuojančių šalių susitars ir pasieks komp- 
romisą. Tuomet, kaip jau užsiminiau anksčiau, Imperija konso- 
liduotųsi visai nepageidautinu pavidalu, o paskui neišvengtume 
ir kur kas didesnės žalos, kai įsiliepsnotų pilietiniai karai - gi jei- 
gu kompromiso nebūtų, pirmiausia ir tektų išgyventi pilietinių 
karų etapą. Laimei, tos trečiosios tikimybės irgi įmanoma išveng- 
ti. Štai šitai ir buvo mano indėlis. 

- Ar negalėčiau įsiterpti, Kalbėtojau? Kaip būna įvedami pa- 
keitimai? 

- Tarpininkaujant Spinduliuotuvui. Pavyzdžiui, savo paties at- 
veju įsitikinsi, kad matematinius tavo apskaičiavimus labai griež- 
tai patikrins bent penkios skirtingos tarybos, tau teks gintis nuo 
vieningų ir negailestingų atakų. Paskui, praėjus dvejiems me- 
tams, tavo išvystyta teorija bus vėl peržiūrėta. Jau yra pasitaikę, 
ir net ne kartą, kad iš pažiūros tobulo darbo trūkumai išryškė- 
ja tik po indukcinio keleto mėnesių ar netgi metų periodo. Bū- 
na ir taip, kad klaidas aptinka pats darbo autorius. 

Jeigu po dvejų metų naujoji teorija vėl išlaiko egzaminą - ly- 
giai tokį pat griežtą ir smulkmenišką kaip pirmasis - arba, dar ge- 
riau, jei per tą laiką jaunasis mokslininkas papildo ją naujomis 
detalėmis ar pagalbiniais įrodymais, tuomet mes įtraukiame ją į 
Planą. Tai buvo mano karjeros kulminacinis taškas. Tas pat lau- 
kia ir tavęs. 

Pagrindinis Spinduliuotuvas gali prisiderinti prie tavo sąmo- 
nės, tad visus taisymus bei papildymus nesunku suvesti menta- 
liniu ryšiu. Nebus nė menkiausios nuorodos, kad šis konkretus 
pataisymas ar papildymas yra būtent tavo. Per visą Plano istori- 

ją visi kaip įmanydami vengė asmeniškumų. Planas yra visų mū- 
sų bendras kūrinys. Ar supranti? 

- Taip, Kalbėtojau! 

- Gerai, tuomet pakaks apie tai. 

Jis žingtelėjo prie Pagrindinio Spinduliuotuvo, ir sienos tuoj 
pat vėl aptemo, liko tik įprastas kambario apšvietimas, kurio šal- 
tinis buvo įtaisytas pačioje palubėje, viršutinėse sienų briau- 
nose. 

- Sėskis čia, prie mano stalo, ir paklausyk, ką tau pasakysiu, 
- vėl prašneko Pirmasis Kalbėtojas. - Paprastam psichoistorikui 
visai pakanka gerai išmanyti biostatiką bei neurocheminę elekt- 
romatematiką. Kai kurie nieko kito ir nežino ir tetinka būti sta- 
tistiniais technikais. Tačiau Kalbėtojas privalo sugebėti analizuo- 
ti Planą ir be matematikos. Jeigu ne patį Planą, tuomet bent jo 
filosofiją ir tikslą. 

Visų pirma - koks gi yra Plano tikslas? Prašau, išdėstyk tai sa- 
vais žodžiais. Tik nemėgink apeliuoti į kokius nors jausmus. Ga- 
liu tave užtikrinti, kad už glotnią ir mandagią iškalbą tavęs tik- 
rai niekas neįvertins. 

Pagaliau Studentui atsivėrė galimybė pasakyti daugiau nei 
porą žodžių, ir jis kiek padvejojo prieš nerdamas į laukiančią, 
specialiai jam išvalytą erdvę. Po valandėlės jis droviai prašneko: 

- Vertindamas įgytas žinias drįstu daryti išvadą, kad Plano 
tikslas yra išugdyti žmonių visuomenę, pagrįstą absoliučiai kito- 
kia orientacija nei visos ligšiolinės. Tokia orientacija, kuri, re- 
miantis psichoistorijos atradimais, niekada negalėtų susiformuo- 
ti spontaniškai... 

- Stop! - reikliai pertraukė jį Pirmasis Kalbėtojas. - Nevalia sa- 
kyti “niekada".. Šitaip sakydamas tu tiesiog tingi kruopščiai įver- 
tinti absoliučiai visus faktus. Iš tikrųjų psichoistorija numato tik- 
tai tikimybes. Kokio nors konkretaus įvykio tikimybė gali būti 
neįtikėtinai maža, tačiau ji vis vien visada bus didesnė nei nulis. 

- Taip, Kalbėtojau. Jei leisite pasitaisyti, išsireikšiu šitaip: kaip 
gerai žinoma, neegzistuoja jokia paminėjimo verta tikimybė, kad 
pageidaujamoji orientacija gali susiformuoti spontaniškai. | 

- Jau geriau. Kokia ta orientacija? 

- Numatoma civilizacija turėtų vystytis mentalinių mokslų pa- 
grindu. Per visą žinomą žmonijos istoriją svarbiausia bet kokios 
pažangos prielaida visada buvo fizinių technologijų tobulėjimas, 
taip pat ir Žmogaus sugebėjimas tvarkyti jį supantį negyvąjį pa- 
saulį. Gi asmenybės bei visuomenės kontrolė buvo palikta atsi- 
tiktinumo valiai arba jos buvo siekiama apgraibomis ieškant in- 
tuityviųjų etinių sistemų, pagrįstų įkvėpimu bei emocijomis. To 
pasekmė: nė vienoje kultūroje stabilumas nesiekė daugiau kaip 
penkiasdešimt penkis procentus, o ir už tuos pačius neretai tek- 
davo sumokėti milžinišką žmogaus kančių kainą. 

- O kodėl orientacija, apie kurią kalbame, nėra spontaniška? 

- Todėl, kad vyraujanti žmonijos mažumos dalis mentaline 
prasme yra pajėgi tobulinti fizinius mokslus, iš ko jie visi vėliau 
gauna grubios, bet apčiuopiamos naudos. Vis dėlto visai nežy- 
mi tos mažumos dalis iš prigimties sugeba vesti žmoniją per kur 
kas sudėtingesnes mentalinio mokslo painiavas - tačiau nauda, 
pasiekiama vystant šį mokslą, nors yra žymiai ilgaamžiškesnė, 
bet tuo pačiu ir gerokai subtilesnė, ne tokia akivaizdi. Taigi il- 
gainiui šios orientacijos dėka neišvengiamai susiformuotų men- 
taline prasme tobuliausiųjų Žmonių geranoriška diktatūra - tiesą 
sakant, valdžia atitektų iš esmės kitai, aukštesnei žmonių rasei. 
"Tačiau tokia situacija daug ką papiktintų, ir minėtoji valdymo 
forma nebūtų stabili be tam tikros jėgos panaudojimo, o naudo- 
jant jėgą visa likusioji žmonijos dalis neišvengiamai smuktų iki 
labai žemo lygio. Toks vystymosi kelias mums visiškai nepriim- 
tinas, ir mes privalome visomis išgalėmis jo vengti. 

- Kokia tuomet išeitis? 

- Išeitis ir yra Seldono Planas. Visos sąlygos buvo sudarytos 
ir vėliau palaikomos taip, kad praėjus tūkstančiui metų nuo pro- 
ceso pradžios (arba šešiems šimtams - nuo mūsų laikų) susifor- 
muotų Antroji Galaktinė Imperija, kurios žmonės jau būtų pa- 
sirengę mentalinio mokslo valdžiai. Per tą patį laikotarpį nuolat 
tobulėjantis Antrasis Fondas turėtų išauginti grupę psichologų, 
pajėgių imtis vadovavimo. Kitaip tariant, apie ką aš pats neretai 
susimąstydavau, Pirmasis Fondas turėtų pateikti fizinę vieningo 
politinio darinio struktūrą, o Antrasis Fondas - išauginti menta- 
linę valdančiosios klasės struktūrą. 

- Suprantu. Visai neblogai. Kaip manai, ar bet kokia Antroji 
Imperija, susiformavusi per Seldono numatytą laikotarpį, ir bus 
jo Plano įgyvendinimas? 

- Ne, Kalbėtojau, aš taip nemanau. Yra bent keletas Antrosios 
Imperijos variantų, kurie gali susiformuoti laikotarpiu nuo de- 
vynių iki septyniolikos šimtmečių po Plano įgyvendinimo pra- 
džios, tačiau tik vienas iš jų ir yra ta tikroji Antroji Imperija. 

- Dabar, atsižvelgdamas į visa tai, ką kalbėjome, pasakyk: ko- 
dėl taip būtina nuslėpti Antrojo Fondo egzistavimą nuo visų, o 
ypač - nuo Pirmojo Fondo? 

Studentas kruopščiai skvarbė šį klausimą, ieškodamas užmas- 
kuotos jame slaptos prasmės, tačiau taip jos ir nerado. Atsakė jis 
gerokai nerimaudamas: 

- Dėl tos pačios priežasties, dėl kurios Plano visumos detalės 
privalo būti nuslėptos nuo visos žmonijos. Psichoistorijos dės- 
niai pačia savo prigimtimi yra statistiniai, ir jiems gresia didžiu- 
liai iškraipymai tuo atveju, jei individų veiksmai pačia savo pri- 
gimtimi tampa nebeatsitiktiniai. Jeigu bent kiek didesnė žmonių 
grupė sužinotų svarbiausiąsias Plano detales, tuomet visus jų 

veiksmus ir sąlygotų tas žinojimas - tai yra jų veiksmai nebebū- 
tų atsitiktiniai psichoistorijos aksiomų prasme. Kitais žodžiais ta- 
riant, taptų nebeįmanoma tobulai juos numatyti. Atleiskite, Kal- 
bėtojau, aš pats jaučiu, kad mano atsakymas nepatenkinamas. 

- Gerai, kad jauti. Tavo atsakymas tiesiog neišbaigtas. Nuslėp- 
ti būtina patį Antrąjį Fondą, ne vien tik Planą. Antroji Imperija 
vis dar nesusiformavusi. Dabartinė mūsų visuomenė vis dar ned- 
vejodama atmestų valdančiąją psichologų klase - tiesiog bijotų 
jos pasiekimų ir su ja kovotų. Ar supranti tai? 

- Taip, Kalbėtojau, suprantu. Šis dalykas niekada nebūdavo 
pabrėžiamas... 

- Per švelniai pasakei. Apie tai niekada ir nebuvo užsiminta - 
bent jau studentų auditorijose, nors tu turėtum sugebėti išpro- 
tauti tai pats. Tačiau šį ir daugelį kitų dalykų mes dar ne kartą 
aptarsime dabar ir artimiausioje ateityje, kol tu mokysies Kalbė- 
tojo meno. Susitiksime po savaitės. Noriu, kad per tą laiką pa- 
rengtum komentarus vienai problemai, kurią tuojau tau pateik- 
siu. Tai visai nereiškia, kad man reikia kruopščios ir išsamios 
matematinės analizės. Tokią užduotį per metus įveiktų kvalifi- 
kuotas specialistas, o ne tu - per savaitę. Tačiau norėsiu, kad nu- 
rodytum kryptis bei tendencijas... 

Pažvelk - štai čia Seldono Plane yra išsišakojimas; laikotarpis 
- maždaug prieš penkiasdešimt metų. Rasi visas būtinas detales. 
Tu pastebėsi, kad sąlyginės realybės kelias atsišakojo nuo iš 
anksto numatytojo varianto, nors tokio įvykio tikimybė buvo 
mažesnė nei vienas procentas. Tau reikės numatyti, kiek laiko 
gali prireikti, kol tas atotrūkis taps -negrįžtamu. Be to, apskai- 
čiuok tikėtinas pasekmes tuo atveju, jei padėtis nebus ištaisyta, 
ir paieškok protingo būdo ją ištaisyti. 

Studentas įjungė aparatą ir niauriai peržvelgė pirmas pasitai- 
kiusias eilutės, sumirgėjusias nedideliame ekranėlyje. 

Jis paklausė: 

- Kodėl jūs skiriate man kaip tik šią užduotį, Kalbėtojau? Aki- 
vaizdu, kad jos reikšmė - anaiptol ne vien akademinė. 

- Ačiū, mano berniuk. Tu greitai viską suvoki, kaip kad aš ir 
tikėjausi. Ši problema tikra, tai ne kokia nors prielaida. Beveik 
prieš pusę šimtmečio į Galaktikos istoriją įsiveržė Mulas; ištisus 
dešimt metų jis buvo pats svarbiausias Visatos veiksnys. Jo pasi- 
rodymas nebuvo numatytas, mes nebuvome jam pasiruošę. Jis 
labai rimtai iškreipė Planą, tačiau lemtingų pasekmių kol kas pa- 
vyko išvengti. 

Vis dėlto, norėdami sustabdyti Mulą anksčiau, nei sulauksi- 
me lemtingo, nebepataisomo galo, mes buvome priversti imtis 
aktyvių veiksmų prieš jį. Mes atskleidėme savo egzistenciją, o 
kas dar žymiai blogiau - netgi dalį savo galių. Pirmasis Fondas 
sužinojo apie mus, ir dabar tas žinojimas sąlygoja visus jų veiks- 

mus. Pažvelk, pateiktoje problemoje tai aiškiai matyti. Štai Čia. 
Ir čia. | 

Neabejoju, kad tu niekam apie tai neprasitarsi. 

Stojo nejauki tyla - išsigandęs Studentas tik pamažu suvokė, 
ką išgirdęs. Pagaliau jis ištarė: 

- Vadinasi, Seldono Planas žlugo! 

- Dar ne. Kol kas jis dar tik gali žlugti. Paskutiniais apskaičia- 
vimais mūsų sėkmės tikimybė vis dar tebesiekia 21,4 procento. 


9. Suokalbininkai 


Daktarui Darelui ir Pelėjui Antorui vakarai slinko draugiškai 
bendraujant, o dienos - maloniai dinderį mušant. Iš pažiūros vi- 
sai galėjai pamanyti, kad daktarą Darelą aplankė paprasčiausias 
svečias. Daktaras visiems pristatė jaunuolį kaip pusbrolį iš toli- 
mos planetos, šitaip užgesindamas bet kokį pašalinių asmenų 
susidomėjimą. 

Vis dėlto nereikšminguose pokalbiuose retkarčiais išsprūsda- 
vo vardas. Jį išgirdę pašnekovai valandėlę susimąstydavo. Dak- 
taras Darelas kartais ištardavo “Taip", o kartais - "Ne". Skambin- 
damas atvira ryšio linija jis lyg niekur nieko pasikviesdavo kai 
kuriuos draugus: 

- Norėčiau supažindinti jus su savo pusbroliu. 

Savo ruožtu Arkadija irgi intensyviai ruošėsi. Tiesą sakant, ji 
labiau nei kiti ėjo aplinkiniais keliais, ir jos veiksmus vargu bau 
buvo galima vadinti visai sąžiningais. 

Pavyzdžiui, mokykloje ji privertė Olintijų Užtvanką padova- 
noti jai savos gamybos autonominį garso imtuvą - ir suveikė to- 
kiais metodais, kurie gan nedviprasmiškai bylojo, kad ateityje 
bet kuriam su ja susidūrusiam vyrui neišvengiamai grės mirtinas 
pavojus. Pernelyg nesileidžiant į smulkmenas, galima pasakyti 
tiek: ji taip smarkiai susidomėjo Olintijaus pomėgiu, apie kurį 
jis mėgdavo kalbėti, jei tik kas nors klausydavosi (namuose jis 
turėjo dirbtuvę), tuo pačiu sumaniai skirdama dalį dėmesio ir 
pačiam striukam drūtam Olintijui, kad nelaimėlis vaikinas neti- 
kėtai pasijuto: 1) be paliovos gyvai svarstąs hiperbangų variklio 
veikimo pricipus; 2) pradedąs svaigti nuo tų didelių, įdėmiai į 
jį smingančių akių žvilgsnio; 3) brukte brukąs į nekantrias jos 
rankas didžiausiąjį savo kūrinį - tą patį anksčiau paminėtąjį im- 
tuvą. 

Gavusi, ko norėjo, Arkadija dar kurį laiką skyrė dėmesį Olin- 
tijui, bet vis mažesnėmis ir mažesnėmis porcijomis. Ji tiesiog ne- 
norėjo, kad jis įtartų, jog imtuvas ir tebuvo vienintelis draugys- 
tės pretekstas. Olintijus po to dar kelis mėnesius puoselėjo šio 
trumpo savo gyvenimo periodo prisiminimus, tačiau kadangi 

nebuvo jokio tęsinio, galų gale jam nusibodo, ir jis išmetė tai iš 
galvos. 

Kai atėjo septintasis vakaras, ir daktaro Darelo svetainėje prie 
padengto stalo, tik be tabako, susirinko penketas vyrų, ant Ar- 
kadijos staliuko antrojo aukšto kambaryje jau gulėjo tas per 
daug į akis nekrintantis, savos gamybos Olintijaus išradingumo 
vaisius, kurio paskirtį iš pažiūros ne taip jau lengva buvo įspėti. 


+ 


Taigi penketas vyrų. Pats daktaras Darelas, žinoma - jau ge- 
rokai žilstelėjęs, skrupulingai apsirengęs, atrodąs žymiai vyres- 
nis, nors buvo dar tik keturiasdešimt dvejų. Pelėjas Antoras - 1a- 
bai rimtas, gyvai besižvalgantis, iš pažiūros dar labai jaunas ir 
šiek tiek sutrikęs. Ir dar trejetas, kurių iki šiol nebuvome sutikę: 
Džolis Terboras - radijo ir televizijos laidų redaktorius, stambus, 
aukštas, storalūpis; daktaras Elvetas Semikas - nusipelnęs fizikos 
profesorius iš Universiteto, liesas ir raukšlėtas, apsirengęs tarsi 
ant karties besiplaikstančiais gerokai per plačiais drabužiais, Ho- 
miras Munas - bibliotekininkas, ištįsęs ir nervingas džiūsna. 

Daktaras Darelas prašneko ramiai, įprasta dalykiška intona- 
cija: 

- Gerbiami ponai, šis susitikimas surengtas ne vien maloniai 
pabendrauti, bet ir dėl šiokių tokių svarbesnių priežasčių. Ma- 
nau, kad visi jūs tai jau įspėjote. Kadangi kiekvienas iš jūsų bu- 
vote kruopščiai atrinktas atsižvelgiant į kvalifikaciją bei darbo 
pobūdį, manau, ne paslaptis jums ir tai, kad čia esama tam tik- 
ro pavojaus. Neketinu jo menkinti, tačiau tuo pačiu privalau 
pabrėžti, kad mes visi šiaip ar taip esame pasmerkti. 

Tikriausiai pastebėjote, kad pasikviesdamas jus čia aš nė ne- 
bandžiau to dangstyti kokiomis nors paslaptingumo skraistėmis. 
Nė vieno jūsų neprašiau atkakti čia vogčiomis, taip, kad niekas 
nepastebėtų. Kambario langai nėra sureguliuoti taip, kad iš lau- 
ko pusės būtų neperregimi. Mūsų nesupa joks apsauginis ekra- 
nas. Jei tik kuo nors atkreipsime į save priešo dėmesį - mes Žu- 
vę. O geriausias būdas atkreipti į save dėmesį - tai demonstruoti 
teatrališką, netikrą slaptumą. 

(Cha! - išsišiepė Arkadija, pasilenkdama prie mažytės dėžu- 
tės, iš kurios sklido kiek iškraipyti, spigūs balsai.) 

- Ar visi tai suprantate? 

Elvetas Semikas patempė apatinę lūpą apnuogindamas dan- 
tis, jo veidas susiraukšlėjo - kaip ir visada, kai tik jis susiruošda- 
vo ką nors sakyti. 

- Gal pakaks apie tai? Verčiau papasakokite apie jaunuolį. 

Daktaras Darelas atsakė: 

- Jo vardas - Pelėjas Antoras. Jis buvo mano seno kolegos 
Kleiso, kuris praėjusiais metais pasimirė, studentas. Prieš mirtį 

Kleisas atsiuntė man jaunuolio smegenų veiklos modelį iki 
penktojo sublygmens - dabar gi aš sulyginau jį su štai šio prie- 
šais jus sėdinčio žmogaus modeliu. Be abejo, jūs visi žinote, kad 
smegenų veiklos modelio nukopijuoti vis dar tebėra neįmano- 
ma, dublikato nesugebėtų pagaminti netgi psichologijos mokslo 
specialistai. Jeigu to nežinote, jums teks patikėti mano žodžiu. 

Papūtęs lūpas prašneko Terboras: 

- Galų gale reiktų nuo kažko pradėti. Žinoma, mes patikėsi- 
me jūsų žodžiu, juo labiau kad dabar, po Kleiso mirties, jūs esa- 
te iškiliausias Galaktikos elektroneurologas. Ar bent jau šitaip aš 
pristačiau jus savo laidoje - ir, beje, pats tuo tikiu. Kiek jums me- 
tų, Antorai? 

- Dvidešimt devyneri, ponas Terborai. 

- Hmmmum... Ar jūs taip pat esate elektroneurologas? Žymus? 

- Aš dar tik studentas, gilinuosi į šio mokslo paslaptis... Ta- 
čiau dirbu labai daug, be to, Kleiso pamokos buvo išties neįkai- 
nojama vertybė. 

Įsiterpė Munas. Susijaudinės ir įsitempęs jis imdavo šiek tiek 
mikčioti: 

- N...norėčiau, k...kad pag...pagaliau pradėtume, vi...visi per- 
nelyg d...daug plep...pa. 

Daktaras Darelas kilstelėjo vieną antakį ir pažvelgė į Muną. 

- Jūsų tiesa, Homirai. Pelėjau, kalbėkite jūs. 

- Luktelėkit valandėlę, - lėtai atsakė Pelėjas Antoras. - Nors aš 
ir labai vertinu pono Muno nuomonę, tačiau prieš pradedant 
turiu paprašyti, kad pateiktumėte man savo smegenų bangų 
duomenis. 

Darelas suraukė antakius: 

- Apie ką jūs kalbate, Antorai? Kokius smegenų bangų duo- 
menis? 

- Visų jūsų smegenų veiklos modelius. Jūs gi turite manąjį, 
daktare Darelai. O man reikia jūsiškio, taip pat ir visų likusiųjų. 
Ir juos pasidaryti turiu aš pats. 

Terboras pasakė: 

- Kol kas jis juk neturi jokių priežasčių mumis pasitikėti, Da- 
relai. Jaunuolis teisėtai šito reikalauja. 

- Ačiū, - pasakė Antoras. - Daktare Darelai, jei malonėsite nu- 
sivesti mus į savo laboratoriją, pokalbį pratesime ten. Šįryt aš ry- 
žausi nepasiklausęs patikrinti jūsų aparatūrą. 


< 


Elektroencefalografijos mokslas tuo pat metu buvo ir naujas, 
ir senas. Senas jis buvo ta prasme, kad žinios apie mikrosrautus, 
generuojamus gyvų būtybių smegenų lastelių, priklausė tai mil- 
žiniškai žmogiškojo pažinimo kategorijai, kurios šaknys jau se- 

nų senovėje prarastos. To pažinimo pradžių pradžia slypėjo pa- 
čios seniausios Žmonijos istorijos trupiniuose... 

Tačiau tuo pačiu šis mokslas buvo ir naujas. Mikrosrautų eg- 
zistavimo faktas neliečiamas snūduriavo ištisas dešimtis tūkstan- 
čių Galaktinės Imperijos klestėjimo metų kaip viena iš ryškių, 
smalsumą žadinančių, bet absoliučiai nenaudingų žmogiškojo 
pažinimo sričių. Kai kas stengėsi tas bangas klasifikuoti į miegan- 
čias ir būdraujančias, ramias ir sujaudintas, sveikas ir ligotas - ta- 
čiau net iškiliausiose koncepcijose knibždėte knibždėjo jas visiš- 
kai sudarkančių išimčių. 

Kiti gi bandė išskirti smegenų bangų grupes, analogiškas 
kraujo grupėms, ir įrodyti, kad lemiamas jas suformuojantis 
veiksnys yra išorinė aplinka. Tokias pažiūras puoselėjo rasių 
teorijos besilaikantys Žmonės, tvirtinantys, kad žmoniją galima 
suskirstyti į porūšius. Tačiau šitokia filosofija niekaip negalėjo 
išplisti visaapimančiame ekumeniniame sraute, kurį nulėmė pats 
Galaktinės Imperijos egzistavimo faktas - Imperija juk buvo vie- 
ningas politinis darinys, savyje talpinantis dvidešimt milijonų 
žvaigždžių sistemų, apjungiantis visus žmones nuo centrinės 
Trantoro planetos - nūnai virtusios spalvingu ir neįtikėtinu di- 
dingos pracities prisiminimu - iki paties vienišiausio Periferijos 
asteroido. 

Be to, šitokioje fiziniams mokslams bei negyvoms technolo- 
gijoms visiškai atsidavusioje visuomenėje, kokia buvo Pirmoji 
Imperija, tvyrojo nelabai aiškiai išreikštas, tačiau galingas prie- 
šiškumas bet kokiems sąmonės tyrinėjimams. Šios srities studi- 
jos nebuvo laikomos labai garbingomis, nes nesuteikdavo jokios 
greitos ir apčiuopiamos naudos; jų niekas nenorėjo finansuoti, 
nes jos nežadėjo jokio pelno. 

Po to, kai subyrėjo Pirmoji Imperija, prasidėjo ir neišvengia- 
mas organizuoto mokslo skilimas. Mokslo lygis vis labiau smu- 
ko, kol galų gale buvo pamiršti netgi branduolinės energetikos 
pagrindai ir vėl pereita prie cheminio kuro - anglies bei naftos. 
Zinoma, vienintelė išimtis buvo Pirmasis Fondas, kurio žmonės 
iš naujo įpūtė mokslo kibirkštį, ėmė ją puoselėti ir kurstyti, kol 
ji suliepsnojo skaisčia ugnimi. Tačiau ir ten karaliavo fizika, o 
smegenys taip ir liko uždrausta zona - išskyrus smegenų chirur- 
giją. 

"Haris Seldonas buvo pirmasis, įvardijęs tai, ką vėliau imta lai- 
kyti neginčijama tiesa. 

- Neuronų mikrosrautai, - andai kalbėjo jis, - perneša savyje 
kiekvieno kintančio impulso bei atsako, tiek sąmoningo, tiek pa- 
sąmoninio, kibirkštį. Smegenų bangos, nubraižytos ant smulkiai 
suliniuoto popieriaus, savo virpančiomis viršūnėmis ir duobė- 
mis atspindi minčių pulsų, sklindančių milijardais ląstelių, kom- 
binacijas. Teoriškai atrodo, kad kruopšti analizė galėtų atskleisti 

subjekto mintis bei emocijas iki pačios giliausios, pačios smul- 
kiausios. Tikriausia bus aptikta begalė skirtumų, kuriuos lemia 
ne tik gausybė įgimtų ar paveldėtų fizinių defektų, bet taip pat 
ir kintanti emocinė būklė, išsilavinimas, tobulėjantis mąstymas, 
sukaupta patirtis ar netgi toks subtilus dalykas kaip žmogaus pa- 
saulėžiūros pokyčiai. 

Tačiau netgi Seldonui teko apsiriboti teorinėmis prielaido- 
mis. 

Gi dabar jau penkiasdešimt metų Pirmojo Fondo žmonės 
įnirtingai naršė tą neįtikėtino dydžio sudėtingą naujųjų Žinių l0- 
byną. Žinoma, jie kibo į jį apsiginklavę naujoviška technika - pa- 
vyzdžiui, jungdami elektrodus prie kaukolės siūlių visai neseniai 
ištobulintu metodu, kurio dėka buvo galima kontaktuoti su pil- 
kosiomis smegenų ląstelėmis netgi nenuskutus lopinėlio plau- 
kų atitinkamoje kaukolės vietoje. Be to, buvo išrastas įrašinėjan- 
tis prietaisas, kuris automatiškai fiksuodavo smegenų bangų 
duomenis ir kaip nedalomą visumą, ir kaip atskiras šešių tarpu- 
savyje nesusijusių kintamųjų funkcijas. 

Užvis svarbiausia, ko gero, buvo tai, kad be paliovos augo pa- 
garba tiek encefalografijai, tiek šioje srityje dirbantiems moksli- 
ninkams. Kleisas - pats žymiausias iš jų - mokslininkų konferen- 
cijose dalyvaudavo lygiomis teisėmis su fizikais. Daktaras Dare- 
las, tiesa, jau pasitraukęs iš aktyvios mokslinės veiklos, savo pa- 
siekimais tobulinant encefalografinę analizę pagarsėjo ne ma- 
žiau negu tuo, kad buvo Beitos Darel, įžymiosios ankstesnės 
kartos didvyrės, sūnus. 

Dabar gi daktaras Darelas atsisėdo į savo kėdę, vos jausda- 
mas švelnų lengvų it plunksnelės elektrodų prisilietimą, tuo tar- 
pu vakuuminės adatos siūbavo pirmyn atgal. Daktaras Darelas 
sėdėjo nugara į įrašinėjantį prietaisą, nes priešingu atveju, kaip 
visiems buvo gerai žinoma, virpančių kreivių vaizdas sukeltų pa- 
sąmonines pastangas jas kontroliuoti, o tai gana ženkliai paveik- 
tų rezultatą. Daktarui nereikėjo nė žiūrėti - jis ir taip puikiai Ži- 
nojo, kad centrinė skalė fiksuoja griežtai ritmingą, beveik toly- 
gią Sigma kreivę - ko ir reikėjo tikėtis iš jo galingos, disciplinuo- 
tos sąmonės. Papildomoje skalėje, fiksuojančioje smegenėlių 
bangą, ši kreivė bus sustiprinta ir išgryninta. Iš priešakinių sme- 
genų bus gauti aštrūs, šokčiojantys, protarpiais kone pertrūks- 
tantys signalai, o iš paviršinių sričių, skleidžiančių labai siauro 
diapazono bangas - vos juntamas virpėjimas... 

Daktaras žinojo savo smegenų bangų modelį taip pat puikiai, 
kaip dailininkas kad žinotų savo akių atspalvį. 

Kai Darelas pakilo iš atlošiamo krėslo, Pelėjas Antoras nieko 
nekomentavo. Jaunuolis skubiai peržvelgė visus septynis įrašus 
patyrusia akimi žmogaus, kuris labai tiksliai žino, kokios beveik 
neįžiūrimos detalės jam reikia ieškoti. 

- Neprieštarausite, daktare Semikai? 

Nuo senyvo amžiaus išgeltęs Semiko veidas atrodė labai rim- 
tas. Encefalografija buvo toks mokslas, apie kurį jis, nors jau gar- 
baus amžiaus, bemaž nieko nenutuokė, kurį laikė beprasmišku 
ir gerokai siutinančiu gudragalvių pramanu. Jis puikiai žinojo 
esąs jau senas - ir kad jo bangų modelis tikriausiai tai parodys. 
Apie jo amžių akivaizdžiai bylojo raukšlėtas veidas, pakumpusi 
laikysena, sunki eigastis ir drebančios rankos - tačiau visa tai bu- 
vo tik kūno senatvės požymiai. Gi bangų modelis, ko gero, vi- 
siems atskleis, kad paseno ir jo protas. Toks gluminantis ir ne- 
teisėtas įsiveržimas į paskutiniąją, užvis labiausiai saugomą žmo- 
gaus tvirtovę - jo paties sąmonę... 

Antoras prijungė elektrodus prie Semiko galvos. Žinoma, 
procesas buvo visiškai neskausmingas nuo pradžios iki galo. Tik 
švelnus, beveik nė nejuntamas dilgčiojimas. 

Paskui atėjo Terboro eilė, kuris per visą penkiolika minučių 
trunkantį procesą išsėdėjo nekrustelėdamas ir visiškai bejaus- 
mis, ir pagaliau - Muno, kuris kone pašoko, vos pajutęs pirmą- 
jį elektrodų prisilietimą, o paskui visą laiką vartė akis, tarsi no- 
rėdamas apsukti jas antraip ir stebėti įrašinėjimo procesą pro 
skylę pakaušyje. 

- O dabar... - prabilo Darelas, kai viskas buvo baigta. 

- O dabar, - atsiprašinėjančiu tonu nutraukė jį Antoras, - šia- 
me name yra dar vienas asmuo. 

Darelas suraukė antakius: 

- Mano duktė? 

- Taip. Jeigu prisimenate, aš primygtinai prašiau, kad šįvakar 
ji būtų namie. 

- Jums reikia ir jos encefalografinės analizės? O Galaktika, 
kam gi? 

- Be jos tyrimo rezultato aš negalėsiu tęsti darbo. 

Darelas gūžtelėjo pečiais ir užkopė laiptais į antrąjį aukštą. 
Viską girdėjusi, taigi laiku perspėta Arkadija spėjo išjungti imtu- 
vą anksčiau, nei tėvas įžengė pro jos kambario duris, o paskui 
klusniai nusekė paskui jį. Pirmąsyk gyvenime jos galvą apraizgė 
elektrodai - neskaitant to karto, kai ankstyvoje kūdikystėje bu- 
vo įrašytas bazinis jos smegenų modelis identifikacijos bei re- 
gistracijos tikslais. 

- Ar galiu pasižiūrėti? - kai viskas buvo baigta paklausė ji ir iš- 
tiesė ranką. 

Daktaras Darelas atsakė: 

- Tu vis vien nieko nesuprasi, Arkadija. Ar ne metas tau į lovą? 

- Gerai, tėti, - labai jau nuolankiai sutiko ji. - Labanaktis vi- 
siems. 

Ji užbėgo laiptais aukštyn ir neskirdama per daug dėmesio 
pasiruošimams šoko į lovą. Pasidėjusi šalia pagalvės Olintijaus 

imtuvą, ji pasijuto tarsi personažas iš filmo. Ji tiesiog mėgavosi 
kiekviena "šnipinėjimo" akimirka! 

Pirmiausia ji išgirdo Antoro balsą, kuris sakė: 

- Gerbiamieji ponai, visų analizės yra patenkinamos. Vaiko - 
taip pat. 

Vaiko, pasibjaurėjusi pagalvojo Arkadija ir tamsoje nutaisė 
Antorui skirtą grimasą. 


+ 


Antoras atidarė savo lagaminėlį ir ištraukė iš jo pluoštą sme- 
genų bangų įrašų. Tai nebuvo originalai. Gi lagaminėlio spyna 
buvo ne visai įprasta. Jeigu jos raktą laikytų kieno nors kito, ne 
paties Antoro ranka, visas jo turinys akimirksniu be garso oksi- 
duotųsi, virsdamas neiššifruojamais pelenais. Kartą ištraukti iš 
lagaminėlio, dokumentai šiaip ar taip po pusvalandžio turėjo su- 
sinaikinti. 

Žinodamas, kokia trumpa jų gyvavimo trukmė, Antoras praš- 
neko paskubomis: 

- Čia aš turiu keleto žemesniųjų Anakreono vyriausybės ats- 
tovų įrašus. Štai šis - Lorio universiteto psichologo, tas - pramo- 
nininko iš Sivenos. Kitus matote patys. 

Visi susispietė arčiau. Tačiau visi, išskyrus Darelą, matė tik 
virpančias linijas ant pergamento. Tuo tarpu Darelui šie įrašai 
šaukte šaukė tūkstančiais balsų. 

Antoras tęsė, šiek tiek pabrėždamas savo žodžius: 

- Noriu atkreipti jūsų dėmesį, daktare Darelai, štai į šį gūbrį 
- matote, tarp antrinių Tau bangų priešakinėse smegenyse esa- 
ma visiškai tuščios zonos, ir tai būdinga visiems šiems įrašams. 
Ar pasinaudosite mano analitinė liniuote, pone, kad patikrintu- 
mėte šį teiginį? 

Analitinę liniuotę sąlygiškai buvo galima palyginti - panašus 
giminystės ryšys sieja, tarkime, dangoraižį ir lūšną - su tokiu vai- 
kišku žaislu kaip paprasta logaritminė liniuotė. Darelas įgudu- 
sia ranka atliko reikiamas operacijas. Paskui jis ranka nubraižė 
apytikslį rezultatą ir įsitikino, kad, kaip ir tvirtino Antoras, visų 
pateiktųjų pavyzdžių priešakinių smegenų srityje, kaip tik toje 
vietoje, kur tikėtumeis aptikti stipriausius svyravimus, esama vi- 
siškai tuščio gūbrio. 

- Kaip galėtumėte tai paaiškinti, daktare Darelai? - pasiteira- 
vo Antoras. 

- Tiesą sakant, nė nežinau. Kol kas net nenumanau, kaip tai 
išvis įmanoma. Netgi visiškos amnezijos atvejais bangos būna ge- 
rokai prislopintos, bet ne išvis pranykusios! Gal tai kokia nors 
cdrastiška chirurginė smegenų operacija? 

- Taip, kai kas šiems Žmonėms buvo pašalinta! - nekantriai 
riktelėjo Antoras. - Taip! Tačiau anaiptol ne fizine prasme. Jūs 

gi žinote, kad kaip tik šitai valiojo Mulas. Jis mokėjo užgniauž- 
ti bet kokį Žmogaus sugebėjimą patirti tam tikrą emociją arba su- 
vokti požiūrį - ir toje smegenų vietoje nelikdavo nieko, tik štai 
šitokia tuštuma. Arba... 

- Arba taip pat pasielgti galėjo ir Antrasis Fondas. Ar tik ne tai 
norite pasakyti? - paklausė Terboras, jo lūpomis nuslydo kreiva 
šypsenėlė. 

Tiesą sakant, atsakymo į šį retorinį klausimą visiškai nereikėjo. 

- Kas gi sukėlė jums įtarimą, pone Antorai? - pasidomėjo 
Munas. 

- Įtarimas kilo ne man. Daktarui Kleisui. Jis rinko smegenų 
bangų pavyzdžius - panašiai elgiasi ir Planetinė Policija, tik visai 
kitais tikslais. Jo specializacija buvo intelektualai, vyriausybės pa- 
reigūnai ir iškiliausi verslininkai. Jūs ir patys suprantate - visiš- 
kai akivaizdu, kad, jei Antrasis Fondas nuolat kreipia Galaktikos 
- mūsų visų - istorijos kursą jiems tinkama linkme, tai užsiima 
tuo labai subtiliai, stengdamiesi niekam nekristi į akis. Jeigu jie 
veikia per žmonių sąmones - 0 juk kaip tik toks ir būna jų dar- 
bo pobūdis - vadinasi, logiška manyti, kad pasirenka įtakingus 
žmones, žinomas kultūros, pramonės, politikos figūras. Kaip tik 
tokiomis asmenybėmis ir domėjosi daktaras Kleisas. 

- Gal ir taip, - ėmėsi prieštarauti Munas, - bet ar galite kuo 
nors tai pagrįsti? Kaip tie Žmonės elgiasi - turiu omeny, tie, ku- 
rių smegenyse esama to gūbrio? O gal tai visiškai normalus reiš- 
kinys? 

Žydromis, kažkokiomis vaikiškomis akimis jis be ypatingos 
vilties apžvelgė visus likusius, tačiau taip ir nesutiko nė vieno 
padrąsinančio žvilgsnio. 

- Tegul tai paaiškina daktaras Darelas, - atsiliepė Antoras. - 
Paklauskite jo, kiek kartų per visus tyrinėjimų metus jam teko 
tokį reiškinį regėti. Kiek kartų susidūrė su aprašytais tokiais at- 
vejais ankstesnės kartos literatūroje? O paskui dar paklauskite, 
ar gali būti atsitiktinumas, kad toje kategorijoje, kurią tyrinėjo 
daktaras Kleisas, toks reiškinys pasitaiko bent vienam iš tūkstan- 
čio žmonių? 

- Man regis, nėra ko net abejoti, - susimąstęs prašneko dak- 
taras Darelas, - kad visi šie mentalitetai yra nenatūralūs. Kažkas 
jais manipuliavo. Aš ir pats tai įtariau... 

- Aš tai žinau, daktare Darelai, - atsiliepė Antoras. - Juk žinau, 
jod kadaise dirbote su daktaru Kleisu. Tačiau dar norėčiau su- 
žinoti, kodėl paskui darbus metėte. 


< 


Tiesą sakant, priešiškumo šiame klausime nebuvo nė lašo. Ja- 
me neslypėjo nieko daugiau, kaip tik paprastas atsargumas, bet, 
šiaip ar taip, stojusi tyla gerokai užsitęsė. Darelas paeiliui 
peržvelgė visus savo svečius ir pagaliau gana šiurkščiai prašneko: 

- Ogi todėl, kad Kleiso kova buvo visiškai beprasmė. Jis no- 
rėjo sviesti iššūkį priešininkui, kurio niekaip nevaliotų įveikti. Jis 
nuolat rasdavo vis naujų ir naujų įrodymų - o juk mes, jis ir aš, 
iš anksto numanėme, kad jis jų suras, ir vis daugiau - kad mes 
nesame savo pačių šeimininkai. O aš nenorėjau šito Žinoti! Aš 
siekiau išsaugoti savigarbą. Man patiko manyti, kad mūsiškis 
Fondas pats yra kolektyvinės savo sielos kapitonas; kad mūsų 
protėviai neveltui grūmėsi ir neveltui padėjo galvas. Nuspren- 
džiau, kad paprasčiausia bus laiku nusigręžti - kol dar galutinai 
neįsitikinau nepageidaujama tiesa. Darbas nebuvo man žūtbū- 
tinai reikalingas - vyriausybė mano motinos šeimai paskyrė pen- 
siją iki gyvos galvos, ir jos visiškai užtenka kukliems mano po- 
reikiams patenkinti. Gi asmeninė mano laboratorija - puikiausias 
vaistas nuo nuobodulio. Juk amžinai aš negyvensiu... Paskui nu- 
mirė Kleisas... 

Semikas iššiepė dantis ir pasakė: 

- Tasai Kleisas... Nieko apie jį nežinau. Kaip jis mirė? 

Įsiterpė Antoras: 

- Jis tiesiog numirė. Nujautė artėjančią mirtį. Kai jam bebu- 
vo likęs gal pusmetis, jis man užsiminė, kad prisikapstė perne- 
lyg arti... 

- O dabar jau ir m...mes visi ppp...ppernelyg p...priartėjome, 
tiesa? - sumikčiojo Munas; jo burna perdžiūvo, Adomo obuolys 
trūkčiojo. i 

- Taip, - ramiai atsakė Antoras. - Tačiau mes šiaip ar taip jau 
ir buvome pernelyg arti - visi mes. Kaip tik todėl ir pasirinkome 
būtent jus. Aš pats buvau Kleiso studentas. Daktaras Darelas dir- 
bo drauge su juo. Džolis Terboras eteryje nuolat kaltindavo mus 
dėl aklo pasitikėjimo iš visų bėdų gelbstinčia Antrojo Fondo ran- 
ka, kol vyriausybė jo neužčiaupė - galiu paminėti, kad čia nebu- 
vo apsieita be vieno galingo finansininko įsikišimo - žmogaus, 
kurio smegenyse nesunku pastebėti tai, ką Kleisas vadino Mani- 
puliacijų Gūbriu. Homiras Munas namuose turi pačią didžiausią 
iš visų žinomų Mulianos kolekciją - jeigu tik leisite šitaip vadinti 
visokiausių bent kiek su Mulu susijusių duomenų rinkinį - ir 
pats yra išspausdinęs keletą straipsnių, kuriuose pateikia savo 
apmąstymus apie Antrojo Fondo prigimtį bei funkcijas. Dakta- 
ras Semikas daugiau nei bet kas kitas prisidėjo tobulinant ence- 
falografinės analizės matematiką, nors, man regis, jis pats net 
nenumanė, kad jo matematinius modelius galima šitaip pritai- 
kyti. 

Semikas išplėtė akis ir springdamas sukikeno: 

- Iš tikrųjų, jaunuoli, šito aš net nenutuokiau. Aš tyrinėjau 
branduolio vidaus judėjimą - n-kūnų problemą, kaip žinote. Gi 
encefalografija man - tamsus miškas. 

- Taigi padėtį mes suprantame. Žinoma, vyriausybė šiuo at- 
veju ničnieko negali padaryti. Ar meras arba kas nors jo admi- 
nistracijoje bent miglotai nutuokia, kokia rimta yra susiklosčiusi 
situacija - šito aš nežinau. Tačiau tikrai žinau štai ką: mes, visi 
penki, neturime ko prarasti, o išlošti galime labai daug. Sulig 
kiekviena papildoma žinių kruopelyte, mes pajėgsime judėti to- 
liau teisingomis kryptimis. Kol kas mes dar esame kelio pradžio- 
je, patys suprantate. 

Įsiterpė Terboras: 

- Ar plačiai pasklidę tie Antrojo Fondo infiltruoti asmenys? 

- Aš nežinau. Sunku tiksliai atsakyti. Visi infiltruotieji, kuriuos 
mums pavyko aptikti, gyveno pačiuose valstybės pakraščiuose. 
Sostinėje, ko gero, dar švaru, tačiau ir dėl to negalėčiau guldy- 
ti galvos - štai kodėl pirmiausia visus jus patikrinau. Jūs, dakta- 
re Darelai, buvote užvis labiausiai įtartinas, nes apleidote tyrinė- 
jimus, prie kurių triūsėte su daktaru Kleisu. Tiesą sakant, Klei- 
sas taip niekad jums ir neatleido. Aš maniau, jog jus galėjo pa- 
vilioti Antrasis Fondas, tačiau Kleisas nuolat primygtinai tvirtin- 
davo, kad jūs - paprasčiausias bailys. Tikiuosi, jūs man atleisite, 
daktare Darelai, bet aš norėčiau aiškiai tai išdėstyti, kad visi sup- 
rastumėte mano poziciją. Aš asmeniškai manau, kad suprantu 
jūsų požiūrį, o jeigu tai tikrai bailumas - mano nuomone jis vi- 
siškai atleistinas. 

Prieš atsakydamas Darelas giliai atsikvėpė: 

- Aš išnešiau kudašių! Galite vadinti tai, kaip tik norite. Vis 
dėlto aš dar bandžiau palaikyti draugiškus ryšius su Kleisu, ta- 
čiau jis nė karto man nepaskambino, nė karto neparašė iki pat 
tos dienos, kai atsiuntė man jūsų smegenų bangų duomenis. Po 
to jis nebeišgyveno nė savaitės. 

- Atleiskite... - pertraukė jį Homiras Munas, staiga pliūptelė- 
damas nervinga iškalba. - Aš nesup...prantu, k...ką, jūsų many- 
mu, jūs da...dar...rote. Jeigu mes šit...tttaip tik ttt...tušč...čiai 
malsime ir mal...sime, ir malsime liežuviais - kkk...kokie tuomet 
mes S...sąmokslininkai? Nusm...smurgėlių ple...pių gauja. Bet aš 
nėmaž nenum...anau, ko ki...ki...kito būtų g...alima imtis. Visa 
tai labai v...vaikiška. Sme...smegenų bangos, abra kadabra ir vi- 
sa kita. Bet ar yra b...bent vienas dalykas, k...kurį jūs kkk...etina- 
te nuveikti? 

Pelėjo Antoro akys plykstelėjo: 

- Taip, yra. Mes gerokai stokojame informacijos apie Antrąjį 
Fondą. Surinkti kuo daugiau žinių apie jį - štai kas mums gyvy- 
biškai svarbu užvis pirmiausia. Mulas pirmaisiais savo valdymo 
metais tik tuo ir užsiėmė, tačiau jam taip ir neišdegė aptikti ko- 
kios nors informacijos - ar bent jau mes priversti taip manyti. 
Tačiau paskui jis liovėsi ieškojęs. Kodėl? Todėl, kad jam nepa- 
vyko? Ar todėl, kad pavyko? 

- Ir v...vėl šnekos, - su kartėliu ištarė Munas. - Iš kur mes ga- 
lime tai suž...žinoti? 

- Paklausykite gi valandėlę! Mulo sostinė buvo Kalganas. Kal- 
ganas nepriklausė Fondo komercinės įtakos sferai iki Mulo, kaip 
nepriklauso ir dabar. Šiuo metu Kalganą valdo žmogus pavarde 
Stetinas, jei tik šiandien neįvyko koks nors naujas perversmas 
rūmuose. Stetinas save vadina Pirmuoju Piliečių ir mano esąs 
Mulo įpėdinis. Visos tame pasaulyje egzistuojančios tradicijos 
pagrįstos antžmogiškomis Mulo galiomis bei jo didybe - tiesą sa- 
kant, tas tradicijas veikiau derėtų vadinti prietarais, nes jų jėga 
milžiniška. Tad nieko nuostabaus, kad buvusieji Mulo rūmai da- 
bar virto šventove. Be specialaus leidimo ten niekam nevalia nė 
kojos įkelti, žinoma, niekas ten nepaliesta. 

- Na - ir?.. 

- Kodėl gi taip yra? Šitokiais laikais, kokiais gyvename dabar, 
niekas nevyksta be priežasties. O kas, jeigu Mulo rūmai stūkso 
neliečiami ne vien dėl prietarų? O kas, jeigu tuo pasirūpino Ant- 
rasis Fondas? Trumpiau tariant - Oo jeigu penkerius metus truku- 
sių Mulo paieškų rezultatai paslėpti kaip tik ten?.. 

- O, t...tauškalai. 

- Kodėl gi? - neatlyžo Antoras. - Per visą savo istoriją Antrasis 
Fondas kaip įmanydamas slėpė netgi savo egzistenciją ir į Galak- 
tikos reikalus kišosi taip minimaliai, kaip tik buvo įmanoma. Ži- 
nau: mums patiems atrodo, kad kur kas logiškiau būtų sugriauti 
rūmus ar bent jau paimti iš ten visą juose sukauptą informaci- 
ją. Tačiau privalome įvertinti tų psichologijos meistrų psicholo- 
giją! Jie patys yra Seldonai, jie yra Mulai, jie veikia netiesiogiai, 
per sąmonę. Jie niekada nieko negriaus, niekur nelįs, jeigu ga- 
lės pasiekti tikslą sukurdami tam tikrą mentalinę būseną. Na, ką 
pasakysite? 

Niekas nespėjo nė prasižioti, kol Antoras pridūrė: 

- O jūs, Munai, ir esate tas žmogus, kuris sugebės išgauti 
mums taip reikalingą informaciją. 

- Aš? - apstulbęs klyktelėjo Munas. Jis paskubomis permetė 
akimis visus susirinkusiuosius. - Aš negaliu to padaryti! Aš - ne 
veiksmo žmogus, ne koks didvyris iš televizijos laidos! Aš esu 
bibliotekininkas. Jeigu šioje srityje galiu kuo nors padėti - labai 
prašom, surizikuosiu užsitraukti Antrojo Fondo rūstybę. Tačiau 
nė neketinu trenktis į kosmosą, ir dar tokiu don...don...donki- 
chotišku reikalu! 

- Palaukite! Paklausykite, - kantriai aiškino jam Antoras. - Mu- 
du su daktaru Darelu tai jau aptarėme, ir abiejų mūsų nuomo- 
nės sutapo: jūs - kaip tik tas žmogus. Jūs - vienintelis, kurio ke- 
lionė ten atrodys visiškai natūraliai. Jūs tvirtinate esąs bibliote- 
kininkas. Puiku! Kokia pagrindinė, jei ne vienintelė jūsų tyrinė- 
jimų sritis? Muliana! Jūsiškei medžiagos apie Mulą kolekcijai jau 

dabar negali prilygti nė viena kita visoje Galaktikoje! Tad savai- 
me suprantama, kad jūs norite papildyti savo rinkinį - nė vieno 
kito pastangos neatrodys šitaip natūraliai! jūs galėtumėte prašyti 
leidimo apsilankyti Kalgano Rūmuose, nesukeldamas absoliučiai 
jokio įtarimo, kad galbūt turite ir dar kažkokių slaptų kėslų. Ir 
dar. Jūs juk turite vienvietį kreiserį. Niekam ne paslaptis, kad 
kasmet, per atostogas, jūs mėgstate lankytis kitose planetose. 
Jūs netgi jau esate buvęs Kalgane! Nejaugi nesuprantate, kad 
jums tereikia elgtis lygiai taip pat, kaip visada ir elgiatės? 

- Bet aš juk negaliu imti ir p...pasakyti: “Ar neb...būsite toks 
m...alonus ir neįleisite manęs į pačią šv...venčiausią iš š...šven- 
tovių, p...ponas P...pirmasis P...pilieti?" 

- Kodėl gi ne? 

- Gggg...alaktika! Ogi t...todėl, kad jis manęs n...neįleis! 

- Ką gi. Neįleis - tai neįleis. Tuomet jūs grįšite namo, ir mums 
teks sugalvoti ką nors kita. 

Munas apsidairė vis dar beviltiškai mėgindamas maištauti. Jis 
pasijuto įpainiotas į tokią kebeknę, nuo kurios jam stačiai pyki- 
no širdį. Tačiau niekas net neketino padėti jam išsikapanoti. 

Galų gale daktaro Darelo namuose buvo priimti du sprendi- 
mai. Vienas jų toks: kad ir labai nenoromis, Munas visgi sutiko 
iškeliauti į kosmosą, kai tik prasidės vasaros atostogos. 

Antrasis sprendimas buvo absoliučiai neteisėtas, ir priėmė jį 
asmuo, dalyvavęs susirinkime visiškai neoficialiai. Kai išjungė 
imtuvą ir pagaliau susiruošė miegoti, Arkadija jau buvo tvirtai 
nutarusi, ką jai daryti. Tačiau kol kas tas antrasis sprendimas 
mums neturėtų rūpėti. 


10. Kaizei ARTĖJANT 


Antrajame Fonde praėjo savaitė, ir Pirmasis Kalbėtojas vėl 
šypsojosi priešais sėdinčiam Studentui. 

- Matyt, atėjai su įdomiais rezultatais, priešingu atveju nebuū- 
tum šitaip pritvinkęs pykčio. 

Studentas uždėjo ranką ant atsineštos šūsnies skaičiavimais 
primargintų popierių ir paklausė: 

- Ar turite pakankamai faktų, kad būtų galima tvirtinti, jog ši 
problema tikra? 

- Visos jos prielaidos tikros. Aš nieko neiškraipiau. 

- Tuomet aš privalau pripažinti rezultatus, o šito man visiškai 
nesinori. 

- Nieko nuostabaus. Bet argi nuo tavo norų kas nors priklau- 
so? Ką gi, pasakyk, kas tave taip neramina. Ne ne, padėk savo už- 
rašus į šalį. Vėliau aš smulkiai juos išanalizuosiu. O tuo tarpu pa- 
sišnekėkime. Noriu ivertinti tavo suvokimą. 

- Ką gi, Kalbėtojau, tegul bus taip... Visiškai akivaizdu, kad 
Pirmojo Fondo psichologijos pagrinduose įvyko ryškių, esminių 
pokyčių. Kol jie žinojo, kad Seldono Planas egzistuoja, bet nič- 
nieko nenutuokė apie jo detales, jiems nestigo pasitikėjimo sa- 
vimi, tačiau garantijų jie neturėjo jokių. Jie neabejojo sėkme, ta- 
čiau nežinojo nei kada, nei kaip jiems pasiseks. Tad atmosferoje 
tvyrojo nuolatinė įtampa ir susitelkimas - o kaip tik šito ir siekė 
Seldonas. Kitais žodžiais tariant, buvo galima neabejoti, kad Pir- 
masis Fondas dirba maksimaliu pajėgumu. 

- Abejotina metafora, - atsiliepė Pirmasis Kalbėtojas. - Bet aš 
tave suprantu. 

- Tačiau dabar, Kalbėtojau, Antrasis Fondas jiems - jau nebe 
sena ir miglota Seldono užuomina; apie mūsų egzistenciją jie Ži- 
no jau kur kas daugiau detalių. Jie visai pagrįstai spėja, kad Ant- 
rojo Fondo funkcija - sergėti Planą. Jie žino, jog egzistuoja or- 
ganizacija, kuri nenuleidžia nuo jų akių, stebi kiekvieną jų žings- 
nį ir neleis suklupti. Tad jie nebenori tikslingai žengti į priekį, 
o leidžiasi nešami neštuvais. Bijau, kad pavartojau dar vieną me- 
taforą... 

- Nieko tokio, tęsk. 

- O tai, kad jie nebejaučia prasmės stengtis; nuolat auganti jų 
inercija, smunkanti, tyžtanti kultūra, kuri tampa vis labiau deka- 
dentinė ir hedonistinė - visa tai ir reiškia Plano žlugimą. Juos bū- 
tina kažkaip įkvėpti, kad savomis jėgomis kapstytųsi pirmyn. 

- Tai viskas? 

- Ne, yra ir dar kai kas. Daugumos reakcija yra tokia, kokią 
jau nusakiau. Tačiau dar egzistuoja ir didelė mažumos reakcijos 
tikimybė. Žinojimas apie mūsų apsaugą bei kontrolę kai kam iš 
jų sukels ne pasitenkinimą, o priešiškumą. Tokią išvadą galima 
daryti remiantis Korilovo teorema... 

- Taip, taip. Teoremą aš žinau. 

- Atleiskite, Kalbėtojau. Sunkoka išvengti matematikos. Šiaip 
ar taip, rezultatas toks, kad ne tik ženkliai sumenko Pirmojo 
Fondo pastangos, bet kai kurie jo atstovai nusiteikė prieš mus, 
regis, gali imtis netgi aktyvių veiksmų. 

- Ar dabar jau viskas? 

- Liko dar vienas veiksnys, bet jo tikimybė labai nedidelė... 

- Labai gerai. Kas tai? 

- Kol visa Pirmojo Fondo energija buvo sutelkta tik kovai su 
Imperija, kol vienintelis jų priešas tebuvo milžiniški sukriošę už- 
silikusių praeities nuolaužų gremėzdai, Fondo žmonės akivaiz- 
džiai domėjosi vien tik fiziniais mokslais. Dabar gi, kai nemažą 
jų aplinkos dalį jau sudarome mes, gali atsitikti taip, kad iš es- 
mės pasikeis ir jų pasaulėžiūra. Jie patys gali pamėginti tapti psi- 
chologais... 

- Šis pokytis, - ramiai pasakė Pirmasis Kalbėtojas, - jau įvyko. 

Studento lūpos susispaudė į ploną blyškią liniją. 

- Tuomet viskas baigta. Šitai jau iš esmės nesuderinama su 
Planu. Kalbėtojau, ar aš būčiau sužinojęs apie tai, jeigu gyven- 
čiau... kur nors kitur? 

Pirmasis Kalbėtojas prašneko labai rimtai: 

- Tu jautiesi pažemintas, mano jaunasis bičiuli, nes manyda- 
mas, kad taip sėkmingai šitaip daug išsiaiškinai, netikėtai patiri, 
kad daugybė akivaizdžių dalykų taip ir liko tau nežinomi. Many- 
damas, kad esi vienas iš Galaktikos valdovų, netikėtai suvoki 
bestovįs ant pražūties slenksčio. Žinoma, tu negali nesipiktinti 
tuo dramblio kaulo bokštu, kuriame lig šiol gyvenai, ta uždara 
terpe, kurioje mokeisi, tomis teorijomis, kurias laikei visa ko pa- 
grindu. 

Kadaise ir aš pats šitaip jaučiausi. Tai visiškai natūralu. Tačiau 
buvo labai svarbu, kad brendimo ir charakterio formavimosi me- 
tais tu neturėtum jokio tiesioginio kontakto su Galaktika, kad 
gyventum čia, siurbte siurbdamas tau pateikiamą informaciją; tik 
čia buvo įmanoma kruopščiai išaštrinti tavo protą. Mes galėjo- 
me parodyti tau visa tai... šį dalinį Plano žlugimą... ir anksčiau, 
šitaip apsaugodami nuo šoko, kurį ką tik patyrei, tačiau tuomet 
tu nebūtum suvokęs viso šito reikšmės taip giliai, kaip kad su- 
voki dabar. Ar gali pasiūlyti kokį nors variantą, kaip išspręsti šią 
problemą? 

Studentas papurtė galvą ir be menkiausio vilties trupinėlio 
atsakė: 

- Jokio! 

- Ką gi, tai irgi nestebina. Atidžiai paklausyk manęs, jaunuo- 
li. Mes nesėdime rankas sudėję; egzistuoja tam tikra mūsų veiks- 
mų seka, ir jos kryptis nesikeičia jau gerą dešimtmetį. Mūsų 
veiksmų pobūdis nėra visai įprastas, mums teko bristi į kaip tik 
tokią veiksmų seką prieš savo pačių valią. Joje gausu menkų ti- 
kimybių ir pavojingų prielaidų... Retkarčiais mes netgi būdavo- 
me priversti pasinaudoti individualiomis reakcijomis, nes netu- 
rėdavome kitos išeities. O tu juk puikiai žinai, jog pati psichois- 
torijos prigimtis yra tokia, kad taikant ją mažesnėms Žmonių 
grupėms nei, pavyzdžiui, vienos planetos gyventojų masė, ji iš- 
vis praranda prasmę. 

- Ar mums gali išdegti? - žioptelėjo Studentas. 

- Kol kas dar neįmanoma pasakyti. Iki šiol mums pavyko iš- 
laikyti situaciją stabilią, tačiau dabar, pirmąsyk per visą Plano is- 
toriją, padėtis yra tokia, kad netikėti vieno vienintelio individo 
veiksmai gali viską sugriauti. Mes pasirinkome minimalų kiekį 
pašaliečių ir pertvarkėme jų sąmones, pritaikydami savo reik- 
mėms. Mes turime ir savų agentų, tačiau jų veikimo laisvė griež- 
tai apribota. Jiems nevalia improvizuoti. Visa tai tau turėtų bū- 

ti savaime aišku. Neslėpsiu nuo tavęs ir to, kas užvis blogiausia: 
jeigu mus aptiks čia, šioje planetoje, tuomet bus sunaikintas ne 
tik Planas, bet ir mes patys - fiziniai mūsų pavidalai. Kaip matai, 
mūsų sprendimas nebuvo iš pačių geriausių. 

- Tačiau, nors ir nedaug man tepasakėte, iš jūsų kalbos susi- 
dariau įspūdį, kad mūsų veiksmus diktuoja ne tvirtas apsispren- 
dimas, o karštligiškos spėlionės... 

- Ne visai. Sakykime taip: išmintingas spėjimas. 

- Kada turi pribręsti krizė, Kalbėtojau? Kada mes sužinosime, 
pavyko mums ar ne? 

- Ne vėliau kaip po metų. 

Studentas valandėlei susimąstė, paskui linktelėjo. Jis paspau- 
clė Kalbėtojui ranką. 

- Ką gi. Gera bent žinoti. 

Jis apsisuko ant kulno ir išėjo. 

Pirmasis Kalbėtojas ramiai žvelgė pro langą, kuris pamažu vis 
skaidrėjo. Jo žvilgsnis nuslydo gigantiškomis konstrukcijomis ir 
įsmigo į mirgančius nebylių žvaigždžių spiečius. 

Metai netruks prabėgti. Ar jiems pasibaigus kas nors iš jų - 
Seldono palikimo sergėtojų - dar tebebus tarp gyvųjų? 


11. Keleivė be biliero 


Praėjo dar daugiau kaip mėnuo, kol pagaliau buvo galima 
tvirtinti, kad iš tikrųjų prasidėjo vasara. Jos pradžią reiškė tai, 
kad Homiras Munas parašė galutinę metinę biudžeto ataskaitą 
ir pasirūpino, kad vyriausybės atsiųstas jo pavaduotojas biblio- 
tekininkas kaip reikiant išmanytų šio darbo subtilybės - praėju- 
siais metais čia dirbęs Žmogus šioms pareigoms visiškai netiko. 
Galų gale Munas nuvalė žiemos voratinklius nuo mažojo savo 
kreiserio “Unimara" (pavadinto šitaip po kažkokio paslaptingo 
ir romantiško epizodo, nutikusio prieš dvidešimt metų) ir pa- 
ruošė laivelį kelionei. 

Terminusą jis paliko visai nekaip nusiteikęs. Niekas neatėjo 
į kosmouostą jo išlydėti. Tai būtų neišvengiamai sukėlė įtarimų, 
nes iki šiol jo niekada niekas neišlydėdavo. Munas labai gerai ži- 
nojo, kad iš pažiūros ši kelionė privalo ničniekuo nesiskirti nuo 
visų ankstesnių, bet vis tik jautėsi persmelktas kažkokios erzi- 
nančios pagiežos. Jis, Homiras Munas, rizikuoja brangiuoju sa- 
vo kailiu, leidžasi į šitokį beprotišką žygį - o niekas net neatei- 
na su juo atsisveikinti, išskristi tenka vienam! 

Ar bent jau jis pats taip manė. 

Kaip tik dėl tos priežasties, kad šitaip manydamas jis smarkiai 
klydo, kitą dieną kilo baisiausia sumaištis - ir “Unimaroje", ir 
daktaro Darelo priemiesčio name. 


146 


Pirmiausia smūgis užgriuvo daktaro Darelo namus - per tar- 
pininkę, tą pačią tarnaitę Polę, kurios mėnesio atostogos jau se- 
niai buvo pasibaigusios. Pastriuokomis, klupdama ji dundėte 
nudundėjo laiptais žemyn. 

Gerasis daktaras šoko jos pasitikti, bet susijaudinusi Polė tik 
miksėjo, neįstengdama žodžiais išreikšti užplūdusių ją emocijų. 
Galų gale ji paprasčiausiai įbruko daktarui kažkokį popiergalį ir 
nedidelį kubelį. 

Gana nenoriai jis visa tai paėmė ir paklausė: 

- Kas gi atsitiko, Pole? 

- Jos nebėra, daktare! 

- Ko nebėra? 

- Arkadijos! 

- Ką tai reiškia - nebėra? Kur ji prašapo? Apie ką jūs kalbate? 

Polė treptelėjo koja. 

- Aš nežinau! Jos nebėra, o drauge su ja dingo ir lagaminas 
bei kai kurie drabužiai. Užtat ji paliko laišką. Ko jūs stovite išsi- 
žiojęs užuot paėmęs ir perskaitęs? Jau tie vyrai... 

Daktaras Darelas gūžtelėjo pečiais ir ištraukė iš voko laišką. 
Jis buvo neilgas ir visas, išskyrus parašą kampuotomis raidėmis 
“"Arkadė", parašytas dailia ir elegantiška Arkadijos transkripto- 
riaus rašysena: 


Brangusis tėti, 

Būtų pernelyg skaudu atsisveikinti su tavim tiesiogiai, 
man plyšte plyštų širdis. Ko gero, būčiau įsiraudojusi kaip 
maža mergaitė, ir tau būtų tekę manęs gėdytis. Tad nusp- 
rendžiau verčiau parašyti. Žinok, aš siaubingai tavęs ilgė- 
siuos, nors tikiuosi, kad vasaros atostogos su dėde Homi- 
ru bus iš tiesų puikios. Patikėk, aš tikrai rūpinsiuos savi- 
mi, ir net nepastebėsime, kaip ateis tas laikas, kai vėl bū- 
siu namie. O kol kas palieku tau vieną savo daiktą. Tegul 
tai bus mano dovana tau. 

| Tavo mylinti duktė 
Arkadė 


Daktaras Darelas kelis sykius perskaitė laišką, ir kaskart jo 
veido išraiška vis smarkiau bylojo apie visišką sumaištį. Galų ga- 
le jis kliūvančiu liežuviu paklausė: 

- Pole, ar jūs tai perskaitėte? 

Polė akimirksniu pasiruošė gintis. 

- Manes jokiu būdu negalima dėl to kaltinti, daktare! Ant vo- 
ko buvo užrašyta “Polei" - ir aš nieku gyvu negalėjau įspėti, kad 
laiškas voke skirtas jums! Nepamanykite, kad šniukštinėju, juk 
per visus tuos metus, kai aš... 

Daktaras taikiai kilstelėjo ranką. 

- Gerai, gerai, Pole. Tai nesvarbu. Aš tik norėjau įsitikinti, ar 
jūs supratote, kas atsitiko. 

Jis karštligiškai svarstė. Nebuvo jokios prasmės liepti tarnai- 
tei visa tai pamiršti. Priešo atžvilgiu “užmarštis" buvo visiškai 
beprasmis žodis, gi toks paliepimas, akivaizdžiai bylojantis, kad 
reikalas išties labai svarbus, paveiktų tarnaitę kaip tik priešingai. 

Galų gale jis pasakė: 

- Žinote, ji išties keista mergaičiukė. Labai jau romantiška. 
Nuo pat tos akimirkos, kai tik sutarėme, kad šią vasarą per atos- 
togas galės vykti į kosminę kelionę, ji tiesiog nenustygo savame 
kailyje... 

- Kodėl gi niekas net neužsiminė apie tą kosminę kelionę 
man? 

- Mes viską suorganizavome tuo metu, kai jūs lankėtės pas se- 
serį, o paskui tiesiog užmiršome jums pasakyti. Štai ir viskas. 

Fontanu trykštančios Polės emocijos dabar susitelkė į beribį 
pasipiktinimą. 

- Štai ir viskas? Vargšas vaikelis išvyko vos su vienu lagaminu, 
nepasiėmusi net padorių drabužių pamainos - ir dar viena! Ka- 
da ji turėtų grįžti? 

- Klausykite, Pole, neverta šitaip jaudintis dėl niekų. Laive 
drabužių ji turės daugiau nei reikia. Viskas juk sutvarkyta iš 
anksto. Ar nepraneštumėte ponui Antorui, kad aš norėčiau su 
juo pasišnekėti? Ir dar... valandėlę! Ar čia ir yra tas daikčiukas, 
kurį ji man paliko? - Jis pavartė rankoje kubelį. 

Polė atmetė plaukus. 

- Šito aš jau tikrai nežinau! Laiškas buvo padėtas ant jo - tiek 
ir tegaliu jums pasakyti. Užmiršo pranešti man... Iš tikrųjų! Jei- 
gu būtų gyva jos motina... 

Darelas mostu nuvijo ją šalin. 

- Prašau, pakvieskite poną Antorą. 


+ 


Antoro požiūris į įvykį radikaliai skyrėsi nuo Arkadijos tėvo 
požiūrio. Pirmiausia jis prapliupo mosuodamas kumščiais ir rau- 
damasis plaukus, o paskui prašneko su neslepiamu kartėliu: 

- Didysis Kosmose! Ko gi jūs laukiate? Ko mes abu laukiame? 
Tučtuojau skambinkite į kosmouostą, kad jie nedelsdami susi- 
siektų su “Unimara"! 

- Ramiau, ramiau, Pelėjau. Juk ji - mano duktė. 

- Tačiau Galaktika - ne jūsų! 

- Palaukite gi! Ji - nekvaila mergiotė, Pelėjau, ir visa tai 
kruopščiai apgalvojo. Verčiau pamėginkime pasekti jos minčių 
eigą, kol viskas dar šviežia. Ar žinote, kas yra štai šis daikčiukas? 

- Ne. Kodėl jis man turi rūpėti? 

- Todėl, kad tai - garso imtuvas. 

- Sitas? 

- Jis savos gamybos, bet veikia kuo puikiausiai. Pats išban- 
džiau. Negi dar nesuprantate? Tokiu būdu ji pranešė mums, kad 
slapta dalyvavo mūsų pokalbyje. Ji žino, kur ir ko iškeliavo Ho- 
miras Munas. Ir nusprendė, kad būtų visai šaunu palaikyti jam 
kompaniją. 

- O Didysis Kosmose... - sudejavo jaunuolis. - Dar viena s4- 
monė lenda tiesiog Antrajam Fondui į nasrus... 

- Pamiršote vieną dalyką: juk Antrasis Fondas neturi jokios 
priežasties a priori įtarti, kad keturiolikos metų mergiščia gali 
būti kuo nors jiems pavojinga... nebent mes patys pasielgtume 
taip, kad jie ja susidomėtų. Pavyzdžiui, sugrąžintume jau kažin 
kur nuskridusį laivą vien tam, kad ją išlaipintume. Negi jau už- 
miršai, su kuo turime reikalų? Negi nesupranti, kad užtektų vos 
kluptelėti, ir mus kaipmat susektų? Paskui juk liktume visiškai 
bejėgiai... 

- Bet juk negalime leisti, kad viskas priklausytų nuo kuokte- 
lėjusio vaiko! 

- Ji anaiptol nėra kuoktelėjusi, o mes neturime iš ko rinktis. 
Juk jai visai nebuvo būtina rašyti tą laišką - tačiau parašė, kad 
mes nesikreiptume į policiją, ieškodami dingusio vaiko! Jos laiš- 
kas perša mintį, kad situaciją mes turime pateikti štai kaip: Mu- 
nas iš draugiškų paskatų tiesiog pasisiūlė pasiimti seno bičiulio 
dukterį drauge pakeliauti per atostogas. O kodėl gi ne? Mes iš 
tiesų bičiuliaujamės štai jau dvidešimt metų. Arkadiją jis pažįs- 
ta nuo tų laikų, kai jai buvo treji - kai aš parsivežiau ją iš Tran- 
toro. Viskas atrodo net labai natūraliai, o jeigu ji bus drauge su 
juo, tai tik sumažins priešo įtarumą. Juk šnipai paprastai nesi- 
tampo su savimi keturiolikmečių dukterėčių! 

- Aišku. O kaip pasielgs Munas, kai ją aptiks? 

Daktaras Darelas kilstelėjo antakius. 

- Nenumanau. Bet spėju, kad su juo ji sugebės susidoroti. 

Tačiau manuose tą naktį jis jautėsi labai vienišas. Netikėtai 
daktaras Darelas suprato, kad, kai virš pašėlusios jo dukters gal- 
vos pakibo šitoks pavojus, Galaktikos likimas jam visiškai men- 
kai terūpi. 


+ 


Nors “Unimaroje" dalyvių buvo mažiau, tačiau sumaištis ki- 
lo nepalyginamai didesnė. 

Arkadijai pavyko įsmukti į bagažo skyrių visų pirma gyveni- 
miškos patirties dėka, tačiau netrukus tai jai smarkiai atsirūgo 
dėl tos pačios patirties stokos. 

Ji šaltakraujiškai ištvėrė pradinę laivo akceleraciją ir stoiškai 
- pykinimo priepuolį, užklupusį ją pirmojo hipererdvinio šuo- 
lio metu. Ir viena, ir kita ji jau buvo patyrusi ankstesnėse kelio- 

nėse, tad žinojo ko laukti ir buvo tam pasirengusi. Taip pat ji Ži- 
nojo, kad bagažo skyriuje cirkuliuoja vėdinimo sistemos tiekia- 
mas oras, O panorėjus netgi galima įsijungti sieninį apšvietimą. 
Vis dėlto šviesos ji atsisakė kaip pernelyg proziško ir neroman- 
tiško atributo. Ji tūnojo aklinoje tamsoje, kaip ir dera tikrai 
konspiratorei, kvėpuodama tylut tylutėliai ir klausydamasi įvai- 
rių prislopintų garsų, supančių Homirą Muną. 

Garsai buvo tylūs, sunkiai išskiriami, kokius paprastai ir sk- 
leidžia vienas žmogus. Batų šiurenimas, besitrinančio į metalą 
audeklo šiugždėjimas, nuo kūno svorio įdumbančio krėslo 
girgždėjimas, valdymo pulto pyptelėjimas, švelnus delno 
pliaukštelėjimas per fotoelemento plokštelę... 

Vis dėlto galų gale patirties stoka iškrėtė Arkadijai rimtą kiau- 
lystę. Filmuose ir televizijos serialuose keleivis be bilieto, regis, 
paprastai turėdavo aibes galimybių išlikti nepastebėtas. Zinoma, 
visuomet grėsdavo pavojus numesti kokį nors dūžtantį daiktą, 
kurio žvangėjimas ir numirėlį prikeltų, arba bent nelaiku sučiau- 
dėti - filmo veikėjas paprastai visada nusičiaudėdavo, tai buvo 
įprasta. Visa tai Arkadija žinojo ir elgėsi labai atsargiai. Be to, ji 
numatė ir alkį bei troškulį, tad pasiėmė iš sandėliuko nukniauk- 
tų konservuotų maisto produktų. Tačiau liko dar vienas dalykas, 
apie kurį filmuose kažkodėl niekad nebūdavo užsimenama, ir il- 
gainiui Arkadija suvokė, kad, nepaisant pačių geriausių pasauly- 
je norų, ištūnoti pasislėpusi bagažinėje ji galės tik labai ribotą 
laiką. 

Sportiniame vienvietyje kreiseryje, tokiame kaip “Unimara", 
visą gyvenamąją erdvę, žinoma, sudarė viena vienintelė patalpa. 
Tad nebuvo nė pačios menkiausios, nė pačios rizikingiausios ga- 
limybės sulaukti, kol Munas bent trumpam kur nors pasišalins, 
ir paslapčia išsmukti iš bagažinės. 

Nebesitverdama savame kailyje Arkadija laukė, kol išgirs mie- 
gančio Žmogaus skleidžiamus garsus. Ji smarkiai apgailestavo 
nenutuokianti, ar Munas knarkia. Tačiau ji bent žinojo, kurioje 
vietoje yra lova, ir neabejojo atpažinsianti protestuojančių spy- 
ruoklių girgždėjimą po gulančio Žmogaus kūnu. Galų gale pa- 
sigirdo atodūsis, paskui - žiovavimas. Arkadija laukė. Galiausiai 
stojo tyla, tik retkarčiais sutrikdoma negarsaus lovos girgžtelė- 
jimo, kai Munas sujudėdavo. 

Bagažinės durys atsivėrė nė necyptelėjusios, vos ji palietė jas 
pirštu. Arkadija ištempė kaklą... 

Atsklido kažkoks neabejotinai žmogaus sukeltas garsas, kuris 
staiga nutrūko. 

Arkadija suakmenėjo. Ir vėl tyla. Mirtina tyla! 

Ji pamėgino žvilgtelėti pro bagažinės duris nepajudindama 
galvos, tačiau nieko iš to neišėjo. Paskui akis kryptelėjo ir galva. 

Homiras Munas, žinoma, nemiegojo. Jis skaitė gulėdamas 10- 
voje, blausios naktinės lempelės šviesos rate - gi dabar išplėtęs 

akis sužiuro į tamsą, tuo pat metu vogčiomis kažko grabalioda- 
mas po pagalve. 

Arkadija paskubomis kryptelėjo galvą atgal. Staiga Muno lem- 
pelė užgeso, o spigus, kiek virpantis balsas pareiškė: 

- Aš turiu blasterį! Prisiekiu Galaktika - šaunu! 

Arkadija sucypė: 

- Čia tik aš! Nešaukite! 

Net nuostabu: pasirodo, romantika - išties labai lepi gėlė. Už- 
tenka vieno blasterio vamzdžio ir nervingo Žmogaus, kuris juo 
taikosi - ir po visos romantikos... 

Visame laive įsiplieskė šviesos, Munas pašoko lovoje. Vos vos 
žilstantys šeriai, želiantys ant liesos jo krūtinės, ir apšepęs, vaka- 
rykščio skutimo smakras suteikė jam tokią išvaizdą, kad galėjai 
visai nepelnytai palaikyti Muną smarkiai abejotinos reputacijos 
tipu. 

Arkadija išsiropštė iš bagažinės, delnu lygindama metalizuoto 
audeklo striukę, kuri lyg ir turėjo visiškai nesiglamžyti. 

Vieną akimirką visai pametęs galvą Munas jau kone liuokte- 
lėjo iš lovos, bet tuoj pat susizgribęs užsimetė antklodę ant pe- 
čių ir sukriokė: 

- Kkk...kkk...k...ką... 

Suprasti, ką jis sako, buvo absoliučiai neįmanoma. 

Arkadija kukliai sušnibždėjo: 

- Tikiuosi, atleisite man valandėlę? Aš... nusiplausiu rankas. 

Ji puikiai žinojo, kaip laive išdėstytos patalpos, ir žaibiškai 
dingo iš akiračio. Kol grįžo, vėl sutelkė drąsą, o Munas jau bu- 
vo išlipęs iš lovos: nublukusiu chalatu vilkinti forma, kupina 
kunkuliuojančio įtūžio turinio... 

- K...ką, po šimts juodųjų sk...skylių tu veiki čia, mano I...lai- 
ve? K...kaip tu čia pat...tekai? Ką, t...tavo man...nymu, da...dabar 
turėsiu S...su tavimi daryti? K...kas gi čia ddd...eddd..asi?!. 

Tikriausiai jis būtų šiaip bėręs klausimus be galo be krašto, 
tačiau Arkadija meiliai jį pertraukė: 

- Aš tik norėjau keliauti su jumis, dėde Homirai. 

- Kodėl? Aš juk n...niekur nekeliauju... 

- Jūs skrendate į Kalganą rinkti informacijos apie Antrąjį 
Fondą. 

Munas tiktai kažką sustūgo ir visai ištižo. Vieną siaubingą aki- 
mirksnį Arkadijai atrodė, kad jį šit šit ištiks isterijos priepuolis, 
ir jis pašėls daužyti galvą į sieną. Munas vis dar tebelaikė ranko- 
se blasterį, ir, vos metusi žvilgsnį į jį, Arkadija tuoj pat pajusda- 
vo, kaip atšąla skrandis. 

- Atsargiai... Nusiraminkite... - ji nesumojo, ką dar galėtų pa- 

Vis dėlto Munas iš paskutiniųjų susitvardė ir kiek atgavo pu- 
siausvyrą. Jis tėškė blasterį ant lovos su tokia jėga, kad šis tik per 
stebuklą neiššovė ir nepramušė skylės laivo korpuse. 

- Kaipgi tu patekai vidun? - labai lėtai paklausė jis, tarsi su- 
čiupdamas kiekvieną žodį dantimis ir valandėlę palaikydamas, 
kad išsprūdęs išorėn šis nedrebėtų. 

- Tai buvo visai lengva. Aš tiesiog atėjau į angarą, nešina sa- 
vo lagaminu, ir pasakiau: “Pono Muno bagažas!" Apsaugos dar- 
buotojas tik bakstelėjo nykščiu rodydamas kelią, į mane nė akių 
nepakėlęs. 

- Pati žinai - dabar man teks gabenti tave atgal, - pareiškė Ho- 
miras, ir staiga jo širdyje plykstelėjo laukinio džiaugsmo lieps- 
na. O Kosmose, juk niekas negalės tvirtinti, kad dėl viso to kal- 
tas jis! š 

- Ne, atgal skristi mes negalime, - ramiai atkirto Arkadija. - Si- 
taip atkreiptume į save dėmesį. 

- Ką? 

- Jūs pats puikiai žinote! Juk ne kas kitas, o kaip tik jūs ir iš- 
keliavote į Kalganą todėl, kad tai atrodo visiškai natūralu. Nie- 
kam neatrodys įtartina, jeigu jūs nukaksite ten ir paprašysite lei- 
dimo užmesti akį į Mulo įrašus. Jūs privalote elgtis taip natūra- 
liai, kad niekas jūsų išvis nė nepastebėtų. Gi jeigu jūs grįšite at- 
gal, kad išlaipintumėte be bilieto skridusią merginą, tuomet ne- 
nustebkite, jei pakliūsite į televizijos žinių laidą! 
 - Iš kkk...kur t...tu sužinojai apie K...alganą? Tos... eeee... 
vvv...vaik...vaikiškos... - jis užsikirtinėjo taip, kad nebūtų įtikinęs 
ir žinančio kur kas mažiau, nei žinojo Arkadija. 

- Aš girdėjau, - ji taip ir nesugebėjo visiškai nuslėpti balse sus- 
kambėjusio pasididžiavimo. - Girdėjau per garso imtuvą. Aš vis- 
ką žinau, tad jums nieko kito ir nebelieka, kaip tik leisti man ke- 
liauti su jumis. 

- O kaipgi tavo tėvas? - Munas paskubomis išmetė paskutinį 
kozirį. - Jis tikriausiai mano, kad tu pagrobta... negyva... 

- Aš palikau jam raštelį, - ji vienu gaistu nukirto jo kozirį. - 
Manau, jis puikiai supranta, kad nevalia kelti triukšmo. Tikriau- 
siai jūs netrukus gausite iš jo kosmogramą. 

Munas jau neabejojo, kad čia veikia kažkokie burtai: jo imtu- 
vo signalas pašėlo pypsėti praėjus dviem sekundėms po pasku- 
tiniųjų Arkadijos žodžių. 

Ji ištarė: 

- Lažinamės - čia tėtis. 

Taip ir buvo. 

Žinutė buvo visiškai trumpa, adresuota Arkadijai: “Ačiū už to- 
kią mielą dovaną, kurią, esu tikras, tu pati deramai naudojai pa- 
gal paskirtį. Linkiu smagiai praleisti laiką." 

- Na, matote, - ištarė ji. - Tai nurodymai. 

Palengva Homiras ėmė apsiprasti su ja. Po kurio laiko jis jau 
džiaugėsi, kad ji yra laive. Dar vėliau jis net nebeįstengė supras- 
ti, kaip būtų ištvėręs kelionę be jos. Ji čiauškėjo! Ji džiūgavo! O 
kas užvis svarbiausia, ji buvo tokia nerūpestinga. Ji žinojo, kad 
Antrasis Fondas yra priešas, tačiau nesuko dėl to sau galvos. Ji 
žinojo, kad Kalgane jiems teks susidurti su priešiškai nusiteiku- 
siais oficialiais asmenimis - ir stačiai negalėjo sulaukti, kada pa- 
galiau tai įvyks! 

Galbūt viskas taip ir turi būti, kai tau keturiolika metų. 

Šiaip ar taip, užuot savaitę skendėjęs apmąstymuose, Homi- 
ras praleido kelionę šnekučiuodamasis. Zinoma, tie pokalbiai 
negalėjo būti labai gilūs ir išmintingi, kadangi dažniausiai tek- 
davo svarstyti Arkadijos pasiūlymus, kaip būtų geriausia pelny- 
ti Kalgano valdovo malonę. Jos pasiūlymai, nors naivūs ir kartais 
juokingi, bet visada būdavo apgalvoti ir pateikiami labai svariai. 

Ilgainiui Homiras pajuto, kad klausydamasis jos vis dažniau 
ima šypsotis. Kartais jam net pasidarydavo smalsu, iš kokio gi is- 
torinės literatūros perlo ji išlukšteno šitokį iškreiptą suvokimą 
apie didžiąją Visatą. 

Pagaliau atėjo paskutiniojo šuolio vakaras. Kalganas ryškiu 
tašku švytėjo beveik tuščioje, tik kur ne kur žvaigždėmis nusags- 
tytoje Galaktikos pakraščio erdvėje. Pažvelgus pro teleskopą Kal- 
gano taškas virsdavo kibirkščiuojančia, vos įžiūrimo skersmens 
dėmele. 

Arkadija užsikėlusi koją ant kojos sėdėjo patogiame krėsle. Ji 
mūvėjo plačias kelnės ir aptemptus marškinius - ir viena, ir ki- 
ta priklausė Homirui. Jos pačios moteriški apdarai, išskalbti ir iš- 
lyginti, buvo skirti vilkėti jau nusileidus. 

Arkadija pareiškė: 

- Žinote, aš ketinu rašyti istorinius romanus. 

Ji nuoširdžiai mėgavosi kelione. Dėdulė Homiras buvo tikrai 
neblogas klausytojas - o juk šitaip malonu pasakoti visokius da- 
lykus protingam žmogui, kuris įdėmiai ir rimtai tavęs klausosi! 

Ji kalbėjo toliau: 

- Aš perskaičiau šūsnį knygų apie didžiuosius Fondo istorijos 
žmones - na, žinote, apie Seldoną, Hardiną, Melou, Deversą ir 
visus kitus. Įveikiau netgi daugelį jūsų straipsnių apie Mulą, tik 
man nelabai patiko skaityti apie tai, kaip Fondas pralaimėjo. Ne- 
jaugi ne maloniau būtų skaityti tokią istoriją, kur visi gėdingi ir 
tragiški epizodai būtų tiesiog praleisti? 

- Taip, - labai rimtai užtikrino ją Homiras. - Tačiau tokia isto- 
rija juk nebūtų teisinga, ar ne, Arkade? Jei sąžiningai nepateik- 
si visų įvykių tokių, kokie jie iš tikrųjų buvo, tu niekad nenusi- 
pelnysi mokslininkų pagarbos. 

- Ak, niekai! Kam gi rūpi mokslininkų pagarba? - Homiras ją 
tiesiog sužavėjo. Per visą kelionę jis nė karto nepavadino jos ki- 
taip, kaip tik Arkade. - Aš rašysiu įdomius romanus - jie bus pui- 
kiai perkami ir populiarūs! Kam išvis rašyti knygas, jei nenori 
parduoti jų kuo daugiau ir išgarsėti? Aš visai nepageidauju, kad 
apie mane žinotų tik saujelė sukriošusių profesorių. Mano kny- 
gas skaitys visi visi! 

Nuo tokių malonių minčių jos akys padūmavo, ji patogiau 
susirangė krėsle. 

- Tiesą sakant, aš ketinu apsilankyti Trantore, kai tik pavyks 
įkalbėti tėvą, kad mane ten išleistų. Žinote, man labai rūpi pa- 
sižvalgyti po Pirmosios Imperijos centrą ir pasirankioti pirminės 
informacijos. Aš juk gimiau Trantore... Jūs tai žinojote? 

Jis žinojo. Tačiau ištarė: 

- Tikrai? 

Jo balse nuostabos buvo kaip tik tiek, kiek ir reikėjo. Arkadija 
apdovanojo jį kažkokiu tarpiniu švytinčios ir kvailokos šypsenos 
variantu. 

- Aha... Mano senelė... na, Beita Darel, manau, jūs esate gir- 
dėjęs apie ją... kadaise ji lankėsi Trantore drauge su mano sene- 
liu. Tiesą sakant, kaip tik ten jie ir sustabdė Mulą, nors tuo metu 
jau visa Galaktika buvo jam po kojomis... Mano tėtis ir mama ir- 
gi nuvyko ten iškart po vestuvių. Ten aš ir gimiau. Aš netgi gy- 
venau ten iki mamos mirties, bet tada man tebuvo treji, ir aš bc- 
veik nieko neprisimenu. Ar jūs esate kada nors buvęs Trantore, 
dėde Homirai? 

- Ne, negaliu tvirtinti, kad buvau. 

Jis atsirėmė į šaltą pertvarą ir išsiblaškęs klausėsi nerūpestin- 
go Arkadijos tarškėjimo. Kalganas buvo jau visai arti, ir Homiras 
jautė vėl augančią įtampą. 

- Argi tai ne pats romantiškiausias pasaulis? Tėtis man sakė, 
kad Stanelo V laikais ten gyveno daugiau žmonių, nei mūsų die- 
nomis bent dešimtyje pasaulių... Dar jis pasakojo, kad planetą 
andai dengė metalo konstrukcijos - visas pasaulis buvo vienas 
neaprėpiamo dydžio miestas - visos Galaktikos sostinė. Dabar iš 
buvusios didybės belikę tik griuvėsiai, bet jis vis vien nuostabus. 
Ak, kaip aš norėčiau dar kartą visa tai išvysti. Beje... Homirai! 

- Ką? 

< Kodėl gi mums nenukeliavus ten, kai užbaigsime reikalus 
Kalgane? 

Jo veide atsispindėjo siaubas. 

- Ką? Nagi, nepradėk dabar kurti tokių fantazijų. Mes keliau- 
jame su reikalu, ne savo malonumui. Neužmiršk šito. 

- Bet aš juk ir kalbu apie reikalus! - cyptelėjo Arkadija. - Juk 
Trantore gali slypėti milžiniški informacijos klodai! Ar jums taip 
neatrodo? 

- Ne, -jis ne be vargo atsistojo. - Nagi, atsiplėšk valandėlei 
nuo kompiuterio. Metas ruoštis paskutiniajam šuoliui. O tu 
ropškis į lovą. 

Šiaip ar taip, nusileidimas Homirui žadėjo bent jau vieną ma- 
lonumą. Jis jautėsi iki kaklo sotus pastangų užmigti ant metali- 
nių grindų, susivyniojus į apsiaustą. 

Apskaičiuoti šuolį anaiptol nebuvo sudėtinga. “Kosminių ke- 
lionių vadove" Fondo - Kalgano maršrutas buvo aprašytas pa- 
kankamai išsamiai. Laivas vos vos virptelėjo, peršokdamas nė 
kiek laiko netrunkantį atstumą hipererdvėje, ir paskutinis švies- 
metis liko už nugarų. 

Kalgano saulė dabar jau ir buvo tikra saulė - didžiulė, šviesi, 
geltonai balta. Tiesa, keliautojai jos nematė - apžvalgos angos 
apšviestoje pusėje automatiškai užsidarė. 

Iki Kalgano beliko vos viena naktis kelio. 


12. Valdovas 


Iš visų Galaktikos pasaulių Kalgano istorija, be abejo, buvo 
pati unikaliausia. Pavyzdžiui, Terminuso planetos istorija bylo- 
jo beveik vien tik apie nuolatinį augimą ir tobulėjimą. Gi Tran- 
toro, andainykštės Galaktikos sostinės istorija - beveik vien ne- 
sulaikomo smukimo metraštis. Bet Kalganas... 

Pirmiausia Kalganas išgarsėjo kaip Galaktikos pramogų pa- 
saulis - tai susiklostė du šimtai metų iki Seldono gimimo. Kalga- 
no pramogos pasiekė tokį lygį, kad tai tapo vieninteliu planetos 
verslu; prekyba malonumais nešė Kalganui milžiniškus pelnus. 

Pramogų industrija paaiškėjo besanti stulbinančiai stabili. Tai 
buvo stabiliausias verslas visoje Galaktikoje. Kai po truputį, ne- 
pastebimai Galaktikos civilizacija ėmė byrėti, kol pagaliau visiš- 
kai suiro, ši visuotinė katastrofa užgulė Kalganą ne smarkiau nei 
plunksnos pūkelis. Nepriklausomai nuo to, kaip labai keitėsi 
kaimyninių Galaktikos sektorių ekonomika bei gyvensena, elitas 
visuomet išlikdavo, o visuomenės grietinėlė niekada neabejojo, 
kad už buvimą grietinėle ji nusipelno deramo atlygio - pramo- 
gų bei malonumų. 

Gi Kalganas, karta po kartos, buvo pasiruošęs bet kuriuo me- 
tu teikti tokios rūšies paslaugas ir todėl klestėte klestėjo. Čia sie- 
los atgaivą rasdavo trapūs, išsikvėpinę imperatoriškųjų rūmų 
dendžiai bei brangenybėmis žėrinčios, geidulingos jų damos; 
grubūs, gergždžiančiais balsais kariniai gubernatoriai, negailes- 
tingai valdantys krauju paplūdusius pasaulius, bei nežabotų aist- 
rų, gašlios jų sugulovės; prabangoje skendintys, nusipenėję 
Fondo verslininkai bei žydinčios, besarmatės jų meilužės. 

Visi čia buvo lygūs ir turėjo vienodas teises, nes visi buvo ap- 
tekę pinigais. Kalganas aptarnaudavo visus, niekam neatsakyda- 
mas jokios paslaugos; jo siūlomos prekės paklausa niekada ne- 
mažėjo; jam pakako išminties nesivelti į kitų pasaulių politiką, 
niekad nesilankstyti ir remtis savo paties įstatymais - tad nieko 
nuostabaus, kad jis klestėjo, kai visi kiti skurdo, jis augino laši- 
nius, kai visi kiti badavo. 

Tokia padėtis truko tol, kol nepasirodė Mulas. Nepaisant nie- 
ko, Kalganas irgi neatsilaikė prieš užkariautoją, kuriam pramo- 
gos nėmaž nerūpėjo, kurio nedomino niekas kita, išskyrus už- 
kariavimus. Jam visos planetos buvo vienodos, ir Kalganas - tik 
viena jų, tokia pat, kaip ir visos kitos. 

Ištisą dešimtmetį Kalganui teko labai jau neįprastas vaidmuo 
- jis tapo Galaktikos metropoliu, didžiausios imperijos, kokios 
nebuvo nuo pat Galaktinės Imperijos laikų, šeimininku. 

O paskui, po Mulo mirties, prasidėjo smukimas - staigus tarsi 
audros šuoras. Pirmiausia nuo naujosios imperijos atskilo Fon- 
das. Drauge su juo ar paskui jį atsiskyrė ir didžioji kitų buvusių- 
jų Mulo valdų dalis. Praėjo penkiasdešimt metų, ir iš to trumpo 
neribotos galios laikotarpio beliko vien gluminantys prisimini- 
mai, lyg opiumo sukeltas sapnas. Kalganas taip niekad ir neat- 
sigavo. Jis nebeįstengė vėl tapti tuo, kuo buvo anksčiau - į jokius 
svetimus reikalus nesikišančiu pramogų pasauliu. Kartą paraga- 
vus galios, nebeįmanoma buvo pamiršti jos skonio, valdžia bu- 
vo tarsi kerai, kurių poveikis laikui bėgant ne ką tesusilpnėjo. 
Dabar planetą vienas po kito valdė visa virtinė žmonių, kuriuos 
Fondas vadino Kalgano valdovais. Tačiau patys save, pamėgdžio- 
dami Mulą, jie titulavo Pirmaisiais Galaktikos Piliečiais. Maža to, 
kiekvienas toks valdovas puoselėjo iliuziją, esą jis - irgi užkariau- 
tojas. 


+ 


Pastarasis Kalgano valdovas soste sėdėjo jau penktas mėnuo. 
Užimti šią geidžiamą vietą jam padėjo dvi aplinkybės: Kalgano 
laivyno vyriausiojo vado pareigos ir apverktinas ankstesniojo 
Kalgano valdovo neatsargumas. Vis dėlto niekas planetoje nebu- 
vo toks kvailas, kad pernelyg ilgai ar pernelyg įkyriai domėtųsi 
naujojo valdovo veiksmų teisėtumu: Tokie dalykai atsitikdavo 
pakankamai dažnai ir nieko per daug nestebino. 

Vis dėlto toks džiunglių įstatymas, kurio dėka išgyvendavo tik 
stipriausieji, be to, dar ir nuolatinis prievartos bei blogio skati- 
nimas neleido bet kam išsiveržti į viršūnes. Tam reikėjo turėti 
neeilinių sugebėjimų. Dabartinis valdovas Stetinas buvo pakan- 
kamai kompetentingas, ir manipuliuoti juo anaiptol nebuvo taip 
paprasta. 

Tai buvo nelengva užduotis Jo Eminencijai pirmajam minist- 
rui, kuris visai bešališkai tarnavo ankstesniajam valdovui lygiai 
taip pat, kaip ir dabartiniam - ir taip pat sąžiningai tarnaus bū- 
simajam, jei tik išgyvens pakankamai ilgai. 

Tai buvo nelengva užduotis ir poniai Kelijai, kuri buvo šiek 
tiek daugiau nei paprasta Stetino draugė, bet - mažiau nei žmona. 

Tą vakarą jie, visi trys, buvo drauge asmeniniuose valdovo 
Stetino apartamentuose be jokių pašalinių. Stambus, įspūdingo 
stoto Pirmasis Pilietis, tviskėdamas taip mėgiama admirolo uni- 
forma, sėdėjo jokia medžiaga neaptrauktoje kėdėje įsitempęs, 
tarsi luitas tos pačios plastmasės, iš kurios buvo pagaminta kė- 
dė, ir svaidė rūsčius žvilgsnius iš po surauktų antakių. Pirmasis 
ministras Levas Meirusas išsiblaškęs, tarsi iš tolo žvelgė į jį ir il- 
gais nervingais pirštais nejučiomis ritmingai braukė gilią raukšlę, 
kuri, prasidėjusi ties kumpa jo nosimi, lanku kirto liesą įdubu- 
sį skruostą ir užsibaigė beveik ties smakru, užžėlusiu žila barz- 
da. Ponia Kelija grakščia poza įsitaisė ant poroloninės, storais 
kailiais apdangstytos sofos; pilnos, įnoringai patemptos ponios 
lupos šiek tiek virpėjo, bet niekas nekreipė dėmesio. 

- Pone, - prašneko Meirusas - tik šitaip ir tebuvo valia kreip- 
tis į valdovą, tituluojamą paprasčiausiai Pirmuoju Piliečių, - pa- 
našu, kad jūs stokojate tam tikro požiūrio į istorijos tęstinumą. 
Jūsų paties gyvenime įvyko tiek neįtikėtinų esminių pokyčių, 
kad dabar manote, jog civilizacijos vystymosi kryptį irgi galima 
taip pat staigiai ir sėkmingai pakeisti. Bet taip juk nėra. 

- Mulas įrodė, jog kaip tik taip ir yra. 

- Bet argi kas nors pajėgtų tęsti jo veiklą? Neužmirškite, jis 
buvo šiek tiek daugiau nei žmogus. Be to, netgi jam iki galo ne- 
pavyko. 

- Ciucki... - staiga verksmingai ištarė ponia Kelija, ir tuoj pat 
susigūžė nuo tūžmingo Pirmojo Piliečio mosto. 

Valdovas Stetinas šiurkščiai drėbtelėjo: 

- Nesikišk, Kelija. Meirusai, aš pavargau šitaip tūnoti nieko 
neveikdamas. Mano pirmtakas visą gyvenimą praleido kurdamas 
ir tobulindamas laivyną, kuris ilgainiui tapo puikiai suderintų 
galingu mechanizmu, kuriam lygių nėra visoje Galaktikoje. Kai 
jis padėjo šaukštą, šitas tobulas kūrinys taip ir liko užkonservuo- 
tas, niekas nepasiūlo jam jokios veiklos! Nejaugi ir aš turėčiau 
tęsti šią tradiciją? Aš, laivyno admirolas? 

Ar ilgai truks, kol nuostabusis mechanizmas ims rūdyti? Šiuo 
metu jis tik tuština mano iždą - ir visiškai niekaip neatsiperka! 
Jo karininkai ilgisi naujų valdų, kareiviai svajoja apie grobį. Vi- 
sas Kalganas svajoja sukurti naują imperiją, susigrąžinti šlovę! 
Nejaugi tu nesugebi šito suprasti? 

- Tai, ką jūs sakote, tėra tik žodžiai, bet aš suprantu ir paslėp- 
tą prasmę. Naujos valdos, grobis, šlovė - visi šie dalykai iš tiesų 

puikūs, kai jau turi juos saujoje. Tačiau procesas juos įsigyjant 
dažnai būna labai rizikingas ir visada - nemalonus. Pirmasis Žy- 
gis gal ir pasiseks, tačiau paskui įnoringoji sėkmė gali imti ir nu- 
sigręžti. Per visa žmonijos istoriją pulti Fondą niekad nebuvo iš- 
mintinga. Net Mulas būtų pasielgęs apdairiau, jei būtų susilai- 
kęs... 

Tuščios, žydros ponios Kelijos akys pasruvo ašaromis. Pasta- 
ruoju metu Ciuckis jos beveik nė nepastebėdavo - o dabar, kai 
jis pažadėjo skirti vakarą jai, ima ir įsibrauna šitas siaubingas ži- 
las džiūsna, kuris visuomet žiūri tarytum kiaurai ją, tarsi jo 
žvilgsnis jos net nekliudytų! O Ciuckis jį įsileido. Kelija nedrįso 
nieko sakyti, ji užgniaužė netgi beišsiveržiantį kūkčiojimą. 

Stetinas prašneko tokiu balsu, kokio ji niekad negalėjo pa- 
kęsti - šiurkščiu ir nekantriu: 

- Tu esi tolimos praeities vergas! Tiesa, Fondo teritorija di- 
džiulė, joje gyvena daugybė žmonių. Tačiau jų pasauliai išsibars- 
tę atokiai vieni nuo kitų, juos galima ištaškyti vienu vieninteliu 
smūgiu! Šiais laikais jie susibūrę draugėn vien iš inercijos - o 
suskaldyti tokią inerciją man galios tikrai pakaks! Tave hip- 
notizuoja vien mintis apie senuosius laikus, kai be Fondo nie- 
kas kitas neturėjo branduolinės energijos. Tada jie tikrai buvo 
pajėgūs išsisukti nuo mirštančios Imperijos smūgių - ji juk mo- 
savo tik vaikišku plaktuku, ne kūju. O paskui vieninteliais Fon- 
do priešais beliko kariniai gubernatoriai, tie besmegeniai anar- 
chistai, kurie su branduolinę energiją naudojančiais Fondo lai- 
vais ketino kautis savo relikvinėmis geldomis! 

Tačiau paskui, mano brangusis Meirusai, atėjo Mulas, kuris 
iš esmės pakeitė padėtį. Tas žinias, kurias taip pavydžiai saugojo 
Fondas, jis paskleidė bent pusėje Galaktikos. Mokslo monopo- 
lija sugriauta visiems laikams. Dabar mes jau galime kovoti su 
jais kaip lygus su lygiu. 

- O kaip Antrasis Fondas? - šaltai pasiteiravo Meirusas. 

- O kaip Antrasis Fondas? - taip pat šaltai pakartojo Stetinas. 
- Argi tu ką nors nutuoki apie jo ketinimus? Jiems juk prireikė 
ištiso dešimtmečio, kad sustabdytų Mulą, jei tik jį sustabdė iš tik- 
rųjų jie, kuo aš šiek tiek abejoju. Nejaugi nežinai, kad daugelis 
Fondo psichologų bei sociologų pritaria nuomonei, jog po Mu- 
lo laikų Seldono Planas visiškai žlugo? O jeigu Planas subyrėjo, 
vadinasi, jo vietoje egzistuoja vakuumas, kurį galiu užpildyti aš 
- kaip ir bet kas kitas. 

- Mūsų žinios apie tuos dalykus anaiptol nėra tokios išsa- 
mios, kad galėtume drąsiai veltis į pavojingus žaidimus. 

- Mūsų žinių gal ir tikrai nepakanka... Tačiau planetoje šiuo 
metu svečiuojasi žmogus iš Fondo. Ar tai žinojai? Tai toks Ho- 
miras Munas - kaip supratau, jis rašo straipsnius apie Mulą, be 

to, iš jo kalbos aiškėja, kad ir jo nuomonė lygiai tokia pat - Sel- 
dono Planas nebeegzistuoja. 

Pirmasis ministras linktelėjo. 

- Esu girdėjęs apie jį, ar bent jau apie jo straipsnius. Ko gi jis 
nori? 

- Jis prašo leidimo apsilankyti Mulo rūmuose. 

- Tikrai? Patarčiau jam atsakyti. Nelabai išmintinga išsklaidy- 
ti prietarus, kurie ir padeda išlaikyti planetą savo rankose. 

- Aš pagalvosiu apie tai. O tada vėl pasišnekėsime. 

Meirusas nusilenkė ir pasišalino. 

Ponia Kelija verksmingai paklausė: 

- Ar tu pyksti ant manęs, Ciucki? 

Stetinas nuožmiai dėbtelėjo į ją: 

- Argi aš tau nesakiau, kad niekada nebevadintum manęs ši- 
ta idiotiška pravarde kitų žmonių akivaizdoje? 

- Bet juk tau ji patikdavo... 

- Ką gi, dabar nebepatinka. Ir nebedrįsk manęs šitaip vadinti. 

Valdovas niauriai dėbsojo į ją. Jam pačiam buvo didžiulė 
paslaptis, kodėl šiomis dienomis jis išvis ją pakenčia. Ji buvo 
švelni besmegenė būtybė, maloni paliesti, mokėjo prisitaikyti ir 
dievino savo valdovą - tikra atgaiva tokiame rūsčiame gyvenime. 
Tačiau jos prieraišumas Stetinui jau ėmė gerokai pabosti. Ji sva- 
jojo už jo ištekėti ir tapti pirmąja valstybės dama... 

Vienas juokas! 

Kai jis tebuvo admirolas, ji netgi labai jam tiko - tačiau dabar, 
Pirmajam Piliečiui ir būsimajam užkariautojui reikėjo kažko dau- 
giau. Jam reikėjo palikuonių, kurie suvienytų būsimąsias jo val- 
das - tai yra to, ko Mulas neturėjo ir negalėjo turėti. Juk kaip tik 
todėl Mulo imperija gyvavo tik tiek, kiek truko keistas ir nežmo- 
giškas jo paties gyvenimas! Tuo tarpu Stetinas svajojo susigimi- 
niuoti su kuria nors iš didžiųjų istorinių Fondo šeimų - ir tapti 
naujos valdovų dinastijos pradininku. 

Susierzinės jis svarstė, kodėl gi jam neatsikračius Kelija da- 
bar, nieko nelaukiant. Tai nebūtų labai sunku. Žinoma, kurį lai- 
ką ji dar verkšlentų, ašarotų... Jis.nuvijo tą mintį į šalį. Retsykiais 
Kelija jam visai neblogai praversdavo. 

Tuo tarpu ponia Kelija gerokai pralinksmėjo. Žilabarzdis iš- 
sinešdino, jo įtaka išsisklaidė ir granitinis jos Ciuckio veidas pas- 
tebimai sušvelnėjo. Vienu grakščiu minkštu judesiu ji pasikėlė 
ir priplaukė prie jo. 

- Juk tu nebarsi manęs, tiesa? 

- Ne. - Jis išsiblaškęs patapšnojo jai skruostą. - Bet gal pasė- 
dėtum valandėlę ramiai? Man reikia pagalvoti. 

- Apie tą Žmogų iš Fondo? 

- Taip. 

- Ciucki... 

Valandėlė tylos. 

- Ką? 

- Ciucki, tu juk sakei, kad drauge su tuo žmogum atvyko ir 
maža mergaitė. Prisimeni? Ar negalėčiau pamatyti jos, kai jie ap- 
silankys čia? Aš dar niekad... 

- Manai, aš labai noriu, kad jis atsitemptų čionai ir tą vaikpa- 
laikį? Nuo kada mano audiencijų salė virtusi pradine mokykla? 
Pakaks šitų nesąmonių, Kelija. 

- Bet aš juk pati ja pasirūpinsiu, Ciucki! Tau su ja nebus vi- 
siškai jokio vargo, pamatysi. Tiesiog man taip retai kada tenka 
pabendrauti su vaikais, o juk tu puikiai žinai, kaip aš juos my- 
lių... 

Jis pašaipiai dėbtelėjo į ją. Tokių ir panašių užuominų ji tu- 
rėjo neišsenkančias atsargas. Ji myli vaikus - ji mylėtų jo vaikus 
- jo teisėti vaikai - vedybos... Jis nusijuokė. 

- Ta mažytė mergaitė, - pareiškė jis, - yra jau visa panelė, ke- 
turiolikos ar penkiolikos metų. Manding, ūgiu ji nėmaž nenusi- 
leidžia tau. 

Kelija atrodė sutriuškinta. 

- Tai kaip, ar galiu ją pasikviesti?.. Ji papasakotų man apie 
Fondą. Žinai gi, aš visuomet svajojau ten apsilankyti. Mano se- 
nelis buvo kilęs iš Fondo. Ar nusiveši mane ten, Ciucki? Kada 
nors? 

Išgirdęs tai Stetinas šyptelėjo. Gal jis ir nusiveš ją ten - kaip 
užkariautojas. Nuo tos minties jam pasitaisė nuotaika, apie ką 
aiškiai bylojo jo žodžiai: 

- Gerai jau gerai, nusivešiu. O tu galėsi pasimatyti su mergai- 
te ir šnekėtis su ja apie Fondą ar bet ką kita, apie ką tik norėsi. 
Tik nesipainiosite man po kojomis, supratai? 

- Prižadu, mes tikrai tau netrukdysime. Aš nusivesiu ją į savo 
kambarius. | 

Ji buvo laiminga. Šiomis dienomis labai jau retai atsitikdavo 
taip, kad jos pageidavimas būtų patenkinamas. Ji abiem ranko- 
mis apsikabino Stetino kaklą, ir po akimirką tetrukusios dvejo- 
nės pajuto, kaip atsipalaiduoja jo kaklo raumenys, o didžiulė 
galva minkštai nusileidžia jai ant peties. 


13. Ponia 


Arkadija triumfavo. Kaip pasikeitė jos gyvenimas nuo tos die- 
nos, kai Pelėjas Antoras įkišo kvailą savo galvą pro jos langą! Ir 
viskas tik todėl, kad jai pakako ir įžvalgos, ir drąsos padaryti tai, 
kas turėjo būti padaryta... 

Ir štai - ji Kalgane! Ji jau lankėsi milžiniškame Centriniame 
Teatre - pačiame didžiausiame visoje Galaktikoje - ir savo akimis 

regėjo kai kurias operos žvaigždes, kurių šlovės atgarsiai pasiek- 
davo netgi tolimąjį Fondą. Ji jau vaikštinėjo Gėlių Taku - sma- 
giausiojo Visatos pasaulio madų centre - kur pati galėjo pirkti 
kone viską, ko tik užsigeisdavo. Visus pirkinius ji išsirinko pati, 
nes dėdulė Homiras apie tai ničnieko nenutuokė. Pardavėjos nė 
kiek neprieštaravo, kai ji matavosi tas ilgas blizgančias sukneles, 
išmargintas vertikaliomis juostomis - apsivilkusi tokia suknele ji 
atrodė neįtikėtinai aukšta... O Fondo pinigai vis nesibaigė ir ne- 
sibaigė. Homiras buvo davęs jai dešimties kreditų banknotą, ku- 
rį iškeitusi į Kalgano “kalganidus", pastarųjų Arkadija gavo visą 
krūvą. | 

Ji netgi pakeitė šukuoseną - užpakalyje plaukus patrumpino, 
o ties smilkiniais paliko po ilgą susivijusią garbaną. Be to, kirpė- 
ja papurškė jos galvą kažkokiu skysčiu, ir šviesūs jos plaukai da- 
bar atrodė tarsi auksiniai - jie tiesiog švytėjo. 

Bet šitai... Geriau už tai jau nieko nebegali būti. Tiesą sakant, 
valdovo Stetino rūmai dydžiu ir puošnumu neprilygo teatrams, 
nebuvo jie ir tokie paslaptingi, kupini istorijos dvelksmo kaip 
kad senieji Mulo rūmai, į kurių vienišus bokštus Arkadija su Ho- 
miru kol kas tegavo tik akį užmesti, žvalgydamiesi į planetą iš tu- 
ristinės skraidyklės. Tačiau - jūs tik įsivaizduokite! Ji lankosi pas 
tikrą valdovą! Ji tiesiog amą prarado nuo tos akinančios didybės. 

Ir tai dar ne viskas. Ji atsidūrė viena pati valdovo Meilužės 
draugijoje! Mintyse Arkadija įsivaizdavo šį žodį tik iš didžiosios 
raidės, nes puikiai žinojo, kokį vaidmenį šitokios moterys jau ne 
kartą suvaidino istorijoje, žinojo, kokios jos būna žavios ir galin- 
gos. Tiesą sakant, ji neretai pasvajodavo, kad ir pati galėtų tap- 
ti štai šitokia tviskančia visagale būtybe, tačiau Fonde meilužės 
tuo metu kažkodėl nebuvo labai populiarios, be to, jeigu kada 
ir pasitaikytų palanki proga, tėvas tikriausiai niekad jai šito ne- 
leistų. 

Žinoma, ponia Kelija toli gražu neatitiko Arkadijos susikur- 
to Meilužės įvaizdžio. Visų pirma ji buvo gana stora ir iš pažiū- 
ros visai neatrodė žiauri ar pavojinga. Veikiau kažkokia pablu- 
kusi ir trumparegė. Jos balsas buvo anaiptol ne kimus, veikiau 
spigus, be to... 

Kelija paklausė: 

- Ar norėtum dar arbatos, vaikeli? 

- Ačiū, išgerčiau dar puodelį, Jūsų Šviesybe, - o gal reikėjo 
kreiptis “Jūsų Didenybe"? 

Arkadija pridūrė su žinovo nuolaidumu: 

- Jūsų perlai tikrai nuostabūs, mano ponia. 

(Galų gale ji nusprendė, kad kreipinys “mano ponia" bus 
pats tinkamiausias.) 

- O? Tu taip manai? - atrodė, kad Kelija jaučias pamaloninta. 
Ji nusiėmė vėrinį nuo kaklo ir siūbuojantys brangakmeniai ėmė 


161 


tvyksčioti šviesos atspindžiais. - Tau jie patinka? Gali juos pasi- 
imti, jeigu nori. 

- Bet... Ar tikrai... - akimirką Arkadija jautė juos delne, bet 
paskui sielvartingai atstūmė vėrinį sakydama: - Mano tėvui tai 
nepatiks. 

- Jam nepatiks vėrinys? Bet šie perlai tikrai gana gražūs. 

- Turėjau omeny - jam nepatiks, kad aš juos paėmiau. Jis vi- 
sada sako, kad nedera imti tokių brangių dovanų. 

- Nedera? Bet... Na, man pačiai juos padovanojo Ciu... tai yra 
Pirmasis Pilietis. Ar tu manai, kad tai buvo nepadoru? 

Arkadija išraudo. 

- Aš visai nenorėjau pasakyti... 

Bet Kelijai ši tema jau nusibodo. Išslydę iš jos rankos perlai 
nukrito žemėn. Ji pasakė: 

- Zadėjai papasakoti man apie Fondą. Prašau, papasakok da- 
bar pat. 

Arkadija staiga suglumo. Ką galima papasakoti apie pasaulį, 
nuobodų iki ašarų? Jai Fondas buvo priemiesčio gyvenvietė, jau- 
kūs namai, siutinanti būtinybė lankyti mokyklą ir amžina, neįdo- 
mi ramaus gyvenimo kasdienybė. Nelabai užtikrintai ji ištarė: 

- Na... Manau Fondas ir yra toks, kokį galima pamatyti kny- 
gose - filmuose. 

- Štai kaip, tu mėgsti peržiūrinėti knygas - filmus? Man užten- 
ka tik pabandyti, ir tuoj pat įskausta galva. Bet, žinai, man labai 
patinka televizijos filmai apie jūsiškius pirklius - tuos narsius 
laukinius žmones. Tai visuomet šitaip jaudina. Ar tavo bičiulis 
ponas Munas irgi yra vienas iš jų? Tiesa, jis neatrodo toks lauki- 
nis... Dauguma pirklių želdina barzdas, kalba storais dundan- 
čiais balsais ir taip negailestingai elgiasi su moterimis... Argi ne 
taip? 

Arkadija blausiai šyptelėjo. 

- Tai tik dalis istorijos, mano ponia. Na, kai Fondas buvo dar 
visai neseniai įkurtas, pirkliai buvo pionieriai, kurie per visas sie- 
nas skverbėsi tolyn, į Galaktikos gelmes, nešdami ten civilizaciją. 
Visa tai mes mokėmės mokykloje. Tačiau tie laikai jau seniai 
praėjo. Pirklių mūsuose jau kadai nebėra. Dabar mes turime 
korporacijas ir visa kita. 

- Tikrai? Kokia gėda. Ką tuomet ponas Munas veikia? Tai yra, 
jeigu jis - ne pirklys, tuomet kas? 

- Dėdulė Homiras yra bibliotekininkas. 

Kelija delnu prisidengė burną ir sukikeno. 

- Ar nori pasakyti, kad jis prižiūri knygas - filmus? O dievulė- 
liau... Regis, suaugusiam žmogui tai gana kvailas užsiėmimas... 

- Jis - labai geras bibliotekininkas, mano ponia. Ir jo profesiją 
Fonde visi labai gerbia. 

Ji pastatė mažytėlaitį, visomis vaivorykštės spalvomis mir- 
guliuojantį arbatos puodelį ant balzgano metalinio stalviršio. 

Šeimininkė staiga susirūpino: 

- Bet, mano brangus vaikeli, aš visiškai nenorėjau tavęs įžeis- 
ti. Tikriausiai jis yra labai labai protingas žmogus. Vos pažvelgusi 
į jį išsyk supratau tai iš jo akių. Jos buvo tokios... tokios... pro- 
tingos. Be to, jis tikriausiai labai drąsus, jei nori apžiūrėti Mulo 
rūmus. 


+ 


- Drąsus? 

Arkadija pajuto, kaip sutrūkčiojo nervų galiukai. Štai ko ji vi- 
są laiką laukė! Intriga! Intriga! Įsmeigusi tingų žvilgsnį į savo 
nykščio galiuką, ji kaip įmanydama abejingiau paklausė: 

- Kodėl gi Mulo rūmus norintis apžiūrėti Žmogus turi būti 
drąsus? 

- Argi tu nežinojai? - Kelijos akys suapvalėjo, ji prislopino bal- 
są. - Tie rūmai prakeikti. Mirdamas Mulas prisakė, niekam juo- 
se nesilankyti, kol nebus sukurta Galaktinė Imperija. Niekas iš 
kalganiečių nedrįstų nė kojos įkelti net į jų teritoriją. 

Arkadija valandėlę pagalvojo. 

- Bet juk tai tik prietaras... 

- Nekalbėk šitaip! - Kelija sunerimo. - Šitaip visada sako Ciuc- 
kis. Tačiau jis tvirtina, kad visiems reikia sakyti, jog tai - anaip- 
tol ne prietarai, nes tokiu būdu lengviau valdyti žmones. Bet aš 
pastebėjau, kad jis pats kaip gyvas nebuvo ten įžengęs. Nesilan- 
kydavo ten ir Talas - tasai, kuris buvo Pirmasis Pilietis prieš Ciuc- 
kį. - Staiga jai dingtelėjo mintis, ir ji vėl susidomėjo: - O kodėl 
ponas Munas nori apžiūrėti rūmus? 

Štai, laikas! Kaip tik dabar Arkadija sulaukė progos pamėginti 
įgyvendinti kruopščiai apgalvotą planą. Iš perskaitytų knygų ji 
žinojo, kad valdovo Meilužė visada turi realios galios, kad ji pa- 
prastai būna tikroji nepastebima, už sosto slypinti valdžia ir vi- 
sokeriopos įtakos šaltinis. Tad jeigu dėdulei Homirui nepavyks 
susitarti su Stetinu - 0 ji nėmaž neabejojo, kad taip ir atsitiks - 
ji gali pamėginti ištaisyti padėtį veikdama per ponią Keliją. Tie- 
sa, ponia Kelija atrodė besanti šiek tiek mįslinga. Sunku buvo 
įtarti ją turint bent kiek proto. Vis dėlto, istorija jau ne kartą 
įrodė... 

Arkadija pasakė: 

- Priežasties esama, mano ponia, bet ar jūs išsaugosite pas- 
laptį? 

- Kad man širdis plyštų, jei išsiplepėsiu! - atsakė Kelija, brėž- 
dama kryžiaus ženklą ant minkštos liulančios krūtinės. 

Arkadija paskubomis mąstė, apsvarstydama kiekvieną sakinį, 
ir tik tada jį pasakydama: 

- Žinote, dėdė Homiras labai daug žino apie Mulą, jis - dide- 
lis šios srities autoritetas. Jis parašė apie Mulą daugybę knygų. 

O svarbiausia - jis mano, kad po to, kai Mulas užkariavo Fondą, 
iš esmės pasikeitė visa Galaktikos istorija. 

- Oho! 

- Jis mano, kad Seldono Planas... 

Kelija suplojo delnais. 

- O, apie Seldono Planą aš žinau. Visi tie filmai apie Pirklius 
bylodavo ir apie Seldono Planą. Atrodo, jis buvo sukurtas tam, 
kad Fondas visada laimėtų visus mūšius, tiesa? Su visu tuo kaž- 
kaip susijęs mokslas, tik aš nesuprantu, kaip šitaip gali būti. Aš 
visada imu nervintis, kai tenka klausytis aiškinimų. Bet tu kal- 
bėk, kalbėk, brangioji. Tu aiškini visai kitaip. Tu taip puikiai vis- 
ką išdėstai, kad tai atrodo gana paprasta... 

Arkadija tęsė: 

- Taigi turėtų būti aišku, kad tada, kai Mulas nugalėjo Fondą, 
Seldono Planas nesuveikė. Ir nuo to laiko jis išvis nebeveikia. 
Tad kas gi sukurs Antrąją Imperiją? 

- Antrąją Imperiją? 

- Taip, kada nors kažkas turi ją sukurti, tačiau kaip? Štai ko- 
kia problema. Be to, egzistuoja ir Antrasis Fondas... 

- Antrasis Fondas? - Kelija visiškai suglumo. 

- Taip, tai žmonės, kurie planuoja istoriją sekdami Seldono 
pėdomis. Jie sustabdė Mulą, nes tuo metu buvo dar per anksti, 
tačiau dabar labai gali būti, kad jie paslapčia palaiko Kalganą... 

- Kodėl? 

- Todėl, kad labai gali būti, jog kaip tik Kalganas dabar užvis 
labiausiai tinka tapti naujosios Imperijos branduoliu. 

Atrodė, kad ponia Kelija bent jau miglotai sugebėjo tai su- 
vokti. 

- Ar nori pasakyti, kad Ciuckis sukurs naują Imperiją? 

- Garantuoti mes nieko negalime. Dėdulė Homiras mano, 
kad taip, bet jam būtinai reikia peržiūrėti Mulo įrašus ir dar 
daug ką išsiaiškinti... 

- Labai jau viskas sudėtinga, - abejodama ištarė ponia Kelija. 

Arkadija kapituliavo. Ji jau padarė, ką galėjo. 


+ 


Valdovas Stetinas buvo gerokai sugižęs ir įsiutęs. Susitikimas 
su šituo skystablauzdžiu iš Fondo nedavė absoliučiai jokios nau- 
dos. Dar blogiau - pokalbis valdovą gerokai sutrikdė. Jis, abso- 
liutus dvidešimt septynių pasaulių viešpats, pačios galingiausios 
visoje Galaktikoje karinės mašinos vienintelis šeimininkas, puo- 
selėjantis didingiausias ambicijas Visatoje - staiga priverstas pils- 
tyti iš tuščio į kiaurą su kažkokiu antikvaru! 

Prakeikimas! 

Vadinasi, dabar jis nei iš šio, nei iš to turi sulaužyti Kalgano 
tradicijas? Privalo leisti šitam puspročiui išnaršyti Mulo rūmus, 

kad vėliau jis galėtų parašyti dar vieną knygą? Ir viskas - moks- 
lo labui! Kad suklestėtų šventasis žinojimas! Didžioji Galaktika! 
Nejaugi tas nupiepėlis taškėsi šitokiomis frazėmis visiškai rimtai? 
Be to... Stetinas pajuto, kaip visas kūnas nueina pagaugais. Juk 
be viso kito dar egzistuoja ir prakeikimas! Tiesa, pats valdovas 
juo netikėjo - joks protingas žmogus negalėtų tuo patikėti. Ta- 
čiau jei kada nors jis ryšis prakeikimą paniekinti, tai tik dėl Žy- 
miai svaresnės priežasties nei ta, kurią pasiūlė šitas avigalvis! 

- Ko gi tau reikia? - riktelėjo jis, ir ponia Kelija pastebimai su- 
sigūžė tarpduryje. 

- Tu užsiėmęs? 

- Taip, aš užsiėmęs! 

- Bet čia juk nieko nėra, Ciucki. Ar negalėčiau šnektelėti su 
tavimi minutėlę? 

- O Galaktika... Ko gi tu nori? Greičiau! 

Kliūvančiu liežuviu ji išspaudė: 

- Ta mergaitė pasakė man, kad jie ketina apsilankyti Mulo rū- 
muose. Aš ir pamaniau... Ar negalėtume ir mes eiti drauge? Ten 
turėtų būti išties nuostabu... 

- Ji tau šitaip pasakė? Ką gi, žinok, kad niekur ji neis - nei ji, 
nei mes. O dabar pėdink sau. Aš sotus tavęs iki kaklo. 

- Bet, Ciucki, kodėl gi ne? Nejaugi tu jiems neleisi? Mergaitė 
tvirtina, kad tu sukursi Imperiją... 

- Man nusišvilpt, ką jinai tauzija!.. Ką? Ką ji tau sakė? - Pripuo- 
lęs prie Kelijos jis sučiupo jos ranką virš alkūnės ir taip suspau- 
dė, kad pirštai smigte susmigo į minkštimą. - Tai ką ji tau sakė? 

- Man skauda! Aš neįstengiu prisiminti, ką ji sakė, kai tu šitaip 
dėbsai į mane! 

Jis ją paleido, ir valandėlę ji tylėdama veltui bandė trinti ant 
rankos likusias raudonas jo pirštų žymes. Paskui sušniurkščiojo: 

- Mergaitė privertė mane pažadėti, kad niekam nesakysiu... 

- Blogai. Pasakyk man. Tučtuojau! 

- Na... Ji sakė, kad viskas pasikeitė, Seldono Planas nebega- 
lioja, ir dar - kažkur yra kažkoks kitas Fondas, kuris viską tvar- 
ko taip, kad tu sukurtum naują Imperiją... Štai ir viskas. Ji sakė, 
kad Munas yra labai labai svarbus mokslininkas ir kad Mulo rū- 
muose jis tikisi rasti įrodymų. Tai ir viskas, daugiau ji nieko ne- 
sakė. Tu ant manęs pyksti? 

Stetinas jai neatsakė. Jis protekine išskubėjo iš kambario, o 
Kelija tik nulydėjo jį sielvartingomis karvės akimis. Nepraėjus nė 
valandai buvo išsiųsti du įsakymai, papuošti oficialiu paties Pir- 
mojo Piliečio antspaudu. Vieno jų poveikis buvo toks: penki 
šimtai linijinių laivų nedelsiant išsiųsti į atvirą kosmosą; oficia- 
liai tai vadinosi “manevrais". Gi antrasis įsakymas nepaprastai 
suglumino vieną Žmogų. 

Homiras Munas jau buvo visiškai pasirengęs išvykti, kai jį pa- 
siekė tas antrasis įsakymas. Žinoma, tai buvo ne kas kita, kaip 
oficialus leidimas apsilankyti Mulo rūmuose. Homiras perskai- 
tė jį dar kartą. Ir dar, ir dar, nevaliodamas sutramdyti pašėlusio 
džiaugsmo. 

Arkadijos jausmai buvo šiek tiek kitokie. Ji mėgavosi pati sa- 
vimi. Juk ji žinojo, kas atsitiko! 

Ar bent jau manė žinanti. 


14. NeRimas 


Polė patiekė pusryčius, dirsčiodama į stovintį ant stalo mo- 
nitorių, negarsiai srovenantį dienos naujienų apžvalga. Buvo vi- 
sai nesunku šitaip dirsčioti viena akimi, ir triūsas nuo to nė kiek 
nenukentėjo. Kadangi visi maisto produktai buvo steriliai supa- 
kuoti dėžutėse, kurios tuo pat metu atliko ir vienkartinių valgio 
gaminimo prietaisų funkciją, tad Polės pareigas prie pusryčių 
stalo sudarė valgiaraščio parinkimas, patiekalų pateikimas bei li- 
kučių suvalymas. 

Klausydamasi pranešimų ji caksėjo liežuviu ir dūsavo. 

- Ak... žmonės tokie žiaurūs, - sudejavo ji, o daktaras Darelas 
atsakydamas tik kažką niurgztelėjo. 

Jos balsas tapo spigus ir rėžiantis - kaip ir visada, kai ji susi- 
ruošdavo balsu pasielvartauti dėl sugedusio pasaulio. 

- Nagi, kodėl dabar tie pabaisos kalganiečiai, - ji pabrėžė ant- 
rąjį skiemenį, ištęsdama “a" iki begalybės, - šitaip elgiasi? Tūnotų 
sau ir lašinius augintų - tai ne, kur tau! Vien tik rūpesčiai ir rū- 
pesčiai, visą laiką vien rūpesčiai! 

Jūs tik pažvelkite į tą antraštę! “Maištininkų minios renkasi 
prie Fondo konsulato"! Ak, jei taip galėčiau, mielai perleisčiau 
jiems bent dalį savojo proto! Amžinai ta pati bėda - žmonės viską 
pamiršta. Jie pamiršta, daktare Darelai, tikrai jų atmintis jau vi- 
siškai supelijusi! Jūs tik prisiminkite tą karą, įsiplieskusį tuojau 
po Mulo mirties - žinoma, aš tada dar buvau maža megaitė. Ko- 
kia sumaištis, koks vargas! Tame kare žuvo mano dėdė - buvo 
vos perkopęs per dvidešimt ir prieš porą metų vedęs. Turėjo ir 
kūdikį, dukrytę. Dar ir dabar jis kaip gyvas stovi man akyse: to- 
kie šviesūs šviesūs plaukai ir duobutė smakre. Kažkur turiu tri- 
jų matmenų kubą su jo atvaizdu... 

O dabar tas kūdikis, ta mergytė ir pati turi sūnų, kuris tar- 
nauja laivyne, ir, jei kas nors atsitiks... 

Mes buvome pasiskyrę patrulį, na, tam atvejui, jeigu mus 
bombarduotų... Visi seniai pakaitomis budėjo stratosferos ap- 
saugos daliniuose. Galiu įsivaizduoti, ką jie ten sugebėtų nuveik- 

ti, jei kalganiečiai atsibastytų šitaip toli... Mano mama mums, 
vaikams, vis pasakodavo apie maisto davinius, apie kainas ir mo- 
kesčius. Galo su galu nebuvo įmanoma sudurti... 

Jei žmonės turėtų bent kiek košės smegeninėse, juk nepra- 
dėtų viso to iš naujo - argi tai ne savaime aišku? Iš kailio išsiner- 
tų, kad tik šitos pragaišties išvengtų! O juk ne paprasti žmonės 
tokią bjaurastį užverda, man regis, netgi kalganiečiai užvis mie- 
liausiai sėdėtų sau namuose su savo šeimomis, užuot trankęsi 
savo laivais kažin kur ir guldę galvas. Dėl visko kaltas tasai pa- 
baisa, tas Stetinas. Ir kaip tokius žemelė nešioja? Jis gi nudobė 
tą senį, savo pirmtaką... kaip gi jį ten? - Talą, o dabar jo apetitas 
jau tiek išaugo, kad jis gviešiasi praryti viską! 

Kodėl gi jis taip nori kariauti su mumis? Galvoje netelpa. Jis 
juk tikrai pralaimės - visi jie pralaimi. Gal visa tai yra numatyta 
Plane, bet aš neabejoju, kad tas Planas labai jau žiaurus, jeigu jo 
laikantis reikia šitiek kariauti ir žudyti. Tiesa, nieko nesakau apie 
patį Harį Seldoną, tas tai kur kas daugiau nei aš žinojo apie vis- 
ką, tikriausiai aš išvis baisiai kvaila, kad juo suabejojau. Bet juk 
yra dar tas kitas Fondas! Irgi atsirado mat doruoliai! Juk jie ga- 
lėtų kaip tik dabar įsikišti, sustabdyti Kalganą ir viską sutvarky- 
ti. Juk jie vis tiek galų gale taip pasielgs, reikia tikėtis, suspės 
anksčiau, nei kas nors rimtai nukentės... 

Daktaras Darelas pakėlė galvą. 

- Ar ką nors sakėte, Pole? 

Polės akys išsiplėtė, bet tuoj pat niršiai susiaurėjo. 

- Nieko, daktare, ničnieko. Visiškai nieko nesakiau, nė vieno 
žodžio. Kad aš paspringčiau, jei dar praversiu burną šituose na- 
muose! Tik šok šen, tik šok ten - o pamėgink bent žodį pratar- 
ti... - kunkuliuodama iš pykčio ji pasišalino. 

Tai, kad ji išėjo, daktarui Darelui paliko ne didesnį įspūdį nei 
visos jos šnekos. 

Kalganas! Kokia nesąmonė! Paprasčiausias fizinis priešas! Juk 
tokius visada pavykdavo sudoroti! 

Vis dėlto jis niekaip nepajėgė atsiriboti nuo kvailos pastaro- 
sios krizės. Prieš septynias dienas meras paprašė jo imtis tyrinė- 
jimo bei išsivystymo administratoriaus pareigų. Jis pažadėjo at- 
sakyti kaip tik šiandien... 

Ką gi... 

Jis neramiai krustelėjo. Kodėl gi jis? Bet ar jis gali atsisakyti? 
Tai atrodytų labai keistai, o jis nedrįso daryti nieko, kas atrodytų 
keista. Galų gale, kas jam rūpi kažkoks Kalganas? Jam egzistavo 
tik vienas vienintelis priešas. Ir taip buvo visada. 

Kol dar buvo gyva jo žmona, jis kaip įmanydamas stengėsi 
vengti užduoties, pasislėpti. Tos ilgos ir ramios dienos Tranto- 

re, aplinkui stūksantys praeities griuvėsiai... Nuniokoto pasau- 
lio tyla, visa ko užmarštis... 

Tačiau žmona mirė. Jie nesuspėjo kartu nugyventi nė penke- 
rių metų. O po jos mirties jis suprato pajėgsiąs gyventi tiktai ko- 
vodamas su tuo bauginančiu slėpiningu priešu, kuris naikino jo 
žmogiškąjį orumą kontroliuodamas jo likimą, dėl kurio kaltės 
gyvenimas virto beviltiškomis grumtynėmis prieš iš anksto nu- 
lemtą pabaigą, kuris Visatą pavertė nekenčiama, mirtina ša- 
chmatų partija. | 

Galite vadinti tai sublimacija - jis ir pats tai šitaip vadino - ta- 
čiau kova suteikė prasmę jo gyvenimui. 

Pirmiausia - Santanio universitetas, kur jis ėmė bendradar- 
biauti su daktaru Kleisu. Tie penkkeri metai praėjo tikrai ne vel- 
tui... 

Tačiau Klcisas tebuvo paprasčiausias duomenų rinkėjas. Su 
tikra užduotimi jis niekaip nesusidorotų - galutinai tai suvokęs, 
daktaras Darelas pajuto, kad atėjo metas išvykti. 

Kleisas galėjo dirbti slapta - tačiau jam būtinai reikėjo bend- 
radarbių. Jam reikėjo subjektų, kurių smegenis galėtų tyrinėti. 
Be to, dar buvo universitetas, be kurio paramos jis negalėjo iš- 
siversti. Visa tai buvo jo silpnosios vietos. 

Kleisas nepajėgė šito suprasti - o jis, Darelas, negalėjo šito 
paaiškinti. Jie išsiskyrė tapę priešais. Ir gerai - taip ir turėjo nu- 
tikti. Jis turėjo išvykti pralaimėjęs, nuleista galva - tam atvejui, jei 
kas nors jį stebėjo. 

Jei Kleisas dirbo su diagramomis, tai Darelas - su matemati- 
nėmis koncepcijomis savo sąmonės gelmėse. Kleisas dirbo su 
daugybe bendradarbių. Darelas - su niekuo. Kleisas - universite- 
te. Darelas - priemiesčio namų ramumoje. 

Ir jis buvo jau visai netoli tikslo. 

Jei vertinsime galvos smegenis, tuomet Antrojo Fondo atsto- 
vo negalima laikyti žmogumi. Pats sumaniausias fiziologas, pats 
subtiliausias neurochemikas tikriausiai ničnieko neaptiktų - bet 
skirtumas juk turi būti! O kadangi tas skirtumas egzistuoja sąmo- 
nėje, vadinasi, kaip tik ten ir turi būti įmanoma jį užčiuopti! 

Tiesiog turi egzistuoti būdas demaskuoti tokį žmogų kaip, 
pavyzdžiui, Mulas, apdovanotą sugebėjimu perprasti ir kontro- 
liuoti kitų Žmonių emocijas - o juk Antrojo Fondo atstovai, be 
jokios abejonės, turi tokias pat galias kaip ir Mulas, tik nežinia, 
įgimtas ar įgytas. Pasinaudojus tam tikromis elektroninėmis 
schemomis galima iki smulkiausių detalių išanalizuoti žmogaus 
encefalogramą - ir tuomet tos sąmonės gelmėse slypinčios než- 
mogiškos savybės neišvengiamai būtų aptiktos. 

Ir štai, visai netikėtai, į Darelo gyvenimą sugrįžta Kleisas - šito 
jauno ir uolaus savo mokinio Antoro pavidalu. 

Kvailystė! Tikra beprotybė! Štai užgriūva šitas jauniklis su vi- 
somis tų žmonių, kuriais kažkas manipuliuoja, smegenų diagra- 
momis! Šitai aptikti Darelas išmoko jau prieš daugelį metų. Bet 
kas iš to? Jam reikėjo ginklo, o ne įrankio. Ir vis dėlto jam teko 
susidėti su šituo Antoru, nes toks veikimo būdas atrodė esąs už- 
vis ramiausias. 

Lygiai taip pat šiandien jis taps tyrinėjimų ir išsivystymo ad- 
ministratoriumi. Juk tai pats ramiausias veikimo būdas! Darelas 
taip ir liko konspiratoriumi, šįsyk - tarp konspiratorių. 

Cia pat jis pagalvojo apie Arkadiją ir smarkiai susierzino, jį 
nupurtė drebulys. Jeigu jis veiktų vienas, šitaip niekada nebūtų 
atsitikę! Jeigu jis veiktų vienas, niekam, išskyrus jį patį, negrės- 
tų joks pavojus. Jeigu jis veiktų vienas... 

Jis pajuto kylant pyktį - ant mirusio Kleiso, ant gyvo Antoro, 
ant visų tų gerais norais trykštančių kvailių... 

Ką gi, ji sugebės savimi pasirūpinti. Ji - labai labai subrendusi 
maža mergaitė. 

Ji tikrai gali savimi pasirūpinti! 

Tylus tylus kuždesys šnarėjo jo sąmonės gelmėse. 

+ 

Ar tikrai ji galėjo savimi pasirūpinti? 

Tuo metu, kai daktaras Darelas sielvartingai įtikinėjo save, 
kad tikrai, pati Arkadija sėdėjo Pirmojo Galaktikos Piliečio Vyk- 
domojo Biuro šaltame ir nejaukiame laukiamajame. Ji sėdėjo čia 
jau ištisą pusvalandį, žvilgsniu lėtai klaidžiodama sienomis. Kai 
ji įėjo čionai drauge su Homiru Munu, išorinėje pusėje prie du- 
rų stūksojo du ginkluoti sargybiniai. Anksčiau jų čia nė karto ne- 
buvo. 

Dabar gi ji sėdėjo čia viena ir jautė netgi nuo patalpos aps- 
tatymo dvelkiantį priešiškumą. Irgi pirmą kartą. 

Nagi, kodėl viskas taip pasikeitė? 

Homiras štai kalbasi su valdovu Stetinu. Kas ten negerai? 

Arkadija virte virė įtūžiu. Knygose - filmuose ir televizijos se- 
rialuose panašiose situacijose personažas visada numatydavo, 
kas turi atsitikti - ir spėdavo tam pasiruošti. O ji? Sėdi sau, ir 
tiek. Atsitikti gali bet kas. Bet kas! O ji štai sėdi, ir tiek! 

Nagi, prisimink. Pagalvok apie viską, kas iki šiol nutiko. Gal 
kas nors ateis į galvą. 

Ištisas dvi savaites Homiras tiesiog gyveno Mulo rūmuose. 
Kartą, Stetinui leidus, jis buvo nusivedęs ten ir ją. Rūmai buvo 
milžiniški ir masyvūs, skendėjo niaurioje prieblandoje; jie tarsi 
susigūžė nuo gyvybės prisilietimo, išsklaidžiusio jų snaudulį sū- 
kuriuojančiame prisiminimų debesyje. Įsibrovėlių žingsniai 
nuaidėdavo dusliu dundesiu arba skardžiu kaukšėjimu. Arkadijai 
čia visiškai nepatiko. 

Kur kas smagiau buvo klaidžioti plačiomis, tviskančiomis sos- 
tinės gatvėmis, lankytis teatruose, žiūrėti spektaklius - vienu žo- 
džiu, mėgautis malonumais, kuriuos teikė tas pasaulis, iš esmės 
gerokai skurdesnis nei Fondas, tačiau žymiai aktyviau demonst- 
ruojantis savuosius lobius. 

Homiras grįždavo vakarais, virpėdamas iš pagarbios baimės. 

- Man tai tikras svajonių pasaulis, - kuždėdavo jis. - Jei taip 
galėčiau akmuo po akmens išardyti tuos rūmus, sluoksnį po 
sluoksnio nuimti tą aliuminio kempinę... Jei taip galėčiau par- 
sigabenti viską į Terminusą... Įsivaizduoji, koks būtų muziejus? 

Jei iš pat pradžių jis visiškai nepageidavo veltis į šią užmačią, 
dabar tai buvo išgaravę be pėdsako. Jis tiesiog švytėte švytėjo, 
nekantrumas taip ir liejosi per kraštus. Apie tai akivaizdžiai by- 
lojo viena aplinkybė, kurią Arkadija puikiai perprato - per visą 
tą laiką Homiras beveik visiškai nemikčiojo! 

Kartą jis pasakė: 

- Ten yra generolo Pričerio užrašų santraukos... 

- Aš Žinau generolą Pričerį. Jis buvo persimetėlis iš Fondo, 
tiesa? Ir jis iššukavo visą Galaktiką, ieškodamas Antrojo Fondo? 

- Negalima tvirtinti, kad jis buvo persimetėlis, Arkade. Juo 
manipuliavo Mulas. 

- Nagi, tai vienas ir tas pats. 

- Galaktika! Gi tas kiekvieno užkaborio naršymas, apie kurį tu 
užsiminei, buvo beviltiška užduotis. Abu Fondai buvo įkurti Sel- 
dono suvažiavimo metu, tačiau jo įrašuose galima aptikti vos 
vieną vienintelį įrašą apie Antrąjį Fondą: esą jis įkurtas “priešin- 
game Galaktikos gale - Žvaigždžių Gale". Tai ir buvo vienintelė 
užuomina, už kurios Mulas bei Pričeris galėjo užsikabinti. Jie ne- 
turėjo jokio patikimo būdo atpažinti Antrąjį Fondą, net jeigu bū- 
tų jį suradę! Kokia beprotybė! 

- Tuose jų užrašuose, - Homiras tęsė kalbėdamas labiau pats 
sau, bet Arkadija įdėmiai klausėsi, - minima bent tūkstantis pa- 
saulių... Tačiau skaičius pasaulių, kuriuos reikėjo išnaršyti, ma- 
tyt, bus artimesnis milijonui. Gi mūsų situacija nė kiek ne ge- 
resnė... 

Arkadija pertraukė jį prislopintu balsu sušnypšdama: 

- Tšššš! 

Homiras taip ir sustingo. Atsitokėjo jis ne iš karto. 

- Verčiau nekalbėkime, - burbtelėjo. 

O dabar jis užsidaręs su valdovu Stetinu; gi Arkadija laukė už 
durų ir jautė, kaip stingsta gyslose kraujas - lyg ir be jokios prie- 
žasties. Būtent tai ją užvis labiausiai ir baugino. Regis, nebuvo 
absoliučiai jokios priežasties. 


< 


Kitoje durų pusėje Homiras irgi jautėsi taip, tarsi ūmai būtų 
pavirtęs drebučių mase. Jis iš paskutiniųjų grūmėsi su savimi 

stengdamasis nemikčioti, ir kaip tik todėl vargiai sugebėdavo 
neužsikirsdamas aiškiai ištarti bent du žodžius paeiliui. 

Valdovas Stetinas vilkėjo paradinę uniformą - šešios pėdos 
šeši coliai, masyvus žandikaulis, griežta burnos linija. Jo galin- 
gi, kietai suspausti kumščiai dunksėjo kiekvienos frazės ritmu: 

- Ką gi, turėjote ištisas dvi savaites laiko - o ateinate pas ma- 
ne su tauškalais apie nieką! Nagi nagi, pone, sakykite man blo- 
giausia! Mano laivynas bus sudaužytas į šipulius? Ar aš turėsiu 
grumtis su Antrojo Fondo šmėklomis taip pat, kaip ir su Pirmojo 
žmonėmis? 

- A...aš ddd...dar kartą kkk...karto...oju, mano ppp...one, kad 
nesss...su p...pr...ranašas. A...aš nič...nieko nebbb...besuprantu. 

- O gal jūs pageidaujate sprukti atgal ir perspėti saviškius? Į 
kosmoso gelmes jus su visu jūsų uodegos kraipymu! Aš noriu ži- 
noti tiesą - tuoj pat sakykite, arba išplėšiu ją iš jūsų drauge su 
žarnomis! 

- Aš i...ir sak...kau jums ttt...tiesą, b...be to, ppp...primen...nu, 
mano p...pone, kad e...esu Fondo p...pilietis, ir jūs neg...galite 
m...manęs paliesti, nnn...neužsitraukdam...mas ant s...savo gal- 
vos d...daugiau, n...nei valiosite p...pakelti! 

Kalgano valdovas prapliupo griausmingai kvatoti. 

- Koks šiurpus grasinimas, net visos blusos apmirė! Košma- 
ras, kurio nė paskutinis idiotas neišsigąstų! Nagi nagi, ponas Mu- 
nai! Su jumis aš buvau kantrus kaip angelas. Ištisas dvidešimt 
minučių klausiausi, kaip jūs su menkiausiomis smulkmenomis 
pilstote iš tuščio į kiaurą - tikriausiai naktimis nemiegodavote ši- 
tas nesąmones kurpdamas! Tačiau veltui vargas. Aš puikiai Ži- 
nau, kad jūs čia atsibeldėte anaiptol ne vien tam, kad išraustu- 
mėte atšalusius Mulo pelenus ir pasišildytumėte rankas, suradęs 
kokią dar tebežioruojančią kibirkštėlę. Jūs turėjote ir kažkokį ki- 
tą tikslą, kurį nutylėjote. Argi ne tiesą sakau? 

Homiras Munas niekaip nebeįstengė nuslėpti akyse tvykste- 
lėjusio siaubo, tiesą sakant, jis nebevaliojo net įkvėpti. Valdovas 
Stetinas tai pastebėjo ir taip trinktelėjo per petį žmogui iš Fon- 
do, kad susiūbavo ir jis pats, ir kėdė, ant kurios jis sėdėjo. 

- Gerai. Nagi, atskleiskime kortas. Jūs nagrinėjate Seldono 
Planą. Jūs puikiai žinote, kad jis nebegalioja. Galbūt jūs žinote 
netgi tai, kad garantuotai laimėti dabar turėčiau aš. Aš ir mano 
palikuonys. Nagi, žmogau, argi taip jau labai svarbu, kas įkurs 
Antrąją Imperiją - svarbu, kad ji išvis būtų įkurta! Juk istorija ne- 
turi numylėtinių, argi ne taip? Nejaugi šitaip bijote prisipažinti? 
Kaip matote, aš puikiai žinau, kokia jūsų misija čia. 

Munas per jėgą išspaudė: 

- Kkkk...ko gi j...jūs n...nor...rite? 

- Noriu, kad jūs liktumėte šalia manęs. Visai nepageidauju, 

kad Planas žlugtų dėl perdėto mano pasitikėjimo savimi. Jūs 

apie tuos dalykus nutuokiate kur kas daugiau nei aš. Jūs galite 
pastebėti smulkius trūkumus, kurie praslystų pro mano akis. 
Nesidrovėkite! Galų gale jūsų lauks puikus atlygis. Aš sąžiningai 
atrieksiu jums jūsiškę grobio dalį! Ko dar gali tikėtis Fondas? Ne- 
jaugi viliatės pasukti įvykius antraip, sustabdyti, ko gero, neiš- 
vengiamo pralaimėjimo srautą? O gal pratęsti karą? O gal jūs - 
užkietėjęs patriotas ir nieko kito netrokštate, kaip tik mirti už tė- 
vynę? 

- A...aaa...aaaš... - Homiras Munas visiškai užsikirto. Nė vienas 
žodis nebeįstengė išsiveržti iš jo burnos. 

- Taigi jūs liekate čia, - tvirtai pareiškė Kalgano valdovas. - 
Jums nebėra iš ko rinktis. Valandėlę! - jam, regis, dingtelėjo pa- 
vėluota mintis - kad kiek būtų ir užmiršęs. - Aš sužinojau, kad to- 
ji jūsų dukterėčia iš tiesų yra iš Beitos Darel šeimos. 

Persigandęs Homiras spjaute išspjovė: 

Šiuo metu jis jau visiškai nebegalėjo iš savęs tikėtis, kad pa- 
vyks kaip nors gudriai išsisukti. Visa, ką jis dar įstengė pasakyti 
- tai tik nuogą tiesą. 

- Tai juk viena žymiausių Fondo šeimų, tiesa? 

Homiras linktelėjo: 

- Kkk...kurios n...narį nuskr...kriaudęs jūs n...niekaip ne- 
lik...site ne...nenubaustas. 

- Nuskriaudęs? Ar jūs jau visai kvaištelėjote? Aš apie kai ką 
mąstau, kaip tik priešingai... Kiek jai metų? 

- Keturiolika. 

- Sit kaip. Ką gi, nei Antrasis Fondas, nei pats Haris Seldonas 
negali sustabdyti laiko ir sutrukdyti mergaitėms virsti moteri- 
mis... 

Tai ištaręs jis ūmai apsisuko ant kulno, nužirgliojo prie užuo- 
laida pridengtų durų ir vienu gaistu jas atlapojo. 

Jis sugriaudėjo: 

- Didysis Kosmose! O kurių galų tu atvilkai čia savo liulančius 
lašinius? 

Ponia Kelija tik sumirksėjo ir vos girdimai ištarė: 

- Aš nežinojau, kad tu ne vienas... 

- Kaip matai - ne vienas. Apie tai pasikalbėsime vėliau, o kol 
kas aš noriu išvysti tolstančią tavo nugarą - ir tučtuojau! 

Koridoriumi nutrepsėjo greitai tolstantys žingsniai. 

Stetinas sugrįžo. 

- Ji - vienos tokios gerokai per ilgai užsitęsusios intermedijos 
liekana. Niekis, tai greit baigsis. Sakote, keturiolika? 

Homiras įsmeigė į jį akis jau su visiškai kitokiu siaubu! 


+ 


Išvydusi virstelint duris, Arkadija persigando - tik akies 
krašteliu teužkliuvo už to nežymaus krustelėjimo, bet to paka- 

ko, kad ji pašoktų. Tarpduryje subolavo ranka, pirštu karštligiš- 
kai kviečianti ją prieiti, tačiau kurį laiką Arkadija neįstengė pa- 
judėti iš vietos. Bet paskui, tarsi atsiliepdama į perspėjimą, ku- 
rį jau savaime reiškė tas baltas virpantis pavidalas tarpduryje, ji 
ant pirštų galiukų nustypčiojo per kambarį. 

Jų žingsniai beveik be garso čiuženo koridoriumi. Žinoma, 
tai buvo ponia Kelija - ji vedėsi Arkadiją suspaudusi šios ranką 
taip stipriai, kad net suskaudo, tačiau mergaitė kažkodėl nė ne- 
manė priešintis ir paklusniai tipeno paskui ją. Ponios Kelijos ji 
bent jau nebijojo. 

Bet kodėl gi ji šitaip elgiasi? 

Jos atsidūrė ponios buduare - vien rausvi minkšti pūkai, sal- 
dus it cukrus interjeras. Ponia Kelija sustojo, nugara atsigręžu- 
si į duris. 

Ji prašneko: 

- Tai buvo slaptas kelias... na, Žinai... pro čia jis nepastebėtas 
ateidavo pas mane tiesiog iš kabineto. Jis... na, supranti, kas. 

Ji dūrė nykščiu atgal, tarsi vien nuo minties apie jį jos sielą 
būtų sukausčiusi mirtina baimė. 

- Mums taip pasisekė... taip pasisekė... - žydros jos akys tapo 
kone juodos - taip išsiplėtė vyzdžiai. 

- Gal pasakytumėte... - droviai prasižiojo Arkadija. 

Karštligišku mostu ponia Kelija ją nutildė ir ėmė bruzdėti it 
pašėlusi. 

- Ne ne, vaikeli. Nėra kada. Nusimesk drabužius. Prašau. Pra- 
šau. Aš duosiu tau kitus, tavęs neatpažins... 

Ji lįste sulindo į spintą, krūvomis svaidydama ant grindų 
puošniausius pašvitus, karštligiškai ieškodama ko nors, ką mer- 
gaitė galėtų apsivilkti netapdama gyvu kvietimo lengvam flirtui 
įsikūnijimu. 

- Na štai, šitas tiks. Privalės tikti. Ar turi pinigų? Štai, imk vi- 
sus, ir dar šitą... - ji paskubomis traukė papuošalus nuo savo 
pirštų bei ausų. - Tiktai keliauk greičiau namo - grįžk atgal į sa- 
vo Fondą... , 

- Bet Homiras... Mano dėdė... - dar bandė protestuoti ji, dus- 
dama saldžiai kvepiančiame, prabangiame plonyčio metalo gob- 
tuve, kurį ponia Kelija užtraukė jai ant galvos. 

- Jis niekur neišvyks. Ciuckis neišleis, sulaikys jį amžiams. Bet 
tau... tau nevalia pasilikti. Brangioji, negi nesupranti? 

- Ne, - Arkadija tiesiog privertė ją stabtelėti. - Aš tikrai nesup- 
rantu. 

Ponia Kelija stipriai suspaudė jos rankas. 

- Tu privalai grįžti namo! Grįžti ir perspėti saviškius, kad kils 
karas! Negi neaišku? - Koks paradoksas - atrodė, kad absoliutus 
siaubas gerokai praskaidrino jos protą, žodžiai tapo aiškūs, o tai 
jai buvo visiškai nebūdinga. - Nagi! Eime! 

Laukan - tik kitu keliu! Budintys pareigūnai spoksojo į jas 
akis išpūtę, tačiau nematė jokios priežasties sulaikyti tą, kurią tik 
Kalgano valdovas galėjo sulaikyti nebaudžiamas. Sargybiniai tik 
sumušė kulnais ir pagarbiai kilstelėjo ginklus, kai jos protekine 
išskubėjo pro duris. 

Per visą tą, regis, šimtmetį užtrukusį lėkimą Arkadija tik ret- 
karčiais išdrįsdavo kvėptelėti. Vis dėlto nuo tos akimirkos, kai 
pro duris išvydo suriestą, ją kviečiantį pirštą, iki tos, kai atsidūrė 
prie išorinių vartų, už kurių vaikščiojo Žmonės ir grumėjo trans- 
portas, tepraėjo vos dvidešimt penkios minutės. 

Arkadija dar kartą atsigręžė, staiga pajutusi baimingo gailes- 
čio pliūpsnį. 

- Aš... aš nesuprantu, kodėl jūs taip elgiatės, mano ponia... 
bet vis vien labai jums ačiū. Kas gi laukia dėdės Homiro? 

- Nežinau! - sušuko Kelija. - Bėk, greičiau! Važiuok tiesiai į 
kosmouostą! Negaišk nė akimirkos! Galbūt jis tavęs jau ieško! 

Vis dėlto Arkadija tebedelsė. Ji juk paliks Homirą likimo va- 
liai! Tik dabar, pagaliau pajutus laisvės vėją, jai sukilo įtarimas. 

- O kodėl jums rūpi, kad jis manęs ieško? 

Ponia Kelija prikando apatinę lūpą ir suniurnėjo: 

- Šito aš negaliu paaiškinti tokiai mažai mergaitei kaip tu. Tai 
būtų nepadoru. Na, tu juk greitai užaugsi, o aš... Aš sutikau 
Ciuckį, kai man buvo šešiolika. Supranti, aš negaliu leisti, kad tu 
trainiotumeis netoliese... 

Jos akyse tvykstelėjo gėda ir netgi kažkoks priešiškumas. 

Arkadija akimirksniu suprato, ką tai reiškia, ir sustingo. Ji su- 
kuždėjo: 

- Bet ką jis padarys su jumis, kai viskas išaiškės? 

Ponia Kelija graudžiai sušnypštė: 

- Aš nežinau! 

Prisidengusi galvą ranka ji apsisuko ir protekine leidosi pla- 
čiu taku atgal į Kalgano valdovo rezidenciją. 

Ir vis dėlto, dar vieną iki begalybės užsitęsusią sekundę, Ar- 
kadija taip ir neįstengė pajudėti iš vietos. Mat paskutiniąją aki- 
mirką prieš poniai Kelijai nubėgant, Arkadija kai ką pastebėjo. 
Tose beprotiško siaubo kupinose akyse trumpą trumpą, nesu- 
gaunamą akimirksnį plykstelėjo liepsna - kažkoks šaltas džiuge- 
sys. | 

Nesuvokiamas, beribis, nežmoniškas džiugesys. 

Tiesiog neįmanoma buvo jo pastebėti tokiame trumpame po- 
ros akių žybsnyje, tačiau Arkadija nėmaž neabejojo dėl to, ką iš- 
vydo. 

Dabar ji bėgo - skuodė kiek kojos nešė - karštligiškai ieško- 
dama neužimtos viešosios būdelės, kur buvo galima išsikviesti 
taksi paprasčiausiai nuspaudus mygtuką. 

Ji bėgo ne nuo Kalgano valdovo Stetino - ne nuo jo ir ne nuo 
visų jo skalikų, kuriuos jis galėjo paleisti karštais jos pėsdakais 
- netgi ne nuo visų dvidešimt septynių jo valdomų pasaulių, be- 
siritančių paskui ją vienu milžinišku kamuoliu. 

Ji bėgo nuo vienos vienintelės trapios moters - tos pačios, 
kuri ir padėjo jai pasprukti. Nuo tos būtybės, kuri apkarstė ją 
brangenybėmis ir prikimšo jos kišenes pinigų, kuri rizikavo gy- 
vybe, kad tik ją išgelbėtų. Nuo esybės, kuri, kaip Arkadija jau 
tvirtai ir neabejotinai žinojo, buvo Antrojo Fondo moteris. 

Oro taksi tylutėliai dzingtelėjo ir sustojo ant platformos. 
Atskriejančios mašinos sukeltas vėjo gūsis vėsia banga slystelė- 
jo Arkadijos veidu, vos vos pašiaušė plaukus po metaliniu, kai- 
liu pamuštu gobtuvu, kurį jai užmaukšlino ponia Kelija. 

- Kur keliausime, panele? 

Arkadija iš paskutiniųjų stengėsi pažeminti balsą, kad šis nes- 
kambėtų vaikiškai: 

- Kiek mieste yra kosmouostų? 

- Du. Į kurį pageidausite? 

- Kuris arčiau? 

Taksistas išpūtė akis: 

- Kalgano Centrinis, panele. 

- Tuomet, prašau, į antrąjį. Pinigų aš turiu. 

Kumštyje ji gniaužė kalganietišką dvidešimtinę. Tiesa, jai pa- 
čiai pinigo vertė ne kažin ką tereiškė, tačiau taksistas supratin- 
gai šyptelėjo. 

- Kur tik paliepsite, panele. Padangių linijų taksi nugabens 
jus, kur tik pageidausite. 

Kiek papelijęs gobtuvo pamušalas šiek tiek vėsino liepsno- 
jančius skruostus. Apačioje tingiai plaukė miesto žiburiai. 

Ką gi dabar daryti? Ką gi dabar daryti? 

Šią akimirką Arkadija kaip niekada gerai suprato esanti labai 
labai kvaila maža mergaitė, toli nuo tėtuko ir smarkiai išsigandu- 
si. Jos akys sruvo ašaromis, o giliai galugerklyje vėlėsi dygus 
verksmo kamuoliukas, skaudžiai draskantis iš vidaus. 

Ji nebijojo, kad valdovas Stetinas gali ją sučiupti. Ponia Ke- 
lija pasirūpins, kad taip neatsitiktų. Ponia Kelija! Sena, stora, 
kvaila - ir vis dėlto kažkaip sugeba nuolatos išsilaikyti prikibusi 
prie savojo valdovo! Ak, dabar jau aišku, kaip jai tai pavyksta! Ar- 
kadijai paaiškėjo viskas - viskas. 

Tas vakaras su Kelija prie arbatos puodelio, kai ji, Arkadija, 
jautėsi esanti tokia šaunuolė. Mažoji gudrioji Arkadija! Kažkas 
jos viduje springte springo neapykanta sau pačiai. Arbatos vaka- 
rėlis juk buvo tyčia suorganizuotas, o paskui tikriausiai ir Steti- 
nas buvo timptelėtas už virvučių taip, kad galų gale leistų Ho- 

mirui apžiūrėti rūmus. Ji, besmegenė Kelija, ir siekė, kad viskas 
įvyktų taip ir ne kitaip, ji pati viską taip sutvarkė, kad mažoji 
gudruolė Arkadija pateiktų patį nekalčiausią pretekstą - tokį, ku- 
ris nesukeltų visiškai jokių įtarimų aukoms ir kad pačiai Kelijai 
beveik nereiktų įsikišti! 

Kodėl tuomet ji liko laisva? Homiras, be jokios abejonės, da- 
bar įkalintas... 

Nebent... 

Nebent jie siekia, kad ji lėkte parlėktų į Fondą - kaip jaukas 
- jaukas, atviliosiantis visus kitus tiesiai į... jų nagus. 

Vadinasi, grįžti į Fondą jai nieku gyvu nevalia... 

- Kosmouostas, panele. 

Oro taksi sustojo. Keista! Ji to net nepastebėjo. 

Koks stebuklingas atrodė esąs tas pasaulis. 

- Ačiū, - burbtelėjo ji ir nežiūrėdama įbruko taksistui bankno- 
tą, paskui klupdama išsiropštė iš mašinos ir tekina perbėgo spy- 
ruokliuojantį šaligatvį. 

Šviesos. Daugybė nerūpestingų vyrų ir moterų. Didžiulės 
tviskančios švieslentės, kuriose mirgantys skaičiai bylojo apie 
kiekvieną atvykstantį ar išvykstantį žvaigždėlaivį. 

Kur gi keliauti? Tai jai nebuvo labai svarbu. Ji tik tvirtai žino- 
jo, kur nekeliauja - į Fondą! Bet kuri kita kryptis tiks. 

Ak, dėkui Seldonui už tą trumputį užsimiršimo akimirksnį! 
Tą sekundės dalelytę, kai pavargusi vaidinti Kelija nepasisaugojo 
- juk apgauti jai tereikėjo tik vaiką! - ir jos akyse tvykstelėjo ne- 
sutramdomo džiugesio kibirkštis. 

Staiga Arkadijai dingtelėjo dar kai kas - mintis, kirbėjusi kaž- 
kur pačioje sąmonės gelmėje dar tada, kai ji tik išbėgo iš rūmų 
- žinojimas, visiems laikams užmušęs joje keturiolikmetę mer- 
gaitę. 

Dabar ji jau nė kiek neabejojo privalanti pasprukti. 

Tai užvis svarbiausia. Tegul jie suranda visus Fondo suokal- 
bininkus iki paties paskutinio, tegul jie sučiumpa netgi jos pa- 
čios tėvą - ji nė už ką negali rizikuoti juos perspėdama! Jai ne- 
valia rizikuoti gyvybe, ji privalo kaip įmanydama vengti kiekvie- 
no, nors ir paties menkiausio pavojaus - ir elgtis taip visos Ter- 
minuso karalijos labui. Dabar ji - pats svarbiausias asmuo viso- 
je Galaktikoje. Ji - vienintelis iš tiesų svarbus asmuo Galaktikoje! 

Ji visiškai tikrai tai žinojo, stovėdama priešais bilietų kasos 
aparatą ir svarstydama, kur jai keliauti. 

Juk dabar visoje Galaktikoje tik ji, ji vienintelė - išskyrus pa- 
čius juos - žinojo, kur slepiasi Antrasis Fondas. 

15. TaRp GRoTŲ 


TRANTORAS... Įpusėjus tarpuvaldžiui, iš Trantoro beliko tik 
šešėlis. Tarp gigantiškų griuvėsių ten gyveno tik nedidelė žem- 
dirbių bendruomenė... 

GALAKTIKOS ENCIKLOPEDIJA 


Visame pasaulyje nėra ir negali būti nieko panašaus į judrų 
kosmouostą, įsikūrusį tankiai apgyventos planetos sostinės pak- 
raštyje. Ten dunkso daugybė milžiniškų įrengimų, ramiai snūdu- 
riuojančių ant savo platformų. Jeigu pataikysi atvykti ten tinka- 
mu laiku, gali išvysti įspūdingą reginį: lėtai besileidžiantį ir pa- 
galiau nurimstantį milžiną, arba net tokį vaizdą, nuo kurio pa- 
sišiauš plaukai: vis didėjančiu greičiu kylančią plieno kapsulę. 
Visi minėtieji procesai vyko beveik be garso. Zvaigždėlaivių va- 
romoji jėga buvo tylus branduolių, skylančių į dar smulkesnes 
sudedamąsias dalis, srautas. 

Teritorijos prasme minėtiesiems procesams skirta devynias- 
dešimt penki procentai kosmouosto. Daugybės kvadratinių my- 
lių plote dirba mechanizmai, zuja juos aptarnaujantys žmonės, 
dunkso ir vieniems, ir kitiems tarnaujantys kompiuteriai. 

Ir tik penki procentai teritorijos atiduota srautams Žmonių, 
kuriems šis kosmouostas yra vartai į visas Galaktikos žvaigždes. 
Be jokios abejonės, tik labai nedaugelis iš tos gausios beveidės 
minios vis dar susimąsto apie tą technologijų tinklą, apraizgiu- 
sį visas kosmines trasas. Gal tik vienam kitam retsykiais gnybteli 
mintis, kad tas iš tolo, regis, toks nedidelis, lėtai besileidžiantis 
kosminis laivas iš tiesų sveria tūkstančių tūkstančius tonų. Kai 
kam galėjo šauti į galvą netgi tokia prielaida, kad vienas iš tų 
milžiniškų cilindrų štai ims ir nesugaus nukreipiančiojo spindu- 
lio - ir driokstelės žemėn už kokio pusmylio nuo nusileidimo 
aikštelės, galbūt tiesiog ant skaidraus didžiulės laukiamosios sa- 
lės stogo, o tada tik skysta organinių garų miglelė ir šiek tiek fos- 
fatinių dulkių beprimins, kad čia dar visai neseniai būta tūkstan- 
tinės minios. 

Vis dėlto tai niekaip negalėjo atsitikti - saugumo priemonės 
čia buvo ypač patikimos. Tad nebent tik visiškai beviltiškas neu- 
rotikas galėjo ilgiau nei akimirką svarstyti tokią tikimybę. 

Apie ką gi mąsto visi šitie žmonės? Juk tai - anaiptol ne pa- 
prasta minia. Tai minia, turinti tikslą. Tas tikslas kybo virš visos 
salės tirštindamas atmosferą. Išsirikiuoja ir vėl išsisklaido eilės, 
tėvai prižiūri savo vaikus, tiksliai nustatytais maršrutais manev- 
ruoja tam tikros masės bagažas - šie žmonės kažkur keliauja. 

Tad pamėginkite įsivaizduoti absoliučią psichologinę izolia- 
ciją Žmogaus, atsidūrusio šioje itin kryptingai judančioje minioje 
ir visiškai nežinančio, kur patraukti jam, ir tuo pat metu labiau 

nei bet kas kitas jaučiančio būtinybę kur nors iškeliauti - nesvar- 
bu kur; bet kur! Ar bent jau beveik bet kur. 

Nereikia nei telepatinių sugebėjimų, nei kokių kitokių sąmo- 
nės susilietimo su kitomis sąmonėmis metodų išmanymo - to- 
kioje vietoje tarpusavyje persipynusių nuotaikų atmosfera tokia 
tiršta, kad aplink pasimetusį žmogų susidaro tarsi tuštumos pūs- 
lė, ir to visiškai pakanka nevilčiai. 

Ką ten pakanka! Neviltis tiesiog užlieja, persmelkia, gramzdi- 
na! 

Arkadija Darel, vilkinti svetimais drabužiais, stovėdama sve- 
timoje planetoje, pakliuvusi į svetimą situaciją, netgi jausdamasi 
gyvenanti svetimą gyvenimą, karštai troško sugrįžti į saugias įs- 
čias. Ji nė pati nesuvokė, ko geidžia. Ji tik žinojo, kad jau pats 
pasaulio atvirumas gresia jai mirtinu pavojumi. Ji troško kokio 
nors mažyčio uždaro urvelio - kur nors toli - kokiame nors neiš- 
tyrinėtame Visatos užkaboryje, kur niekas nekelia kojos, kur nie- 
kam neateis į galvą net žvilgtelėti! 

Tačiau ji buvo čia, minioje - keturiolikos su trupučiu, išvar- 
gusi tarsi aštuoniasdešimties su trupučiu ir išsigandusi tarsi ne- 
turėtų nė penkerių. 

Kuris iš šimtų nepažįstamųjų, nuolat besibraunančių pro ją 
- iš tiesų besibraunančių, ji jautė jų prisilietimus - galėjo būti 
antrafondietis? Kuris nepažįstamasis šioje milžiniškoje minioje 
gali akimoju ją sunaikinti už nusikalstamą žinojimą, kur slepia- 
si Antrasis Fondas? 

Ūmai tiesiog jai į ausį sugriaudėjęs balsas paveikė it perkūno 
trenksmas; apdujusi Arkadija tik žioptelėjo, bet klyksmas taip ir 
užšalo jos gerklėje. 

- Klausykite, panele, - irzliai pareiškė balsas, - ar jūs ketina- 
te naudotis bilietų kasos aparatu, ar tiesiog stovite ir tiek? 

Tik dabar ji susivokė bestovinti priešais bilietus pardavinėjan- 
tį automatą. Į specialią angą reikėjo įkišti didelio nominalo 
banknotą, kurį aparatas tučtuojau prarydavo. Tada reikėjo pas- 
pausti mygtuką ties tos planetos, kur ketini skristi, pavadinimu 
- ir nedelsiant būdavo išspjautas bilietas drauge su grąža, kurią 
tiksliai apskaičiuodavo niekada neklystantis elektroninis prietai- 
sas. Procedūra labai paprasta ir kasdieniška, nebuvo jokios prie- 
žasties kiurksoti prie aparato ištisas penkias minutes. 

Arkadija įbruko į angą dviejų šimtų kreditų banknotą, ir stai- 
ga jai į akį krito mygtukas su užrašu “Trantoras". Trantoras - ne- 
gyva mirusios Imperijos sostinė, planeta, kurioje Arkadija gimė. 
Tarsi sapnuodama ji nuspaudė mygtuką. Nieko neatsitiko, tik 
sužybčiojo raudonas skaičius: 172,18... 172,18... 172,18... 

Tai buvo suma, kurios dar trūko. Arkadija paskubomis įkišo 
dar vieną dušimtinę. Automatas paklusniai išspjovė jau bilietą. 

Vos jį palietus, bilietas atitrūko nuo automato ir atsidūrė ranko- 
je. Iš paskos pabiro ir grąža. 

Arkadija stvėrė bilietą ir šoko šalin. Ji dar spėjo pajusti, kaip 
už jos stovėjęs žmogus spaudžiasi artyn, nekantraudamas įsigyti 
savąjį bilietą, bet mergaitė žaibiškai išnėrė iš plyšelio tarp jo bei 
automato ir nukūrė neatsigręždama. 

Tačiau nebuvo kur bėgti. Aplink ją - vien priešai. 

Beveik nesąmoningai ji stebėjo milžiniškus, švytinčius, tie- 
siog ore ištrykštančius užrašus: Stefanis, Anakreonas, Fermu- 
sas... Buvo netgi toks, kuris rėkte rėkė: Terminusas! Arkadijos 
širdį sugnybo ilgesys, bet ji nedrįso net pagalvoti apie tai... 

Už juokingai menką sumą ji galėjo išsinuomoti pranešėją, 
užprogramuojamą bet kokiam pageidaujamam maršrutui. Ne- 
šiodamasi jį rankinėje, tik ji viena tebūtų girdėjusi jo signalus, 
kurie turėjo pasigirsti penkiolika minučių prieš išskrendant jos 
laivui. Tačiau toks prietaisas skirtas tik tiems Žmonėms, kurie 
jaučiasi saugūs ir logiškai mąsto - ar bent jau sugeba akimirkai 
stabtelėti, kad apie jį pagalvotų. 

Karštligiškai stengdamasi vienu metu žiūrėti ir į kairę, ir į de- 
šinę, Arkadija staiga visu greičiu įsirėžė į minkštą kažkieno pil- 
vą. Ji pajuto išgąstingą kvėptelėjimą, išgirdo niurzgimą, ir tuojau 
pat kažkieno delnas nusileido ant jos rankos. Ji bejėgiškai susi- 
gūžė, tačiau galutinai netekusi amo tesugebėjo išleisti kažkokį 
nesuprantamą miauktelėjimą. 

Arkadiją sučiupęs žmogus stipriai laikė ją ir laukė. Lėtai, lė- 
tai ji sutelkė žvilgsnį ir pagaliau sugebėjo pažvelgti tiesiog į jį. Jis 
buvo gana mažas ir gana storas. Vešliuose jo plaukuose, neden- 
giančiuose kaktos, jau sidabravo žilė, beveik aristokratiška šu- 
kuosena juokingai nederėjo prie apskrito, įdegusio, vėjo nugai- 
rinto veido, šaukte šaukiančio apie valstietišką žmogaus kilmę. 

- Kas atsitiko? - galų gale paklausė jis, kibirkščiuodamas visiš- 
kai nuoširdžiu smalsumu. - Atrodai siaubingai išsigandusi. 

- Atleiskite, - apdujusi suvapėjo Arkadija. - Man reikia eiti. 
Prašau man atleisti. 

Tačiau jis visiškai nekreipė dėmesio į jos žodžius ir, užuot 
paleidęs ją, pareiškė: 

- Atsargiau, mažyle. Pamesi bilietą. 

Ištraukęs iš bejėgių jos pirštų, žmogus dirstelėjo į jį akivaiz- 
džiai spinduliuodamas pasitenkinimu. 

- Taip ir maniau, - pareiškė jis ir staiga užbaubė it bulius: - 
Mamuuuuuk! 

Akimoju greta jo tarsi iš po žemių išdygo moteris - dar že- 
mesnė, dar apskritesnė, dar labiau įraudusio veido. Ji kaip tik 


179 


suko aplink pirštą žilų plaukų garbaną ir pakišo ją po gerokai 
nebemadinga skrybėlaite. 

- Tėtuk, - priekaištingai ištarė ji, - ko gi tu šitaip rėkauji mi- 
nioje? Žmonės jau dairosi į tave, tarsi būtum koks beprotis. Negi 
manai, kad esi fermoje? 

Ji apdovanojo niekaip nereaguojančią Arkadiją saulėta šypse- 
na ir pasakė: 

- Na ir manieros. Tikras lokys. 

Po valandėlės aštriai pridūrė: 

- Tėtuk, paleisk gi tą mergaitę. Ką tu sau manai? 

Tačiau Tėtukas tik pamosavo Arkadijos bilietu jai po nosimi. 

- Tu tik pažvelk! - pareiškė jis. - Ji keliauja į Trantorą! 

Mamuko veidas akimoju nušvito. 

- Tai tu iš Trantoro? Paleisk gi jos ranką, Tėtuk, girdi? 

Ji parvertė ant šono prikimštą lagaminą, kurį laikė rankoje, 
ir švelniai, bet primygtinai stumdama pasodino Arkadiją ant jo. 

- Sėsk, - pasakė ji. - Tegul pailsi tavo kojelės. Laivas išskren- 
da tik po valandos, o visi suolai nugulti miegančių dykūnų. Tu 
pati iš Trantoro? 

Arkadija giliai įkvėpė ir pasidavė. Ji kimiai pratarė: 

- Aš ten gimiau. 

Mamukas džiaugsmingai suplojo delnais: 

- Ištisą mėnesį praleidome čia ir iki šiol nebuvome sutikę nė 
vieno kraštiečio! Kaip malonu! Tavo tėvai... - ji vangiai apsidairė. 

- Aš čia be tėvų, - atsargiai pratarė Arkadija. 

- Visiškai viena? Tokia maža mergaitė? - Mamukas akimoju vir- 
to tikru pasipiktinimo ir užuojautos įsikūnijimu. - Kaip gi galė- 
jo šitaip atsitikti? 

- Mamuk, - Tėtukas timptelėjo ją už rankovės. - Paklausyk, ką 
pasakysiu. Kažkas negerai. Man regis, kažkas ją išgąsdino. - Nors 
jis pats akivaizdžiai manė šnekąs patyliukais, Arkadija kuo pui- 
kiausiai viską girdėjo. - Ji skuodė kiek kojos neša - aš stebėjau ją 
- skuodė, net nežiūrėdama kur. Aš net nespėjau pasitraukti jai 
iš kelio, ir ji atsitrenkė į mane. Žinai ką? Man rodos, ją ištiko 
bėda. 

- Užčiaupk srėbtuvę, Tėtuk. Į tave bet kas atsitrenktų. 

Ji atsisėdo greta Arkadijos ant lagamino, kuris nuo papildo- 
mo svorio gailiai sucypė, ir uždėjo ranką ant drebančio mergai- 
tės peties. 

- Tu nuo kažko pabėgai, mieloji? Nebijok, pasakyk man. Aš 
tau padėsiu. 

Arkadija pažvelgė į geras pilkas moters akis, ir jos lūpos su- 
virpėjo. Viena jos smegenų dalelė tvirtino jai, kad šie žmonės 
yra iš Trantoro, kad ji gali keliauti drauge su jais, kad jie padės 
jai, galbūt priglaus ją, kol ji nuspręs, ką toliau daryti, kur toliau 
keliauti. Tačiau kita, gerokai balsingesnė jos sąmonės dalis ne- 

rišliai, painiodamasi bylojo, kad ji nebeprisimena savo motinos, 
kad ji mirtinai pavargo grumtis su ištisa Visata, kad ji tenori su- 
sisukti į kamuoliuką stipriame ir šiltame glėby, kad, jei jos mo- 
tina tebebūtų gyva, ji galėtų... ji galėtų... 

Pirmą kartą tą vakarą ji apsipylė ašaromis. Ji verkė kaip ma- 
ža mergaitė, ir buvo gera verkti; ji stipriai įsikibo į seniai nebe- 
madingą suknelę ir kiaurai permerkė jos kraštą; tuo tarpu švel- 
nios rankos tvirtai glaudė ją prie krūtinės, o šiltas delnas glos- 
tė garbanas. 

Tėtukas stovėjo bejėgiškai žvelgdamas į jas abi ir naršydamas 
visas kišenes ieškodamas nosinės. Kai pagaliau surado, Mamu- 
kas traukte ištraukė ją jam iš rankos ir iškalbingai dėbtelėjo, 
perspėdama nesikišti. Aplink trijulę siūbavo absoliučiai abejin- 
ga minia, kaip ir visos tarpusavyje nesusijusių žmonių minios. Iš 
esmės jie buvo visiškai vieni. 

Galų gale ašarų srautas išseko, Arkadija silpnai šyptelėjo ir 
skolinta nosine nusišluostė paraudusias akis. 

- Viešpatie... - sušnibždėjo ji. - Aš... 

- Cit. Cit. Nekalbėk, - krustelėjo Mamukas. - Pasėdėk ir pail- 
sėk valandėlę. Atsipūsk. O paskui pasakysi mums, kas tau atsi- 
tiko, ir pamatysi - mes viską sutvarkysime. Viskas bus gerai. 

Arkadija sukrapštė pabirų minčių likučius. Ji negalėjo pasa- 
kyti jiems tiesos. Tiesos ji negalėjo pasakyti niekam... Tačiau jau- 
tėsi pernelyg pavargusi, kad sukurptų kokį nors įtikėtiną melą. 

Ji sukuždėjo patyliukais: 

- Man jau daug geriau. 

- Puiku, - atsiliepė Mamukas. - O dabar pasakyk man, kas tau 
atsitiko. Ar tu nieko neiškrėtei? Žinoma, net jei ir iškrėtei, mes 
vis vien tau padėsime, bet pasakyk mums teisybę. 

- Draugui iš Trantoro gali sakyti viską, - energingai pridūrė 
Tėtukas. - Ar ne, Mamuk? 

- Užčiaupk srėbtuvę, Tėtuk, - be jokio piktumo atkirto ši. 

Arkadija rausėsi rankinėje. Bent jau šis daiktas tebebuvo jos, 
po viso to priverstinio karštligiško keitimosi rūbais ponios Ke- 
lijos buduare. Pagaliau ji rado tai, ko ieškojusi, ir padavė Mamu- 
kui. 

- Čia mano dokumentai, - droviai ištarė ji. 

Tai buvo blizgantis sintetinis pergamento lakštas, kurį jai iš- 
davė Fondo ambasadorius atvykimo dieną, o paskui pasirašė ati- 
tinkamas Kalgano pareigūnas. Dokumentas buvo didelis, praš-. 
matnus ir įspūdingas. Mamukas bejėgiškai žvilgtelėjo į jį ir per- 
davė Tėtukui, kuris įdėmiai jį apžiūrėjo iškalbingai papūtęs lū- 
pas. 

Jis paklausė: 

- Tu iš Fondo? 

- Taip. Bet gimiau Trantore. Pažvelkite, štai čia parašyta... 

- Aha... Rodos, viskas teisingai. Tavo vardas Arkadija, tiesa? 
Geras trantorietiškas vardas. O kur gi tavo dėdė? Cia parašyta, 
kad tu atkeliavai į Kalganą drauge su Homiru Munu, savo dėde. 

- Jį suėmė, - paniurusi burbtelėjo Arkadija. 

- Suėmė! - vienu balsu sušuko abu. 

- Už ką? - paklausė Mamukas. - Ar jis kuo nors nusikalto? 

Arkadija papurtė galvą. 

- Aš nežinau. Mes atvykome čia tik trumpam. Mano dėdė tu- 
rėjo reikalų su valdovu Stetinu, bet... - drebulio jai nereikėjo su- 
vaidinti. Jis buvo tikras. 

Tėtukui tai padarė įspūdį. 

- Su valdovu Stetinu? Hmmm... Matyt, tavo dėdė - labai svar- 
bus žmogus. 

- Aš nežinau, kokie tie jų reikalai, tačiau valdovas Stetinas pa- 
noro, kad pasilikčiau aš... 

Ji prisiminė paskutiniuosius ponios Kelijos žodžius, ir tai da- 
bar jai smarkiai pravertė. Kadangi ponia Kelija, kas Arkadijai jau 
nebebuvo paslaptis, puikiai išmanė reikalą, galima buvo tikėtis, 
kad ta pati istorija suveiks ir antrą kartą. 

Ji valandėlę patylėjo, ir Mamukas susidomėjusi paklausė: 

- O kodėl jis norėjo, kad pasiliktum tu? 

- Tikrai nežinau... Jis... jis norėjo, kad mudu papietautume... 
vienu du. Aš pasakiau: ne, tegul dėdė Homiras irgi pietauja su 
mumis... O jis taip keistai į mane pažiūrėjo ir vis taikėsi uždėti 
ranką ant peties... 

Tėtuko burna vos vos prasivėrė, o Mamukas staiga išraudo ir 
užsiplieskė pykčiu. 

- Kiek tau metų, Arkadija? 

- Keturiolika. Su puse, beveik. 

Mamukas su švilpesiu įkvėpė gurkšnį oro. 

- Ir kaip tokius žmones ši žemė nešioja? Šunys gatvėse - ir tie 
už juos geresni! Tai nuo jo tu ir bėgi, brangioji, tiesa? 

Arkadija linktelėjo. 

Mamukas skubiai paliepė: 

- Tėtuk, bėk į informacijos biurą ir sužinok, kada tiksliai į ter- 
minalą atvyks Trantoro laivas. Mikliai! 

Tačiau Tėtukas žingtelėjo tik vieną žingsnį ir sustojo. Virš 
galvos užbaubė kurtinantis metalinis balsas, ir kokie penki tūks- 
tančiai išsigandusių akių sužiuro aukštyn. 

„ - Ponios ir ponai, - su aštria, bauginančia jėga grumėjo bal- 
sas. - Kosmouoste paskelbta paieška, šiuo metu jis apsuptas - 
gaudomas pavojingas bėglys. Niekas negali iš čia išeiti ir niekas 
negali čionai įeiti. Tačiau teritorija bus apieškota labai greitai; 
per tą laiką neišvyks ir neatvyks nė vienas laivas, tad į savo rei- 

sus jūs visi tikrai suspėsite. Kartoju, į savo reisus tikrai visi sus- 
pėsite. Tuojau nusileis grotos. Niekam nevalia peržengti savojo 
kvadrato ribos, kol grotos nebus pašalintos. Priešingu atveju 
mums teks panaudoti neuroninius rimbus. 

Per tą minutę ar netgi dar mažiau, kol po milžinišku kos- 
mouosto laukiamosios salės kupolu griaudėjo tas balsas, Arka- 
dija nebūtų įstengusi nė krustelėti, net jeigu visos Galaktikos 
piktosios jėgos susivytų į vieną kamuolį ir užgriūtų tiesiog jai ant 
galvos. 

Pavojingasis bėglys galėjo būti tik ji - niekas kitas. Šmėstelė- 
jusios minties net nereikėjo aiškiai suformuluoti. Bet kodėl... 

Kelija juk suorganizavo jos pabėgimą. Ir Kelija buvo iš Ant- 
rojo Fondo. Tad kodėl dabar skelbiama paieška? Ar Kelijai ne- 
pavyko? Ar Kelijai galėjo nepavykti? O gal visa tai - tik plano da- 
lis, plano, kurio painiavos Arkadija neįstengė perprasti? 

Vieną akimirksnį jai visai susisuko galva, ji jau norėjo pašokti 
ir garsiai surikti pasiduodanti ir eisianti drauge su jais, ir... ir... 

Tačiau Mamuko ranka stipriai suspaudė jos riešą. 

- Greičiau! Greičiau! Eime į moterų tualetą, kol dar neprasi- 
dėjo! 

Arkadija nieko nesuprato. Ji tiesiog nuturseno Mamukui iš 
paskos. Juodvi nuvingiavo per būreliais sustingusią minią, o bal- 
sas vis dar griaudėjo paskutiniuosius žodžius. 

Nuo lubų jau leidosi grotos, ir prasižiojęs Tėtukas dėbsojo į 
jas. Jis buvo apie tai girdėjęs ir skaitęs, tačiau jam dar niekad ne- 
teko į šitokias grotas pakliūti. Grotos švytėjo ore - paprasčiau- 
sias tankus susikryžiuojančių šviesos spindulių tinklas, visą sa- 
lę nutvieskęs kibirkščiuojančia, bet visiškai nekenksminga 
šviesa. 

Grotų mechanizmas buvo sutvarkytas taip, kad jos leistųsi la- 
bai lėtai, sudarydamos palengva krintančio tinklo įspūdį ir su- 
keldamos stiprų psichologinį poveikį - žmogus pasijusdavo įka- 
linamas ir išsigąsdavo. 

Grotos nusileido iki juosmens lygio, kiekvienas švytinčia li- 
nija apribotas kvadratas buvo dešimties pėdų ilgio ir tiek pat 
pločio. Savajame šimto kvadratinių pėdų plote Tėtukas atsidū- 
rė vienas, nors kaimyninėse tinklo akyse žmonės kone lipo vieni 
kitiems ant galvų. Tėtukas pasijuto izoliuotas ir tuo labai jau 
smarkiai krintąs į akis, tačiau jis puikiai žinojo, kad jei mėgintų 
pereiti į kitą kvadratą ir ištirpti minioje, vos užkliudžius šviesos 
spindulį įsijungtų pavojaus signalas ir tektų paragauti neuroni- 
nio rimbo. 

Jis laukė. 

Virš keistai tylios, lūkuriuojančios minios galvų jis tolumoje 
įžiūrėjo judėjimą - tai buvo policininkų eilė, naršanti vieną apš- 
viestą kvadratą po kito. 

Praėjo nemažai laiko, kol pagaliau į jo kvadratą įžengė uni- 
formuotas pareigūnas ir kruopščiai pasižymėjo koordinates ofi- 
cialiame protokole. 

- Dokumentus! 

Tėtukas padavė dokumentus, ir pareigūnas profesionaliai 
juos peržvelgė. 

- Jūs esate Primas Palveris, Trantoro gyventojas, Kalgane pra- 
leidote mėnesį, dabar grįžtate į Trantorą. Atsakykite taip arba 
ne. 

- Taip, taip. 

- Ką veikėte Trantore? 

- Aš esu mūsų fermų kooperatyvo prekybos atstovas. Dalyva- 
vau derybose su Kalgano Žemės ūkio ministerija. 

- Hmmm... Drauge su jumis keliauja ir jūsų Žmona? O kur gi 
ji? Dokumentuose ji įrašyta. 

- Prašom. Ji ten, - jis parodė ranka. 

- Hantai! - užbaubė policininkas. 

Kaipmat šalia jo išdygo dar vienas uniformuotasis. 

Pirmasis sausai pareiškė: 

- Galaktika, dar viena poniutė tualete! Ten jų tikriausiai 
knibždėte knibžda. Užsirašyk jos pavardę. 

Jis parodė atitinkamą grafą dokumentuose. 

- Dar kas nors keliauja su jumis? 

- Mano dukterėčia. 

- Ji dokumentuose neįrašyta. 

- Ji atvyko čia atskirai. 

- Kur gi ji? Tiek to, ir pats žinau. Užrašyk ir dukterėčią, Han- 
tai. Kuo ji vardu? Rašyk - Arkadija Palver. Kai užbaigsime čia, pa- 
sirūpinsime ir moterimis. 

Tėtukas laukė ištisą begalybę. Pagaliau, labai labai negreit, 
pasirodė Mamukas, ryžtingai žygiuojanti link jo tvirtai spausda- 
ma Arkadijos ranką. Paskui jas vilkosi du policininkai. 

Visi suėjo į Tėtuko kvadratą, ir vienas policininkų paklausė: 

- Ar ši triukšminga moteriškė - jūsų Žmona? 

- Taip, pone, - taikiai atsakė Tėtukas. 

- Tuomet pasakykite jai, kad jai dar smarkiai atsirūgs, jeigu ji 
ir toliau šitaip kalbės su Pirmojo Piliečio policija! - Jis piktai at- 
lošė pečius. - Ar čia jūsų dukterėčia? 

- Taip, pone. 

- Noriu pamatyti jos dokumentus. 

Žvelgdama tiesiog vyrui į akis, Mamukas vos pastebimai, bet 
labai tvirtai papurtė galvą. 

Po trumpos pauzės blankiai šypsodamasis Tėtukas pareiškė: 

- Nemanau, kad galėčiau jums juos parodyti. 

- Ką reiškia: negaliu jų parodyti? - policininkas piktai ištiesė 
ranką. - Duokite šen. 

- Diplomatinė neliečiamybė, - tyliai ištarė Tėtukas. 

- Ką tai reiškia? 

- Juk jau sakiau, kad esu mūsų fermų kooperatyvo prekybos 
atstovas. Kalgano vyriausybės esu akredituotas kaip oficialus už- 
sienio svečias, ir mano dokumentai tai patvirtina. Juos aš jums 
jau parodžiau ir norėčiau, kad paliktumėte mus ramybėje. 

Akimirką policininkas suglumo. 

- Aš privalau patikrinti jos dokumentus! Toks įsakymas. 

- Nešdinkis, - staiga įsiterpė Mamukas. - Kai mums tavęs rei- 
kės, patys pasišauksime, o dabar dink, tu... tu, šiknos skyle. 

Policininko lūpos kietai susispaudė. 

- Žiūrėk juos, Hantai, - sušnypštė jis. - Aš pakviesiu leite- 
nantą. 

- Kad tu koją nusilaužtum! - jam pavymui riktelėjo Mamukas. 

Netoliese kažkas nusijuokė. Bet tuoj pat nutilo. 

Paieškos buvo jau besibaigiančios. Minia ėmė grėsmingai 
bruzdėti. Nuo tos akimirkos, kai nusileido grotos, praslinko ge- 
ros keturiasdešimt penkios minutės - pernelyg sunkus išbandy- 
mas visuotinei kantrybei. Tad leitenantas Diridžas kone prote- 
kine skverbėsi per susigrūdusią minią. 

- Šita mergaitė? - nuvargęs paklausė jis. | 

Jis įdėmiai pažvelgė į ją. Akivaizdu: išvaizdos aprašymas visiš- 
kai atitiko. Viskas dėl kažkokio vaiko. 

Leitenantas ištarė: 

- Prašau pateikti jos dokumentus. 

Tėtukas vėl pradėjo: 

- Aš jau paaiškinau... 

- Aš Žinau, ką jūs aiškinote, ir prašau man atleisti, - neatlyžo 
leitenantas. - Tačiau toks yra įsakymas, ir aš privalau jam paklus- 
ti. Vėliau, jeigu norėsite, galėsite pateikti protestą. O tuo tarpu, 
jeigu reikės, aš turiu teisę panaudoti jėgą. 

Stojo tyla. Leitenantas kantriai laukė. 

Galų gale Tėtukas kimiai tarstelėjo: 

- Duok man savo dokumentus, Arkadija. 

Panikos apimta Arkadija papurtė galvą, tačiau Tėtukas tik 
linktelėjo. 

- Nebijok. Duok juos man. 

Neliko kas bedarą. Arkadija išsitraukė dokumentus, ir jie pe- 
rėjo iš rankų į rankas. Tėtukas pavartė juos ir kruopščiai apžiū- 
rėjo, paskui įteikė leitenantui. Sis taip pat kruopščiai juos per- 
vertė. Tada pakėlė akis ir ilgą ilgą akimirksnį įdėmiai žvelgė į Ar- 
kadiją. Ir pagaliau su staigiu pliaukštelėjimu užvertė aplanką. 

- Viskas gerai, - pasakė jis. - Jokių problemų, vyručiai. 

Jis nuėjo, pradingo ir policininkai. Grotos išnyko, o balsas iš 
viršaus pranešė, kad paieška baigta. Sitiek laiko pratylėjusioje 
minioje pratrūko siaubingas triukšmas. 

Arkadija žioptelėjo: 

- Kaip... Kaip... 

Tėtukas atsakė: 

- Cit. Nieko nesakyk. Verčiau eikime į laivą. Jis turėtų tuojau 
atvykti į terminalą. 

Jie jau buvo laive. Čia jie turėjo atskirą kajutę ir staliuką val- 
gomajame. Kai nuo Kalgano juos skyrė jau bent du šviesmečiai, 
Arkadija vėl ryžosi prašnekti jai rūpinčia tema. 

Ji pasakė: 

- Bet jie juk ieškojo manęs, ponas Palveri. Reikia manyti, tu- 
rėjo detalų išvaizdos aprašymą. Kodėl gi jie mane išleido? 

Tėtukas kilstelėjo galvą nuo kepsnio ir plačiai nusišypsojo. 

- Arkadija, vaikeli, tai nebuvo taip jau sunku. Nuolatos bend- 
raudamas su agentais, pirkėjais bei konkuruojančiais koopera- 
tyvais, nori nenori išmoksti kai kurių triukų. Aš gi šioje srityje 
turiu dvidešimties metų praktiką. Supranti, vaikeli, kai tas leite- 
nantas atsivertė tavo dokumentus, viduje jis rado smulkiai su- 
lankstytą penkių šimtų kreditų banknotą. Labai paprasta, ar ne? 

- Aš jums grąžinsiu... Tikrai, aš turiu krūvą pinigų... 

- Na... - plačiame Tėtuko veide nušvito kiek suglumusi šyp- 
sena; jis tik numojo ranka. - Žinai, mes, kaimiečiai... 

Arkadija primygtinai nesiūlė. 

- O kas, jei jis būtų paėmęs pinigus ir vis vien mane sulaikęs? 
Ir dar apkaltinęs kyšininkavimu? 

- Ir paleidęs iš rankų penkis šimtus kreditų? Aš tuos žmones 
pažįstu geriau nei tu, vaikeli. 

Tačiau Arkadija numanė, kad jis anaiptol ne geriau nei ji pa- 
žįsta žmones. Tik ne šituos žmones. Tą naktį, susirangiusi lovo- 
je, ji kruopščiai viską apsvarstė. Ji žinojo, kad joks kyšis nebū- 
tų sukliudęs policijos leitenantui ją sulaikyti, jeigu tai nebūtų 
buvę suplanuota iš anksto. Jie nenorėjo jos sugauti - ir vis dėl- 
to iš kailio nėrėsi stengdamiesi tai padaryti. 

Kodėl? Tam, kad įsitikintų, jog ji tikrai išskrido? Ir išskrido į 
Trantorą? Ar ta jai padėjusių geraširdžių tamsuolių kaimiečių 
pora iš tiesų tėra tik įrankiai Antrojo Fondo rankose, tokie pat 
bejėgiai, kaip ir ji pati? 

Tikriausiai taip ir yra! 

Bet ar tikrai? 

Viskas atrodė taip beprasmiška. Ji neįstengs grumtis su jais. 
Kad ir ką ji darytų, visai gali būti, jog darys kaip tik tai, ko tiems 
visagaliams siaubūnams iš jos ir reikia. 

Vis dėlto ji privalo juo pergudrauti. Privalo. Privalo! Privalo! 

16. Kano pRadžia 


Dėl priežasties ar priežasčių, nežinomų aprašomojo meto 
Galaktikos gyventojams, Intergalaktinį Standartinį Laiką apibrė- 
žia pagrindinis matavimo vienetas, vadinamas sekunde - tai yra 
toks laiko tarpas, per kurį šviesa nuskrieja 299.776 kilometrus. 
86.400 sekundžių įprasta laikyti intergalaktine standartine die- 
na, 0 365 tokios dienos sudaro intergalaktinius standartinius 
metus. 

Kodėl 299.776?.. Arba 86.400?.. Arba 365?.. 

Tokia tradicija, atsakys istorikas, įsitikinęs, kad tuo viskas ir 
paaiškinta. Priežastis - tam tikri mistiniai skaičių ryšiai, tvirtins 
mistikai, okultistai, numerologai, metafizikai. Priežastis ta, kad 
gimtojoje žmonijos planetoje tokius santykius lėmė kai kurie na- 
tūralūs sukimosi bei kaitos periodai, sakys labai nedaugelis. 

Vis dėlto tiksliai šito niekas nežinojo. 

Šiaip ar taip, data, kai Fondo kreiseris “Hoberas Melou" su- 
sidūrė su Kalgano eskadra, vadovaujama karinio laivo “Bebai- 
mis", ir po to, kai atsisakė įsileisti paieškos grupę, buvo ištašky- 
tas į rūkstančius druzgus, buvo 185; 11.692 G.E. - tai yra 185-oji 
diena 11.692-aisiais Galaktikos Eros metais; gi Galaktikos Era 
pradėta skaičiuoti nuo tada, kai į sostą įžengė pirmasis Kemblų 
dinastijos imperatorius. Ta pati diena taip pat buvo ir 185; 419 
A.S. - metai skaičiuojami nuo Seldono gimimo; ir 185; 348 F.M. 
- atskaitos taškas - Fondo įkūrimo metai. Gi Kalgane ta diena bu- 
vo 185; 56 P.P. - metai pradedami skaičiuoti nuo tų, kai Mulas 
įsteigė Pirmojo Piliečio pareigybę. Žinoma, patogumo dėlei 
kiekvienu atveju kalendorius buvo sutvarkytas taip, kad dienų 
skaičiavimas išliktų tas pats, neatsižvelgiant į tai, kurią dieną iš 
tikrųjų prasidėjo naujoji era. 

Be to, milijonuose Galaktikos pasaulių egzistavo ir milijonai 
vietinių laiko skaičiavimo sistemų, pagrįstų kiekvienos planetos 
kaimyninių dangaus kūnų judėjimu. 

Tačiau nesvarbu, kurį kalendorių beišsirinktum: 185; 11692 
-419 -348 - 56 - ar kokį kitą, tai buvo kaip tik ta data, kurią vė- 
lesniais laikais paminėdavo istorikai, kalbėdami apie Stetino ka- 
ro pradžią. 

Tačiau daktarui Darelui visa tai nėmaž nerūpėjo. Jam buvo 
svarbu tik viena: toji įsimintina data jam buvo lygiai trisdešimt 
antroji diena, kai Arkadija išvyko iš Terminuso. 

Ką Darelas turėjo iškęsti per tas dienas, kad išsaugotų bent 
išorinę ramybę - šito nežinojo niekas. 

Vis dėlto Elvetas Semikas manė galįs tai įspėti. Jis buvo jau 
senas ir mėgdavo sakyti, kad jo neuronų ataugos jau sukalkėjo 
taip, kad mąstymo procesai tapo nelankstūs ir inertiški. Jis pro- 
vokavo visuotinę gerokai perdėtą nuomonę, kad jo jėgos jau 

baigia išsekti; netgi beveik mėgavosi ja, pirmasis iš to juokdama- 
sis. Tačiau, nors jo regėjimas ir nusilpo, akys matė ne mažiau 
nei anksčiau; 0 jo protas, nors ir praradęs lankstumą bei gyvy- 
bingumą, nestokojo nei patirties, nei išminties. 

Jis tiktai kryptelėjo suspaustas lūpas ir burbtelėjo: 

- Kodėl gi tu nieko nesiimi? 

Garsas paveikė Darelą it fizinis smūgis, nuo kurio jis krūpte- 
lėjo. Jis kimiai ištarė: 

- Apie ką mes kalbėjome? 

Semikas rimtai žvelgė į jį. 

- Tau reiktų kažką daryti dėl mergaitės. 

Jo burna klausiamai vyptelėjo, atidengdama retus pageltusius 
dantis. 

Tačiau Darelas šaltai atsiliepė: 

- Man rūpi štai kas: ar tu gali gauti reikiamo diapazono Saim- 
so - Molfo rezonatorių? 

- Sakiau gi, kad galiu, bet tu nesiklausai... 

- Atleisk, Elvetai. Štai kaip viskas yra. Tai, ką mes darome da- 
bar, visai Galaktikai kur kas svarbiau nei Arkadijos saugumo 
klausimas. Ar bent jau visiems, išskyrus pačią Arkadiją ir mane, 
bet aš linkęs dėtis prie daugumos. Kokio dydžio bus tas rezona- 
torius? 

Semikas, regis, suabejojo: 

- Tikrai nežinau. Galima paieškoti kataloguose... 

- Gal gali pasakyti bent apytiksliai? Svers toną? Ar svarą? O gal 
ilgumo bus per visą kvartalą? 

- Ak... aš maniau, tu nori Žinoti tiksliai. Ne, tai visai mažas 
žaisliukas. - Jis parodė pirmąjį nykščio sąnarį. - Maždaug toks. 

- Gerai. Ar tu gali padaryti ką nors panašaus į tai? 

Darelas paskubomis kažką nubraižė bloknote, kuris gulėjo 
jam ant kelių, ir padavė brėžinį senajam fizikui. Šis abejodamas 
užmetė akį, bet paskui nusijuokė. 

- Sulaukęs mano metų įsitikinsi, kad tokiame amžiuje smege- 
nys gerokai sukalkėja. Ką tu bandai padaryti? 

Darelas sudvejojo. Tą akimirksnį jis beviltiškai troško kokiu 
nors būdu perimti bičiulio smegenyse įkalintas fizikos žinias, 
kad nereikėtų minties išreikšti žodžiais. Tačiau norėk nenorėjęs 
- Darelui teko paaiškinti. 

Semikas palingavo galvą. 

- Tu niekaip neišsiversi be hiperretransliatorių. Tik jų darbo 
greitis pakankamai didelis. Be to, jų tau reikės pašėlusiai daug. 

- Bet tokį aparatą sukonstruoti įmanoma? 

- Taip, žinoma. 

- Ar gali surinkti visas jam būtinas dalis? Turėjau omeny - 
taip, kad niekas neimtų klausinėti? Na, sakykime, pateikdamas 
viską taip, tarsi tai būtų reikalinga tiesioginiam tavo darbui? 

Semikas kilstelėjo viršutinę lūpą. 

- Ar galiu gauti penkiasdešimt hiperretransliatorių? Bet juk ši- 
tiek aš nesunaudočiau per visą gyvenimą! 

- Siuo metu mes vystome gynybinį projektą. Argi negalėtum 
sugalvoti kokio nekalto prietaiso, kuriam jų reikėtų? Pinigų mes 
turime. 

- Hmmmm... Gal ir įmanoma ką nors sugalvoti. 

- Kokio dydžio būtų gatavas prietaisas? 

- Riperretransliatoriai gali būti mikroskopiniai... dar laidai... 
vamzdeliai... Didysis Kosmose, juk čia bent keli šimtai mikros- 
chemų! 

- Žinau. Tai kokio dydžio? 

Semikas parodė rankomis. 

- Per didelis, - pareiškė Darelas. - Man reikės pasikabinti jį 
prie diržo. 

Jis lėtai sugniaužė brėžinį į kietą kamuoliuką. Tik tada, kai šis 
virto vynuogės dydžio gumulėliu, Darelas įmetė jį į peleninę, ir 
jis, plykstelėjęs balta liepsnele, akimoju išsiskaidė į molekules. 

Jis paklausė: 

- Kas ten, prie tavo durų? 

Semikas pasilenkė virš stalo ir pažvelgė į nedidelį balzganą 
ekraną, įtaisytą virš skambučio. Jis atsakė: 

- Ten tas jaunuolis, Antoras. O su juo ir dar kažkas. 

Darelas atstūmė kėdę nuo stalo. 

- Semikai, kol kas niekam apie tai neprasitark. Jeigu jie ką 
nors suuostų, tokia informacija grėstų garantuota mirtimi - kol 
kas pakaks, jei rizikuosime tik dviem gyvybėmis. 


+ 


Pelėjas Antoras tarsi pulsuojantis sūkurys įsiveržė į Semiko 
kabinetą, kuris kažkokiu būdu buvo perėmęs savo šeimininko 
amžių. Ramiame ir tykiame kambaryje palaidos vasarinės Anto- 
ro tunikos rankovės plevėsavo į visas puses, tarsi jis būtų iš lau- 
ko atsinešęs vėjo. 

Jis tučtuojau pristatė tą, kuris atėjo drauge su juo: 

- Daktaras Darelas, daktaras Semikas - Oramas Diridžas. 

Antrasis vyriškis buvo labai aukštas. Ilga tiesi nosis suteikė lie- 
sam jo veidui kažkokią melancholišką išraišką. Daktaras Darelas 
ištiesė ranką. 

Antoras šyptelėjo. 

- Policijos leitenantas Diridžas, - smulkiau paaiškino jis. Ir 
reikšmingai pridūrė: - Iš Kalgano. 

Darelas atsigręžė ir įdėmiai pažvelgė į jaunuolį. 

- Policijos leitenantas Diridžas iš Kalgano, - aiškiai tardamas 
kiekvieną žodį pakartojo jis. - Ir jūs atsivedėte jį čia. Kodėl? 

- Todėl, kad jis - paskutinis žmogus, matęs jūsų dukterį Kal- 
gane. Tik nesijaudinkite. 

Antoro triumfas per akimirksnį virto išgąsčiu - Darelas šoko 
ant jo it pašėlęs, kitiems dviem vos pavyko jį sulaikyti. Lėtai ir 
nelabai švelniai Antoras pasodino daktarą į krėslą. 

- Kas jums užėjo? - jaunuolis nužėrė nuo kaktos rusvų plau- 
kų sruogą ir prisėdęs ant stalo krašto ėmė siūbuoti koją. - Ma- 
niau, kad ateinu su gera žinia, - susimąstęs pridūrė jis. 

Darelas kreipėsi tiesiai į policininką: 

- Ką jis turėjo omeny sakydamas, kad jūs - paskutinis Žmogus 
matęs mano dukterį? Ar mano duktė žuvo? Prašau, sakykite tie- 
siai, be jokių įžangų. 

Negera nuojauta suspaudė jam širdį, veide neliko nė lašelio 
kraujo. 

Leitenantas Diridžas be jokių emocijų atsakė: 

- “Paskutinis žmogus, matęs ją Kalgane" - labai tiksliai pasa- 
kyta. Tiesiog dabar Kalgane jos nebėra. Daugiau aš nieko neži- 
nau. 

- Paklausykite, - įsiterpė Antoras. - Tuojau pasakysiu viską tie- 
siai šviesiai. Meldžiu man atleisti, daktare, jei truputį persisten- 
giau dramatizuodamas. Paprastai jūs atrodote toks abejingas 
šiam reikalui, kad aš net užmiršau, kad jūs išvis galite turėti jaus- 
mų. Visų pirma leiskite pasakyti, kad leitenantas Diridžas yra vie- 
nas iš mūsų. Jis gimė Kalgane, tačiau jo tėvas buvo fondietis, pri- 
verstas persikelti į tą planetą ir tarnauti Mului. Aš visiškai atsa- 
kau už leitenanto ištikimybę Fondui. 

Aš užmezgiau su juo ryšį po to, kai mes liovėmės gavę regu- 
liarius Muno pranešimus... 

- Kodėl? - karštai pertraukė jį Darelas. - Regis, mes susitarė- 
me, kad į šį reikalą visiškai nesivelsime. Jūs rizikavote ir jų, ir 
mūsų gyvybėmis. 

- Todėl, - ne ką šalčiau atkirto Antoras, - kad aš į šį žaidimą 
įsitraukiau gerokai anksčiau nei jūs. Todėl, kad Kalgane aš turiu 
šiokių tokių ryšių, apie kuriuos jūs ničnieko nenutuokiate. To- 
dėl, kad mano veiksmus lemia kur kas gilesnės žinios nei jūsiš- 
kės, supratote? 

- Man regis, jūs visiškai kuoktelėjote. 

- Ar išklausysite mane? 

Stojo valandėlė tylos. Darelas nuleido akis. 

Antoro lūpose šmėkštelėjo kreiva šypsenėlė. 

- Gerai, daktare. Užtruks tik kelias minutes. Pasakykite jam, 
Diridžai. 

Diridžas ramiai prašneko: 

- Jei mano žinios teisingos, daktare Darelai, jūsų duktė šiuo 
metu yra Trantore. Ar bent jau ji turėjo bilietą į Trantorą, kai aš 

mačiau ją Rytiniame Kosmouoste. Ją lydėjo tos planetos preky- 
bos atstovas, kuris tvirtino, kad ji - jo dukterėčia. Panašu, kad jū- 
sų duktė per trumpą laiką įsigijo gan keistoką giminaičių kolek- 
ciją. Jau antras dėdė per dvi savaites, tiesa? Tasai trantorietis net- 
gi mėgino mane papirkti - matyt, jie mano, kad kaip tik todėl jai 
ir pavyko išsprūsti, - prisiminęs tai jis niauriai šyptelėjo. 

- O kaip ji? Kaip ji jautėsi? 

- Kiek galėjau pastebėti, nieko blogo jai neatsitiko. Atrodė iš- 
sigandusi, bet dėl to negalima jos smarkiai kaltinti. Ją vaikėsi vi- 
sas policijos skyrius. Tik iki šiol taip ir nežinau kodėl. 

Darelas giliai atsikvėpė - regis, pirmą kartą po keleto minu- 
čių. Staiga jis pajuto, kad virpa rankos ir ne be pastangų jas su- 
valdė. 

- Tuomet viskas gerai. O tas prekybos atstovas... kas jis toks? 
Papasakokite apie jį. Koks jo vaidmuo visame šiame reikale? 

- Aš nežinau. Ar jūs ką nors žinote apie Trantorą? 

- Kadaise aš ten gyvenau. 

- Dabar tai - žemdirbystės pasaulis. Eksportuoja daugiausia 
gyvulių pašarą ir grūdus. Aukščiausios kokybės! Jų prekė paklau- 
si visoje Galaktikoje. Planetoje yra tuzinas ar du fermerių koo- 
peratyvų, kurių kiekvienas turi atstovų kituose pasauliuose. Jie 
- gudrūs šunsnukiai, man teko matyti šito tipo bylą. Jis lankėsi 
Kalgane ir anksčiau, dažniausiai atvyksta su žmona. Nepriekaiš- 
tingai sąžiningas. Visiškai nekenksmingas. 

- Hmmmm... - nutęsė Antoras. - Arkadija juk gimė Trantore, 
tiesa, daktare? 

Darelas linktelėjo. 

- Na matote, viskas sutampa. Ji norėjo pasprukti iš planetos 
- kuo greičiau ir kuo toliau - ir Trantoras tiesiog pats jai pasisiū- 
lė. Jūs taip nemanote? 

Darelas paklausė: 

- Kodėl gi ji negrįžo čia? 

- Tikriausiai ją persekiojo, ir ji nusprendė sumėtyti pėdas. 

Daktarui Darelui nebepakako jėgų klausinėti toliau. Ką gi, 
belieka tikėtis, kad Trantore ji bus saugi - ar bent jau tokia saugi, 
kokia tik gali būti bet kurioje šios niūrios ir grėsmingos Galak- 
tikos vietoje. Jis pasuko prie durų ir, pajutęs, kaip Antoras leng- 
vai palietė jo rankovę, sustojo, bet neatsigręžė. 

- Ar neprieštarausite, jei eisiu drauge su jumis namo, daktare? 

- Prašau, - nesusimąstydamas atsakė šis. 


+ 


Vakare išorinės daktaro Darelo asmenybės ribos - tos, kurio- 
mis jis susisiekdavo su kitais žmonėmis - vėl kiek atsigavo. Va- 
karienės jis atsisakė ir su karštligišku atkaklumu kibo į darbą, co- 
lis po colio skverbdamasis į painią encefalografinės analizės ma- 
tematiką. 

Tik prieš pat vidurnaktį jis vėl įžengė į svetainę. 

Pelėjas Antoras vis dar buvo čia, minkydamas televizoriaus 
valdymo pultą. Išgirdęs žingsnius už nugaros jis grįžtelėjo per 
petį. 

- Sveiki! - prašneko jis. - Dar nemiegate? Ištisas valandas 
vargstu su televizoriumi, bandydamas surasti ką nors kita nei 
vien žinių laidas. Panašų, kad Fondo kreiseris “Hoberas Melou" 
kažkur įstrigo ar nukrypo nuo kurso. Apie jį nieko negirdėti, ry- 
šys nutrūkęs. 

- Tikrai? Ir ką jie įtaria? 

- O kaip jūs manote? Kalgano gudrybės. Girdėjau keletą pra- 
nešimų, kad tame kosminės erdvės sektoriuje, iš kur paskutinį- 
syk gauti “Hobero Melou“" signalai, buvo pastebėti Kalgano lai- 
vai. 

Darelas gūžtelėjo pečiais; Antoras abejodamas pasitrynė kaktą. 

- Klausykite, daktare, - pratarė jis, - kodėl gi jums neišvykus 
į Trantorą? 

- Ko man ten vykti? 

- Tiesiog čia jūs mums jau niekuo nebegalite praversti. Jūs at- 
rodote tarsi nesavame kailyje. O išvykdamas į Trantorą irgi ga- 
lėtumėte padėti siekti tikslo. Senoji Imperijos biblioteka, kurioje 
saugomi visi Seldono suvažiavimo protokolai, juk ten... 

- Ne! Biblioteka jau išnaršyta - ir niekas nieko ten nepešė. 

- Tačiau kadaise Eblingui Misui ji net labai pravertė... 

- Iš kur jūs žinote? Taip, tiesa, jis sakė suradęs Antrąjį Fondą, 
o po penkių sekundžių mano motina jį nužudė, nes tai buvo 
vienintelis būdas sulaikyti jį, kad netyčiomis neišduotų paslap- 
ties Mului. Bet tuo pačiu, užmušdama Misą, ji atėmė iš mūsų ir 
bet kokią galimybę sužinoti, ar jis tikrai išsiaiškino, kur slepia- 
si Antrasis Fondas. Šiaip ar taip, vėliau tuos įrašus studijavo dau- 
gelis, ir niekam nepavyko išgliaudyti tiesos. 

- Jeigu prisimenate, Eblingas Misas dirbo nuolat stimuliuoja- 
mas Mulo impulsų... | 

- Aš irgi tai Žinau, tačiau dėl tos pačios priežasties Miso sąmo- 
nė buvo anaiptol ne normalios būklės. Argi jūs arba aš ką nors 
nutuokiame apie sąmonę, kurią emociškai kontroliuoja svetimas 
asmuo, apie jos savybes; ar mes ką nors žinome apie jos priva- 
lumus bei trūkumus? Šiaip ar taip, į Trantorą aš net nesiruošiu. 

Antoras suraukė antakius. 

- Iš kur tokia pagieža? Aš tiesiog pasiūliau tai kaip... Didysis 
Kosmose, aš visiškai jūsų nesuprantu! Atrodote pasenęs dešim- 
čia metų. Akivaizdu, kad šiuo metu išgyvenate tikrą pragarą. Nie- 
ko vertingo čia nebeįstengiate nuveikti. Jūsų vietoje aš tučtuo- 
jau keliaučiau ten ir parsigabenčiau mergaitę. 

- Būtent! Lygiai taip pat pasielgčiau ir aš pats. Kaip tik todėl 
to ir nedarysiu! Paklausykite, Antorai, ir pamėginkite suprasti. 

Jūs - mes abu - žaidžiame su tokiomis jėgomis, kurių įveikti tik- 
rai nepajėgsime. Jei bent valandėlei nusiraminsite ir šaltakrau- 
jiškai viską apsvarstysite, suprasite, kad tai tiesa, nesvarbu, ką 
šaukia jūsų jausmai donkichotiškumo priepuolių akimirkomis. 

Jau penkiasdešimt metų mes žinome, kad Antrasis Fondas 
yra tiesioginis Seldono matematikos palikuonis ir mokinys. O tai 
reiškia - ką jūs ir pats puikiai žinote - kad Galaktikoje neatsitinka 
ničnieko, kas nebūtų jų apskaičiuota. Mums visas gyvenimas yra 
atsitiktinumų virtinė, ir mes reaguojame į juos improvizacijomis. 
Jiems gi visa kas yra tikslinga, o priežastis ir pasekmes dera aps- 
kaičiuoti iš anksto. 

Tačiau ir jie turi silpnybių. Jų darbas remiasi statistika, taigi 
tik didelių žmonių masių veiksmai yra išties numatomi ir neiš- 
vengiami. Gi kokią rolę aš - individas - atlieku numatytoje isto- 
rijos tėkmėje - šito net nenumanau. Galbūt man nė neskirtas 
koks nors konkretus vaidmuo, nes individams Planas palieka 
neapibrėžtumo teisę ir laisvą valią elgtis taip, kaip jiems patin- 
ka. Tačiau aš esu ganėtinai svarbus asmuo, tad jie - suprantate, 
jie - galėjo apskaičiuoti bent jau tikėtiną mano reakciją. Todėl aš 
ir stengiuosi elgtis priešingai, nes nepasitikiu savo impulsais, sa- 
vo troškimais, savo tikėtinomis reakcijomis. 

Verčiau jau tegul jie suka galvas dėl netikėtų mano reakcijų. 
Taigi aš lieku čia, nors visa širdimi trokštu išvykti. Ne! Aš lieku 
čia, nes nors visa širdimi trokštu išvykti. 

Jaunuolis rūgščiai šyptelėjo. 

- Jūs pats nepažįstate savosios sąmonės taip, kaip, ko gero, 
pažįsta jie. Pamėginkime įsivaizduoti: o jeigu jie, pažinodami jus 
ir iš anksto numatydami jūsų mąstymo vingius, kaip tik ir rem- 
sis tuo, ką jūs laikote - pabrėžiu: laikote! - netikėta reakcija? 

- Tokiu atveju išeities išvis nėra. Mat jeigu remdamasis jūsų 
išsakytomis prielaidomis aš vis dėlto iškeliausiu į Trantorą, visai 
galimas dalykas, kad jie bus numatę ir tai. Užburtas pergudravi- 
mo - perpergudravimo - perperpergudravimo ratas. Kad ir kiek 
jame sukčiausi, įmanomi variantai vis vien lieka du: išvykti arba 
pasilikti. Sunku patikėti, kad jie sumaizgė tokią painiavą ir nu- 
viliojo mano dukterį per pusę Galaktikos vien tam, kad aš pasi- 
likčiau ten, kur esu - juk aš beveik garantuotai ir likčiau čia, jei- 
gu jie nė piršto nepakrutintų. Vadinasi, jie tikriausiai siekia ma- 
ne iš čia iškrapštyti. Išvada - aš pasilieku. 

Be to, Antorai, anaiptol ne viską šiame pasaulyje lemia Ant- 
rojo Fondo pirstelėjimas; ne visi įvykiai yra jų timpčiojimo už 
virvučių pasekmė. Gali būti ir taip, kad dėl Arkadijos klajonių jie 
niekuo dėti - ir gali būti, kad Trantore jai nė plaukas nuo galvos 
nenukris, o mes visi pražūsime. 

- Ne, - aštriai paprieštaravo Antoras. - Jūs nukrypote nuo pėd- 
sako. 


193 


- Galite kažkaip kitaip visa tai paaiškinti? 

- Galiu. Jeigu mane išklausysite. 

- Kalbėkite. Kantrybės aš turiu į valias. 

- Ką gi... Ar jūs gerai pažįstate savo dukterį? 

- O kiek vienas asmuo išvis gali pažinti kitą? Akivaizdu, kad 
mano nuomonė anaiptol ne visada atitinka tikrovę. 

- Lygiai tą patį galiu pasakyti ir aš; tikriausiai mano nuomo- 
nė dar toliau nuo tiesos nei jūsiškė. Tačiau aš bent jau pažvel- 
giau į Arkadiją šviežiomis akimis. Taigi pirma: ji yra mažytė lau- 
kinė romantikė, vienintelis dramblio kaulo bokšte užsidariusio 
mokslininko vaikas, užaugęs nerealioje aplinkoje, kupinoje kny- 
gų - filmų bei televizijos serialų romantikos. Ji gyvena keistame 
ir paslaptingame vaizduotės pasaulyje, fantazuodama apie šni- 
pinėjimą bei intrigas. Antra: ji - tikrai protingas vaikas; šiaip ar 
taip, pakankamai protinga ir gudri, kad apmulkintų mus. Ji 
kruopščiai apgalvojo planą, kaip nuklausyti pirmąjį mūsų pasi- 
tarimą - ir tai jai pavyko. Ji kruopščiai apgalvojo planą, kaip iš- 
vykti į Kalganą drauge su Munu - ir tai jai pavyko. Ir trečia: ji tie- 
siog garbina savo senelę - jūsų motiną - kaip didvyrę, įveikusią 
Mulą. 

Iki šiol viskas teisingai, ar ne? Gerai, tuomet galiu tęsti. Prie- 
šingai nei jūs, aš išklausiau visą leitenanto Diridžo raportą, be 
to, turiu nemažai informacijos šaltinių Kalgane, ir visi jie patik- 
rinti. Pavyzdžiui, mes žinome, kad per pirmąjį susitikimą su Ho- 
miru Munu Kalgano valdovas griežtai atsisakė suteikti jam leidi- 
mą apsilankyti Mulo rūmuose. Tačiau nelauktai netikėtai jis tą 
leidimą davė - po to, kai Arkadija pasišnekėjo su ponia Kelija, la- 
bai artima Pirmojo Piliečio drauge. 

Darelas jį pertraukė: 

- Iš kur jūs visa tai žinote? 

- Visų pirma, Diridžas apklausė Muną - policija tikėjosi, kad 
jo suteiktos žinios padės aptikti Arkadiją. Be abejo, mes turime 
visą klausimų bei atsakymų protokolą. 

Dabar gi pasvarstykime apie pačią ponią Keliją. Rūmuose sk- 
lando gandai, esą Stetinui ji jau gerokai nusibodusi - tačiau pa- 
grįsti tuos gandus faktais būtų gana sunku. Jos nepakeičia jokia 
kita mergina, ji sugeba pakoreguoti valdovo nuomonę taip, kad 
šis, dar ką tik uždraudęs Munui įžengti į Mulo rūmus, tuoj pat 
tą daryti leidžia - ir tai dar anaiptol ne viskas! Ne kas kitas, o po- 
nia Kelija visiškai atvirai suorganizuoja Arkadijos pabėgimą. Ge- 
ras tuzinas kareivių, saugojusių Stetino dvarą, paliudijo pasku- 
tinįjį vakarą matę abi moteris drauge. Ir vis tiek ponia Kelija lie- 
ka nenubausta! Nepaisant netgi to fakto, kad, bent iš pažiūros, 
Arkadijos paicškoms tikrai buvo nepagailėta pastangų. 

- Jūs užliėjote mane ištisu srautu pabiros informacijos. Ko- 
kios gi išvados? 

- Arkadijos pabėgimas buvo suorganizuotas. 

- Ką aš ir sakiau. ; 

- Bet aš dar kai ką pridursiu. Tikriausiai Arkadija suprato, kad 
visa tai suorganizuota - mažoji gudrioji Arkadija, kuri visa kur 
matė tikras ar įsivaizduotas intrigas, perprato ir šią; o toliau mąs- 
tė labai panašiai kaip jūs. Jie siekė, kad ji grįžtų į Fondą - gi ji, 
užuot pasielgusi taip, kaip norėjo jie, spruko į Trantorą. Kodėl 
gi į Trantorą? 

- Nagi, kodėl? 

- Ogi todėl, kad Beita Darel, jos išgarbintoji senelė, kadaise, 
kai pati turėjo bėgti, atsidūrė kaip tik ten! Sąmoningai ar nes4- 
moningai Arkadija pasekė jos pėdomis. Aš net galvoju... ar tik ne 
nuo to paties priešo ji ir bėgo? 

- Nuo Mulo? - sarkastiškai, bet vistik mandagiai paklausė Da- 
relas. 

- Žinoma, ne nuo Mulo. Turėjau omeny - nuo priešo, su ku- 
rio mentalitetu nepajėgė kovoti. Ji bėgo nuo Antrojo Fondo ar- 
ba tos jo įtakos, kurią aptiko Kalgane. 

- Apie kokią įtaką jūs kalbate? 

- Nejaugi manote, kad Kalganas apsaugotas nuo tos visa kur 
esančios grėsmės? Vienaip ar kitaip mes abu priėjome tą pačią 
išvadą: Arkadijos pabėgimas buvo suorganizuotas. Teisingai? Jos 
ieškojo ir ją surado, tačiau tyčia leido išsmukti - tuo pasirūpino 
Diridžas. Diridžas, suprantate? Bet kaipgi galėjo taip atsitikti? La- 
bai paprastai: Diridžas - mūsiškis. Bet iš kurgi jie galėjo tai žino- 
ti? Nejaugi vylėsi, kad Diridžas štai ims ir be jokios priežasties 
taps išdaviku? Kad ims ir spjaus Stetinui į barzdą? Ką pūsakysi- 
te, daktare? 

- Dabar jūs jau tvirtinate, kad jie iš tiesų norėjo vėl ją sučiup- 
ti. Tiesą sakant, aš mažumą pailsau, Antorai. Baikitc savo prakal- 
bą, aš jau norėčiau gulti. 

- Mano prakalba beveik baigta, - Antoras pasirausė vidinėje 
kišenėje ir ištraukė nedidelį pluoštelį fotografinių įrašų. Tai bu- 
vo jau pažįstamos encefalogramų kreivės. 

- Diridžo smegenų bangos, - nerūpestingai pareiškė Antoras. 

- Encefalograma daryta jam jau grįžus iš Kalgano. 

Darelas net plika akimi įžiūrėjo tai, ką norėjo parodyti Anto- 

ras. Kai pakėlė galvą, jo veidas buvo papilkėjęs. 
- Jis kontroliuojamas, - pratarė Darelas. 

- Būtent. Jis leido Arkadijai pabėgti ne todėl, kad buvo mū- 
sų Žmogus, 0 todėl, kad jau priklausė Antrajam Fondui. 

- Net sužinojęs, kad ji keliauja ne į Terminusą, o į Trantorą? 

Pelėjas Antoras gūžtelėjo pečiais. 

- Jis buvo užprogramuotas taip, kad ją paleistų. Improvizuoti 
pats jis nebegalėjo. Jis juk tebuvo tik įrankis. Tiesiog Arkadija 
pasielgė taip, kaip užvis mažiausiai buvo galima tikėtis, tad yra 

vilčių, kad ji šiuo metu saugi. Ar bent jau saugi tol, kol Antrasis 
Eondas įvertins pasikeitusią situaciją ir pakoreguos savo pla- 
nus... 

Jis nutilo. Vaizdo aparatūros ekrane sužybčiojo švieselė. Sk- 
lisdama nepriklausoma elektros grandine ji informavo, kad esa- 
ma kažkokių ypatingos svarbos žinių. Darelas irgi ją pastebėjo 
ir paklusdamas per ilgus metus išsiugdytam įpročiui mechanišku 
judesiu įjungė aparatą. Įjungti pataikė ties viduriu sakinio, ta- 
čiau net nesulaukę jo pabaigos jie jau žinojo, kad buvo surastas 
kreiseris “Hoberas Melou", tiksliau, tai, kas iš jo liko, ir kad Fon- 
das beveik po pusšimčio metų pertraukos vėl kariauja. 

Antoras sukando dantis. 

- Ką gi, daktare, jūs pats girdėjote. Kalganas puola. O jį, kaip 
žinome, kontroliuoja Antrasis Fondas. Ar dabar jūs jau paseksite 
savo dukters pavyzdžiu ir iškeliausite į Trantorą? 

- Ne. Aš rizikuosiu. Čia. 

- Daktare Darelai, matau, jūs nesate toks išmintingas kaip jū- 
sų duktė. Net nebežinau iki kokios ribos jumis galima pasitikėti. 

Valandėlę jis ilgu įdėmiu žvilgsniu gręžė Darelą, o paskui 
išėjo nebeprataręs nė žodžio. 

 Darelas pasiliko kamuojamas abejonių ir - beveik - apimtas 
nevilties. 

Ekrane, į kurį niekas nebežiūrėjo, mirguliavo garsų ir vaizdų 
maišalynė. Ėjo nervinga, kvapą gniaužianti transliacija, su viso- 
mis smulkmenomis informuojanti apie pirmąją karo tarp Kalga- 
no ir Fondo valandą. 


17. Kanas 


Fondo meras bejėgiškai perbraukė ranka plaukų žiedą, su- 
pantį blizgančią plikę, ir atsiduso: 

- Tiek metų praradome, neišnaudojome šitiek galimybių... Aš 
nieko nekaltinu, daktare Darelai, tačiau mes nusipelnėme pra- 
laimėjimo. 

Darelas tyliai atsakė: 

- Nematau priežasties, dėl kurios šiomis aplinkybėmis turė- 
tume prarasti pasitikėjimą savimi. 

- Prarasti pasitikėjimą savimi! Prarasti pasitikėjimą savimi! O 
Galaktika! Daktare Darelai, kuo gi pasiūlysite pagrįsti kokį nors 
kitą požiūrį? Eikit šen, užmeskite akį... 

Meras pusiau nusivedė, pusiau nusitempė Darelą prie skaid- 
raus ovalo, grakščiai besisupančio ant mažytės jėgos laukų atra- 
mos. Vos merui palietus ranka, ovalas nušvito - jo viduje sumir- 
gėjo trijų matmenų tikslus dvigubos Galaktikos spiralės atvaiz- 
das. 

- Geltona spalva, - susijaudinęs paaiškino meras, - ženklina tą 
kosmoso regioną, kurį kontroliuojame mes; raudona - Kalgano 
kontroliuojama teritorija. 

Darelas išvydo purpurinį rutulį, sugniaužtą geltoname kumėš- 
tyje; geltonas žiedas supo jį iš visų pusių, išskyrus tą, kuri buvo 
atsigręžusi į Galaktikos centrą. 

- Galaktografija, - kalbėjo meras, - ir yra pikčiausias mūsų 
priešas. Mūsų admirolai atvirai kalba apie kone beviltišką stra- 
teginę mūsų poziciją. Štai, pažvelkite. Priešas turi daugybę vidi- 
nių ryšio linijų. Jo jėgos sutelktos; jis vienodai lengvai gali su- 
tikti mus iš bet kurios pusės. Jis gali apsiginti, panaudodamas 
minimalias pajėgas. 

Tuo tarpu mūsų teritorija labai išsklaidyta. Vidutiniai atstu- 
mai tarp gyvenamų sistemų Fondo ribose beveik triskart viršija 
atstumus, skiriančius Kalganui pavaldžius pasaulius. Štai, pavyz- 
džiui, nuotolis nuo Santano iki Lokrio mums - du tūkstančiai 
penki šimtai parsekų, jeigu keliausime vien savo teritorija. Tuo 
tarpu jiems - tik aštuoni šimtai parsekų. 

Atsiliepė Darelas: 

- Aš visa tai suprantu, pone. 

- Tačiau nesuprantate, kad tai reiškia neišvengiamą mūsų 
pralaimėjimą. 

- Karo baigmę lemia ne vien atstumai. Aš tvirtinu, kad mes 
negalime pralaimėti. Tai tiesiog neįmanoma. 

- Kokiu pagrindu jūs šitaip tvirtinate? 

- Aš remiuosi savo paties Seldono Plano interpretacija. 

- Ak. - Meras perkreipė lūpas ir pliaukštelėjo už nugaros su- 
nertomis rankomis. - Vadinasi, ir jūs tikitės mistinės Antrojo 
Fondo pagalbos? 

- Ne. Mus išgelbės neišvengiamumas... be to, žinoma, drąsa 
ir atkaklumas. 

Tačiau, nors iš pažiūros ir visiškai pasitikėdamas savimi, jis 
vis dar svarstė... 

O kas, jei... 

Tarkime... O kas, jei Antoras sakė tiesą? Jei Kalganas - tiesio- 
ginis mentalinių burtininkų įrankis? O kas, jeigu jų tikslas - nu- 
galėti ir sunaikinti Fondą?.. Ne! Šito negali būti! Būtų absoliučiai 
beprasmiška! 

Ir vis dėlto... 

Jis karčiai šyptelėjo. Visuomet tas pats. Visuomet tenka žvelg- 
ti į matinį granito luitą, kuris priešui yra skaidrut skaidrutėlis! 


+ 


Tą pačią galaktografinės situacijos bylojamą tiesą suvokė ir 
Stetinas. 

Kalgano valdovas stovėjo priešais Galaktikos modelį - lygiai 
tokį pat, kokį analizavo meras ir Darelas. Skirtumas buvo tik vie- 
nas - ten, kur meras raukėsi, Stetinas šypsojosi. 

Masyviam jo stotui labai tiko įspūdinga, prašmatni admirolo 
uniforma. Įstrižai krūtinės, nuo dešiniojo peties iki juosmens 
driekėsi purpurinė Mulo Ordino juosta - apdovanojimas, gautas 
iš ankstesniojo Pirmojo Piliečio, kurį jis, Stetinas, prieš šešis mė- 
nesius pakeitė ne visai taikiais metodais. Ant kairiojo peties tūks- 
tančiais atšvaitų mirguliavo sidabro žvaigždė su dviem kometo- 
mis ir dviem kardais. 

Jis kalbėjosi su septyniais vyrais - šešiais generalinio štabo na- 
riais, kurių uniformos prašmatnumu ne ką tenusileido jo paties 
apdarui, ir Pirmuoju Ministru - gerokai pražilusiu, liesu ir blan- 
kiu, spindėjimo visiškai užgožtu pilkšvu voratinkliu. 

Stetinas kalbėjo: 

- Man regis, sprendimas akivaizdus. Mes galime laukti. Jiems 
kiekviena diena bus tik dar vienas smūgis kovinei dvasiai. Jeigu 
jie bandys ginti kiekvieną savo karalijos sklypelį, turės labai 
smarkiai išsklaidyti pajėgas, o tuomet mes galėsime smogti dvie- 
jose vietose vienu metu - štai čia ir čia. 

Jis parodė kryptis Galaktikos modelyje - dvi skaisčiai baltos 
strėlės šovė iš raudono kamuolio, perrėždamos jį gniaužiantį 
geltoną kumštį ir glaudžiu lanku atkirsdamos Terminuso plane- 
tą iš abiejų pusių. 

- Tokiu būdu mes suskaldysime jų laivyną į tris dalis, kurių 
kiekvieną galėsime sunaikinti atskirai. Jei jie bandys sutelkti pa- 
jėgas, turės savo noru atsisakyti dviejų trečdalių savo teritorijų, 
o tada jiems tikriausiai iškils dar ir maišto pavojus. 

Stojo tyla, kurią nutraukė plonas, vienišas Pirmojo Ministro 
balsas. 

- Per šešis mėnesius, - pasakė jis, - Fondas taps šešiais mėne- 
siais stipresnis. Jų ištekliai, kaip mes visi puikiai žinome, gero- 
kai didesni nei mūsiškiai; jų laivynas skaitlingesnis, o gyvosios 
jėgos jie turi be galo, be krašto. Manding, kirsti staigų smūgį bū- 
tų saugiau. 

Vis dėlto jo balsas buvo užvis mažiausiai įtakingas iš visų su- 
sirinkusiųjų. Valdovas Stetinas nusišypsojo ir atlaidžiai numojo 
ranka. 

- Šeši mėnesiai - o jei prireiks ir vieneri metai - mums ničnie- 
ko nekainuos. Fondo žmonės kaip reikiant pasiruošti negali - 
tam jie tiesiog nepajėgūs ideologiškai. Jų filosofijoje giliai įsišak- 
nijęs įsitikinimas, kad lemiamu momentu išnirs Antrasis Fondas 
ir juos išgelbės. Bet juk ne šį kartą, a? 

Kambaryje susibūrę vyrai neramiai sušurmuliavo. 

- Kaip matau, visi jūs stokojate pasitikėjimo savo jėgomis, - 
šaltai pareiškė Stetinas. - Nejaugi būtina dar kartą persakyti Fon- 


198 


de infiltruotų mūsų agentų pranešimus ar vėl pakartoti, ką iš- 
siaiškino ponas Homiras Munas - Fondo agentas, kuris dabar... 
eee... tarnauja mums? Skelbiu pertrauką, ponai. 

Stetinas sugrįžo į asmeninius savo kambarius vis dar tebesi- 
šypsodamas. Retsykiais jis susimąstydavo apie tajį Homirą Muną. 
Toks keistas skystablauzdis tipelis... Žinoma, į jį sudėtų anksty- 
vųjų vilčių jis nepateisino. Tačiau vis pažerdavo labai įdomios ir 
įtikinančios informacijos - ypač jam atsirišdavo liežuvis Kelijos 
akivaizdoje. 

Stetinas nusišypsojo plačiau. Ta nusipenėjusi kvaiša vis dėl- 
to dar gali šiam tam praversti. Šiaip ar taip, ji išviliodavo iš Muno 
kur kas daugiau žinių nei pats Stetinas, o pastangų jai prireik- 
cdlavo gerokai mažiau. Tad kodėl gi neatidavus jos Munui? Steti- 
nas suraukė kaktą. Kelija. Ji ir tas kvailas jos pavydas. Didysis 
Kosmose! Jei taip jis tebeturėtų tą mergužėlę Darel... Kodėl gi 
jis nesutrynė Kelijos į miltus už tokius darbus? 

Priežasties jis taip ir neįstengė suvokti. 

Galbūt todėl, kad ji gebėjo kuo puikiausiai sutarti su Munu. 
Pavyzdžiui, kaip tik Munas, jos prašomas, prasitarė, kad, bent 
jau Mulo įsitikinimu, jokio Antrojo Fondo išvis nėra. O admiro- 
lams padrąsinimo išties reikėjo... 

Stetinas būtų mielai paskelbęs šio teiginio įrodymus, tačiau 
nesiryžo - verčiau jau tegul Fondas tikisi tos mistinės pagalbos, 
kuri niekada neateis. Ar tik ne Kelija pakišo tokią mintį? Taip, iš 
tiesų. Ji sakė... 

Nesąmonė! Ji nieko negalėjo sakyti. 

Ir vis dėlto... 

Stetinas papurtė galvą, kad praskaidrėtų mintys, ir susimąs- 
tė apie ką kita. 


18. Pasaulio šmėkla 


Trantoras buvo griuvėsių pasaulis, bet čia po truputį jau ka- 
lėsi atgimimo daigai. Tarsi apsiblausęs brangakmenis gluminan- 
čios saulių daugybės apsidėje pačiame Galaktikos centre - tarp 
dosnia ranka beprasmiškai pažertų skaitlingų žvaigždžių sankau- 
pų bei spiečių - jis pakaitomis kliedėjo praeitimi ir svajojo apie 
ateitį. 

Buvo tokie laikai, kai iš metalu kaustyto jo paviršiaus driekėsi 
nesuskaičiuojami, neapčiuopiami kontrolės kaspinai, pasiekian- 
tys net atokiausius žvaigždžių karalijos pakraščius. Visa planeta 
buvo vienas neaprėpiamas miestas, talpinantis savy keturis mi- 
lijardus administratorių - didžiausia sostinė iš visų kada nors eg- 
zistavusių. 

Tačiau vis spartėjantis Imperijos irimo procesas galų gale pa- 
siekė ir Trantorą, o prieš šimtą metų čia įsisiautėjusio Didžiojo 
Griovimo metu silpstančios jo galios neatlaikė savo pačių jėgos 
ir palūžo amžiams. Visa griaunantis mirties uraganas sulaužė ir 
sutrupino visą planetą supusį metalo kiautą, paversdamas jį 
skausminga buvusios didybės parodija. 

Likusieji gyvi trantoriečiai ėmė tyčia ardyti milžiniškus meta- 
lo lakštus ir pardavinėti juos kitoms planetoms, mainyti į sėklą 
ir gyvulius. Vėl buvo atidengti dirvos plotai, ir planeta grįžo į 
pradžių pradžią. Vis labiau plečiantis primityvios žemdirbystės 
plotams, ji ilgainiui ėmė užmiršti sudėtingą ir didingą savo 
praeitį. 

Gal būtų ir visai ją užmiršusi, jei ne tebestūksantys kvapą 
gniaužiantys griuvėsiai, orioje ir kartėlio kupinoje tyloje vis dar 
remiantys dangų sutrupėjusių bokštų liekanomis. 

Su virpuliu širdyje Arkadija žvelgė į metalinį horizonto kraš- 
tą. Kaimelis, kuriame gyveno Palveriai, jai tebuvo tik būrelis krū- 
von susispietusių namukų - mažas ir primityvus. Iš visų pusių jį 
supo auksinių pribrendusių kviečių juostomis geltonuojantys 
laukai. 

Tačiau kažkur nelabai toli, tuojau už horizonto, tebeglūdė- 
jo praeities prisiminimai, vis dar švytintys neblėstančiu spinde- 
siu, liepsnojantys akinančiais atspindžiais ten, kur aukštumas 
nutvieksdavo Trantoro saulė. Per tuos kelis Trantore praleistus 
mėnesius Arkadija kartą ten lankėsi. Ji užsiropštė .suskilinėjusiu, 
bet tarpais vis dar glotniu šaligatviu ir ryžosi įkelti koją į tylias, 
dulkėmis nuklotas konstrukcijas, kurias apšvietė pro plyšius sut- 
rupėjusiose sienose bei pertvarose prasismelkiantys saulės spin- 
duliai. 

Tai buvo tiesiog sustingęs širdies skausmas. Tai buvo švent- 
vagystė. 

Po to karto Arkadija tik ilgesingai žvilgčiojo tenlink. Ji nebed- 
rįso dar kartą trikdyti tos mąslios, amžinos ir didingos tylos. 

Arkadija žinojo: kažkur šiame pasaulyje ji ir gimė - kažkur ne- 
toli senosios imperinės bibliotekos, paties tikriausio Trantoro 
visame Trantore, šventovių šventovės, šventyklų šventyklos! Bib- 
lioteka! Tik ji viena visoje didžiulėje planetoje išliko nenuken- 
tėjusi netgi per Didįjį Griovimą, ištisą šimtmetį dunksojo tarp 
griuvėsių sveikutėlė ir nepaliesta, tarsi sviesdama iššūkį Visatai. 

Ten Haris Seldonas ir jo grupė išaudė neįtikėtiną savo vora- 
tinklį. Ten Eblingas Misas išgliaudė paslapčių paslaptį ir sustin- 
go, praradęs amą iš neapsakomos nuostabos, o po akimirkos žu- 
vo, kad paslapties nesužinotų tasai, kuriam nederėjo jos žinoti. 

Ten, imperinėje bibliotekoje, jos, Arkadijos, seneliai gyveno 
ištisus dešimt metų - iki pat Mulo mirties, po kurios jau galėjo 
sugrįžti į atgimstantį Fondą. 

Ten, į imperinę biblioteką nukeliavo ir jos tėvas drauge su 
jauna savo nuotaka. Ten ir jis mėgino surasti Žinių apie Antrąjį 
Fondą, bet jam nepavyko. Ten gimė Arkadija, ten mirė jos mo- 
tina. 

Ji labai norėjo apsilankyti bibliotekoje, tačiau Primas Palve- 
ris tik papurtė apskritą savo galvą: 

- Biblioteka - už tūkstančių mylių nuo čia, Arkade, o mes tu- 
rime šitiek darbo. Be to, nėra gerai trikdyti jos ramybę. Žinai gi, 
tai šventovė... 

Tačiau Arkadija sumojo, kad jis nė už ką nelinkęs kelti koją 
į biblioteką - tai buvo tas pats atvejis, kaip ir su Mulo rūmais. Vėl 
ta pati prietaringa baimė: dabarties nykštukai tiesiog nedrįso 
liesti pracities milžinų relikvijų. 

Vis dėlto būtų tiesiog siaubinga niurnėti už tai ant to mažo 
juokingo žmogeliuko. Trantore Arkadija gyveno jau beveik tris 
mėnesius, ir visą tą laiką juodu - Tėtukas ir Mamukas - buvo jai 
tokie nuostabiai geri... | 

O kuo ji gali jiems atsilyginti? Nebent įtraukti juos į visuoti- 
nį žlugimą? Ar ji perspėjo juos esanti paženklinta sunaikinimo 
žyme? Ne! Ji tiesiog leido jiems imtis mirtinai pavojingo jos glo- 
bėjų vaidmens... 

Sąžinė graužė ją be jokio gailesčio - bet argi ji turėjo kokią 
nors kitą išeitį? | 

Arkadija nenoriai sliūkino laiptais žemyn pusryčiauti. Ją pa- 
siekė iš apačios sklindantys balsai. 

Atlošęs storą kaklą, Primas Palveris užsikišo servetėlę už 
marškinių apykaklės ir neslėpdamas pasitenkinimo ištiesė ran- 
ką prie virtų be lukštų kiaušinių. 

- Vakar buvau mieste, Mamuk, - prašneko jis manipuliuoda- 
mas šakute ir kone nurydamas žodžius drauge su milžinišku kąs- 
niu. 

- Kas girdėti mieste, Tėtuk? - abejingai paklausė Mamukas, at- 
sisėsdama, aštriu žvilgsniu apmesdama stalą ir vėl pakildama pa- 
duoti druskos. 

- A, nieko gero. Iš Kalgano apylinkių atvyko laivas ir atgabe- 
no vietinių laikraščių. Ten vyksta karas. 

- Karas! Šit kaip! Tegul jie visi ten nusisuka sprandus, jei gal- 
vose nebeturi nė kruopelytės smegenų! Beje, ar tau jau atėjo če- 
kis? Tėtuk, kartoju tau dar sykį. Perspėk tą sukriošėlį Koskerį, 
kad tai - ne vienintelis kooperatyvas pasaulyje. Blogai jau ir tai, 

kad jie moka tau tiek, jog man ir draugams gėda pasakyti - ta- 
čiau galėtų bent jau mokėti laiku! 

- Laiku - šmalaiku, - susierzinęs burbtelėjo Tėtukas. - Et, neš- 
nekėk man visokių niekų prie pusryčių stalo, nes kąsnis įstrigs 
gerklėje! 

Jis išliejo susitvenkusį pyktį ant sviestu apteptos duonos rie- 
kelių, negailestingai jas naikindamas. Paskui jau kiek santūriau 
pridūrė: 

- Kalganas ir Fondas taršo vienas kitam skudurus. Jau du mė- 
nesius kariauja. 

Jis patrynė vienus į kitus abiejų rankų krumplius, pašaipiai 
vaizduodamas kosminį mūšį. 

- Hmmmm... Kas gi ten vyksta? 

- Fondo padėtis bloga. Ką gi, tu juk pati matei, kas dedasi 
Kalgane - kareivių knibždėte knibžda. Jie buvo pasiruošę. Gi 
Fondas - ne, taigi - buuuum! 

Staiga Mamukas padėjo šakutę ir sušnypštė: 

- Kvailys! 

- Ką? 

- Plačiagerklis bukagalvis! Ilgas tavo liežuvis tik makaluoja ir 
makaluoja! 

Ji paskubomis parodė akimis, ir atsigręžęs per petį Tėtukas 
išvydo tarpduryje sustingusią Arkadiją. 

Ji pratarė: 

- Fondas kariauja? 

Tėtukas bejėgiškai pažvelgė į Mamuką ir - kur dėsies - link- 
telėjo. 

- Ir pralaimi? 

Jis vėl linktelėjo. 

Arkadija pajuto dusinantį gniutulą gerklėje ir lėtai žengė prie 
stalo. 

- Viskas baigta? - pakuždomis paklausė ji. 

- Baigta? - apsimestinai nuoširdžiai perklausė Tėtukas. - Kas 
pasakė, kad viskas baigta? Kare gali nutikti daugybė visokiausių 
dalykų. Ir... Ir... 

- Sėskis, mieloji, - guosdama pakvietė Mamukas. - Niekam ne- 
dera šnekėti prieš pusryčius. Negali juk žmogus gerai jaustis, kai 
žarna žarną ryja. 

Arkadija nekreipė į ją dėmesio: 

- Ar kalganiečiai jau išsilaipino Terminuse? 

- Ne, - rimtai atsakė Tėtukas. - Tai praėjusios savaitės naujie- 
nos - Terminusas vis dar laikėsi. Tikrai taip. Sakau tau tiesą. Be 
to, Fondas tebėra stiprus. Gal nori, kad surasčiau tau tuos laik- 
raščius? 

- Taip! 

Ji kibo į laikraščius čia pat, prie stalo, tuo pačiu prarydama 
ir vieną kitą stringantį kąsnį. Jos akys apsiblausė. Santanis ir Ko- 
rela kapituliavo - netgi be kovos. Fondo laivyno eskadra pateko 
į spąstus retai žvaigždžių prisėtame Ifnio sektoriuje - ir buvo 
nušluota kone iki paskutinio laivo. 

Tad dabar Fondas vėl egzistavo Keturiose Karalystėse - seno- 
joje šerdyje, toje pačioje teritorijoje, kurią suvienijo pirmasis 
Fondo meras Salvoras Hardinas. Tačiau Fondas vis dar tebeka- 
riavo... ir vis dar, ko gero, tebeturėjo šansą laimėti... ir dar - ji 
privalo perspėti savo tėvą. Jos žodžiai trūks plyš turi kokiu nors 
būdu pasiekti jo ausį! Žūtbūt! 

Bet kaip? Nuo tėvo ją skiria karo zona... 

Po pusryčių ji paklausė Tėtuko: 

- Ar jūs ketinate netrukus vykti į kitą misiją, ponas Palveri? 

Tėtukas pusiaugula sėdėjo milžiniškame krėsle, pastatytame 
pievutėje priešais namus, ir šildėsi saulėje. Tarp riebių jo pirš- 
tų smilko storas cigaras. Jis priminė palaimingai drybsantį kud- 
lotą šunį. 

- Misiją? - tingiai perklausė jis. - Kas žino? Dabar man visai 
puikios atostogos, ir jos dar nesibaigė. Tad kam kalbėti apie kaž- 
kokias naujas misijas? Tau neramu, Arkade? 

- Ne. Man čia labai patinka. Jūs abu man tokie geri - jūs ir po- 
nia Palver. 

Jis rankos mostu nušlavė jos žodžius šalin. 

Arkadija pridūrė: 

- Aš galvojau apie karą. 

- Verčiau negalvok apie jį. Ką gi tu gali padaryti? O jeigu nič- 
nieko negali pakeisti, ar verta kamuoti save tokiomis mintimis? 

- Aš mąsčiau apie tai, kad Fondas, regis, prarado daugumą sa- 
vo žemės ūkio planetų. Tikriausiai dabar jiems tenka smarkiai ri- 
boti maisto davinius. 

Tėtukas, regis, pasijuto nelabai jaukiai. 

- Nesirūpink. Viskas bus gerai. 

Tačiau Arkadija nė nesiklausė. 

- Norėčiau sugalvoti kokį nors būdą tiekti jiems maisto pro- 
duktus, štai kas. Jūs gi žinote, kad po Mulo mirties Fondas su- 
kilo, ir kurį laiką Terminusas buvo taip pat izoliuotas - genero- 
las Hanas Pričeris, trumpam tapęs Mulo įpėdiniu, laikė planetą 
apsiaustyje. Maisto atsargos beviltiškai seko - mano tėvas ne kar- 
tą minėjo, esą jo tėvas pasakodavęs, kad tada jie maitinosi vien 
amino rūgščių koncentratais, kurių skonis buvo tiesiog šlykštus. 
Vienas paprasčiausias kiaušinis tada kainavo du šimtus kreditų. 
O paskui, pačiu laiku, pavyko apsiaustį pralaužti, ir iš Santanio 
galėjo atvykti maisto produktų prikimšti laivai. Regis, laikai buvo 
tikrai baisūs. Dabar gi tikriausiai visur tokia pat padėtis. 

Valandėlei stojo tyla, paskui Arkadija kalbėjo toliau: 

- Žinote, galėčiau lažintis, kad Fondas jau dabar mielai pirktų 
maisto produktus kontrabandinėmis kainomis. Mokėtų dvigu- 
bai, trigubai, netgi dar daugiau. Nagi, jei koks nors, pavyzdžiui, 
Trantoro kooperatyvas imtųsi šio reikalo, galiu prisiekti: Žino- 
ma, vieną kitą laivą jis tikriausiai prarastų, tačiau dar karui ne- 
sibaigus žarstytų jo atneštus milijonus! Senaisiais laikais Fondo 
pirkliai nieko kita ir neveikdavo. Jie skubėdavo ten, kur siautė- 
davo karai, ir, nepaisydami rizikos, naudodavosi atsivėrusiomis 
galimybėmis - pardavinėdavo pačias būtiniausias prekes tiems, 
kuriems jų verkiant reikėdavo. Viešpatie... viena vienintelė tokia 
kelionė jiems atnešdavo nei daug, nei mažai - du milijonus kre- 
ditų. Gryno pelno! Krūva pinigų - už prekes, telpančias į vieną 
vienintelį laivą! 

Tėtukas krustelėjo. Jo cigaras užgeso, bet jis to nė nepaste- 
bėjo. 

- Sakai, maisto produktų verslas? Hmmm... Bet Fondas juk 
taip toli... 

- O, aš tai žinau. Tiesiog iš čia jo pasiekti tikriausiai neįmano- 
ma. Paprastu linijiniu laivu jums tikriausiai nepavyktų prisikaps- 
tyti toliau kaip iki Masenos arba Smušiko. Bet paskui galima iš- 
sinuomoti nedidelį žvalgybinį laivelį ar ką nors panašaus - ir 
prasmukti per fronto liniją. 

Tėtukas ranka pakedeno savo plaukus. Mintyse jis jau skai- 
čiavo. 

Po dviejų savaičių visi pasiruošimai misijai buvo baigti. Be- 
veik visą tą laiką Mamukas nepaliaudama burnojo. Pirmiausia 
dėl nepagydomo užsispyrimo žūtbūt nusižudyti. Paskui - dėl ne- 
pagydomo užsispyrimo nieku gyvu neleisti jai lydėti jo vilkui į 
nasrus. 

Tėtukas pasakė: 

- Mamuk, kodėl elgiesi kaip sena perekšlė? Aš negaliu tavęs 
pasiimti. Tai vyro darbas. Kaip tu manai, kas yra karas? Pramo- 
ga? Ar vaikų žaidimas? 

- Tai kodėl keliauji tu pats? Argi tu vyras, tu, senas kerėpla? 
Tau gi jau grabas į nugarą dunksi! Tegul į šitą pragaištį leidžia- 
si kas nors jaunesnis, o ne toks nusipenėjęs plikis kaip tu! 

- Aš anaiptol ne plikis, - oriai atsakė Tėtukas. - Ant mano gal- 
vos dar yra devynios galybės plaukų. O kodėl pelną turi pasiimti 
kas nors kitas, ne aš? Kodėl būtinai koks nors geltonsnapis? Juk 
sumos gali būti milijoninės! 

Ji tai žinojo ir nusileido. 

Prieš jam išvykstant Arkadija kartą šnektelėjo su juo. 

Ji paklausė: 

- Ar jūs užsuksite į Terminusą? 

- Kodėl gi ne? Juk pati sakei, kad jiems reikia duonos ir ryžių, 
ir bulvių. Ką gi, sudarysiu su jais sutartį - ir jie visa tai gaus. 

- Na, tuomet... dar vienas dalykas... Jeigu užsuksite į Termi- 
nusą, gal jūs... gal susitiksite ir su mano tėčiu? 

Tėtuko veidas susiraukšlėjo, jį liete užliejo užuojautos banga. 

- Ak... o aš dar laukiu, kol pati užsiminsi apie tai... Zinoma, 
aš su juo susitiksiu ir pasakysiu, kad tu saugi, kad viskas gerai... 
Ir kad pargabensiu tave namo, kai tik pasibaigs karas. 

- Ačiū. Aš pasakysiu jums, kaip jį surasti. Jis - daktaras Tora- 
nas Darelas, gyvena Stenmarke. Tai visai netoli nuo Terminuso 
Miesto. Galite nukakti ten priemiestiniu lėktuvu. Mes gyvename 
Kanalo Alėjoje, 55. 

- Palauk, tuojau užsirašysiu... 

- Ne ne! - Arkadija skubiai kilstelėjo ranką. - Nevalia nieko už- 
sirašinėti! Turite viską įsiminti - ir surasti jį be niekieno pagal- 
bos! 

Tėtukas, regis, kiek suglumo. Paskui gūžtelėjo pečiais. 

- Gerai jau, gerai. Kanalo Alėja 55, Stenmarkas, Terminuso 
Miesto pakraštys. Ten patekti galima priemiestiniu lėktuvu. Vis- 
kas teisingai? 

- Dar vienas dalykas... 

- Koks? 

- Ar perduosite jam kai ką nuo manęs? 

- Žinoma. 

- Tai, ką turėsite jam pasakyti, aš noriu sukuždėti jums į ausį. 

Jis palenkė prie pat jos savo skruostą, ir vos girdimas kužde- 
sys pasiekė jo ausį tiesiog nuo jos lūpų. 

Tėtuko akys suapvalėjo. 

- Ar nori, kad kaip tik tai jam ir pasakyčiau? Bet juk tai visiš- 
kai beprasmė frazė... 

- Jis supras, ką tai reiškia. Tiesiog pasakykite jam, kad aš pra- 
šiau tai perduoti ir sakiau, kad jis supras. Tik perduokite tiksliai 
taip, kaip aš pasakiau. Nepakeiskite nė vieno žodelio. Ar prisi- 
minsite? 

- Kaip aš galiu užmiršti? Trys paprastučiai žodžiai. Klausyk... 

- Ne, ne, -ji net pašoko, netverdama savame kailyje nuo jaus- 
mų antplūdžio. - Nekartokite jų. Niekad niekam jų neištarkite! 
Išvis juos pamirškite ir prisiminkite tik tada, kai susitiksite su 
mano tėčiu. Pažadėkite! 

Tėtukas vėl gūžtelėjo pečiais. 

- Gerai! Pažadu! 

- Gerai, - sielvartingai suniurnėjo ji. 

Tėtukas nužingsniavo į oro taksi, turintį nugabenti jį į kos- 
mouostą, o Arkadija žvelgė pavymui svarstydama, ar nebus pas- 
kelbusi jam mirties nuosprendžio. Kažin, mąstė ji, ar man dar 
lemta kada nors vėl jį išvysti? 

Sutelkusi drąsą ji vos prisivertė įeiti į namus ir pažvelgti į akis 
mielajai geraširdei Mamukui. Kai viskas pagaliau baigsis, ar tik 
neteks jai pačiai pakelti rankos prieš save už tai, ką jiems pada- 
rė? 


19. Kano pabaiga 


KVORISTONO MŪŠSIS Įvyko 377.17.9. F. E. Mūšyje susirėmė 
Fondo ir Kalgano valdovo Stetino pajėgos. Tai buvo paskutinės 
žymesnės Tarpuvaldžio laikotarpio kautynės... 

GALAKTIKOS ENCIKLOPEDIJA 


Atsidūręs visai jam neįprastame karo korespondento vaidme- 
nyje, Džolis Terboras sutalpino masyvų savo kūną į laivyno uni- 
formą - ir tai jam netikėtai patiko. Jis džiūgavo vėl sugrįžęs į ete- 
rį, o po beviltiškų, bergždžių pastangų kovoti prieš Antrąjį Fon- 
dą, jį kone maloniai jaudino visiškai kitokio pobūdžio kova: su 
materialiais laivais ir paprastais žmonėmis iš kūno ir kraujo. 

Tiesą sakant, Fondas šiame kare anaiptol negalėjo pasigirti įs- 
pūdingomis pergalėmis, tačiau kol kas dar nebuvo jokių priežas- 
čių pulti į neviltį. Po šešių karo mėnesių Fondo šerdis liko ne- 
paliesta, sveikas tebebuvo ir laivyno branduolys. Sulaukusios pa- 
pildymo, karinės pajėgos buvo beveik tokios pat skaitlingos, o 
techniniu požiūriu - netgi dar galingesnės nei prieš pralaimėji- 
mą Ifnio sektoriuje. 

Tuo tarpu nuolat buvo stiprinamos gynybinės planetos pajė- 
gos, apmokomi nauji ginkluotieji daliniai, administracija dirbo 
ganėtinai efektyviai, nes biurokratinis įprotis pilstyti iš tuščio į 
kiaurą buvo sėkmingai pamirštas. Be to, puolančią Kalgano ar- 
miją gerokai pristabdė būtinybė okupuoti “užimtas" teritorijas. 

Tuo metu Terboras drauge su Trečiuoju Laivynu buvo išori- 
niame Anakreono sektoriaus pakraštyje. Užsibrėžęs tikslą pateik- 
ti visa tai kaip “paprastų žmonių karą", jis ėmė interviu iš Fenelo 
Limoro, trečiosios klasės inžinieriaus, savanorio. 

- Papasakokite ką nors apie save, karininke, - paprašė Terbo- 
ras. 

- Kad nelabai turiu ką pasakoti, - Limoras neramiai mindžiu- 
kavo nuo kojos ant kojos; jo veide švietė blausi drovi šypsenė- 
lė, tarsi jis būtų regėjęs visus tuos milijonus žiūrovų, kurie, be 
jokios abejonės, šią akimirką matė jį savo ekranuose. - Aš kilęs 
iš Lokrio. Prieš karą dirbau oro transporto fabrike, buvau sekci- 
jos viršininkas, gaudavau neblogą atlyginimą. Aš vedęs, turiu dvi 
dukrytes. Klausykite, ar negalėčiau dabar pasveikinti šeimą - jei 
kartais jos mane girdi? 

- Būtinai, karininke. Šiuo metu eteris priklauso jums. 

- Oje... ačiū. - Jis paskubomis išbėrė: - Sveika, Mila, jeigu ma- 
ne girdi. Aš jaučiuosi puikiai. Kaip laikosi Sanė? O Toma? Visą- 
laik galvoju apie jus ir galbūt parvyksiu atostogų, kai sugrįšime 
į uostą. Gavau maisto paketą, kurį man pasiuntėte, bet grąžinuų 
jį atgal. Mes reguliariai gauname savo davinį, o civiliams, girdė- 
jau, su maistu gana striuka. Rodos, viskas. 

- Kai kitąsyk būsiu Lokryje, karininke, aš aplankysiu jas ir pa- 
sirūpinsiu, kad maisto joms netrūktų. Gerai? 

Jaunasis karininkas plačiai nusišypsojo ir linktelėjo galvą. 

- Labai jums ačiū, ponas Terborai. Aš tikrai labai jums dėkin- 
gas. 

- Nėra už ką. O dabar gal pasakytumėte mums... Jūs savano- 
ris, tiesa? 

- Žinoma, o kaip kitaip? Jei kas nors užmina man ant nuos- 
paudos, aš neketinu laukti, kol tas kas nors pakvies kirsti atgal. 
Užsirašiau savanoriu tą pačią dieną, kai išgirdau apie “Hoberą 
Melou". 

- Puikus kovinės dvasios pavyzdys! Ar jums teko dalyvauti 
rimtose kautynėse? Matau, segite dvi žvaigždes už pasiaukojimą 
kovoje. 

- Tfu! - nusispjovė karininkas. - Tai buvo ne mūšiai - veikiau 
jau medžioklė. Kalganiečiai nesikauna, jeigu jėgų santykis ne 
penki - vienas ar dar daugiau jų naudai. Ir netgi tuomet jie ban- 
do prasismelkti iš krašto ir išskabyti mūsų laivus po vieną. Ma- 
no pusbrolis dalyvavo kautynėse Ifnio sektoriuje - jis buvo tame 
laive, kuriam pavyko išsigelbėti, senajame “Eblinge Mise". Jis pa- 
sakojo, kad ir ten klostėsi ta pati istorija. Pagrindinės jų pajėgos 
puolė vieną mūsų sparną, ir netgi tada, kai mūsiškių beliko vos 
penki laivai, jie stengėsi pulti iš pasalų, užuot stoję į atvirą ko- 
vą. Tose kautynėse mes sunaikinome bent dvigubai daugiau lai- 
vų nei praradome. 

- Taigi jūs manote, kad karą laimėsime mes? 

- Galėčiau lažintis - ypač dabar, kai mes jau nebesitraukiame. 
Netgi jei viskas susiklostytų labai nepalankiai, aš nė kiek neabe- 
joju, kad lemiamu momentu įsikiš Antrasis Fondas. Seldono Pla- 
nas vis dar su mumis - ir jie puikiai tai žino. 

Terboro lūpos vos pastebimai persikreipė. 

- Vadinasi, jūs tikite Antrojo Fondo pagalba? 

Jaunasis karininkas visiškai nuoširdžiai nustebo: 

- Argi kas nors ja netiki? 


< 


Po laidos į Terboro kajutę įžengė jaunesnysis karininkas Ti- 
pelumas. Jis mostelėjo cigarete į korespondentą ir nubraukė ke- 
purę ant pakaušio taip, kad ji vos išsilaikė nenukritusi. 

- Paėmėme belaisvį, - pranešė jis. 

- Šit kaip? 

- Tokį kuoktelėjusį striuką drūtą tipelį. Tvirtina esąs neutra- 
lus - turįs diplomatinės neliečiamybės statusą, nei daugiau, nei 
mažiau. Man regis, vadovybė nenumano, kaip čia su juo pasiel- 
gus. Jo pavardė Palvras... ne, Palveris, žodžiu, kažkaip panašiai, 
ir jis sakosi esąs iš Trantoro. Net neįsivaizduoju, koks nelabasis 
atnešė jį į karo zoną. 

Tačiau Terboras jau sėdėjo guolyje - dar prieš akimirką jis 
ruošėsi nusnausti, bet dabar miegus it ranka nuėmė. Jis labai ge- 
rai prisiminė paskutinįjį pokalbį su Darelu kitą dieną po to, kai 
buvo paskelbtas karas ir jis pats ruošėsi išvykti. 

- Primas Palveris, - ištarė Terboras. Tai buvo teiginys, ne klau- 
simas. 

Tipelumas valandėlę patylėjo, iš burnos kampučių sruogelė- 
mis draikėsi cigaretės dūmai. 

- Aha, - pasakė jis. - Bet iš kur jūs žinote? 

- Nesvarbu. Ar galiu su juo pasimatyti? 

- Didysis Kosmose... Ką aš žinau? Mūsų senis uždarė jį savo 
kajutėje, ketina ištardyti. Visi sutartinai mano, kad jis - šnipas. 

- Pasakyk seniui, kad tą žmogų aš pažįstu, ir jis tikrai yra tas, 
kas sakosi esąs. Aš prisiimu visą atsakomybę. 

Trečiojo Laivyno flagmano kapitonas Diksilas akis įbedęs 
žvelgė į didįjį detektorių. Joks laivas pasaulyje negali visiškai pa- 
sislėpti, nes kiekvienas jų neišvengiamai yra subatominio spin- 
duliavimo šaltinis, net jeigu dunkso nejudėdamas tarsi inertiš- 
ka masė - o kiekvieno tokio spinduliavimo centrinis taškas ma- 
žyte kibirkštėle tvyksčioja trijų matavimų lauke. 

Kiekvienas toks švytintis taškelis buvo atpažintas ir priskirtas 
konkrečiam Fondo laivui, tad dabar, kai tas neūžauga šnipas, be- 
siskelbiantis esąs neutralas, jau sugautas, nebesimatė nė vieno 
pašalinio žiburėlio. Kuriam laikui toji neatpažinta švieselė sukė- 
lė nemenką sumaištį kapitono kajutėje. Galėjo atsitikti taip, kad 
teks ekspromtu keisti visą taktiką. O jeigu taip... 

- Ar esate tikras, kad visi duomenys tikslūs? - paklausė kapi- 
tonas. 

Komandoras Cenas linktelėjo. 

- Išvesiu savo eskadrą į hipererdvę: spindulys - 10,00 parse- 
kų; teta - 268,52 laipsniai; fi - 84,15 laipsnių. Sugrįžimas į pra- 
dinį tašką - 13.00. Absoliutaus nebuvimo trukmė - 11,83 valandos. 

- Viskas teisingai. Svarbiausias dalykas - labai tikslus sugrįži- 
mo taškas ir erdvės, ir laiko atžvilgiu. Supratote? 

- Taip, kapitone, - komandoras pažvelgė į savo rankinį laik- 
rodį. - Mano laivai bus pasiruošę 01.40. 

- Gerai, - atsakė kapitonas Diksilas. 

Kalgano eskadra kol kas buvo už detektoriaus aptikimo dia- 
pazono ribų, tačiau netrukus ji priartės. Informacija apie tai atė- 
jo nepriklausomais kanalais. Be Ceno eskadros Fondo pajėgos 
skaičiumi gerokai nusileistų priešui. Tačiau kapitonas neabejojo 
sėkme. Neabejojo. 

Primas Palveris liūdnai apsidairė. Pirmiausia - tas aukštas ir 
liesas, kaulėtas admirolas, paskui - kiti, taip pat uniformuoti, ir 
pagaliau - šitas, paskutinis, stambus, drūtas, prasegta apykakle 
ir be kaklaraiščio, visiškai nepanašus į visus kitus - tas, kuris sakė 
norįs su juo pasišnekėti. 

Džolis Terboras kalbėjo: 

- Aš puikiai suprantu, admirole, kad reikalas rimtas ir numa- 
tomos pasekmės gali būti skaudžios, tačiau primygtinai tvirtinu, 
kad, jei man būtų leista pasišnekėti bent kelias minutes, aš gal- 
būt pajėgčiau išsklaidyti visus su juo susijusius neaiškumus. 

- Ar yra kokia nors priežastis, dėl kurios jūs negalite apklausti 
jo mano akivaizdoje? 

Terboras papūtė lūpas. Plika akimi matėsi, kad jis nesiruošia 
nusileisti. 

- Admirole, - pasakė jis, - visą tą laiką, kol buvau paskirtas sk- 
risti jūsų laivais, Trečiasis Laivynas žiniasklaidoje apibūdinamas 
labai palankiai. Jeigu norite, galite pastatyti prie durų sargybą, 
O pats sugrįžti po penkių minučių. Tačiau kol kas suteikite man 
nedidelę paslaugą, ir jūsų reputacija visuomenės akyse tikrai ne- 
nukentės. Tikiuosi, mes vienas kitą suprantame? 

Admirolas suprato. 

Galų gale jie liko vieni. Terboras atsigręžė į Palverį ir paklausė: 

- Tik greitai!.. Kuo vardu ta mergaitė, kurią jūs pagrobėte? 

Palveris tik išpūtė akis ir papurtė galvą. 

- Tik nepūskite man miglos, - išbėrė Terboras. - Jeigu neatsaky- 
site - būsite šnipas, o šnipai karo sąlygomis sušaudomi be teismo. 

- Arkadija Dare!! - žioptelėjo Palveris. 

- Puiku! Labai gerai. Ar ji saugi? 

Palveris linktelėjo. 

- Tikiuosi, nė kiek tuo neabejojate? Priešingu atveju jums gali 
skaudžiai atsirūgti. 

- Ji gyva, sveika ir visiškai saugi, - išspaudė Palveris. 

Sugrįžo admirolas: 

- Na? 

- Tas Žmogus - ne šnipas, pone. Galite tikėti tuo, ką jis sako. 
Aš už jį laiduoju. 

- Šit kaip? - admirolas suraukė antakius. - Vadinasi, jis tikrai 
yra Trantoro žemės ūkio kooperatyvo atstovas ir nori sudaryti 
prekybinę sutartį su Terminusu dėl grūdų ir bulvių tiekimo? Ką 
gi, tegul bus taip, tačiau dabar išvykti jam nieku gyvu negalima. 

- Kodėl? - paskubomis paklausė Palveris. 

- Todėl, kad dabar - pats mūšio įkarštis. Kai viskas pasibaigs 
- su sąlyga, žinoma, kad tebebūsime gyvi - mes patys nugaben- 
sime jus į Terminusą. 

Kalgano laivynas, plačiai išsiskleidęs kosminėje erdvėje, ap- 
tiko Fondo laivus per neįtikėtinai didelį nuotolį - ir lygiai taip 
pat buvo aptiktas pats. Tarsi mažyčiai jonvabaliai, žybčiojantys 
vieni kitų didžiuosiuose detektoriuose, jie skrodė tuštumą vis 1a- 
biau artėdami vieni prie kitų. 

Fondo admirolas suraukė kaktą ir pratarė: 

- Regis, jie ruošiasi lemiamai atakai. Jūs tik pažvelkite, kiek 
ten jų. 

Po valandėlės jis pridūrė: 

- Bet prieš mus jie neatsilaikys. Jei Ceno būrys suveiks kaip 
pridera - jie tikrai neatsilaikys. 

Komandoras Cenas išvyko jau prieš kelias valandas - iš kar- 
to po to, kai buvo užfiksuoti pirmieji artėjančio priešo laivai. Pa- 
keisti planą dabar buvo nebeįmanoma. Jis arba išdegs - arba ne. 
Tačiau admirolas jautėsi gana ramus. Taip pat ir karininkai. Taip 
pat ir įgula. 

Jis vėl užsižiūrėjo į blykčiojančius jonvabalius. 

Jie kibirkščiavo tiksliomis formuotėmis tarsi šokdami kažkokį 
mirtiną baletą. 

Fondo laivynas lėtai atsitraukė. Praslinko kelios valandos, ir 
laivai vos pastebimai pasuko į šoną, viliodamas artėjantį priešą 
šiek tiek nukrypti nuo kurso. Paskui - labiau, ir dar labiau. 

Mūšio planą sudarinėję generolai numatė tam tikrą kosminės 
erdvės regioną, kurį turėjo užimti Kalgano laivai. Kaip tik iš tos 
zonos žingsnelis po žingsnelio traukėsi Fondo laivai, viliodami 
į ją kalganiečius. Tuos, kurie mėgindavo iš jos pasitraukti, pul- 
davo staigiai ir negailestingai. Tačiau zonos ribose likusių Kal- 
gano laivų fondiečiai nelietė. 

Dabar viskas priklausė nuo valdovo Stetino laivų pagarsėju- 
sio nenoro patiems imtis iniciatyvos - kitaip sakant, nuo jų po- 
linkio likti ten, kur niekas nepuola. 

Kapitonas Diksilas šaltai žvilgtelėjo į rankinį laikrodį. Buvo 
13.10. 

- Liko dvidešimt minučių, - pratarė jis. 

Greta jo stovintis įsitempęs leitenantas linktelėjo. 

- Kol kas, regis, viskas gerai, kapitone. Jau daugiau nei devy- 
niasdešimt procentų jų laivų sulindo į dėžę. Jeigu mums pavyks 
taip juos ir išlaikyti... 

- Taip! Jeigu... 

Fondo laivai vėl slinko pirmyn - visiškai neskubėdami. Ne 
taip greitai, kad paskatintų kalganiečius trauktis - tačiau pakan- 
kamai greitai, kad šiems nekiltų noras veržtis pirmyn. Šie gi be- 
velijo palaukti. 

Slinko minutės. 

Lygiai 13.25 admirolo signalas suzvimbė visuose dvidešimt 
septyniuose viena greta išsirikiavusiuose Fondo laivuose, ir jie 
maksimaliu pagreičiu nušvilpė tiesiog link būriu susispietusio 
Kalgano laivyno, kurį sudarė trys šimtai laivų. Akimoju tvykste- 
lėjo kalganiečių energetiniai skydai, ėmė pliūpčioti galingi ener- 
gijos spinduliai. Visi trys šimtai laivų šūvių papliūpas nukreipė 
viena kryptimi - link tų išprotėjusių užpuolikų, kurie negailes- 
tingai, nieko nepaisydami it be galvų lėkė artyn, ir... 

Lygiai 13.30 iš niekur staiga radosi penkiasdešimt komando- 
ro Ceno vadovaujamų laivų. Vienu kruopščiai apskaičiuotu šuo- 
liu jie išnėrė iš hipererdvės tiksliai numatytoje vietoje, tiksliai 
numatytu laiku, - ir visa ką naikinančia jėga užgriuvo neprideng- 
tą kalganiečių ariergardą. 

Spąstai suveikė idealiai. 

Laivų skaičiumi kalganiečiai vis dar smarkiai pranoko fondie- 
čius, tačiau niekam ir į galvą nebeatėjo jų skaičiuoti. Pirmasis 
impulsas paakino kalganiečius gelbėtis, tačiau suirusi jų rikiuotė 
tapo tik dar labiau pažeidžiama, kadangi dabar jų laivai painio- 
josi vieni kitų kelyje. 

Po valandėlės kautynės virto tikra žiurkių medžiokle. 

Iš trijų šimtų Kalgano laivų - viso jų laivyno branduolio ir pa- 
sididžiavimo - gimtąją planetą pasiekė gal šešiasdešimt ar netgi 
dar mažiau; dauguma jų buvo sugadinti taip, kad nebevertėjo 
net imtis remontuoti. Savo ruožtu Fondas prarado aštuonis lai- 
vus iš šimto dvidešimt penkių. 

Kai Primas Palveris išlipo Terminuse, šventinės iškilmės bu- 
vo pačiame įkarštyje. Palveris įsitikino, kad tokioje sumaištyje 
sutelkti dėmesį - dalykas keblus, tačiau prieš išvykdamas iš pla- 
netos du reikalus jis visgi sutvarkė ir gavo vieną įpareigojimą. 

Štai ką jis nuveikė: 

1) sudarė prekybinę sutartį, pagal kurią Palverio kooperaty- 
vas ateinančiais metais turėjo pristatyti į Terminusą po dvide- 
šimt laivų tam tikrų maisto produktų per mėnesį - karo kaino- 
mis, tačiau, pastarojo mūšio dėka, be jokios karo meto rizikos; 

2) persakė daktarui Darelui tris trumpus Arkadijos žodžius. 

Vieną akimirką apstulbęs Darelas akis išvertęs dėbsojo į jį, o 
paskui pateikė įpareigojimą - nugabenti Arkadijai atsakymą. Pal- 
veriui tas atsakymas labai patiko. Jis buvo visiškai paprastas ir 
netgi prasmingas: “Grįžk tuojau pat. Pavojus praėjo". 

Nevilties ir įtūžio apimtas valdovas Stetinas siautėte siautėjo. 
Savo akimis išvysti, kaip kiekvienas ginklas lūžta tiesiog ranko- 
se! Jausti, kaip tvirta karinės galios medžiaga irsta tarsi papuvę 
siūlai - įsitikinti, kad toji galia ir verta ne daugiau nei šlapias sku- 
duras! Tokie dalykai net užkietėjusį flegmatiką paverstų kunku- 
liuojančios lavos srautu. Tačiau Stetinas buvo visiškai bejėgis ir 
pats tai žinojo. 

Jau keletą savaičių jis dorai nemiegojo. Tris dienas buvo ne- 
siskutęs. Atšaukė visas audiencijas. Admirolai buvo palikti likimo 
valiai. Ir niekas geriau už patį Kalgano valdovą nežinojo, kad ne- 
beilgai teks laukti, kol neišvengiamai prisieis grumtis su vidaus 
maištais - tam net nebereikės patirti jokių naujų pralaimėjimų. 

Levas Meirusas, Pirmasis Ministras, niekuo negalėjo padėti. 
Jis tiesiog stovėjo, ramus ir nepadoriai senas, liesu nervingu 
pirštu kaip visuomet braukydamas gilią raukšlę, kertančią jo 
skruostą nuo nosies iki smakro. 

- Nagi! - užriko ant jo Stetinas. - Darykite ką nors! Mes sut- 
riuškinti, nejaugi nesuprantate? Sutriuškinti! O kodėl? Aš neži- 
nau kodėl. Sutriuškinti - ir tiek! Ir nežinau kodėl! Ar jūs žinote? 

- Man regis, taip, - ramiai atsakė Meirusas. 

- Išdavystė! - šį žodį Stetinas sušnypštė tyliai, tyliai jis kalbė- 
jo ir toliau. - Jūs žinojote apie išdavystę ir tylėjote kaip žemė. Jūs 
tarnavote tam skystablauzdžiui nevykėliui, kurį man teko jėga 
išprašyti iš Pirmojo Piliečio sosto - ir manote, kad sėkmingai tar- 
nausite kokiam nors pašvinkusiai žiurkei, kuris mane pakeis. Jei- 
gu jūs šitaip pasielgėte, aš išleisiu jums žarnas ir sukūrensiu jas 
taip, kad jūs dar pajėgtumėte pasigėrėti reginiu! 

Meirusui tai nepaliko jokio įspūdžio. 

- Aš juk bandžiau pasidalinti su jumis savo abejonėmis, ir ne 
vieną, o daugybę kartų. Aš ūžte išūžiau jums ausis, tačiau jūs 
neišgirdote - nes klausėtės kitų asmenų patarimų, kurie kur kas 
labiau glostė jūsų savimeilę. Galų gale viskas įvyko kaip tik taip, 
kaip aš ir baiminausi, gal netgi dar blogiau. Jeigu jūs neturite 
ūpo išklausyti manęs ir dabar, tuomet taip ir pasakykite, pone. 
Aš išeisiu ir tikriausiai anksčiau ar vėliau stosiu tarnauti jūsų įpė- 
diniui, kuris, be jokios abejonės, pirmiausia pasirašys taikos su- 
tartį. 

Paraudusios Stetino akys smigo tiesiog į jį, galingi kumščiai 
tai susigniauždavo, tai vėl lėtai atsigniauždavo. 

- Kalbėk, tu, perkaręs kerėpla! Kalbėk! 

- Aš jau ne kartą sakiau jums, pone, kad jūs - ne Mulas. Jei jūs 
ir galite kontroliuoti laivus bei ginklus, tai pavaldinių emocijų 
kontrolė - ne jūsų galioje. Argi jūs, pone, pats suvokiate, prieš 
ką šokote kariauti? Jūs pakilote į karą prieš Fondą, kurio niekas 

niekada neįveikė - tą patį Fondą, kuriam lemta suformuoti nau- 
jąją Imperiją. 

- Jokio Plano nėra! Jau nebėra! Taip sakė Munas! 

- Vadinasi, Munas suklydo. O net jei jis ir teisus - kas iš to? 
Jūs, pone, kaip ir aš - tai ne visa liaudis. Kalgano vyrai ir mote- 
rys, O taip pat ir visų jam pavaldžių pasaulių žmonės šventai ti- 
ki Seldono Planu. Juo tiki visi šio Galaktikos pakraščio gyvento- 
jai! Beveik keturių šimtų metų istorija liudija vieną neginčytiną 
faktą: Fondo įveikti neįmanoma. Nei karalystės, nei kariniai gu- 
bernatoriai, nei pati senoji Galaktinė Imperija nevaliojo to pa- 
daryti. 

- Bet tai pavyko Mului! 

- Būtent. Tačiau jis, priešingai nei jūs, nebuvo numatytas. 
Kas dar blogiau, žmonės puikiai žino, kad jūs anaiptol nesate 
koks nors nenumatytas reiškinys. Tad jūsų laivai stoja į mūšį iš 
anksto baimindamiesi, kad juos sutriuškins kokiu nors nesuvo- 
kiamu būdu. Tas nematerialus Plano audinys nuolat kabo jiems 
virš galvų, pančiodamas juos taip, kad jie niekada neužmiršta at- 
sargumo, prieš puldami visada gerai apsidairo ir šiek tiek per il- 
gai svarsto. Tuo tarpu priešą tas pats nematerialus audinys pri- 
pildo pasitikėjimo savo jėgomis, jis išsklaido jo baimę, palaiko 
kovinę dvasią tada, kai iš pradžių tenka patirti vieną kitą pralai- 
mėjimą. O kodėl gi ne? Karo pradžioje Fondas visada prakišda- 
vo keletą mūšių ir turėdavo trauktis. Ir galų gale vis tiek laimė- 
davo. 

O kokia gi jūsų paties dvasinė būsena, pone? Kad ir kur be- 
žengsite - visur atsidursite priešo teritorijoje. Kol kas į jūsų val- 
das dar niekas neįsiveržė, joms netgi negresia toks pavojus - ta- 
čiau jūs pats beviltiškai pralaimėjote. Jūs netikite netgi menkiau- 
sia pergalės tikimybe, nes puikiai žinote, kad jos nėra. 

Galiu jums patarti štai ką: nusilenkite, nes kitaip jus parklup- 
dys ant kelių. Nusilenkite savo valia, ir tuomet jums galbūt pa- 
vyks išsaugoti tai, kas dar liko. Jūs kliovėtės metalu bei jėga - ir 
jie palaikė jus tiek, kiek pajėgė. Jūs nekreipėte dėmesio į sąmo- 
nę bei kovinę dvasią - ir tie dalykai iškrėtė jums piktą pokštą. Jei 
norite, paklausykite mano patarimo. Jūs vis dar laikote nelaisvė- 
je tą Fondo žmogų, Homirą Muną. Paleiskite jį. Pasiųskite jį at- 
gal į Terminusą - tegul jis nugabena jūsų taikos pasiūlymus. 

Kietai suspaudęs pabalusias lūpas Stetinas sugriežė dantimis. 
Bet argi jis beturėjo kokią nors kitą išeitį? 

Pirmąją naujųjų metų dieną Homiras Munas pagaliau aplei- 
do Kalganą. Praėjo daugiau nei šeši mėnesiai nuo tos dienos, kai 
jis išvyko iš Terminuso - per tą laiką įsiplieskė ir vėl išblėso ka- 
ro liepsnos. 

Jis atvyko čia vienas, o išvyko su palyda. Atvykdamas jis bu- 
vo paprastas žmogus, keliaujantis asmeniniais reikalais - gi išvy- 
ko jau būdamas, tiesa, oficialiai nepaskirtas, tačiau vis vien pats 
tikriausias taikos ambasadorius. 

Tačiau užvis didžiausia permaina buvo iš esmės pasikeitęs jo 
požiūris į Antrąjį Fondą. Anksčiau tai buvo nuolatinis galvos 
skausmas - dabar gi vien mintis apie tai kėlė juoką. Su pasimė- 
gavimu jis iki menkiausių smulkmenų įsivaizdavo, kaip viską 
atskleis daktarui Darelui ir tam jaunam, energingam gudragal- 
viui Antorui, ir visiems kitiems... 

Mat dabar jis žino. Jis, Homiras Munas, galų gale žino tiesą. 


20. “Aš žiNAU..."' 


Paskutiniuosius du mėnesius Stetino karą Homirui teko pa- 
tirti savo kailiu. Nelauktai netikėtai gavęs tokias neįprastas Ypa- 
tingojo Tarpininko pareigas, jis pasijuto atsidūręs pačiame 
tarpžvaigždinių įvykių sūkurio centre - ir turėjo sąžiningai pri- 
sipažinti, kad tai jam labai malonu. 

Didelių mūšių daugiau nebeįvyko - keleto atsitiktinių smul- 
kių susidūrimų nevertėjo net imti domėn - ir greitai buvo sude- 
rintos taikos sutarties sąlygos; Fondui neteko daryti beveik jo- 
kių nuolaidų. Stetinas liko Kalgano valdovu, tačiau tik tiek. Jo 
laivynas buvo išformuotas, jam pavaldi liko tik gimtoji jo siste- 
ma; visi kiti jam priklausę pasauliai tapo autonomiški ir suren- 
gė referendumą dėl grįžimo į ankstesnę būklę - jie patys galėjo 
rinktis, ar tapti visiškai nepriklausomais, ar jungtis į Fondo kon- 
federaciją. 

Karas formaliai pasibaigė nedideliame asteroide paties Ter- 
minuso žvaigždžių sistemoje - toje vietoje, kur andai buvo įsikū- 
rusi pirmoji, seniausioji Fondo laivyno bazė. Kalgano vardu tai- 
kos sutartį pasirašė Levas Meirusas; Homiras gi buvo suintere- 
suotas stebėtojas. 

Per visą tą laiką jis nė karto nematė nei daktaro Darelo, nei 
kurio nors kito suokalbininko. Tačiau skubėti nebuvo jokio rei- 
kalo - Homiro atgabentos žinios tikrai negalėjo pasenti. Kaip ir 
visuomet, vos pagalvojęs apie tai jis nusišypsojo. 

Praėjus kelioms savaitėms po pergalės dienos, daktaras Da- 
relas sugrįžo į Terminusą, ir dar tą patį vakarą jo namuose su- 
sirinko tas pats penketas, kuris prieš dešimt mėnesių kūrė pir- 
muosius planus. 

Jie ilgai vakarieniavo, paskui neskubėdami gurkšnojo vyną, 
tarsi delsdami grįžti prie andainykštės temos. 

Galų gale Džolis Terboras, žvelgdamas į purpurinę vyno tau- 
rės gelmę, veikiau burbtelėjo nei pasakė: 

- Ką gi, Homirai, dabar jūs, kaip matau, tapote svarbiu žmo- 
gumi. Jūs puikiai susidorojote su savo darbu. 

- Aš? - Munas nusijuokė - garsiai ir linksmai. Dėl kažkokios 
priežasties jis jau keletas mėnesių kalbėdamas visiškai nebeuž- 
sikirsdavo. - Aš juk niekuo dėtas. Viską nuveikė Arkadija. Beje, 
Darelai, kaip ji laikosi? Girdėjau, šiomis dienomis turėtų grįžti 
iš Trantoro? 

- Taip, jūsų žinios teisingos, - tyliai atsakė Darelas. - Jos lai- 
vas turėtų nusileisti po savaitės. 

Jis vogčiomis apžvelgė visus, tačiau susirinkusieji tiktai be są- 
ryšio, džiaugsmingai šūkčiojo. Nieko daugiau jis nepastebėjo. 

Terboras pasakė: 

- Vadinasi, iš tikrųjų viskas baigta. Kas būtų galėjęs numaty- 
ti tai dar prieš kelis mėnesius? Munas apsilankė Kalgane ir grį- 
žo atgal. Arkadija nuvyko į Kalganą, paviešėjo Trantore - ir grįžta 
atgal. Didysis Kosmose, be to, juk dar kariavome - ir laimėjome! 
Sakoma, kad visus didžiuosius istorijos posūkius įmanoma nu- 
matyti. Bet ar jums neatrodo, kad viso to, kas ką tik įvyko, visos 
tos sumaišties, kurią mums teko pergyventi, niekas nebūtų su- 
gebėjes išpranašauti? 

- Nesąmonė, - rūgščiai atrėžė Antoras. - Beje, ko jūs taip džiū- 
gaujate? Pažiūrėjus į jus, galima pamanyti, kad mes iš tiesų lai- 
mėjome karą. Iš tikrųjų mes nieko nelaimėjome, išskyrus vieti- 
nės reikšmės peštynes, kurios tik nukreipė mūsų dėmesį nuo 
tikrojo priešo. 

Stojo nejauki tyla. Prie bendros nuotaikos nederėjo tik leng- 
va šypsenėlė, žaidžianti Homiro Muno lūpose. 

Gi įdūkęs Antoras sugniaužtuų kumščiu smarkiai trinktelėjo 
per savo krėslo ranktūrį. 

- Taip taip, aš kalbu apie Antrąjį Fondą! Regis, apie jį net 
neužsiminėme, ką ten, jeigu teisingai suprantu, jūs iš paskuti- 
niųjų vejate šalin netgi mintis apie jį! Ar ši nuodinga pergalės at- 
mosfera, apėmusi visą šitą idiotų pasaulį, paveikė ir jus? Ar ji to- 
kia patraukli, kad jūs neištveriate nedalyvavę? Tuomet vartykitės 
kūlio, vaikščiokite žemyn galva, tapšnokite kits kitam per nuga- 
ras ir žarstykite pro langus konfeti! Darykite, ką panorėję, kad 
tik visa tai galų gale išsivadėtų jums iš organizmų! O kai tas apk- 
vaišimas jums praeis, ir vėl tapsite patys savimi, tuomet vėl su- 
sirinksime čia ir aptarsime problemą, kuri egzistuoja dabar lygiai 
taip pat, kaip egzistavo ir prieš dešimt mėnesių, kai sėdėjote čia, 
išplėstomis akimis dairydamiesi per petį, bijodami kažko, ko ne- 
pajėgėte suvokti. Nejaugi jūs tikrai manote, kad dabar, kai ištaš- 
kėte porą šimtų žvaigždėlaivių, nebereikia baimintis ir Antrojo 
Fondo bei jo sąmonės manipuliacijų meistrų? 

Jis nutilo uždusęs ir įraudęs. 

Munas tyliai prašneko: 

- Gal dabar paklausysite manės, Antorai? Ar pageidaujate ir 
toliau vaidinti sąmokslininkų pamokslautoją? 

- Sakykite, ką turite pasakyti, Homirai,- atsiliepė Darelas. - 
Vis dėlto, gal susilaikykime nuo pernelyg spalvingų išsireiškimų. 
Gal tai ir labai įdomu tinkamoje vietoje ir tinkamu metu, bet da- 
bar jau pradeda nusibosti. 

Homiras Munas atsilošė krėsle ir vėl pripildė savąją taurę iš 
greta stovinčio grafino, nenuliedamas pro šalį nė lašelio. 

- Aš buvau išsiųstas į Kalganą tam, - neskubėdamas prašneko 
jis, - kad iš įrašų, saugomų Mulo rūmuose, sužinočiau viską, kas 
įmanoma. Keletą mėnesių tik tuo ir teužsiėmiau. Visai neketinu 
prisiskirti šio nuopelno sau. Kaip jau užsiminiau, tik išradingai 
įsikišus Arkadijai, man pavyko gauti leidimą išvis įžengti į rūmus. 
Vis dėlto faktas lieka faktu: prie visų tų žinių apie Mulą bei jo 
laikus - o jų, nesikuklinsiu, ir anksčiau buvau surinkęs tikrai ne- 
mažai - aš pridėjau milžiniško pastarojo darbo vaisius. O juk da- 
bar aš turėjau galimybę tyrinėti pirminius šaltinius bei liudiji- 
mus, kurių iki šiol dar niekam neteko laimė regėti. 

Tad drįstu tvirtinti, kad kaip tik aš turiu unikalią teise įvertin- 
ti Antrojo Fondo keliamą pavojų - ar bent jau galiu pagrįsti sa- 
vo teiginius kur kas įtikimiau, nei taip lengvai sujaudinamas mū- 
sų bičiulis. 

- Ir, - nervingai iškošė Antoras, - kaip gi jūs vertinate tą pa- 
vojų? 

- Ogi niekaip - pavojus lygus nuliui. 

Valandėlei stojo tyla. Galų gale Elvetas Semikas, apstulbes, 
vis dar neįstengdamas patikėti, pasitikslino: 

- Ar norite pasakyti, kad negresia joks pavojus? 

- Žinoma, kaip tik tai aš ir noriu pasakyti. Bičiuliai, jokio Ant- 
rojo Fondo išvis nėra! 

Antoro akių vokai lėtai nusileido; jis sėdėjo išblyškęs, be- 
reikšmiu veidu. 

Munas kalbėjo toliau - dabar visų dėmesys nukrypo į jį, ir jis 
tuo mėgavosi: 

- Maža to, jokio Antrojo Fondo niekada ir nebuvo. 

- Kuo, - paklausė Darelas, - jūs galite pagrįsti tokią netikėtą 
išvadą? 

- Nesutinku, kad ta išvada tokia jau netikėta, - pareiškė Mu- 
nas. - Visi jūs Žinote istoriją apie tai, kaip Antrojo Fondo ieško- 
jo Mulas. Tačiau turbūt nė nenutuokiate apie tų paieškų inten- 
syvumą. Juk Mului tai buvo vienintelis gyvenimo tikslas! Jis tu- 
rėjo neribotus išteklius ir jų nešykštėjo, jis išbandė viską, ką tik 


216 


galėjo. Niekas kita jam nerūpėjo - ir vis dėlto jam nepavyko. Jis 
taip ir nerado jokio Antrojo Fondo. 

- Vargu bau buvo galima tikėtis, kad jį įmanoma surasti, - ne- 
rimaudamas pabrėžė Terboras. - Antrasis Fondas turi būdų ap- 
sisaugoti nuo ieškančių jo protų. 

- Netgi tuo atveju, kai tas ieškantis jo protas yra mutavęs Mu- 
lo mentalitetas? Ne, taip aš nemanau. Bet sutelkite gi kantrybę! 
Tikiuosi, jūs nesitikite, kad aš per penkias minutes išdėstysiu 
jums visą penkiasdešimties tomų dokumentų esmę? Taikos su- 
tartyje numatyta, kad visas šis turtas taps Seldono istorinio mu- 
ziejaus ekspozicijos dalimi, taigi jūs turėsite galimybę išstudijuo- 
ti viską kruopščiai ir neskubėdami, kaip kad studijavau aš. Neke- 
lia abejonių, kad tuomet ir jums tokia išvada taps akivaizdi - aš 
gi jums ją jau pasakiau. Jokio Antrojo Fondo nėra ir niekada ne- 
buvo. 

Įsiterpė Semikas: 

- Kas tuomet sustabdė Mulą? 

- Didžioji Galaktika, o kaip jūs manote, kas jį sustabdė? Mir- 
tis - kas gi kitas; mirtis, kuri sustabdys ir mus visus. Didžiausias 
mūsų amžiaus prietaras ir yra tas, kad visi tiki, jog Visatą sėkmin- 
gai užkariaujantį Mulą netikėtai sustabdė paslaptingos, netgi jį 
patį pranokstančios būtybės. Tiesiog visus klaidina neteisingas 
požiūris į faktus. 

Be jokios abejonės, niekam Galaktikoje ne paslaptis, kad Mu- 
las buvo išsigimėlis, ne tik mentaline, bet ir fiziologine prasme. 
Jis mirė nesulaukęs nė keturiasdešimties, nes ligotas, neprisitai- 
kęs jo kūnas nebeįstengė grumtis su girgždančiu-savo mechaniz- 
mu. Keletą metų prieš mirtį Mulas buvo jau visiškas invalidas. 
Netgi pačiais geriausiais laikais jo sveikata buvo kaip gerokai pa- 
liegusio normalaus žmogaus. Gerai, pakaks apie tai. Mulas už- 
kariavo Galaktiką, o paskui, paklusdamas gamtos dėsniams, pa- 
prasčiausiai numirė. Išvis stebuklas, kad jis išgyveno šitaip ilgai. 
Bičiuliai, tai juk visiškai aišku. Jums tereikia apsišarvuoti kantry- 
be. Tereikia pasistengti pažvelgti į faktus visiškai nauju rakursu. 

Susimąstęs prašneko Darelas: 

- Gerai, Munai, aptarkime dar štai ką. Jei ir nepešime naudos, 
tai bent jau bus įdomu ir gal suteps gerokai girgždančias mūsų 
mintis. Tie žmonės, kurių sąmonės buvo paveiktos... tie, kurių 
smegenų veiklos įrašus prieš dešimt mėnesių mums rodė Anto- 
ras - ką pasakysite apie juos? Padėkite mums deramu rakursu 
pažvelgti ir į šią problemą. 

- Visai nesunku. Kiek laiko egzistuoja encefalografinės anali- 
zės mokslas? Kitaip sakant, ar mes jau viską Žinome apie neu- 
roninius takus? 

- Taip, šioje srityje mes vis dar mindžiukuojame kelio pra- 
džioje. Sutinku, - atsakė Darelas. 

- Visai teisingai. Tad ar mes galime aklai pasikliauti to reiški- 
nio, kurį, kaip girdėjau, jūs ir Antoras vadinote Manipuliacijų 
Gūbriu, interpretacijomis? Žinoma, jūs suformulavote teoriją, 
tačiau ar galite galvą guldyti, kad ji teisinga? Vis dėlto jūs taip įsi- 
tikinę jos teisingumu, kad laikote ją pakankamu pagrindu tvir- 
tinti, jog egzistuoja kažkokia nežinoma, neįveikiama jėga - nors 
visi kiti argumentai tai neigia. Labai jau lengva paaiškinti nesu- 
vokiamus dalykus, pateikiant antžmogišką, užgaidžią valią kaip 
įrodytą faktą. 

O juk tai visiškai žmogiškas reiškinys. Per visą Galaktikos is- 
toriją yra buvę begalė atvejų, kai izoliuotos planetų sistemos il- 
gainiui visiškai sulaukėjo - ir ką mes ten sužinojome? Kiekvienu 
atveju šitokie laukiniai jiems nesuprantamoms gamtos jėgoms - 
pavyzdžiui, audroms, maro epidemijoms, sausroms - priskiria 
mąstančių būtybių savybes, beje, būtybių, kur kas galingesnių ir 
įnoringesnių nei Žmogus. 

Toks reiškinys, man regis, vadinasi antropomorfizmas. Gi 
šiuo atveju laukiniai esame mes ir elgiamės lygiai taip pat, kaip 
ir anie laukiniai. Nedaug ką tenutuokdami apie mentalinius 
mokslus, mes viską, ko nesuprantame, suverčiame antžmogiš- 
koms savybėms - pavyzdžiui, šiuo atveju labai patogu pasinau- 
doti Antruoju Fondu, apie kurį užsiminė Seldonas. 

- Štai kaip, - įsiterpė Antoras. - Vadinasi, jūs vis dėlto prisime- 
nate Seldoną. O aš maniau, kad būsite visai jį užmiršęs. Taigi 
Seldonas tvirtino, kad Antrasis Fondas egzistuoja. Gal padėsite 
mums ir į šią problemą pažvelgti deramu rakursu? 

- Argi jūs nutuokiate apie visus Seldono tikslus? Ar žinote vis- 
ką, ką ir kodėl jis įtraukė į savo apskaičiavimus? Galbūt Antrasis 
Fondas buvo sugalvotas kaip itin efektyvi kaliausė ir jam skirtas 
ypatingas vaidmuo? Pagalvokite, pavyzdžiui, apie tai, kaip mums 
pavyko įveikti Kalganą. Ką jūs tvirtinote paskutinėse savo laido- 
se, Terborai? 

Stambus Terboro kūnas krustelėjo. 

- Taip, aš suprantu, kurlink jūs sukate. Karui baigiantis aš bu- 
vau Kalgane, Darelai, ir ten plika akimi matėsi, kad planetos ko- 
vinė dvasia tiesiog neįtikėtinai prasta. Aš peržiūrėjau jų žinių 
santraukas - ką gi, laimėti jie ir nesitikėjo. Tiesą sakant, juos iš- 
vis kone paralyžiavo mintis, kad ilgainiui į karą įsitrauks ir Ant- 
rasis Fondas - ir stos Pirmojo pusėn, žinoma. 

- Visiškai teisingai, - sutiko Munas. - Visą karą aš pragyvenau 
Kalgane. Aš pasakiau Stetinui, kad Antrasis Fondas neegzistuo- 
ja, ir jis manimi patikėjo. Jis jautėsi saugus. Tačiau nebuvo ab- 
soliučiai jokios galimybės priversti žmones ūmai liautis tikėjus 
tuo, kuo jie tikėjo visą gyvenimą, taigi galų gale kosminėje Sel- 
dono šachmatų partijoje mitas netgi labai pravertė. 

Staiga Antoras atsimerkė ir įsmeigė pašaipų žvilgsnį tiesiog 
Munui į veidą. 

- Aš tvirtinu, kad jūs meluojate. 

Homiras išblyško. 

- Nesuprantu, kodėl turėčiau priimti tokio pobūdžio kaltini- 
mą, o juo labiau į jį atsakyti. 

- Aš tvirtinu tai anaiptol nenorėdamas asmeniškai jūsų įžeisti. 
Jūs tiesiog negalite nemeluoti - nes pats to nežinote. Tačiau vis 
tiek meluojate. 

Semikas uždėjo sudžiūvusią savo ranką ant jaunuolio ranko- 
vės. 

- Nusiramink, vaikine. 

Antoras toli gražu ne švelniai nusipurtė jo ranką. 

- Visi jūs baigiate galutinai išvaryti mane iš kantrybės! Aš juk 
per visą gyvenimą regėjau šį žmogų ne daugiau nei pustuzinį 
kartų, tačiau plika akimi matau, kaip neįtikėtinai jis pasikeitęs! 
Jums gi tai visiškai nekliūna, nors pažįstate jį daugelį metų. Man 
jau vien to pakanka, kad visiškai pakvaiščiau. Nejaugi šitas žmo- 
gus, kurio dabar klausėtės, jums atrodo esąs tas pats Homiras 
Munas? Bet jis tikrai ne tas Homiras Munas, kurį aš pažinojau! 

Priblokštas būrelis sušurmuliavo; Muno balsas perrėkė visus: 

- Jūs tvirtinate, kad aš - apsišaukėlis? 

- Gal ir ne visai įprasta prasme, - suriko Antoras, kad nustelb- 
tų balsų gaudesį. - Tačiau vis vien - apsišaukėlis! Nutilkite gi vi- 
si! Reikalauju, kad mane išklausytumėte! 

Piktai suraukęs antakius jis visus privertė paklusti. 

- Nejaugi jūs jau nebeprisimenate Homiro Muno tokio, ko- 
kį prisimenu aš - užsisklendusio savyje bibliotekininko, kuris 
sutrikdavo kaskart, kai tik prasižiodavo? Žmogaus, visada kalban- 
čio nervingu, įtemptu balsu? Žmogaus, kuris ką nors sakydamas 
nuolat abejodavo ir dažnai užsikirsdavo? Nejaugi tai, ką girdėjo- 
me, jums atrodo ta pati kalbėjimo maniera? Jis kalba sklandžiai, 
jis kupinas pasitikėjimo savimi, jis trykšte trykšta idėjomis ir, pri- 
siekiu Kosmosu - jis nė truputėlio nemikčioja! Argi tai tas pats 
asmuo? 

Regis, netgi Homiras Munas dabar gerokai suglumo. Pelėjas 
Antoras primygtinai tęsė: 

- Ar mums jo neišbandžius? 

- Kaip? - paklausė Darelas. 

- Jūs manęs klausiate, kaip? Yra vienas savaime suprantamas 
būdas. Juk jūs turite jo encefalogramos įrašą, darytą prieš de- 
šimt mėnesių, tiesa? Tad padarykite naują - dabar - ir galėsite 
abu juos palyginti. 

Jis nuožmiai dūrė pirštu į apniukusį bibliotekininką ir drėb- 
telėjo: 

- Tegul tik jis pabando atsisakyti analizės. 


219 


- Aš visiškai neprieštarauju, - su iššūkiu atkirto Munas. - Aš - 
tas pats žmogus, kuris buvau visada. 

- Iš kur jūs galite tai žinoti? - su panieka sviedė Antoras. - Bet 
aš nepasitenkinsiu ir tuo. Aš nepasitikiu nė vienu iš čia susirin- 
kusiųjų. Noriu, kad kiekvienam iš mūsų būtų atlikta analizė. Vy- 
ko karas. Munas buvo Kalgane, Terboras laivu aplankė įvairiau- 
sias karo zonos vietas. Darelo ir Semiko irgi čia nebuvo... aš nė 
nenumanau, kur jie bastėsi. Čia, saugiai užsidaręs, tūnojau tik 
aš vienas - ir aš nebepasitikiu nė vienu iš jūsų. Kad viskas vyk- 
tų sąžiningai, aš pats irgi leisiuos patikrinamas. Ar galime šitaip 
sutarti? Jei ne - aš tuoj pat išeinu, man su jumis nebepakeliui. 

Terboras gūžtelėjo pečiais ir suniurnėjo: 

- Aš neprieštarauju. 

- Aš jau sakiau, kad sutinku, - pareiškė Munas. 

Semikas nieko nesakydamas tik pritariamai mostelėjo ranka. 
Antoras palaukė Darelo atsakymo. Galų gale šis linktelėjo galvą. 

- Aš būsiu pirmas, - pareiškė Antoras. 

Jaunasis neurologas įsitempęs, pusiau nuleidęs apsunkusius 
vokus sėdėjo atlošiamoje kėdėje, o plonytės adatėlės tuo tarpu 
vedžiojo siaurutes linijas milimetriniame popieriuje. Iš aplankų 
krūvos Darelas ištraukė lakštus su ankstesniuoju Antoro ence- 
falogramos įrašu. Jis parodė juos jaunuoliui. 

- Tai jūsų parašas, tiesa? 

- Taip, taip. Čia mano įrašai. Palyginkite juos su naujaisiais. 

Skeneris tuoj pat perkėlė ir senuosius, ir naujuosius įrašus į 
ekraną. Jame sumirgėjo visos šešios kreivės ir iš vieno, ir iš ki- 
to įrašo. Tamsoje Muno balsas nuskambėjo kimiai, bet labai aiš- 
kiai: 

- Ką gi, pažvelkite. Čia esama pokyčių. 

- Čia - pirminės priešakinių smegenų bangos. Tai ničnieko 
nereiškia, Homirai. Tie papildomi smaigaliai, į kuriuos atkreipė- 
te dėmesį - tik pykčio išraiška. Tačiau svarbios tik kitos kreivės. 

Antoras palietė atitinkamą mygtuką, ir visos poros tarpusavy- 
je susiliejo. Penkios sutapo visiškai. Tiktai viena, pirminio mąs- 
tymo kreivė liko dviguba. 

- Patenkinti? - paklausė Antoras. 

Darelas trumpai linktelėjo ir pats atsisėdo į krėslą. Paskui jo 
vietą užėmė Semikas ir pagaliau - Terboras. Niekas netarė nė žo- 
džio - tylomis kreivės buvo perkeltos į ekraną ir palygintos. 

Munas liko paskutinis. Akimirką jis sudvejojo, o paskui, su 
gan aiškiomis nevilties gaidelėmis balse, ištarė: 

- Klausykite, aš likau paskutinis, be to, mane kausto įtampa. 
Tikiuosi, kad į tai atsižvelgsite. 


220 


- Žinoma, atsižvelgsime, - užtikrino jį Darelas. - Jokios sąmo- 
ningos jūsų emocijos negali paveikti ko nors daugiau nei pirmi- 
nio mąstymo kreivę. O į ją mes nekreipsime dėmesio. 

Stojo mirtina tyla. Atrodė, kad praslinko ištisos valandos... 

Paskui, užtemdytoje patalpoje lyginant įrašus, Antoras kimiai 
pasakė: 

- Žinoma, žinoma, tai tik pradinė komplekso stadija... Argi ne 
taip jis mums tvirtino? Tokie dalykai kaip manipuliacijos išvis 
neegzistuoja, dėl visko kaltas tas kvailas antropomorfizmas... Bet 
jūs tik pažvelkite! Man regis, tai - vien tik sutapimas... 

- Kas yra? - suklykė Munas. 

Darelo ranka tvirtai suspaudė bibliotekininko petį. 

- Ramiau, Munai. Tave sureguliavo. Tavimi manipuliavo... jie. 

Staiga plykstelėjo šviesa; Munas apsidairė kančios sklidino- 
mis akimis, beviltiškai stengdamasis nusišypsoti. 

- Negali būti, juk jūs nekalbate rimtai. Jūs turite kažkokį tiks- 
14. Norite mane išbandyti. 

Bet Darelas tiktai papurtė galvą. 

- Ne, Homirai. Tai tiesa. 

Bibliotekininkas netikėtai apsipylė ašaromis: 

- Aš visiškai nesijaučiu kuo nors pasikeitęs! Negaliu tuo pa- 
tikėti! - Umai nurimęs jis visiškai įsitikinęs pareiškė: - Jūs, visi su- 
tarę, tyčia tai padarėte. Tai sąmokslas. 

Darelas norėjo spustelėti jo petį ir bent taip paguosti, bet 
Munas nubloškė jo ranką šalin ir sukriokė: 

- Jūs ketinate mane nužudyti! Didysis Kosmose, jūs ketinate 
mane nužudyti! 

Žaibiškai pašokęs Antoras užgriuvo ant jo. Dusliai dunkste- 
lėjo į kaulą atsitrenkęs kaulas, ir bejėgis Homiras tuojau susmu- 
ko paslikas, o jo veide sustingo siaubo išraiška. 

Drebėdamas visu kūnu Antoras pakilo ir iškošė: 

- Mums derėtų surišti jį ir užkimšti burną. Paskui nuspręsi- 
me, ką su juo daryti. - Jis nužėrė nuo kaktos ilgus savo plaukus. 

Terboras paklausė: 

- Kaip gi jūs įspėjote, kad jam atsitiko kažkas negero? 

Antoras pašaipiai dėbtelėjo į jį. 

- Tai buvo nesunku. Matote, aš visai netyčia žinau, kur iš tie- 
sų yra Antrasis Fondas. 

Kažkelintas stiprus šokas jau anaiptol nebe toks efektingas... 

Semikas pakankamai švelniai paklausė: 

- Ar jūs tikrai žinote? Turiu omeny - po to, kai jau patyrėme 
visa tai su Munu... 

- Tai visai kas kita, - atrėmė Antoras. - Darelai, tą dieną, kai 
prasidėjo karas, aš kalbėjau su jumis labai rimtai. Stengiausi 
trūks plyš prikalbinti jus išvykti iš Terminuso. Jau tada būčiau 

pasakęs jums tai, ką pasakysiu dabar, jei tik būčiau galėjęs visiš- 
kai jumis pasitikėti. 

- Ar norite pasakyti, kad jau visą pusmetį žinojote atsakymą? 
- šyptelėjo Darelas. 

- Atsakymą aš žinau nuo tada, kai išgirdau, jog Arkadija išvy- 
ko į Trantorą. 

Nustėręs Darelas jau buvo bebandąs stotis. 

- Kuo čia dėta Arkadija? Kurlink jūs sukate?.. 

- Aš nepasakysiu absoliučiai nieko, kas ir šiaip nebūtų savai- 
me aišku, kaip reikiant apsvarsčius visiems mums taip puikiai Ži- 
nomus faktus. Arkadija nukeliauja į Kalganą - ir siaubo apimta, 
užuot grįžusi namo, sprunka į patį Galaktikos centrą. Leitenan- 
tas Diridžas buvo geriausias mūsų agentas Kalgane - ir staiga pa- 
aiškėja, kad juo manipuliuojama! Homiras Munas nukeliauja į 
Kalganą - ir taip pat pajungiamas svetimai valiai! Mulas gi užka- 
riavo Galaktiką, tačiau gan netikėtai savo štabu pasirinko Kalga- 
ną - ši aplinkybė perša man mintį, kad jis, galimas dalykas, bu- 
vo anaiptol ne užkariautojas, o tik įrankis. Visur, kur tik pasisuk- 
si, sutinkame tą patį pavadinimą: Kalganas, Kalganas, ir nieko ki- 
ta, kaip tiktai Kalganas - pasaulis, kuris per šimtmetį trukusias 
karinių gubernatorių niautynes kažkodėl liko nė nepaliestas! 

- Ir kokia išvada? 

- Juk tai akivaizdu! - Antoras įdėmiai apžvelgė visus. - Antra- 
sis Fondas ir yra Kalgane. 

Įsiterpė Terboras: 

- Aš juk lankiausi Kalgane, Antorai. Aš buvau ten praėjusią sa- 
vaitę. Jei ten esama kokio nors Antrojo Fondo, tuomet aš jau vi- 
siškai kuoktelėjau. Tačiau man atrodo, kad kuoktelėjęs esate 
jūs. 

Jaunuolis žaibiškai atsigręžė į jį: 

- Tuomet jūs - nusipenėjęs kvailys, štai kas jūs! Kas, jūsų ma- 
nymu, yra Antrasis Fondas? Pradinė mokykla? O gal manote, kad 
spinduliuojantys laukai siauru spinduliu žaliomis bei raudono- 
mis raidėmis atvykstantiems žvaigždėlaiviams išrašo iškabą “Ant- 
rasis Fondas" prie artimiausių kosminės erdvės kelių? Paklausy- 
kite manęs, Terborai. Kad ir kas bebūtų, jie, be jokios abejonės, 
sudaro glaudžiai tarpusavyje susijusią oligarchiją. Savaime aišku, 
tad tame pasaulyje, kuriame egzistuoja, jie pasislėpę taip pat ge- 
rai, kaip ir pats pasaulis kad paslėptas visoje Galaktikoje. 

Terboro žandikaulio raumenys įsitempė. 

- Man nepatinka jūsų požiūris, Antorai. 

- O man tai, žinoma, labai rūpi! - sarkastiškai atrėžė Antoras. 
- Jūs tik apsižvalgykite čionai, Terminuse. Mes esame pačiame 
Pirmojo Fondo centre - pačioje šerdyje to pasaulio, kuriame bu- 
vo sutelktos visos fizinių mokslų žinios! Ir ką gi? Ar didelė pla- 
netos gyventojų dalis gali vadinti save mokslininkais? Ar jūs pats 

sugebėtumėte aptarnauti energijos siųstuvų stotį? Ką jūs nutuo- 
kiate apie hiperbranduolinio variklio veikimo principus? Ką? 
Terminuse - netgi pačiame Terminuse! - mokslininkai sudaro 
mažiau nei vieną procentą visų gyventojų! 

Ką tuomet ir kalbėti apie Antrąjį Fondą, kuris stengiasi trūks 
plyš išsaugoti savo paslaptį? Reikia manyti, tikrųjų meistrų ten 
dar mažiau, ir jie puikiausiai pasislėpę netgi savojo pasaulio ri- 
bose! 

- Na, - atsargiai pratarė Semikas, - bet Kalganą mes ką tik įvei- 
kėme... 

- Taip, žinoma! Taip, žinoma! - sardoniškai šūktelėjo Antoras. 
- Ak, mes švenčiame šitokią pergalę! Miestai vis dar švyti girlian- 
domis, vis dar griaudi fejerverkai, iš televizorių ekranų vis dar 
liejasi triumfo šūksniai! Bet dabar - dabar! - kai vėl atėjo metas 
ieškoti Antrojo Fondo, kurioje vietoje mes jo ieškosime paskiau- 
sia? Kur bet kas ieškos jo paskiausia? Teisingai! Kalgane! 

Mes juk jam kaip reikiant net nepakenkėme, patys supranta- 
te! Nebent tik vos vos gnybtelėjome. Sunaikinome keletą laivų, 
nužudėme kelis tūkstančius žmonių, išdraskėme jų imperiją, 
atėmėme dalį jų komercinės bei ekonominės galios - bet visa tai 
juk nieko nereiškia. Galiu lažintis, kad niekas iš tikrosios valdan- 
čiosios Kalgano klasės nė truputėlio nenukentėjo - ir nė kiek ne- 
sutriko. Priešingai, dabar jie jaučiasi saugūs nuo bet kokių smal- 
sių žvilgsnių. Tačiau jie anaiptol nesaugūs nuo mano smalsumo! 
Ką galite pasakyti, Darelai? 

Darelas gūžtelėjo pečiais. 

- Įdomu. Aš kaip tik bandau suderinti visa tai su žinia, kurią 
jau prieš kelis mėnesius gavau iš Arkadijos. 

- Žinia iš Arkadijos? - susidomėjo Antoras. - Ir kas gi tai? 

- Na... nesu visai tikras. Tik trys žodžiai. Bet tai įdomu. 

- Klausykite, - nerimaudamas įsiterpė Semikas, - aš niekaip 
nesuprantu vieno dalyko. 

- Kokio gi? 

Semikas kruopščiai rinkosi žodžius; tariant kiekvieną, jo vir- 
šutinė lūpa vis kilstelėdavo, tarsi nenorėdama žodžio išleisti: 

- Na... eee... Homiras Munas štai dar visai neseniai tvirtino, 
kad Haris Seldonas blefavo paskelbdamas, esą įkūrė du Fondus. 
Dabar gi jūs tvirtinate, kad yra ne taip, kad Seldonas anaiptol 
neblefavo, tiesa? 

- Žinoma, jis neblefavo. Seldonas paskelbė įkūręs Antrąjį 
Fondą - ir iš tikrųjų jį įkūrė. 

- Gerai, kol kas viskas gerai. Tačiau jis juk sakė ir dar kai ką. 
Jis paskelbė įkuriąs du Fondus priešinguose Galaktikos galuose. 
Tai štai, jaunuoli - ar tik tai ir nebus blefas? Kalganas juk anaip- 
tol ne kitame Galaktikos gale. 

Antoras, regis, susierzino. 

- Juk tai smulkmena. Galbūt kaip tik šis teiginys ir buvo mas- 
kuotė. Tačiau pagalvokite patys! Ką gi realiai naudingo galėtų 
nuveikti tie sąmonės meistrai, įsikūrę kažkur Galaktikos pakraš- 
tyje? Juk žinome, kokia yra jų funkcija - bet kuriomis priemonė- 
mis išsaugoti Planą. O kas yra pagrindinės Plano figūros? Mes, 
Pirmasis Fondas. Tad iš kur jiems būtų užvis patogiausia mus 
stebėti ir siekti savo tikslų? Iš kito Galaktikos pakraščio? Juokin- 
ga! Ne, gerbiamieji, jie yra čia pat, penkiasdešimties parsekų ats- 
tu nuo mūsų. Juk tai kur kas logiškiau. 

- Šis argumentas man patinka, - pasakė Darelas. - Skamba vi- 
sai logiškai. Bet pažvelkite, Munas jau kuris laikas atgavęs sąmo- 
nę. Siūlau jį paleisti. Vis vien jis niekuo negali mums pakenkti. 

Antoras, regis, ketino maištauti, tačiau Homiras energingai 
sulinksėjo. Dar penkios sekundės - ir jis taip pat energingai jau 
masažavo riešus. 

- Kaip jaučiatės? - pasiteiravo Darelas. 

- Šlykščiai, - paniuręs prisipažino Munas. - Bet tai nesvarbu. 
Aš šit norėčiau paklausti vieno dalyko, tegul jaunasis mūsų gud- 
ragalvis kai ką man pasako. Aš girdėjau viską, ką jis kalbėjo, ir 
jaučiuosi turįs teisę pasidomėti, ką mes darysime toliau. 

Stojo keista ir nejauki tyla. 

Munas karčiai šyptelėjo. 

- Gerai, sakykime, Antrasis Fondas tikrai yra Kalgane. Bet kas 
tokie jie yra Kalgane? Kaip jūs ketinate juos ten surasti? O jeigu 
ir surasite, kaip jūs ketinate juos išgaudyti? Ką? 

- Aha, - atsiliepė Darelas. - Kad ir kaip bebūtų keista, į tai ga- 
liu atsakyti aš. Norite, papasakosiu, kuo mudu su Semiku užsi- 
ėmėme pastarąjį pusmetį? Antorai, jums gi paaiškės dar viena 
priežastis, dėl kurios aš taip užsispyriau visą tą laiką likti Termi- 
nuse. 

- Visų pirma, - kalbėjo Darelas, - aš dirbau su encefalografi- 
nėmis analizėmis gerokai atkakliau, nei jūs numanote, ir turė- 
damas tam tikrų papildomų tikslų. Aptikti Antrojo Fondo sąmo- 
nę - užduotis šiek tiek subtilesnė, nei paprasčiausiai užfiksuoti 
Manipuliacijų Gūbrį. Tiesą sakant, iki galo to pasiekti man taip 
ir nepavyko. Tačiau priartėti - pavyko, netgi gerokai priartėti. 

Ar kas nors iš jūsų žino, koks yra tikrasis emocinės kontro- 
lės mechanizmas? Nuo pat Mulo laikų tai buvo pati populiariau- 
sia romanų tema; apie tai prikurta, prišnekėta ir prifantazuota 
galybės įvairiausių nesąmonių. Didžioji tų kliedesių dalis emo- 
cinę kontrolę traktuoja kaip kažką paslaptinga, laiko netgi okul- 
tizmo apraiška. Savaime aišku, taip nėra. Kiekvienas juk žino, 
kad smegenys yra miriadų mažyčių elektromagnetinių laukų šal- 
tinis. Kiekvienas vos šmėkštelėjęs jausmas palieka tuose laukuo- 

se pėdsaką, paveikia juos daugiau ar mažiau sudėtingu lygiu. Ši- 
tai irgi kiekvienas turėtų žinoti. 

Dabar pamėginkime įsivaizduoti sąmonę, kuri sugeba jausti 
tuos besikaitaliojančius laukus ir netgi rezonuoti su jais. Tai reiš- 
kia, kad gali egzistuoti tam tikras smegenų organas, kuris sugeba 
prisiderinti prie bet kokio lauko modelio, kokį tik pajėgia aptik- 
ti. Kaip būtent tai įvyksta, aš net nenutuokiu, bet mums tai ir nė- 
ra svarbu. Juk jei aš, pavyzdžiui, būčiau aklas, aš vis vien pajėg- 
čiau suvokti fotonų bei energijos kvantų reikšmę ir man būtų 
daugmaž aišku, kad, absorbuodamas tam tikrą energijos kiekį, 
fotonas sukuria cheminius pokyčius atitinkamame kūno organe, 
O pagal tai ir įmanoma užfiksuoti jo egzistenciją. Kita vertus, jei- 
gu būčiau aklas, aš, be jokios abejonės, neįstengčiau suvokti 
spalvų. 

Ar visi mane suprantate? 

Antoras tvirtai linktelėjo. Visi likusieji sulinksėjo kiek abejo- 
dami. 

- Štai toks hipotetinis rezonuojantis sąmonės organas, - tęsė 
Darelas, - prisitaikydamas prie kitų sąmonių skleidžiamų laukų, 
gali atlikti funkciją, paprastai vadinamą “emocijų skaitymu" ar- 
ba net “minčių skaitymu", nors pastarasis dalykas yra iš esmės 
dar gerokai subtilesnis. O įsivaizdavus tokią jo funkciją, nesunku 
žengti dar vieną žingsnį ir įsivaizduoti panašų organą, kuris su- 
gebėtų jėga priversti kitą sąmonę jam paklusti. Gerokai stipres- 
niu savo lauku jis galėtų norima linkme nukreipti Žymiai silp- 
nesnį kitos sąmonės lauką - panašiai kaip stiprus magnetas gali 
sureguliuoti atomų poliariškumą plieniniame strype, po ko st- 
rypas lieka įmagnetintas. 

Aš perpratau Antrojo Fondo pagrindų matematiką ta prasme, 
kad sėkmingai išvysčiau funkciją, hipotetiškai pajėgią numatyti 
būtiną neuroninių takų kombinaciją, kurios dėka galėtų susifor- 
muoti būtent toks organas, kokį jums ką tik nupasakojau. Deja, 
ta funkcija pernelyg sudėtinga, kad būtų įmanoma išanalizuoti 
ją naudojantis kokiais nors mūsų dienomis žinomais matemati- 
niais metodais. Be abejo, labai gaila - mat tai reiškia, kad man 
taip niekad ir nepavyks aptikti sąmonės manipuliacijų specialis- 
to vien tik išnagrinėjus jo encefalogramą. 

Tačiau aš dar galėjau nuveikti kai ką kita. Semikui padedant, 
man pavyko sukonstruoti tai, ką galima apibūdinti kaip menta- 
linės statikos prietaisą. Šiuolaikinis mokslas įstengia sukurti tokį 
energijos šaltinį, kuris gali dubliuoti elektromagnetinio lauko 
encefalogramos tipo modelį. Maža to, jį galima sureguliuoti 
taip, kad jis kaitaliotųsi visiškai atsitiktine tvarka, tokiu būdu ati- 
tinkamos sąmonės atžvilgiu sukurdamas tam tikrą “triukšmą" ar- 
ba “statiką", visiškai užblokuojančią kitas sąmones, su kuriomis 
minėtoji tuo Metu gali turėti ryšį. 

Ar jūs mane suprantate? 

Semikas sukikeno. Jis padėjo Darelui dirbti visiškai nenu- 
tuokdamas, ką šis nori padaryti. Tačiau jis ne kartą galvojo apie 
tai, ir, kaip paaiškėjo, spėjimas buvo teisingas. Ką gi, ir senis šį 
tą dar sugeba... 

Antoras pasakė: 

- Man regis, aš suprantu. 

- Tą prietaisą, - tęsė Darelas, - pagaminti pakankamai lengva; 
aš gi disponavau visais turimais Fondo ištekliais, nes mano dar- 
bas buvo “tyrinėjimai karo reikmėms". Šiuo metu mero kabinetą 
bei įstatymų leidimo organus supa mentalinės statikos laukas. 
Taip pat ir didžiąją dalį svarbiausiųjų mūsų gamyklų. O taip pat 
ir šį pastatą. Tad galiu drąsiai tvirtinti, kad nuo šiol bet kurią pa- 
geidaujamą vietą mes galime padaryti absoliučiai neprieinamą 
tiek Antrajam Fondui, tiek ir bet kokiam ateities Mului. Štai taip. 

Jis užbaigė visai paprastai, mostelėdamas ranka. 

Terboras, regis, buvo visiškai priblokštas. 

- Vadinasi, viskas baigta? Didysis Seldonai, viskas baigta! 

- Na... - ištarė Darelas. - Dar ne visai. 

- Ką reiškia: dar ne visai? Dar kas nors neaišku? 

- Mes juk dar nežinome, kur slepiasi Antrasis Fondas! 

- Ką? - suriaumojo Antoras. - Jūs norite pasakyti... 

- Taip, kaip tik tai aš ir noriu pasakyti. Antrasis Fondas anaip- 
tol ne Kalgane. 

- Iš kur gi jūs žinote? 

- Tai buvo nesunku, - suniurzgė Darelas. - Matote, aš visai ne- 
tyčia žinau, kur iš tiesų yra Antrasis Fondas. 


21. Arsakymas, kuRis parENkiNO 


Staiga Terboras prapliupo kvatoti - jis juokėsi konvulsyviais, 
trūkčiojančiais pliūpsniais, kurie aidu atsimušinėjo į sienas ir pa- 
lengva slopo. Galų gale jis bejėgiškai papurtė galvą ir sušuko, 
vos atgaudamas kvapą: 

- Didžioji Galaktika! Juk šitai gali tęstis visą naktį! Vienas po 
kito mes statysime kortų namelius, kuriuos kiti čia pat sugriaus. 
Gal tai ir labai linksma pramoga, bet šitaip mes niekur nenusi- 
gausime. O Kosmose! Galbūt kiekviena planeta ir yra Antrojo 
Fondo buveinė! Gal jie išvis neturi vienos konkrečios planetos, 
gal jų Žmonės pasklidę po visas! Bet argi tai svarbu, jei Darelas 
tvirtina, kad mes turime tobulą apsaugą? 

Darelas nelinksmai nusišypsojo: 

- Tos tobulos apsaugos anaiptol nepakanka, Terborai. Netgi 
manasis mentalinės statikos prietaisas yra toks dalykas, kuris su- 
laiko mus vienoje vietoje. Mes juk negalime amžinai gyventi sug- 

niaužę kumščius ir karštligiškai dairydamiesi į visas puses, ar 
neišlįs kur nežinomas, netikėtas priešas. Mes privalome ne tik 
žinoti, kaip laimėti; mums dar reikia ir surasti priešą, kurį pri- 
valome įveikti. Be to, iš tiesų egzistuoja ir labai konkretus pasau- 
lis, kuriame tas priešas lindi. 

- Kalbėkite apie reikalą, - pavargęs ištarė Antoras. - Kokia gi 
ta jūsų informacija? 

- Arkadija, - atsakė Darelas, - atsiuntė man žinute. Kol nebu- 
vau jos gavęs, man ir į galvą neatėjo susimąstyti apie akivaizdų 
dalyką. Tikriausiai niekad nė nebūčiau pagalvojęs apie tai, kas 
savaime suprantama. Gi ta Žinutė buvo visiškai paprasta: “Ratas 
neturi galų". Ar jums aiškų? 

- Ne, - atkakliai pareiškė Antoras, akivaizdžiai atsakydamas už 
visus. 

- Ratas neturi galų, - mąsliai pakartojo Munas, jo kakta susi- 
raukšlėjo. 

- Ką gi, - nekantriai tęsė Darelas. - Man tai buvo visiškai aiš- 
ku... Koks yra vienas vienintelis faktas, kurį mes absoliučiai tikrai 
žinome apie Antrąjį Fondą, a? Aš jums jį pasakysiu! Mes žinome, 
kad Haris Seldonas įkūrė Antrąjį Fondą priešingame Galaktikos 
gale. Homiras Munas stengėsi mums įrodyti, kad Seldonas me- 
lavo apie patį Antrojo Fondo egzistavimą. Pelėjas Antoras tvirti- 
no, kad Seldonas viską nurodė teisingai, išskyrus Fondo buvimo 
vietą. Aš gi sakau, kad Seldonas išvis nemelavo; kiekvienas jo žo- 
dis - absoliuti tiesa! 

Bet tasai “kitas galas" - kas gi jis yra? Galaktika - tai plokščias, 
lęšio pavidalo objektas. Jo plokštumos skerspjūvis yra apskriti- 
mas, O apskritimas išties neturi galų - ką ir suprato Arkadija. Mes 
- mes, Pirmasis Fondas - esame įsikūrę Terminuse, tai yra to 
apskritimo linijoje. Pagal apibrėžimą mes ir esame Galaktikos 
gale. O dabar keliaukime tąja apskritimo linija, ieškodami ant- 
rojo galo. Eikime, eikime, eikime tuo apskritimu - o galo taip ir 
nerasime! Mes paprasčiausiai sugrįšime į išeities tašką... 

O ten ir rasime Antrąjį Fondą. 

- Ten? - perklausė Antoras. - Ar norite pasakyti - čia? 

- Kaip tik tai ir noriu pasakyti - tikrai čia! - energingai sušu- 
ko Darelas. - Kur gi kitur jis galėtų būti? Jūs gi pats sakėte, kad 
antrafondiečiai yra Seldono Plano sergėtojai, tad kokia prasmė 
jiems būtų įsikurti vadinamajame kitame Galaktikos pakraštyje, 
kur jie būtų izoliuoti taip, kaip tik įmanoma įsivaizduoti? Jūs ma- 
nėte, kad penkiasdešimties parsekų atstumas - kur kas labiau ti- 
kėtina. Aš gi jums tvirtinu, kad ir toks nuotolis - per didelis! Juk 
kur kas logiškiau pasislėpti taip, kad išvis nebūtų jokio atstumo. 
Be to, kur surasi saugesnę vietą? Žinoma, principas senas kaip 
pasaulis - pati akivaizdžiausia vieta paprastai būna užvis mažiau- 
siai įtartina! 

Kodėl gi vargšelis Eblingas Misas šitaip apstulbo, pagaliau 
perpratęs, kur iš tiesų yra Antrasis Fondas? Jūs tik įsivaizduoki- 
te: jis taip karštligiškai, taip atkakliai jo ieškojo, norėdamas pers- 
pėti antrafondiečius apie užslenkančią Mulo grėsme - ir še tau! 
Sužinojo, kad Mulas vienu ypu užgrobė abu Fondus! O kodėl vi- 
sos Mulo paieškos buvo nesėkmingos? O kaipgi kitaip? Juk jei 
kas nors ieško neįveikiamos grėsmės, vargu bau jis imsis naršyti 
tarp jau parklupdytų priešų. Šitaip sąmonės manipuliacijų 
meistrai išlošė laiko netgi daugiau, nei jiems reikėjo, jie supla- 
navo, kaip sustabdyti Mulą - ir tai jiems kuo puikiausiai išdegė! 

Ak, tai šitaip paprasta, kad net galva svaigsta. Mes juk irgi 
svarstome, planuojame, sukame galvas įsivaizduodami, kad mū- 
sų veikla - didžiausia paslaptis visiems; O tuo tarpu iš tiesų tū- 
nome pačiame priešo tvirtovės centre! Juk tai juokinga! 

Antoro veido išraiška kaip buvo, taip ir liko skeptiška. 

- Jūs nuoširdžiai tikite šia teorija, daktare Darelai? 

- Taip, aš visiškai nuoširdžiai ja tikiu. 

- Tuomet kiekvienas mūsų kaimynas, kiekvienas žmogus, su 
kuriuo prasilenkiame gatvėje, gali būti Antrojo Fondo antžmo- 
gis, kurio sąmonė stebi taviškę ir jaučia jos minčių pulsavimą! 

- Kaip tik taip. 

- Ir visą tą laiką mums buvo leista tęsti darbus? Niekas net ne- 
bandė mums sukliudyti? 

- Niekas nebandė mums sukliudyti? Kas gi sakė, kad mums 
nebuvo trukdoma? Štai, pavyzdžiui, jūs pats akivaizdžiai įrodė- 
te, kad Muno sąmonę jie paveikė. O kas, visų pirma, verčia jus 
manyti, kad mes išsiuntėme jį į Kalganą vien tik savo valia - ar- 
ba kad Arkadija nuklausė mūsų pokalbį ir slapta iškeliavo su juo 
visiškai savo valia? Cha! Tikriausiai mums buvo trukdoma, tik- 
riausiai jie kaišiojo mums pagalius į ratus visą laiką! Be to, argi 
jiems vertėjo trukdyti mums labiau nei sutrukdė? Juk kur kas 
naudingiau mus suklaidinti, o ne paprasčiausiai sustabdyti. 

Antoras pasinėrė į apmąstymus, 0 kai išniro, jo veide aiškiai 
matėsi nepasitenkinimas. 

- Ką gi, man visa tai smarkiai nepatinka. Apie jūsų mentalinės 
statikos prietaisą neverta nė galvoti. Mes juk negalime amžinai 
lindėti šitame name, o vos iš čia išėję akimirksniu pražūsime, ži- 
nodami tai, ką tariamės žiną. Nebent jūs sugebėsite sukonstruo- 
ti po mažytį aparačiuką kiekvienam Galaktikos gyventojui. 

- Jūsų tiesa, Antorai, tačiau mes nesame tokie bejėgiai, kaip 
jums atrodo. Tie Antrojo Fondo žmonės apdovanoti tokiu suge- 
bėjimu, kokio neturi nė vienas iš mūsų. Tai - jų jėga, bet drau- 
ge ir silpnoji vieta. Pavyzdžiui, pamėginkime įsivaizduoti: ar įma- 
noma sukurti tokį ginklą, kuris efektyviai paveiktų bet kurį nor- 
malų, regintį žmogų, bet visiškai nepakenktų aklajam? 

- Zinoma, - tvirtai atsakė Munas. - Stiprios šviesos blyksnis į 
akis. 

- Visiškai teisingai, - atsakė Darelas. - Stiprios, akinančios švie- 
sos blyksnis. 

- Na, ir kas iš to? - nesusigaudė Terboras. 

- Analogija juk visiškai aiški! Aš turiu sąmonės statikos prie- 
taisą. Jis sukuria dirbtinį elektromagnetinį modelį, kuris Antrojo 
Fondo žmogaus sąmonei būtų tas pat, kas šviesos spindulys - 
mums. Tačiau sąmonės statikos prietaisas yra kaleidoskopinis. 
Jo laukas kaitaliojasi be paliovos ir labai dideliu greičiu - kur kas 
didesniu, nei pajėgtų fiksuoti signalus priimanti sąmonė. Pamė- 
ginkite įsivaizduoti tai kaip labai greitai blykčiojančią šviesą - to- 
kią, kuri užsitęsusi kiek ilgiau neišvengiamai sukeltų mums gal- 
vos sopulį. Dabar padidinkite tos šviesos - arba to elektromag- 
netinio lauko - intensyvumą tiek, kad jo poveikis būtų akinan- 
tis - ir tuomet jis jau sukels nebe sopulį, o tikrą, nepakeliamą 
skausmą. Tačiau tik tiems, kurie apdovanoti atitinkamu pojuū- 
čių... Nejautrių jis visiškai nepaveiks. 

- Tikrai? - su entuziazmo gaidelėmis balse atsiliepė Antoras. 
- Ar jūs tai išbandėte? 

- Ant kieno kailio galėjau tai išbandyti? Žinoma, neišban- 
džiau. Tačiau prietaisas tikrai veiks. 

- O kur yra to lauko, kuris saugo namus, valdymo pultas? No- 
rėčiau jį pamatyti. 

- Jis čia. 

Darelas kyštelėjo ranką į kišenę. Valdymo pultas buvo visai 
nedidelis, kišenė nuo jo tik vos vos išsipūtusi. Darelas mestelėjo 
Antorui juodą cilindrą, visą nusmaigstytą mygtukais. 

Antoras atidžiai jį apžiūrėjo ir gūžtelėjo pečiais: 

- Pasižiūrėjęs į jį netapau nė kiek gudresnis. Sakykite, Dare- 
lai, ko man nevalia liesti? Visai nepageidauju netyčia išjungti na- 
mo apsaugos lauką. 

- Tai jums ir nepavyks, - abejingai atsakė Darelas. - To myg- 
tuko padėtis fiksuota. - Jis spustelėjo medinę svirtelę, bet ši ne- 
pajudėjo. 

- O kam šitas mygtukas? 

- Šitas reguliuoja lauko pavyzdžio kaitaliojimosi dažnį. O ši- 
tas - keičia intensyvumą. Apie jį aš ir kalbėjau. 

- Ar galėčiau... - pradėjo Antoras, uždėjęs pirštą ant intensy- 
vumo mygtuko. Visi kiti susispietė arčiau. 

- Kodėl gi ne? - Darelas gūžtelėjo pečiais. - Juk mūsų tai ne- 
paveiks. 

Lėtai, kone krūpčiodamas, Antoras nuspaudė svirtelę iš pra- 
džių į vieną pusę, paskui - į kitą. Terboras taip sukando dantis, 
kad net sutreškėjo, Munas be paliovos mirkčiojo. Atrodė, kad jie 
stengiasi iki ribos įtempti savo nepakankamai jautrius jutiminius 
organus, kad pajustų tą impulsą, kuris jų niekaip negalėjo pa- 
veikti. 

Galų gale Antoras gūžtelėjo pečiais ir numetė valdymo pultą 
atgal Darelui ant kelių. 

- Ką gi, mums teks pasikliauti jūsų žodžiu, daktare Darelai. 
Vis dėlto labai jau sunku patikėti, kad, man nuspaudus mygtu- 
ką, kažkas įvyko. 

- Na žinoma, nieko ir neįvyko, kaka Antorai, - įtemptai šyp- 
sodamasis pasakė Darelas. - Prietaisas, kurį jums daviau, tebuvo 
klastotė. Pažvelkite čionai, aš turiu ir kitą. 

Jis staigiai atmetė švarko skverną ir stvėrė prie diržo kaban- 
tį valdymo pulto dlublikatą - prietaisas atrodė lygiai taip pat kaip 
ir tas, kurį apžiūrinėjo Antoras. 

- Štai, matote, - ištarė Darelas ir vienu gaistu iki galo nuspau- 
dė intensyvumo mygtuką. 

Kažkaip nežmogiškai suspigęs Pelėjas Antoras susmuko ant 
grindų. Jis raičiojosi nepakeldamas draskančio jį skausmo, nu- 
balusiais, konvulsijų sutrauktais pirštais bergždžiai stengdama- 
sis įsitverti savo plaukų. 

Munas paskubomis kilstelėjo kojas, kad nė piršto galu nep- 
risiliestų prie to krūpčiojančio, besitampančio kūno; jo akys bu- 
vo du gryno siaubo šuliniai. Semikas ir Terboras virto gipsinė- 
mis statulomis, sustingusiomis ir baltut baltutėlėmis. 

Paniuręs Darelas išjungė aparatą. Antoras dar kartą ar du 
silpnai sutrūkčiojo ir liko gulėti paslikas. Jis buvo gyvas, strin- 
gantis kvėpavimas draskyte draskė visą kūną. 

- Užkelkite jį ant sofos, - ištarė Darelas, sugriebdamas jau- 
nuolį už galvos. - Padėkite man. 

Terboras paėmė Antorą už kojų. Kelti bejausmį kūną buvo 
tas pat, kas kelti miltų maišą. Galų gale, po kelių užsitęsusių mi- 
nučių, Antoro kvėpavimas kiek sulėtėjo, akių vokai virptelėjo ir 
pasikėlė. Jo veidas buvo kraupiai geltonas, plaukai ir visas kūnas 
persisunkė prakaitu, o balsas, kai jis prašneko, skambėjo kimiai, 
beveik neatpažįstamai. 

- Nedarykite... - sušnibždėjo jis. - Ne... nebereikia... Nebeda- 
rykite to! Jūs neįsivaizduojate... Jūs net neįsivaizduojate... 
Ooooooch... - jis išleido ilgą, skausmingai virpantį atodūsį. 

- Mes to nebedarysime, - atsakė Darelas, - jei tu išklosi mums 
visą tiesą. Juk tu esi Antrojo Fondo narys? 

- Duokite lašelį vandens... - ėmė melsti Antoras. 

- Aneškite vandens, Terborai, - paliepė Darelas. - Drauge pa- 
čiupkite ir viskio butelį. 

Jis pakartojo klausimą, supylęs į Antorą stiklinė viskio ir dvi 
- vandens. Jaunuolis, regis, šiek tiek atsipalaidavo... 

- Taip, - nuvargęės ištarė jis. - Aš esu Antrojo Fondo narys. 

- Antrojo Fondo, - tęsė Darelas, - kuris įsikūręs Terminuse, 
tai yra Čia? 

- Taip, taip. Jūs visais atžvilgiais teisus, daktare Darelai. 

- Gerai! O dabar paaiškink mums, kas vyko visą pastarąjį pus- 
metį. Kalbėk! 

- Norėčiau pamiegoti... - sušnibždėjo Antoras. 

- Vėliau! Dabar kalbėk! 

Virpantis atodūsis. Paskui - žodžiai, tariami paskubomis, vos 
girdimai. Visi pasilenkė prie Antoro, stengdamiesi nepraleisti nė 
žodžio. 

- Situacija tapo pavojinga. Mes žinojome, kad Terminusas ir 
jo tiksliųjų mokslų atstovai domisi smegenų bangų modeliais ir 
kad jų pasiekimai jau pakankamai brandūs, kad bet kuriuo metu 
gali būti sukurta kažkas panašaus į sąmonės statikos prietaisą... 
Be to, priešiškumas Antrojo Fondo atžvilgiu vis augo. Mes turė- 
jome visa tai sustabdyti nepažeisdami Seldono Plano... 

Mes... mes bandėme kontroliuoti įvykių eigą. Bandėme įsis- 
melkti į jūsų judėjimą. Tai turėjo nukreipti nuo mūsų įtarimus 
bei sumažinti įtampą. Mes pasirūpinome, kad Kalganas paskelb- 
tų karą, taip dar labiau viską supainiodamas. Štai kodėl aš pa- 
siunčiau Muną į Kalganą. Tariamoji Stetino meilužė yra viena iš 
mūsų. Ji ir buvo atsakinga, kad Munas elgtųsi taip ir ne kitaip... 

- Kelija... - suriko Munas, bet Darelas griežtu rankos mostu jį 
nutildė. 

Antoras tęsė, nė nepajutęs, kad buvo pertrauktas: 

- Arkadija išvyko drauge... To mes nebuvome numatę - nega- 
lime apskaičiuoti absoliučiai visko - tad Kelija suorganizavo jos 
išvykimą į Trantorą, siekdama išvengti bet kokios įsikišimo tiki- 
mybės. Štai ir viskas. Galiu pridurti tik tiek, kad mes pradIBIS 
jome. 

- Tu juk stengeisi trūks plyš išguiti mane į Trantorą, tiesa? - 
paklausė Darelas. 

Antoras linktelėjo. 

- Būtinai turėjau pašalinti jus iš kelio. Pakankamai aiškiai jau- 
čiau jūsų sąmonėje vis labiau augantį triumfą. Jūs buvote bebai- 
giąs išspręsti problemas, susijusias su tuo sąmonės statikos prie- 
taisu... 

- Kodėl gi tu neužvaldei ir manęs? 

- Aš negalėjau... negalėjau. Turėjau veikti tiksliai vykdydamas 
įsakymus. Mes dirbome nenukrypdami nuo Plano. Jei būčiau 
ėmęsis improvizuoti, viskas būtų sugriuvę. Planas juk numato 
tiktai tikimybes... jūs tai žinote... kaip Seldono Planas... - jis ėmė 
painiotis, kalbėjo beveik be sąryšio, žodžiai skausmingais pliūps- 
niais veržėsi iš burnos. Karštinės kamuojamas kūnas trūkčiojo, 
galva maskatavo į šalis. - Mes dirbome su individais... ne grupė- 
mis... labai menka tikimybė... ją pražiopsojome. Be to... užval- 
džius jus..: kas nors kitas sukurtų prietaisą... jokios naudos... rei- 
kėjo kontroliuoti laikus... kur kas subtiliau... paties Pirmojo Kal- 
bėtojo planas... nežinau visų smulkmenų... išskyrus... neišde- 


0 0 0 0) | 7) 


gėčėčėčėė... - jis visiškai išseko. 

Darelas šiurkščiai jį papurtė. 

- Miegoti dar negalima! Kiek jūsų čia? 

- A? Ką? Jūskažkąsakėte?.. a... nedaug... nustebsite... penkias- 
dešimt... daugiau nė nereikia... 

- Visi yra čia, Terminuse? 

- Penki... ar šeši... kitur... kitose planetose... kaip Kelija... tu- 
riu pamiegoti... 

Staiga, tarsi sutelkęs paskutinės pastangas, jis krustelėjo, akys 
praskaidrėjo. Jis prašneko gerokai aiškiau, paskutinįsyk mėgin- 
damas pasiaiškinti ar numalšinti pralaimėjimo kartėlį: 

- Beveik pavyko, pačioje pabaigoje. Būčiau išjungęs visas ap- 
saugos sistemas ir pristvėręs jus. Būtumėte sužinoję, kas čia šei- 
mininkas. Bet jūs pakišote man valdymo pulto muliažą... Visą- 
laik mane įtarėte... 

Galų gale jis užmigo. 

Su pagarbios baimės gaidelėmis balse Terboras paklausė: 

- Nuo kada jį įtarėte, Darelai? 

- Nuo pat tos dienos, kai jis atsibeldė čia, - nė akimirkos ne- 
sudvejojęs atsakė Darelas. - Jis tvirtino atkeliavęs pas mane Klei- 
so siųstas. Tačiau aš labai gerai pažinojau Kleisą, be to, toli gra- 
žu neužmiršau, kokie buvo mūsų santykiai, kai išsiskyrėme. Jis 
buvo tikras Antrojo Fondo tyrinėjimų fanatikas - o aš jį apleidau. 
Aš turėjau logiškų priežasčių taip pasielgti, nes man atrodė bū- 
siant užvis geriausia ir saugiausia vienumoje vystyti savo idėjas. 
Bet Kleisui to pasakyti aš negalėjau; be to, jeigu ir būčiau ban- 
dęs ką nors aiškinti, jis nebūtų manęs net klausęsis. Jo akimis aš 
taip ir likau bailys, išdavikas, o gal netgi Antrojo Fondo agentas. 
Kleisas anaiptol! negarsėjo atlaidumu, ir nuo mano išvykimo die- 
nos beveik iki pat jo mirties mes neturėjome visiškai jokių bend- 
rų reikalų. Ir staiga kažkurią iš paskutiniųjų gyvenimo savaičių 
jis man parašo - kaip senam draugui! - prašydamas priimti patį 
perspektyviausią jo studentą ir drauge su pastaruoju vėl imtis ty- 
rinėjimų! 

Toks poelgis jam pernelyg nebūdingas. Neįtikėtina, kad jis 
galėjo šitaip pasielgti be jokios išorinės įtakos, ir aš pradėjau 
slapčia svarstyti, ar tik nėra vienintelis viso to tikslas - įpiršti man 
tikrą Antrojo Fondo agentą, kad aš imčiau juo pasitikėti... Ką gi, 
kaip matome, taip ir buvo... 

Jis atsiduso ir valandėlei užsimerkė. 

Semikas dvejodamas paklausė: 

- Ką gi mes dabar darysime su jais visais... tais Antrojo Fon- 
do vaikinais? 

- Nežinau, - liūdnai atsakė Darelas. - Tikriausiai galėtume vi- 
sus juos ištremti. Pavyzdžiui, yra toks Zoranelas... Galima 

įkurdinti juos ten ir apsupti visą planetą mentalinės statikos lau- 
ku. Vyrus atskirtume nuo moterų... arba, dar geriau, visus juos 
sterilizuotume - ir po penkiasdešimties metų iš Antrojo Fondo 
beliktų tik prisiminimas. O gal tyliai ramiai visus juos išgalaby- 
ti būtų kilniau? 

- Kaip manote, - paklausė Terboras, - gal ir mes galėtume iš- 
mokti naudotis jų sugebėjimais? Ar jie tiesiog gimsta tokie, kaip 
ir Mulas? 

- Nežinau. Bet manau, kad tokius sugebėjimus jie įgyja po il- 
gų pratybų - encefalografijos duomenys perša išvadą, kad tokie 
sugebėjimai latentinėje būklėje egzistuoja kiekvieno žmogaus 
sąmonėje. Bet kam jums tai? Jiems jų sugebėjimai nepadėjo. 

Jis suraukė antakius. 

Nors nieko daugiau nepasakė, jo mintys rėkte rėkė. 

Viskas išdegė taip lengvai - pernelyg lengvai. Jie žlugo - tie 
nesugaunamieėji, neįveikiamieji antrafondiečiai žlugo kaip kokie 
niekadėjai iš romano, ir Darelui tai visiškai nepatiko. 

Galaktika! Kada žmogus galės tvirtai žinoti, kad jis - ne ma- 
rionetė? Kaip gi Žmogui sužinoti, ar jis nėra tik marionetė? 

Arkadija šiuo metu keliauja namo... Darelas sudrebėjęs nu- 
vijo į šalį mintis apie tai, su kuo galų gale jam vis vien teks su- 
sidurti. 

Ji grįžo. Praėjo savaitė, paskui - kita, o Darelas vis dar nejįs- 
tengė atsikratyti neramių minčių. O ir kaip būtų galėjęs? Per visą 
tą laiką, kol nebuvo namie, Arkadija, kažkokios keistos alchemi- 
jos dėka iš vaiko pasikeitė į jauną moterį. Ji buvo jo ryšys su gy- 
venimu, ryšys su saldžiais, bet stipriai kartėliu atmieštais vedy- 
bų prisiminimais - jo santuoka truko ne ką ilgiau nei medaus 
mėnuo... 

Galų gale vieną vėlyvą vakarą jis kaip įmanoma nerūpestin- 
giau paklausė: 

- Arkadija, kaip tau atėjo į galvą, kad abu Fondai įsikūrę Ter- 
minuse? 

Tą vakarą juodu buvo teatre, sėdėjo pačiose geriausiose vie- 
tose su asmeniniais trijų matmenų monitoriais kiekvienam. Ar- 
kadija ta proga vilkėjo naują suknelę; ji buvo laiminga. 

Valandėlę ji akis išplėtusi žvelgė į jį, o paskui tik krestelėjo 
galvą: 

- Ak, tėti, aš nežinau. Atėjo į galvą, ir tiek. 

Daktaras Darelas pajuto, kaip stingsta širdis. 

- Pagalvok, - primygtinai paprašė jis. - Tai labai svarbu. Kaip 
tau atėjo į galvą, kad abu Fondai įsikūrę Terminuse? 

Ji vos vos suraukė antakius. 

- Na... Galbūt dėl ponios Kelijos. Aš žinojau, kad ji - antra- 
fondietė. Ir Antoras juk tai patvirtino. 

- Tačiau ponia Kelija buvo Kalgane! - neatlyžo Darelas. - Kaip 
tau atėjo į galvą Terminusas? 

Dabar jau prieš atsakydama Arkadija kelioms minutėms susi- 
mąstė. Kaip jai tai atėjo į galvą? Kaip šovė į galvą tokia mintis? Ją 
apėmė bauginantis pojūtis, kad kažkas, lyg ir esąs visai greta, 
nuolat išslysta už suvokimo ribos. 

Arkadija pasakė: 

- Ji žinojo daugybę dalykų - turiu omeny ponią Keliją. Tik- 
riausiai informaciją ji gaudavo iš Terminuso. Ar tai tau neatro- 
do tikėtina, tėti? 

Jis tik papurtė galvą. 

- Tėti! - sušuko ji. - Aš tai žinojau! Kuo daugiau galvojau apie 
tai, tuo labiau atrodė panašu į tiesą! Tiesiog atrodė visiškai lo- 
giška! 

Ir vėl tas beviltiškas suglumimas tėvo akyse. 

- Negerai, Arkadija. Visiškai negerai. Nuojauta, kaip nors su- 
sijusi su Antruoju Fondu, yra labai labai įtartina. Juk tu pati tai 
supranti, ar ne? Gal tai ir tikrai buvo nuojauta... Bet galėjo bū- 
ti ir pakišta mintis! 

- Pakišta mintis! Ar nori pasakyti, kad jie mane pakeitė? O, 
ne. Jie negalėjo. - Ji atšlijo nuo jo. - Bet argi Antoras nepatvirti- 
no, kad mano tiesa? Jis juk tai pripažino. Jis prisipažino viską! O 
paskui jūs suradote visą jų gaują čia, Terminuse. Argi ne taip? 
Argi ne taip? - Jos kvėpavimas smarkiai padažnėjo. 

- Aš žinau tai, bet... Arkadija, ar leisi man atlikti encefalogra- 
fine tavo smegenų analizę? 

Ji smarkiai papurtė galvą. 

.- Ne, ne! Aš labai bijau. 

- Bijai manęs, Arkadija? Juk nėra ko baimintis. Mes tiesiog 
privalome žinoti. Juk ir pati tai supranti, tiesa? 

Po to ji tik kartą jį sulaikė. Prieš prijungiant paskutinį elekt- 
rodą, ji sučiupo tėvą už rankos. 

- O kas, jeigu jie tikrai mane pakeitė, tėti? Ką tu turėsi daryti? 

- Aš nieko neturėsiu daryti, Arkadija. Jeigu tu pakeista, mu- 
du išvyksime iš čia. Sugrįšime į Trantorą, tik tu ir aš... ir nebe- 
sirūpinsime dėl nieko kito visoje Galaktikoje. 

Dar niekad, per visą Darelo gyvenimą, analizės procesas net- 
ruko taip ilgai, nebuvo šitoks skausmingas. Kai galų gale viskas 
baigėsi, Arkadija susirietė į kamuoliuką ir nedrįso net akių pa- 
kelti. Tačiau išgirdo tėvą juokiantis - ir tai viską jai pasakė. Ji pa- 
šoko ir puolė jam į glėbį. 

Juodu glebėsčiavosi it patrakę, ir Darelas be sąryšio burb- 
leno: 

- Visą namą supa maksimalaus galingumo sąmonės statika - 
ir tavo smegenų bangos visiškai normalios. Mes iš tiesų pričiu- 
pome juos, Arkadija, ir dabar vėl galėsime gyventi kaip gyvenę. 

- Tėti... - dusdama išspaudė ji. - Ar dabar jau galime leistis ap- 
dovanojami medaliais? 

- Iš kur tu sužinojai, kad aš stengiausi šito išvengti? - akimirką 
jis žvelgė į ją ištiestos rankos atstumu, o paskui vėl nusijuokė. 
- Gerai jau gerai, tu visada viską žinai. Tiek to, galėsi atsiimti sa- 
vo medalį ant scenos, su visomis iškilmingomis prakalbomis. 

- Ir dar, tėti... 

- Ką? 

- Ar negalėtum nuo šiol vadinti manęs Arkade? 

- Bet... Ką gi, gerai, Arkade. 

Palengva, palengva pergalės masto suvokimas užliejo sielą, 
persmelkdamas visą jo esybę. Fondas - Pirmasis Fondas - dabar 
jau - vienintelis Fondas - tapo absoliučiu Galaktikos viešpačiu. 
Joks barjeras nebeskyrė jų nuo Antrosios Imperijos - galutinės 
Seldono Plano realizacijos. 

Dabar jiems bereikia jos siekti... 

Dėka... 


22. Arsakymas, kuRis buvo TEisiNGAS 


Nežinia kur esąs kambarys nežinia kur esančiame pasaulyje! 

Ir žmogus, kurio planas išdegė. 

Pirmasis Kalbėtojas pažvelgė į Studentą. 

- Penkiasdešimt vyrų ir moterų, - ištarė jis. - Penkiasdešimt 
kankinių! Jie žinojo, kad visa tai reiškia jiems garantuotą mirtį 
arba įkalinimą iki gyvos galvos; gi mes netgi negalėjome padė- 
ti jiems, dirbtine stimuliacija suteikdami stiprybės, nes tokią sti- 
muliaciją nesunku užfiksuoti. Tačiau nė vienas nepraskydo. Jie 
įgyvendino planą, nes visi mylėjo kur kas svarbesnį Planą. 

- Ar negalėjo jų būti mažiau? - abejodamas paklausė Studen- 
tas. 

Pirmasis Kalbėtojas lėtai papurtė galvą. 

- Tai buvo žemiausia riba. Mažiau Žmonių nebūtų pakakę, 
kad viskas atrodytų įtikėtina. Tiesą sakant, grynas objektyvizmas 
netgi reikalavo paaukoti septyniasdešimt penkis Žmones galimos 
paklaidos atvejui. Tiek to, nesvarbu. Ar tu išstudijavai numaty- 
tąją veiksmų eigą, kurią sudarė Kalbėtojų Taryba prieš penkio- 
lika metų? 

- Taip, Kalbėtojau. 

- Ar palyginai ją su tikrąja įvykių raida? 

- Taip, Kalbėtojau. 

Po pauzės jis pridūrė: 

- Tiesą sakant, buvau priblokštas, Kalbėtojau. 

- Žinau. Tai visada stulbina. Tačiau jeigu žinotum, kokia dau- 
gybė žmonių kiek mėnesių - netgi metų - plūkėsi nesudėdama 
rankų, kol pasiekė tokios tobulybės, tai jau šitaip nebestulbin- 
tų. Dabar papasakok man viską, kas atsitiko - žodžiais. Noriu, 
kad matematines formules perteiktum kalba. 

- Gerai, Kalbėtojau, - jaunuolis kruopščiai surikiavo mintis. - 
Iš esmės buvo būtina, kad Pirmojo Fondo Žmonės nė truputė- 
lio neabejotų surade ir sunaikinę Antrąjį Fondą. Tokiu būdu įvy- 
kių tėkmė grįžtų į ankstesniąją vagą, kas ir yra pageidautina. Da- 
bar Terminusas vėl nieko apie mus nežinos, jų apskaičiavimuo- 
se mums nebebus vietos. Mes vėl esame puikiai pasislėpę ir sau- 
gūs - penkiasdešimties žmonių kaina. 

- O koks buvo Kalgano karo tikslas? 

- Įrodyti Fondui, kad jie gali įveikti fizinį priešą - kitaip sa- 
kant, panaikinti tą žalą, kurią jų savęs vertinimui bei pasitikėji- 
mui savo jėgomis sukėlė Mulas. 

- Šiuo atveju tavo analizė nepakankamai išsami. Neužmiršk: 
Terminuso gyventojų nuomonė apie mus buvo akivaizdžiai dve- 
jopa. Jie mūsų neapkentė ir pavydėjo tariamo mūsų pranašumo, 
tačiau besąlygiškai tikėjo, kad mes juos apginsime. Jeigu jie būtų 
“sunaikinę" mus dar prieš Kalgano karą, visame Fonde būtų ki- 
lusi didžiulė panika. Jiems nebūtų užtekę drąsos stoti prieš Ste- 
tiną, jei jis būtų juos puolęs - o jis tikrai būtų puolęs. Tiktai ta- 
da, kai pergalė prieš jį jau buvo neabejotina, tapo įmanoma mus 
"sunaikinti" be nepageidaujamų pasekmių ar bent sumažinus jas 
iki minimumo. Tačiau palaukus, kol po pergalės praeis bent me- 
tai, jų kovinė dvasia gerokai atvėstų ir sėkmės tikimybė ženkliai 
sumažėtų. | 

Studentas linktelėjo: 

- Suprantu. Vadinasi, dabar istorijos raida be nukrypimų vys- 
tysis ta kryptimi, kuri ir numatyta Plane. 

- Nebent, - pabrėžė Pirmasis Kalbėtojas, - vėl sulauksime ko- 
kių nors nenumatytų, individualių veiksmų sąlygotų atvejų. 

- Tačiau tokiems atvejams, - atsakė Studentas, - tebeegzistuo- 
jame mes. Tik... Tik... Vienas dabartinės situacijos veiksnys smar- 
kiai mane neramina, Kalbėtojau. Pirmasis Fondas tebeturi sąmo- 
nės statikos prietaisą - O tai galingas ginklas prieš mus. Juk ši ap- 
linkybė anksčiau tikrai neegzistavo. 

- Gerai pastebėta. Tačiau jie juk neturi prieš ką to prietaiso 
panaudoti. Jis dabar jiems visiškai nenaudingas; lygiai taip pat 
ir encefalografinės analizės mokslas, nebesant tiesioginės mūsų 
grėsmės, tampa absoliučiai bevaisiu. Visai kitos žinių rūšys jiems 
vėl atneš kur kas svarbesnių, kur kas greičiau pasiekiamų rezul- 
tatų. Tad ši pirmoji mentalinių Pirmojo Fondo mokslininkų kar- 

ta drauge bus ir paskutinė - o po kokio šimtmečio mentalinės 
statikos prietaisas bebus tik kone užmirštas pracities reliktas. 

- Ką gi... - Studentas skaičiavo mintyse. - Man regis, jūs teisus. 

- Tačiau štai ką užvis labiausiai norėčiau, kad suprastum ir 
apmąstytum, jaunuoli, vardan tavo ateities Taryboje: per pasta- 
ruosius pusantro dešimtmečio mes buvome priversti įtraukti į 
Planą kai kurias nežymias pataisas - dėl tos priežasties, kad 
mums teko susidurti su individais. Antoras privalėjo tam tikro- 
mis priemonėmis sukelti įtarimą taip, kad pasekmės subręstų 
tiksliai numatytu laiku, tačiau ši užduotis buvo sąlygiškai pa- 
prasta. 

Be to, tam tikru būdu buvo manipuliuojama ir visa atmosfe- 
ra, kad anksčiau laiko niekam Terminuse nešautų į galvą, jog 
pats Terminusas ir gali būti tas jų ieškomasis centras. Tokią in- 
formaciją reikėjo suteikti jaunai mergaitei, Arkadijai, į kurios 
nuomonę, žinoma, niekas nekreiptų dėmesio - niekas, išskyrus 
jos tėvą. Paskui, kai ji jau sužinojo tai, kas jai buvo skirta žino- 
ti, reikėjo pakišti jai mintį iškeliauti į Trantorą ir šitaip išvengti 
pernelyg ankstyvo susitikimo su tėvu. Šiedu asmenys buvo tar- 
si du hiperbranduolinio variklio poliai, kurių kiekvienas nega- 
li veikti be antrojo. O mygtuką buvo būtina nuspausti - ir sukur- 
ti kontaktą - tiksliai deramu metu. Aš tuo pasirūpinau! 

Gi paskutinis mūšis irgi turėjo vykti kaip pridera. Fondo lai- 
vynas privalėjo trykšte trykšti pasitikėjimu savimi, kai tuo tarpu 
Kalgano laivynui buvo skirta drebinti kinkas ir būti pasiruošu- 
siems bet kurią akimirką sprukti. Šituo aš irgi pasirūpinau! 

Įsiterpė Studentas: 

- Man atrodo, Kalbėtojau, kad jūs... tai yra mes visi... mes visi 
tikėjomės, jog daktaras Darelas nė neįtars, kad Arkadija yra mū- 
sų įrankis. Tačiau aš pats patikrinau apskaičiavimus ir įsitikinau, 
jog egzistavo mažų mažiausiai trisdešimties procentų tikimybė, 
kad jis tai įtars. Kas būtų atsitikę tada? 

- Į tai mes irgi nenumojome ranka. Sakyk, ko tave mokė apie 
Manipuliacijų Gūbrį? Kas gi tai? Be jokios abejonės, tai dar 
anaiptol ne įrodymas, kad buvo įsikišta į emocinę sritį. Gi ma- 
nipuliuoti esamomis emocijomis mes sugebame taip, kad tokios 
veiklos pėdsakų neaptiktų net pati tobuliausia encefalografinė 
analizė iš visų jiems žinomų. Kaip tu pats žinai, tai įrodo Lefer- 
to teoremos išvada. Ankstesniosios emocinės nuožulnumos iš- 
kirpimas, pašalinimas - štai kas matosi. Tai privalo matytis. 

Be to, Antoras, žinoma, pasirūpino, kad Darelas apie Mani- 
puliacijų Gūbrius žinotų viską. 

Vis dėlto... Kada gi galima imtis kontroliuoti individą taip, 
kad šito nebūtų įmanoma pastebėti? Ogi tada, kai jis neturi jo- 
kios ankstesnės emocinės nuožulnumos, kurią reikėtų pašalin- 
ti. Kitais žodžiais tariant, tada, kai individas yra ką tik gimęs kū- 

dikis su visiškai tuščia ir švaria sąmone. Arkadija Darel ir buvo 
toks kūdikis, gimęs čia, Trantore prieš penkiolika metų, kai dar 
tik buvo brėžiami pirmieji pastarojo mūsų plano kontūrai. Ji 
niekada nesužinos, kad mes ją kontroliavome - ir taip tik dar ge- 
riau, kadangi tos kontrolės dėka ji užaugo itin anksti išsivysčiu- 
sia, neeilinio proto asmenybe. 

Pirmasis Kalbėtojas trumpai nusijuokė. 

- Tam tikra prasme čia slypinti ironija ir yra užvis labiausiai 
stulbinantis dalykas! Ištisus keturis šimtus metų šitokią daugy- 
be žmonių klaidino Seldono frazė “kitame Galaktikos pakrašty- 
je". Šią problemą jie bandė gliaudyti, naudodamiesi savo keis- 
tomis fizinių mokslų kategorijomis, ieškodami kito Galaktikos 
galo matlankiais bei liniuotėmis, galų gale atsidurdami Periferi- 
jos taške, esančiame Galaktikos apskritimo linijoje, nutolusiame 
nuo Terminuso šimto aštuoniasdešimties laipsnių kampu centro 
atžvilgiu, - arba sugrįždami į išeities tašką. 

Vis dėlto pačiu didžiausiu pavojumi mums grėsė tas faktas, 
kad netgi remiantis fizinėmis kategorijomis sprendimą rasti bu- 
vo įmanoma. Kaip žinai, Galaktika anaiptol nėra paprastas ko- 
kios nors rūšies plokščias ovalas; gi periferija - toli gražu ne už- 
dara apskritimo kreivė. Iš tiesų Galaktika yra dviguba spiralė; 
mažų mažiausia aštuoniasdešimt procentų gyvenamų jos plane- 
tų susitelkusios pagrindinėje atšakoje. Terminusas yra pačiame 
atokiausiame spiralės atšakos gale - mes gi esame priešingame 
jos gale. Kur gi yra priešingas spiralės galas? Na taip, žinoma - 
centre. 

Tačiau visa tai niekai. Visiškai atsitiktinis ir nevertas dėmesio 
problemos sprendimo būdas. Gi teisingą išvadą prieiti būtų bu- 
vę visiškai nesunku, jei iš daugybės tyrinėtojų kas nors būtų pri- 
siminęs, kad Hario Seldono sritis buvo visuomenės, o ne tikslieji 
mokslai. Tuo remiantis ir reikėjo vystyti teoriją! Ką “priešingi ga- 
lai" galėjo reikšti visuomenės mokslininkui? Kažkokius priešin- 
gus galus žemėlapyje? Na žinoma, ne! Juk tai - tik mechaninė in- 
terpretacija. 

Pirmasis Fondas įsikūrė periferijoje - tai yra tokioje vietoje, 
kur Pirmoji Imperija buvo silpniausia, kur jos įtaka bei civiliza- 
cija buvo menkiausios; tokioje vietoje kurios beveik nepasiekė 
nei Imperijos turtai, nei kultūra. O kur gi yra visuomeninis prie- 
šingas Galaktikos galas? Atsakymas akivaizdus: ten, kur Pirmoji 
Imperija buvo galingiausia, kur vystėsi civilizacija, kur stipriau- 
sia buvo jos įtaka, kur klestėjo kultūra ir buvo sutelkti didžiau- 
si turtai. 

Čia! Pačiame centre! Trantore - Seldono laikų Imperijos sos- 
tinėje! 

Viskas gi taip savaime suprantama! Antrasis Fondas yra Hario 
Seldono palikimas, turįs tęsti, tobulinti, vystyti jo darbus. Šitai 

buvo žinoma - ar bent spėjama - jau penkiasdešimt metų. O kur- 
gi užvis tinkamiausia tam vieta? Zinoma, Trantore - ten, kur an- 
dai dirbo Seldono grupė, kur buvo sutelkti ištisus dešimtmečius 
rinkti duomenys! Ir dar. Antrojo Fondo paskirtis buvo ginti Pla- 
ną nuo priešų. Juk šitai irgi niekam nebuvo paslaptis! O kur sly- 
pėjo paties didžiausio pavojaus Terminusui bei Planui šaltinis? 

Cia! Trantore, kur nusigalavusi, mirštanti Imperija vis dėlto 
car ištisus tris šimtmečius būtų įstengusi sunaikinti Fondą, jei 
tik būtų rimtai nusprendusi tai padaryti. 

Paskui gi, vos prieš šimtą metų, Trantoras žlugo, buvo apip- 
lėštas ir nuniokotas. Žinoma, mes savo štabą sugebėjome apsau- 
goti - visoje sudarkytoje planetoje imperinė biblioteka ir terito- 
rija aplink ją liko nė nepaliestos! Visa Galaktika puikiausiai tai 
žinojo, bet kažkodėl netgi į tokią akis badančią užuominą nie- 
kas neatkreipė dėmesio. 

Čia, Trantore, mus ir aptiko Eblingas Misas; čia mums ir te- 
ko pasirūpinti, kad savo atradimo paslaptį jis nusineštų į kapus. 
O kad tai pavyktų, būtinai reikėjo sutvarkyti viską taip, kad pa- 
prasčiausia Fondo mergina įveiktų neįtikėtiną mutanto Mulo ga- 
lią. Žinoma, toks įvykis tikrai galėjo sukelti įtarimų toje plane- 
toje, kur tai atsitiko... Kaip tik čia mes ir pradėjome tyrinėti Mu- 
lo reiškinį, čia mes suplanavome, kaip galutinai jį nugalėti. Pas- 
kui čia gimė Arkadija - ir prasidėjo visa įvykių seka, galų gale at- 
vėdusi į Plano atkūrimą. 

Gi visos tos mūsų paslapties spragos, visos tos didžiulės žio- 
jinčios skylės liko nepastebėtos tik todėl, kad Seldonas, kalbė- 
damas apie “kitą galą", interpretavo šią savoką savaip, o jie, taip 
atkakliai mūsų ieškoję, suprato tai irgi savaip... 

Pirmasis Kalbėtojas jau kuris laikas šnekėjosi nebe su Stu- 
dentu. Iš tiesų jis kalbėjo pats sau, stovėdamas prie lango ir žiū- 
rėdamas į mirguliuojantį dangaus skliauto spindesį - į milžiniš- 
ką Galaktiką, kuri nuo šiol bus amžinai saugi. 

- Haris Seldonas vadino Trantorą “Starzendu" - “Žvaigždžių 
galu", - sušnibždėjo jis. - Kodėl gi jis negalėjo leisti sau to tru- 
putėlio poezijos? Kadaise ištisa Visata buvo valdoma kaip tik iš 
šio uolienos luito; čionai susieidavo visų žvaigždžių gijos. “Visi 
keliai veda į Trantorą", - byloja sena patarlė. Kaip tik čia pasibai- 
gia visos žvaigždės... 

Prieš dešimt mėnesių Pirmasis Kalbėtojas irgi žvelgė į tas pa- 
čias tirštai susispietusias žvaigždes - niekur kitur jų nėra taip tirš- 
ta visoje toje milžiniškoje materijos sankaupoje, kurią žmogus 
vadina Galaktika. Tada, prieš dešimt mėnesių, širdyje krebždė- 
jo nerimas. Tačiau dabar apskritame, įraudusiame jo, Primo Pal- 
verio - Pirmojo Kalbėtojo - veide švietė niaurus pasitenkinimas. 

